
FOKORD. 


L/ersom  jeg  i  dette  Skrift  har  forbigaaet  nogle  af 
de  Betragtninger,  vor  politiske  Tilstand  vedkommende, 
som  dets  nærmeste  Forgænger,  »Opløste  Forhold«,  har 
fremkaldt,  er  det  meget  imod  min  Villie.  Naar  man  trods 
mine  gjentagne  Opfordringer  ikke  vil  uleilige  sig  med  at 
sende  mig,  hvad  man  uleihger  sig  med  at  skrive  om  mig, 
kan  godt  Et  eller  Andet,  maaske  det  Eneste  som  duer, 
undgaae  min  Opmærksomhed.  Jeg  kan  ikke  overkomme 
at  læse  alle  Landets  Blade,  og  selv  Hovedstadens  kan  jeg 
ikke  uafbrudt  følge,  saasom  jeg  langt  fra  uafbrudt  op- 
holder mig  her  i  Byen.  Selv  følger  jeg  det  Princip  at 
tilstille  mine  politiske  Modstandere,  hvad  jeg  udtaler 
imod  deres  ofTenlige  Optræden,  fordi  det  forekommer 
mig  loyalt  at  give  dem  Leilighed  til  at  imodegaae.  hvad 
de  maaske  ellers  ikke  bleve  bekjendte  med.  Skulde 
dette  ikke  altid  overholdes  fra  min  Side,  er  det  en 
ren  Forglemmelse,  hvilken  jeg  beder  Vedkommende 
undskylde.  Ellers  gjør  jeg  kun  en  Undtagelse  med 
dem  af  mine  Modstandere,    som  i  deres  offenlige  eller 

private  Repliker  tilkjeudegive  mig.  at  de  opfatte  Til- 
sendelsen af  mine  Brochurer  som  alene  begrundet  i 
den  Hensigt,  at  jeg  vil  lokke  dem  til  at  »læse  Ubehage- 
ligheder«. Thi  saadanne  bornerte  Folk  gives  der 
virkelig. 

Da  jeg  betragter  den  ministerielle  Agitation  som  den 
i  det  sidste  Par  Aar  for  Landet  farligste  og  forsaavidt  som 
den  betydningsfuldeste,  gaaer  den  foreliggende  Afhand- 
ling nærmest  ud  paa  at  vise  dens  Resultat,  Regerin- 
gens Politik,  i  det  forløbne  Aar  siden  »Opl.  Fhd.'< 
udkom.  Jeg  smigrer  mig  vistnok  langtfra  med  at  be- 
sidde den  Evne,  som  et  Højreblad  engang  tillagde  mig, 
at  kunne  fremstille  en  politisk  Situation  i  »elektrisk 
Belysning«.  Men  jeg  har  søgt  i  det  Følgende  at  gjen- 
give  den  saa  klart  og  skarpt  som  jeg  formaaer.  Dog 
Et  er  det  jo,  uden  Personsanseelse  at  give  et  tyde- 
ligt Billede  af  vort  politiske  Drama.  Et  Andet  er  det, 
at  have  et  Bhk  for  de  forsonende  og  formildende 
Omstændigheder,  hvorunder  de  spillende  Personlig- 
heder optræde.  Mod  Slutningen  af  Skriftet  har  jeg 
stærkt  fremhævet  dette  Moment  som  særlig  skikket 
til  at  vise  Haabløsheden  ved  den  nuværende  poli- 
tiske Tilstand. 

Jeg  har  endnu  kun  at  tilføje,  at  denne  Brochure 
forlængst  har  været  færdig  til  Trykning  paa  nogle  faa 
Bemærkninger  nær,  som  senere  ere  tilkomne  især 
mod  Slutningen.    Men  jeg  har  med  velberaad  Hu  opsat 


(lens  Udgivelse,  dels  fordi  jeg  har  villet  give  de  Syns- 
punkter i  »Opl.  Fhd.«,  som  ikke  før  vare  fremhævede 
i  den  offenlige  Diskussion,  Tid  til  uforstyrret  fra  min 
Side  at  fæstes  eller  at  dømmes  i  Læsernes  Bevidsthed, 
dels  fordi  jeg,  saalænge  Rigsdagen  var  samlet  og  Valg- 
tummelen stod  paa  med  dens  nærmeste  Suiter,  ikke  vilde 
tages  til  Indtægt  for  en  Ophidselse,  der  alt  var  langt  ude 
over  de  daglige  Grændser.  Men  nu  da  Bevægelsen  har 
lagt  sig  til  sin  sædvanlige  Bølgegang,  ser  jeg  ingen 
Grund  til  længere  at  tilbageholde,  hvad  jeg  har  at  sige. 

Kjøbenhavn  V.,  April  1887. 


Til  Belysning  af  Højrepressen. 


JL  or  baade  at  indskrænke  den  rent  personlige 
Polemik  til  et  Minimum  og  for  at  give  et  nogenlunde 
fyldigt  Billede  af  dens  Gjenstand,  finder  jeg  det  til- 
strækkeligt her  at  betragte  de  to  af  Højrepressens 
Hovedstads-  og  det  af  dens  Provinsblade,  som  have 
følt  sig  stærkest  afficerede  af  »Opl.  Fhd.«  Deres  Red- 
aktører ville,  tilligemed  mine  andre  mig  bekjendte  Recen- 
senter i  begge  Partier,  finde  deres  politiske  Principer 
drøftede  i  de  følgende  Afsnit,  selv  om  jeg  ikke  altid 
navngiver  Vedkommende.  Men  i  det  foreliggende 
holder  jeg  mig  fornemmelig  til  de  tre  Herrers  jour- 
nalistiske Værdi  som  den  aabenbarer  sig,  naar  man 
undersøger  deres  Evne  til  at  deltage  i  den  offenlige 
Forhandling.  Derved  mener  jeg  at  kunne  levere  et 
Bidrag  til  Højrepressens  Karakteristik,  og  forsaavidt  har 
ogsaa  dette  Afsnit  trods  sin  personlige  Karakter  et 
alment  Formaal. 

I  »Jyllandsposten«  for  23.  Maj  f.  A.  har  Hr.  Re- 
daktør C.  Nielsen  leveret  en  Anmeldelse  af  »Opløste 
Forhold«.  Deri  skriver  han  om  mig:  »selv  om  Forf. 
mener,  at  han  ved  sine  bevingede  Ord  kan  magte, 
hvad  Folkethinget  i  elleve  Aar  forgjæves    har  bestræbt 


sig  for  at  udrette,  at  faae  Personen  Estrup  til  at 
vige  for  Andre,  saa«  o.  s.  v.  Men  Hr.  Nielsen  burde 
have  skrevet,  at  jeg  ikke  alene  ikke  »mener-  noget 
Saadant,  men  at  jeg  endog  ligefrem  har  udtalt,  at  det 
»under  Systemet,  Regeringen  og  Landsthinget,  er  for 
Konfliktens  Løsning  ligegyldigt,  om  Ministeriet  Estrup 
gaaer  eller  det  bliver,«  at  det  altsaa  for  Kongemagten, 
»for  Kronens  Værdighed  ikke  er  ligegyldigt,  om  Mini- 
steriet offres  for  et  ligegyldigt  Resultat,«  og  at  for 
Tiden  »ingen  Anden  mere  end  Estrup  vilde  kunne 
støtte  sig  paa  begge  vore  Thing.«  Disse  vare  mine 
Ord.  Men  dem  har  Hr.  Nielsen  omskrevet  saaledes,  at 
Enhver  maa  troe,  at  jeg  ser  Partikampens  Ophør  alene 
i  »Personen  Estrups«  Fjernelse.  Dernæst  havde  jeg 
i  »Statscoup«  sagt,  at  »Socialdemokratens«  Angreb,  selv 
om  de  vare  nok  saa  berettigede,  paa  Personer  og  In 
stitutioner  tabte  deres  Vægt,  fordi  Redaktionen  (dengang) 
ikke  med  Navn  indestod  for  Organets  Udtalelser.  I  denne 
Anledning  siger  Hr.  Nielsen  mig,  at  jeg  i  »Opl.  Fhd.« 
desuagtet  har  refereret  Bladets  Angreb  paa  Hr.  Hinden- 
burg  i  den  bekjendte  Høyerske  Arvesag  —  »Sigtelser, 
hvis  Berettigelse  hovedsagelig  beroer  paa  Rigtigheden 
af  det  nævnte  Organs  Paastande.«  Men  han  fortier, 
at  for  denne  Sags  Vedkommende  vare  »Socialdemo- 
kratens« Sigtelser  netop  fremkomne  fra  en  navngiven 
Mand,  Hr.  I.  Ipsen.  Fremdeles  skriver  Hr.  Nielsen,  at 
jeg  »tager  Agitatorernes  og  Oppositionsbladenes  liden- 
skabelige Angreb  paa  Gendarmerne  for  gode  Varer 
som  Udtryk  for  hele  Venstrefolkets  Forbittrelse. «  Men 
han  burde  have  skrevet  det  Modsatte:  at,  som  jeg 
udtalte  mig,  > optræder  Korpset  i  sin  Helhed  ikke 
inhumant    eller   taktløst«,    saaledes   som    Venstreagita- 


tionen  paastaaer,  og  at  jeg  ikke.  som  Venstrepressen, 
har  benægtet  dets  Nytte  overfor  Vagabondagen.  men 
at  jeg  har  bestridt  dets  Betimelighed  som  en  mod 
Venstrefolket  rettet  politisk  Foranstaltning.  Og 
endelig  finder  Hr.  Nielsen  det  overmaade  komisk,  at 
jeg  blandt  Betingelserne  for  en  forstandig  Regering 
har,  som  han  gjengiver  det,  fremhævet  Nødvendigheden 
af  »en  ny  Redaktion  af  »Berl.  Tid.« !«  Hvad  det  unægte- 
lig ogsaa  vilde  være,  dersom  jeg  ikke  havde  skrevet 
Andet  om  denne  Nødvendighed  end  Hr.  Nielsens  6  nys 
nævnte  Ord.  Men  han  fortier,  at  jeg  ikke  blot  ved 
tidligere  Leiligheder  men  ogsaa  i  »Opl.  Fhd.«  paa 
flere  Sider  og  gj  en  tagne  Gange  har  paavist,  hvor- 
ledes det  officielle  Organ  stadig  kompromitterer  Re- 
geringen ved  sine  »ledende«  Artikler,  hvad  enten  disse 
skrive  sig  fra  Hr.  Z  eller  fra  Andre. 

Dersom  disse  grove  Fordrejelser  og  Fortielser  af 
mine  Ord  vare  forsætlige,  vilde  de  stille  Hr.  Nielsens 
journalistiske  Virksomhed  i  et  hæsligt  Lys  og  reducere 
ham  selv  til  en  perfid  Literat.  Men,  med  mit  ringe 
Kjendskab  til  »Jyllandsposten«,  har  jeg  en  langt  mil- 
dere og,  som  jeg  haaber,  rigtigere  Fortolkning  af  hans 
Adfærd.  Den  nemlig.-  at  Hr.  Nielsen  overhovedet  ikke 
evner  at  diskutere  en  Sag,  fordi  hans  blinde  Parti- 
fanatisme forbyder  ham  enhver  uhildet  Bedømmelse  af 
Argumenter  og  Fakta.  Derfor  forvexler  han  snart  mine 
Angreb  paa  Systemer  og  Institutioner  med  Angreb  paa 
Personer  og  omvendt,  snart  lader  han  selv  den  udfør- 
ligste Motivering  ligge  uden  med  en  Toddel  at  om- 
tale den,  thi  han  interesserer  sig  kun  for  det  Ene,  om 
mine  Resultater  ere  eller  ikke  ere  Støtter  for  den 
ministerielle     Agitationsrummel ,     hvori    han    lever   og 


aander.  At  det  ikke  er  bevidst  Usandhed,  men  Mang- 
len paa  Evne  til  at  se  Pointen  i  en  Diskussion,  som 
karakteriserer  hans  Anmeldelse  af  »Opl.  Fhd.«.  derom 
afgiver  han  selv  et  tilstrækkeligt  Vidnesbyrd.  Det  er 
ham  nemlig  en  »Overraskelse«,  at  medens  jeg  i 
»Forl.  eller  Revol.«  og  i  »Statscoup«  bestemt  udtalte 
mig  imod  at  opfordre  en  Regering  til  Forfatningens 
midlertidige  Ophævelse,  har  jeg  i  »Opl.  Fhd.«  betingelses- 
vis  anbefalet  denne.  Men  saasom  Hr.  Nielsen  selv 
oplyser  om,  at  denne  min  Fordring  »gaaer  Arm  i 
Arm  med  den  Paastand,  at  Forfatningen  allerede  er  af- 
skaffet«, nemlig  efter  Udgivelsen  af  »Statscoup«,  erkjen- 
der  han  jo  ogsaa,  at  efter  min  Opfattelse  er  Situa- 
tionen efter  1ste  April  1885  kvalitativt  forskjellig  fra 
den  tidligere,  og  at  jeg  derfor  nu  kan  tilraade,  hvad 
jeg  før  kunde  fraraade.  Hr.  Nielsens  »Overraskelse« 
er  derfor  mildest  talt  i  høj  Grad  enfoldig,  og  paa  hans 
Spørgsmaal  om,  hvem  han  skal  troe,  »Hr.  O.  fra  ifjor 
eller  Hr.  O.  fra  i  Aar«,  svarer  jeg:  tro  dem  begge, 
higen  af  de  ministerielle  Haandlangere  har  » Opløste 
Forhold«  bragt  saaledes  paa  Benene  som  Hr.  C.  Car- 
stensen, Redaktør  af  »Dagens  Nyheder«.  Ikke  mindre 
end  5  Artikler,  nemlig  for  d.  20.,  23.,  25.,  27.  Mai  og 
3.  Juni  f.  A.  anvender  han  for  at  imødegaae  Bogen. 
Han  »afslutter«  dem  med,  at  han  nu  »sandsynUgheds- 
vis  for  bestandig«  er  »færdig  med  Hr.  O«,  og  han 
kan  ikke  ret  forestille  sig  nogen  anden  fremtidig  »For- 
handling« med  mig  end  for  »Hof-  og  Stadsrettens« 
Skranke.  Jeg  beklager  at  maatte  forstyrre  hans  Illu- 
sion i  saa  Henseende.  Thi  jeg  er  ikke  »færdig  med« 
Hr.  Carstensen,  og  han  bliver  det  derfor  heller  ikke 
med  mig.     Det    nytter    ham    slet    ikke,    om    han    forat 

slippe  fra  Sagen  vil  arrangere  en  lille  Injurieproces 
med  mig,  thi  jeg  kan  ypperlig  samtidig  »forhandle« 
med  ham  for  Offenlighedens  Domstol.  Og  jeg  vil  det, 
om  saa  behøves.  Hvad  jeg  har  paatalt  i  »Opløste 
Forhold«  skal  det  ikke  lykkes  ham  at  faae  reduceret 
til  et  personligt  Kævl,  som  kan  »afsluttes«  ved  en 
Retskjendelse.  Det  drejer  sig  om  langt  alvorligere  Ting. 
Jeg  skænker  ham  strax  saadanne  Udtryk  om  mig 
som  at  jeg  »udi  egen  Indbildning«  er  en  »fremragende 
Aand«,  »Statsmand«,  »Ironiker«  o.  s.  v.  Thi  slige  tri- 
vielle og  barnagtige  Sigtelser  vidne  ved  deres  Ørkes- 
løshed tilstrækkelig  om  den  maadelige  Polemiker,  fordi 
det  for  Pubhkums  Vedkommende  er  ligegyldigt,  om 
de  fra  hans  Modparts  Side  modsiges  eller  ikke.  Der- 
imod vil  jeg  nærmere  belyse  Hr.  Carstensens  andre 
Udtalelser  om  min  Forfatterpersonlighed.  Han  kan 
saaledes  ikke  tænke  sig  mit  Angreb  paa  Ministeriet 
begrundet  i  Andet  end  »en  altfortærende  Lidenskab 
efter  for  enhver  Pris  at  gjøre  sig  bemærket,  komme  i 
Omtale,  med  andre  Ord  i  Forudsætningen  om  en  ko- 
lossal Forfængelighed«.  Men  i  sin  Recension  af  mit 
forrige  Skrift,  »Statscoup«,  skrev  Hr.  Carstensen  om 
mig  (se  »Dag.  Nyh.«  for  12.  Marts  1885):  »Hans  Be- 
tragtninger ere  vel  skikkede  til  at  fremkalde  Prøvelser 
saa  vel  under  Form  af  Modsigelse  som  Tilslutning,  fordi 
de  umiskj  en  delig*)  hidrøre  fra  en  alvorhg  Mand, 
der  ikke  betragter  sin  Deltagelse  i  Diskussionen  som 
en  blot  Tournering  til  Fornøjelse  for  ørkesløse  Tilskuere 
og  til  Satisfaktion  for  sin  egen  Forfængelighed*) 
men  hvis  Ord,  haarde  og  skaanselløse  som  de  under- 
tiden ere,    udelukkende  maae  søge  deres  Forklaring   i 


*)  Udhævet  af  mig. 


det  bekymrede  Blik,  hvormed  han  betragter  den  indre 
og  ydre  Situation  og  den  dødehge  Fare.  hvormed  Parti- 
kampen truer  ikke  blot  Friheden  men  ogsaa  Danmarks 
Tilværelse.«  Nu  er  der  mellem  »Statscoup«  og  > Op- 
løste Forhold«  fra  min  Side  Intetsomhelst  passeret, 
Højreagitationen  vedkommende.  Naar  han  derfor  nu 
taler  om  min  »kolossale  ForfængeHghed«,  medens  han 
forrige  Gang  mente,  at  jeg  »umiskjendeKg«  var  fri  for 
denne  Skavank,  kan  dette  alene  forklares  ved.  at  jeg 
i  »Statscoup«  mere  angreb  Venstres  end  Højres  Agita- 
tion, medens  det  omvendt  i  »Opløste  Forhold«  fornemme- 
lig er  gaaet  ud  over  Højreagitationen  i  Almindelighed  — 
og  blandt  Andre  over  Hr.  Carstensen  i  Særdeleshed. 
Men  ved  saaledes  at  lade  den  absolute  Modsætning 
mellem  sine  Domme  bestemme  af  den  relative  Forskjel, 
et  Mere  eller  et  Mindre  for  eller  imod  sit  eget  Parti  og 
sin  egen  Person,  har  jo  Hr.  Carstensen  »umiskj endelig« 
angivet  sig  selv  som  en  bedrøvelig  Recensent,  hvis 
Domme,  pro  eller  contra,  paa  Forhaand  ere  kassable. 
Han  skriver  om  mig:  »at  han  (jeg)  paa  hveranden 
Side  i  de  dybeste  Strubetoner  forsikkrer  Læserne  om 
sin  ærlige  Søgen  efter  Sandhed,  om  sin  videnskabelige 
Methodes  Grundighed  og  om  sin  inderlige  Overbevisning 
om  i  sin  Skribentvirksomhed  bestandig  at  svæve  i  »Ob- 
jektivitetens kolde  og  klare  Luft«.«  Men  hvor  har  jeg 
paa  Bogens  279  Sider  nævnt  eller  prætenderet  paa  en 
»videnskabelig  Methode«.  om  hvis  »Grundighed«  jeg 
ovenikjøbet  har  »forsikkret«  ?  Og  hvor  har  jeg  udtalt 
min  »inderlige  Overbevisning«  om  i  min  Skribentvirk- 
somhed bestandig  at  svæve  i  »Objektivitetens  kolde  og 
klare  Luft«  ?  Jeg  har  ikke  brugt  dette  af  Hr.  Carstensen 
citerede  Udtrvk  om  mig  selv,  men  under  en  Betragt- 

iiing  af  det  Umulige,  rettolig  at  forene  en  Statsretlærers 
Universitetsgjerning  med  en  politisk-agitatorisk  Virksom- 
hed. Men  jeg  har  aldrig  kunnet  mene  end  sige  udtale 
som  min  »Overbevisning«,  at  jeg  som  poUtisk  Forfatter 
»bestandig«  kan  holde  mig  objektiv,  fordi  et  saadant 
Standpunkt  ikke  udelukkende  kan  gjennemføres  paa  et 
Omraade  som  Politikens,  hvor  subjektive  og  individuelle 
Opfattelser  nødvendig  af  og  til  maae  gjøre  sig  gjældende. 
Ved  at  ville  paadutte  mig  disse  »Forsikringer«  om 
»Grundighed«  og  »Objektivitet«  stamper  Hr.  Carstensen 
jo  Usandheder  op  af  Jorden,  ja.  han  gaaer  meget 
videre,  han  gjør  sig  skyldig  i  en  mislig  Omgang  med 
Anførselstegn.  Derved  aabenbarer  lian  den  journalistiske 
Døgnfluenatur,  der  udmærker  Folk  som  ham.  De  vide 
nemlig,  at  jeg  i  Reglen  ikke  svarer  omgaaende  paa 
deres  saakaldte  »Anmeldelser«,  men  den  Henstand, 
de  saaledes  have.  forvexle  de  med  Frihed  til  at  skrive 
Hvadsomhelst,  der  falder  dem  ind:  de  betænke  ikke. 
at  der  kommer  en  Afregningens  Dag.  da  jeg  trækker 
de  Godtfolk  frem  ved  Ørene  til  Straf  for  deres  Hokus- 
pokus, og  at  denne  Præsentation  for  Publikum  vil  fra 
deres  Side  akkompagneres  ai  en  Hylen  og  Piben,  som 
er  det  Modsatte  af  »Strubetoner«. 

Hr.  Carstensen  finder,  eller  lader  som  om.  at  jeg 
»mangler  fuldstændig  Blik  for  Fænomenernes  relative 
Betydning,  og  skjænker  derfor  Bagateller  den  samme 
indgaaende  og  i  alt  Fald  tilsyneladende  grundige  Om- 
tale som  den,  jeg  lader  afgjørende  Momenter  blive  til- 
del«, og  at  dette  vidner  om  mit  »smaalige  Rethaveri 
og  brede  Snakkesalighed <.  Men  det  »Exempel  instar 
omnium«,  han  herpaa  vil  anføre,  er  det  uheldigste  han 
kunde  vælge.     Thi  han  gjør  sig  her.  ligesom  ved  mine 

»Forsikkringer«,  atter  skyldig  i  et  af  de  ubetalelige 
smaa  Fibs,  som  kun  mangle  een  Betingelse  for  at 
lykkes,  nemlig  Behændighed.  Han  debiterer  saaledes, 
at  jeg  i  »Opløste  Forhold«  »bruger  ikke  mindre  end 
tre  Sider«  til  at  protestere  mod  den  Paastand,  han 
fremkom  med  i  sin  Anmeldelse  af  »Statscoup«:  at  jeg 
havde  vist  »en  stærk  fremtrædende  UviUie  mod  det 
nationalliberale  Parti«.  Jeg  svarede  herpaa  i  »Opl. 
Fhd. «,  at  jeg  aldeles  ikke  nærede  nogen  saadan  Uvillie 
mod  et  Parti,  der,  hvilke  Fejl  det  end  har  begaaet, 
forlængst  har  tabt  al  Interesse,  og  som  i  hvert 
Fald  baade  i  sine  Personligheder  og  i  sin  Presse 
stod  langt  over  den  nuværende  Højreagitation.  Og  da 
denne  Berigtigelse  gaaer  Hr.  Carstensen  personlig  imod, 
er  det  jo  ikke  saa  underligt,  at  han  finder  den  vid- 
nende om  »Snakkesalighed«.  Men  hvad  jeg  paa  »tre 
Sider«  fornemmelig  paatalte  hos  ham,  var,  som  han 
meget  godt  veed,  mindre  hans  ovennævnte  Udtryk  om 
min  »stærkt  fremtrædende  Uvilhe«  mod  det  gamle 
Højre  end  den  falske  Belysning,  hvori  hans  An- 
meldelse af  »Statscoup«  havde  stillet  mine  Betragtninger 
af  vore  to  Partier.  Denne  Anke  behager  det  Hr.  Car- 
stensen at  smutte  uden  om  ved  Hjælp  af  det  »national- 
liberale Parti«  i  det  forfængelige  Haab,  at  den  dermed 
skal  være  glemt,  og  jeg  nødes  derfor  til  at  repetere 
den  for  ham.  Den  lyder  som  følger:  Naar  en  Forfatter 
af  et  politisk  Skrift  viser  en  Redaktør  den  Tillid  til 
hans  Dekorum,  at  han  sender  ham  et  Exemplar  af 
Bogen  inden  dens  Udkomst,  saa  har  bemeldte  Redaktør 
ikke  Lov  til  at  fylde  flere  Numere  af  sit  Blad  med  Gi- 
tater  af  Forfatterens  Angreb,  selv  de  mest  skaanselløse, 
paa  Modpartiet  —  og  samtidig  skjule  Alt,   hvad  der  er 

skrevet  mod  Bladets  egne  Partifæller  med  de  tre  Linier: 
at  Forfatteren  »har  ladet  sig  henrive  til  haarde  og  som 
vi  troe  i  væsenlige  Punkter  ubillige  Domme  over  et  Par 
navngivne  Embedsmænd«  (Højremænd).  Thi  da  gjør 
Redaktøren  Uret  mod  Modpartiet,  ved  at  fortie  Ankerne 
mod  sit  eget  Parti,  og  Uret  mod  Forfatteren,  ved  uden 
Skygge  af  Bevis  at  beskylde  ham  for  »Ubillighed«  — 
men  Ret  mod  sig  selv,  ved  at  lade  sig  gribe  i  jour- 
nalistisk Uærlighed. 

Jeg  kan  ikke  gjøre  for.  at  Hr.  Carstensen  betragter 
som  »Pindehuggeri«  den  Behandling,  der  er  bleven  ham 
personlig  til  Del  i  »Opl.  Fhd.«.  Thi  det  er  ej  min 
Skyld,  at  han  ikke  er  et  Favnestykke,  og  at  det  derfor 
falder  mig  lettere  at  hugge  ham  smaat.  Jeg  lader  over- 
hovedet aldrig  Indvendinger  imod  mig  ligge  uberørte. 
Ere  de  forstandige  og  loyale,  fortjene  de  jo  at  disku- 
teres, event,  at  godkjendes,  og  tjene  saaledes  til  Sagens 
Belysning;  ere  de  intetsigende  eller  fordrejende,  tjene 
de  jo  fortrinlig  til  Modpartens  Belysning.  Og  jeg  maa 
hævde,  at  hvad  der  forekommer  Adskillige  som  »Baga- 
teller«, kan  i  Virkeligheden  være  højst  alvorlige  »Fæno- 
mener«. Sammenlignet  med  hele  den  horrible  politiske 
Situation,  hvori  Folket  for  Tiden  befinder  sig,  er  det 
vistnok  tilsyneladende  et  underordnet  Punkt,  om  en 
Redaktør  skifter  Mening  om  en  Forfatters  Personlighed, 
ganske  eftersom  denne  angriber  hans  eget  eller  Mod- 
partiet, eller  om  den  samme  Redaktør  gjør  en  utillade- 
lig Brug  af  Citationstegn,  eller  om  han  som  Referent 
misbruger  en  Forfatters  Tillid,  kort  sagt,  om  denne 
Redaktør  saavel  fra  Karakterens  som  fra  Forstandens 
Side  viser  sig  som  en  stor  »Bagatel«.  Men  naar  han 
desuagtet   spiller   en  fremtrædende  Rolle  som  Leder 

af  et  Regeringsblad,  naar  han  af  sine  Kammerater  i 
Journalistiken  anses  for  Partiets  bedste  Pen,  og  naar 
han  tihned  fungerer  som  Formand  for  samtUge  kon- 
servative Klubber — da  er  hans  Virksomhed  tilvisse 
ingen  »Bagatel«.  Thi  netop  jo  mere  fremtrædende  den 
er,  desto  mere  tilintetgjørende  maa  den  dømme  den 
miserable  aandelige  Tilstand,  hvori  denne  Regerings- 
agitation  befinder  sig.  Set  fra  dette  Synspunkt 
ville  mine  Læsere  finde  det  i  sin  Orden,  at  jeg  i  denne 
Brochure  helliger  Hr.  Carstensen  en  Opmærksomhed, 
som  staaer  i  omvendt  Forhold  til  hans  personlige  Kvali- 
tet og  just  derved  i  direkt  Forhold  til  hans  Virksom- 
hed som  scaveniansk  Agitator.  Kun  derved  træffer  jeg 
det  rette  Forhold  mellem  »de  forskjellige  Fænomeners 
relative  Betydning«. 

I  »Opl.  Fhd.«  udtalte  jeg,  at  jeg  ikke  nærede  Spor 
af  personlig  UviHie  mod  noget  af  Ministeriets  Medlem- 
mer, men  at  jeg  desuagtet  vilde  fremstille  Regeringens 
Fejl  med  den  samme  »Hensynsløshed«,  som  jeg 
altid  har  anvendt  i  mine  Angreb,  ligesom  jeg  i  hele 
min  øvrige  Polemik  vilde  følge  dette  Princip,  »selv  om 
det  ramte  min  nærmeste  Slægtning  eller  min  ældste 
Ven.«  Med  den  Blanding  af  Upaahdelighed  i  Frem- 
stillingen og  Uklarhed  i  Opfatningen,  som  udmærker 
Højrepressens  »bedste  Pen«,  gjengiver  Hr.  Carstensen 
dette  mit  Princip,  som  havde  jeg  sagt,  at  jeg  vilde 
være  »hensynsløs  i  Formen«*),  og  han  bygger derpaa 
en  lang  Harangue  om  det  Utilladelige  i  en  saadan  Hen- 
synsløshed, om  hvorledes  »alle  Døre  (endog  »Dagens 
Nyheder«)  vilde  lukke  sig«  for  en  slig  »Uforskammethed« 


*)  Udhævet  af  mig. 

o.  s.  V.  Naturligvis  har  jeg  aldrig  sagt  noget  saadaiit 
Nonsens,  som  at  jeg  vilde  være  hensynsløs  »i  Formen«. 
Just  ved  at  pointere,  at  jeg  ikke  vilde  lade  mig  paa- 
virke af  Hensynet  til  Ministeriets  Personer,  til  Slægt  og 
Venner,  har  jeg  tilstrækkelig  antydet,  at  min  Hensyns- 
løshed alene  gjælder  Sagen.  Og  denne  er  det  umuligt 
at  komme  ind  paa,  uden  ved  at  fremhæve  de  Indi- 
viders offenlige  Færd,  som  bidrage  til  Folkets  Ødelæg- 
gelse. Dette  er  vel  indlysende  for  den,  som  overhovedet 
evner  at  tænke.  Derfor  vender  jeg  mig  ogsaa  mod 
Hr.  Carstensen,  uanset  mit  tidligere  Forhold  til  ham, 
naar  hans  nuværende  Optræden,  under  Situationen  siden 
1ste  April  1885,  kommer  paa  tvers  for  den  Sag,  hvis 
Talsmand  jeg  er.  Og  vilde  jeg  være  hensynsløs  mod 
ham  »i  Formen«,  fik  han  andre  Udtryk  at  høre  end 
dem,  jeg  her  vil  anvende. 

Hr.  Carstensen  har  en  anden  Opfattelse  af  dette 
Forhold.  Min  sidste  Brochure  er  en  »Ophobning  af 
plumpe  Ukvemsord<',  af  »Insulter«  o.  s.  v..  skriver  dette 
Pragtexemplar  af  dansk  journalistisk  Velopdragenhed. 
I  sin  Begrebskonfusion  indbilder  han  sig,  at  ethvert 
stærkt  Udtryk  om  en  Anden  er  ensbetydende  med  et 
-»Ukvemsord«;  han  ser  ikke,  at  naar  Udtrykket  kon- 
gruerer med  Gjenstanden,  ophører  det  at  være  for- 
nærmeligt, at  man  t.  Ex.  umulig  kan  »insultere«  en 
Person  ved  at  kalde  ham  en  Tyv,  en  Snigmorder  o.  L., 
naar  han  bevislig  har  gjort  sig  skyldig  i  den  tilsvarende 
Forbrydelse.  Og  i  sin  Mangel  paa  Selvkritik  glemmer 
han  ikke  blot,  med  hvilket  inderligt  Velbehag  han  stadig 
har  udpillet  og  refereret  mine  mest  »hensynsløse«  Ud- 
talelser mod  hans  politiske  Modstandere,  men  ogsaa  med 
hvilke  Udtryk  han  selv  begegner  dem.     Naar  han  f.  Ex. 

skriver  om  Berg,  at  naar  denne  med  velberaad  Hu  har 
kunnet  betegne  Højre  som  Tydskere  og  Landsforrædere, 
er  han  »ganske  simpelt  en  foragtelig  Person«,  eller 
naar  man  et  andet  Sted  i  hans  Blad  læser,  at  »Poli- 
tiken« har  »skrevet  Løgnen  paa  sin  Fane«  —  saa  ere 
disse  Udtryk  i  den  Grad  »Ukvemsord«,  at  de  »ganske 
simpelt«  stemple  Hr.  Carstensen  som  en  Æreskjænder, 
hvis  de  ere  ubeføjede,  men  ellers  ikke.  Nu  kan  han 
øve  sig  i  at  fordøje  denne  Distinktion,  inden  han  næste 
Gang  sigter  Andre  for  »Ukvemsord«,  »Insulter«  o.  L. 
Saalænge  man  derfor  ikke  engang  gider  vise  mig, 
at  mine  Udtryk  ej  svare  til  deres  Begreb,  benægter 
jeg,  at  jeg  i  mine  Skrifter  nogensinde  har  »insulteret« 
Andre.  Spørges  derimod  om,  hvorvidt  mine  Betegnelser 
af  Andres  Færd  ere  stærkere,  end  de  behøve  at  være, 
saa  skal  jeg  kun  hertil  svare:  Jeg  har  aldrig  angrebet 
Nogen  i  Venstre  eller  Nogen  i  Højre,  uden  at  jeg  fra 
det  resp.  Parti  har  maattet  høre  om  min  urimelige 
»Voldsomhed«,  fra  Modpartiet  om  min  urimelige  — 
Lemfældighed.  Aldrig.  Indtil  videre  tillader  jeg  mig 
derfor  at  mene,  at  mine  Udtryk  netop  ere  tilpas- 
stærke,  og  jeg  lader  mig  ikke  forcere  til  endnu  stærkere. 
Derimod  skal  jeg  gjerne  fremtidig  moderere  dem,  hvis  En 
eller  Anden  udenfor  Partierne  vil  forklare  mig,  hvorledes 
jeg  til  en  adækvat  Fremstilling  saavel  af  Højres  som 
af  Venstres  Agitation  kunde  have  anvendt  mildere  Ord. 
Naar  man  ej  har  Andet  at  gjøre  end  som  Læser  at 
ræsonnere  over,  hvorvidt  en  Forfatter  udtrykker  sig  for 
stærkt,  er  det  let  nok  at  mene,  at  saaledes  vilde  man 
ikke  have  sagt.  Men  naar  man  selv  offenlig  skal  ud- 
tale sig  om  en  politisk  Situation,  der  er  saa  raadden, 
at  den  forlængst  burde  være  begraven,  eller  naar  man 

skal  pnavise  den  Selviskhed,  hvormed  de  Herrer  Em- 
bedsjægere  af  begge  Partier  søge  al  arbejde  sig  frem, 
eller  naar  man  skal  polemisere  med  Folk,  der  feigt 
ville  lisle  sig  uden  om  Diskussionens  Pointer  —  stiller 
Sagen  sig  helt  anderledes,  og  man  tvinges  da  til  stær- 
kere Udtryk,  end  den  godmodige  Læser  synes  om,  hvis 
man  vil  fremstille  Ondet  som  det  er.  Dette  behage 
man  gunstigst  at  overveje.  Dog,  jeg  er  som  sagt  villig 
til  at  tage  mod  Belæring  af  upartiske  og  rolige  Dom- 
mere. Men  at  jeg  skal  høre  Bebrejdelser  i  saa  Hen- 
seende hos  et  Konsortium  af  brutale  Slagsbrødre,  som 
i  deres  daglige  Polemik  ikke  levne  hverandre  Ære  for 
to  Styvere,  det  er  for  galt. 

Med  den  Selvgodhed,  som  udmærker  hans  Karakter, 
skriver  Hr.  Carstensen:  at  naar  »de  i  Højrepressen  ar- 
bejdende Mænd  saa  at  sige  hver  Dag  overdænges  med 
Skjældsord  og  med  mere  eller  mindre  tilslørede  gemene 
Insinuationer,  saa  er  det  menneskelig  tilgiveligt,  om  de 
i  Øjeblikkets  Hede  betale  med  Kgnende  Mønt.«  Han 
tilføjer,  at  denne  Ophidselsens  »Undskyldning«  har  jeg 
ikke.  saasom  jeg  »bruger  et  helt  Aar  til  at  flikke  en 
Pjece  sammen.«  Men  hvorledes  kan  han  finde  det 
»menneskelig  tilgiveligt  s  om  han  »i  Øjeblikkets  Hede 
betaler«  ikke  blot  med  Skjældsord  men  ogsaa  med 
»mere  eller  mindre  tilslørede  gemene  Insinuationer«, 
kort  sagt  med  »samme  Mønt«  ?  Dette  er  maaske 
det  Enfoldigste,  han  endnu  har  sagt.  Men  ved  Siden 
af  »Insinuationerne«  er  der  en  anden  Genre  af  Udtryk, 
hvori  »de  i  Højrepressen  arbejdende  Mænd«  og  Hr. 
Carstensen  i  Særdeleshed  excellere.  I  »Opl.  Fhd.«  ud- 
talte jeg.  at  jeg  kun  »med  Overvindelse«  gjengav  disse 
Udtryk.      Da    han    nu  betragter    det    som    en    latterlig 

Affektation,  at  jeg  krymper  mig  ved  at  referere  haus 
Betegnelser  af  Venstreførernes  Færd,  og  da  han  ikke 
selv  har  gjengivet  dem  i  sin  Anmeldelse,  nødsages  jeg 
herved,  for  at  belyse  Højres  Pressetilstande,  til  atter 
at  fremhæve  hans  ejendommelige  »Polemik«.  Han 
skriver  nemlig  lejlighedsvis  om  sine  Modstandere  i 
Venstre,  at  de  »gjøre  i  Nælderne«,  at  de  »stikke  sig 
ved  at  sætte  sig  i  »Morgenbladet« s  Ukrudt«,  at  de 
flyvende  »lade  deres  Uhumskheder  falde«,  eller  hvor- 
ledes de  bære  sig  ad  i  deres  »Cabinet  d'aisance«  o.  L. 
Som  man  ser,  er  det  fornemmelig  i  Purgationen,  at 
han  aabenbarer  le  charme  de  son  esprit.  At  komme 
længere  ned  i  slet  Tone  turde  være  umuhgt.  Natur- 
ligvis kan  han  ikke  forstaae  den  Overvindelse,  det 
koster  mig  at  skulle  repetere  slige  Skurrihteter ;  ellers 
fremkom  han  ikke  med  disse  Vidnesbyrd  om  sin  lave 
sociale  Opdragelse. 

Af  hele  min  »Ophobning  af  plumpe  Ukvemsord« 
»og  hensynsløse  Overfald  paa  navngivne  ansete  Mænd« 
vil  han  kun  nævne  eet.  Dette  er  noget  Kdt,  men 
dog  nok  til  at  vise,  at  Exemplet  er  ligesaa  maadelig 
valgt  som  alle  hans  øvrige  Exempler  »instar  omnium« 
i  andre  Retninger.  »Vi  indskrænke  os  til  at  fremhæve 
Sigtelsen  mod  Justitsministeren  for  i  et  Spørgsmaal  om 
Fritagelse  for  Retsgebyhrer  under  en  mod  Bladet 
»Punch«  anlagt  Række  Sager  at  have  ladet  sin  Af- 
gjørelse  bestemme  af  Hensynet  til,  at  »Punch«  antages 
at  staa  i  Ministeriets  eget  Partis  Tjeneste.  Hr.  Olden- 
burg har  her  ganske  simpelt  tilladt  sig  en  plump  Ære- 
fornærmelse mod  Justitsministeren,  som  kunde  komme 
ham  dyrt  til  at  staae,  hvis  Hr.  Nellemann  ansaa  hans 
Skriverier   for    en   Sagsanlæggelse   værd.«     Jeg   takker 

Hr.  Carstensen,  fordi  han  henleder  Hs.  Exellences  Op- 
mærksomhed paa  min  Ringhed.  Men  for  hans  egen 
Skyld  giver  jeg  ham  det  Raad,  fremtidig  at  passe  sig 
selv  og  specielt  overfor  Ministeriet  at  nøjes  med  sin 
naturlige  Stilling,  paa  Maven,  saa  skal  jeg  nok  bevare 
min,  at  holde  mig  opreist.  Om  min  Udtalelse  var  en 
»plump  Ærefornærmelse«,  maa  jeg  overlade  Justits- 
ministeren selv  at  bedømmey  Kun  Saameget  veed  jeg, 
at  han  ikke  har  opfattet  den  som  en  saadan.  Ellers 
var  han  som  en  ærekjær  Mand  gaaet  til  den  Hr.  Car- 
stensen for  nylig  foresvævende  »Hof-  og  Stadsret«,  i 
Stedet  for  efter  den  nyeste  Carstensenske  Bétise  ikke 
at  anse  en  »Ærefornærmelse«-  for  »en  Sagsanlæggelse 
værd«.  For  den  offenlige  Morals  Skyld  bør  vel  en 
Minister  i  alt  Fald  ikke  mindre  end  en  Smule  Jour- 
nalist være  øm  over  sin  Ære.  Og  det  maa  være  en 
ualmindelig  dum  Redaktør,  der  for  Alvor  betvivler  Be- 
tydningen af  »Skriverier«,  som  han  selv  i  Løbet  af  4— 5 
Aar  har  optaget,  citeret  og  anmeldt  i  tilsammen  over 
150  Spalter. 

Naturligvis  bestrider  jeg  ikke  Justitsminister  Nelle- 
manns juridiske  Berettigelse  til  at  fritage  »Punch«  for 
Gebyhrerne  i  en  Række  Sager,  Domstolen  var  villig  til 
at  behandle  som  særskilte.  Men  jeg  finder  denne  Be- 
gunstigelse højst  utilbørlig.  For  det  Første  har 
»Punch«  gjort  sig  et  Levebrød  af  ugevis  at  persiflere 
og  portrætere  adskillige  Medborgere,  og  en  saadan 
»Forretning«  bør  en  Kronens  Raadgiver  snarere  ønske 
stækket  end  begunstiget;  dernæst  vare  disse  ufrivillige 
Bidragydere  til  »Punchs«  Kasse  overfor  Bladet  ikke  de 
Angribende  men  de  Angrebne,  og  da  de  som  Saa- 
danne  stode  polemisk  værgeløse  overfor  et  sligt  Organ. 

havde  de  ingen  anden  Revanche  end  hos  Domstolene; 
og  endelig  vare  de  saaledes  Forulempede  Justitsmini- 
sterens politiske  Modstandere,  og  hans  utidige  Begun- 
stigelse fremtræder  derved  i  et  endnu  uheldigere  Lys. 
Jeg  veed  ikke,  om  Hs.  Excellence  kan  være  tjent  med 
den  Bjørnetjeneste,  Hr.  Carstensen  har  vist  ham  ved 
yderligere  at  fremdrage  denne  Sag.  Men  skulde  han 
eller  nogen  anden  af  Ministeriets  Medlemmer  fremtidig 
finde  sig  foranlediget  til  at  sagsøge  mig,  skal  jeg  bære 
det  med  stor  Sindsro,  og  jeg  opgiver  paa  Forhaand 
alle  Pretensioner  som  » Martyr <'. 

Jeg  havde  i  Brochuren  fremhævet  »den  Kritik- 
løshed,  hvormed  vore  Redaktører  betragte  deres  egne 
Partifæller  i  Pressen  derved,  at  de  daglig  virke 
sammen  med  Personer,  som  forlængst  burde  være  for- 
svundne fra  Journalistikens  Arena.  Hr.  Carstensen 
forsvarer  dette  med,  at  det  »ikke  staaer  i  den  enkelte 
Bedaktørs  Magt  at  lade  en  Kollega  forsvinde  fra  Jour- 
nalistikens Arena,  selv  om  han  maatte  finde,  at  hans 
journalistiske  Virksomhed  lod  Mere  eller  Mindre  tilbage 
at  ønske.«  Usle  Udflugter.  Dersom  de  Herrer  Jour- 
nalister havde  Karakter  til  at  paatale  de  Uanstændig- 
heder, som  begaaes  indenfor  deres  egen  Partipresse, 
vilde  Vedkommende,  enten  de  ere  Udgivere,  Redak- 
tører eller  Medarbejdere,  hurtigt  forsvinde  i  deres  tid- 
ligere Skikkelser,  og  vor  Dagspresse  stod  da  paa  et 
helt  andet  Standpunkt.  Men  just  fordi  de  forsømme  at 
holde  Justits  over  deres  Partifæller,  dømme  de  sig  selv 
som  et  Indbegreb  af  uduhge  og  kritikløse  Personer. 

Det  Sidste  og  Vigtigste,  jeg  fremhævede  ved  vore 
Pressetilstande,  var  den  Ringeagt,  Agitatorerne  i  begge 
Partier  vise  sig    selv   derved,   at  de  i  ni  Tilfælde  af 

ti  lade  de  mest  ærerørige  Beskyldninger,  som  tor  Løgn  og 
Forfalskning,  ustrafTet  sidde  paa  sig.  »Denne  Forfatterens 
Sigt(^lse«,  skriver  Hr.  Carstensen,  »hviler  enten  i)aa  en 
aldeles  utilladelig  overfladisk  Betragtning  af  de  virke- 
lige Forhold  eller  paa  en  endnu  mere  utilladelig  Perfidi. « 
Efter  hans  Mening  er  der  nemlig  »den  væsenlige  For- 
skjel  paa  de  ærefornærmende  Sigtelser,  der  udvexles 
mellem  Partiernes  ledende  Mænd,  at  Venstre,  ligesom 
Hr.  Oldenburg  selv,  omhyggelig  sørger  for  at  give  sine 
Insulter  en  kollektiv  Adresse,  saa  at  det  bliver  vanske- 
ligt eller  umuligt  for  den  enkelte  Højremand  at  skaffe 
sig  Opreisning  ved  Domstolene,  medens  de  tilsvarende 
Sigtelser  fra  Højres  Side  som  Begel  ere  fremsatte  saa 
aabent  og  utilslørede  og  under  en  saa  bestemt  Adresse, 
at  der  har  været  et  fuldstændigt  Grundlag  for  en  Sags- 
anlæggelse  med  tilhørende  Æresopreisning.  dersom 
Vedkommende  havde  turdet  gaae  til  Domstolene <. 
Altsaa  Venstre  »ligesom  Hr.  O.  selv«  giver  sine  »In- 
sulter« en  saa  »kollektiv  Addresse«,  at  de  brave 
Højremænd  ingen  Opreisning  kunne  søge  ved  Dom- 
stolene. Men  Hr.  Carstensen  fortalte  jo  nylig  om  mine 
»hensynsløse  Overfald  paa  navngivne  ansete 
Mænd«,  t.  Ex.  om  min  »plumpe  Ærefornærmelse«  mod 
Justitsministeren,  og  om  hvor  »dyrt«  Sligt  kunde  »komme 
mig  til  at  staae«  —  m.  a.  O.  om  mine  » Insulters <- 
tydelige  Adresse  til  bestemte  Personer  og  om  den 
Risiko,  jeg  derved  iklædte  mig.  Ved  nu  at  tale  om 
deres  »kollektive  Adresse«  viser  han  jo,  at  han  ikke 
kan  huske  fra  Næse  til  Mund,  hvad  han  selv  skrev  i 
det  samme  Numer  af  sit  Blad,  een  Spalte  forud.  Hvad 
dernæst  Venstrepressens  »Adresser«  betræffer,  har 
jeg   vistnok   ingen  Statistik   ført    over   de    »ærefornær- 

mende  Sigtelser«  i  de  to  Partier.  Men  saavidt  jeg  kan 
se.  er  der  her  ingen  »væsenlig  Forskjel«.  Vi  have  i 
begge  Lejre  Folk  med  Højesteretsdomme  for,  at  de  ere 
»Løgnere«  og  »Æreskjændere«,  hvilket  viser  at  »Adres- 
sen« saavel  fra  Venstre  som  fra  Højre  ikke  har  været 
»kollektiv«  men  personlig.  Og  af  Individer,  som  ikke 
have  »turdet«,  eller  ikke  villet,  »skaffe  sig  Opreisning 
ved  Domstolene«,  have  vi  Flere  end  Nok  i  begge  Par- 
tier. Af  denne  Kategori  rager  Ingen  op  over  Prof.  Goos; 
ikke  blot  i  Venstrepressen,  men  ogsaa  mundtlig  over- 
for sine  Vælgere,  i  Valgkampagnen  1884,  er  han 
stemplet  med  saa  nærgaaende  personhge  Sigtelser,  at 
man  her  umulig  kan  beskylde  hans  Modstandere  lor 
»kollektive  Adresser«.  Ja,  endnu  den  selvsamme  Dag, 
da  Hr.  Carstensen  opstiller  »den  væsenhge  Forskjel« 
mellem  »de  ledende  Mænd«  i  de  to  Partier,  møder 
Politiken«  for  3.  Juni  f.  A.  med  et  yderst  ærefornær- 
mende Angreb  paa  Dr.  Ploug,  hvilkei  til  Dato  staaer 
upaatalt.  Til  denne  Kategori  hører  Hr.  Carstensen 
selv.     Hvilket  vi  nu  skulle  betragte. 

Naturligvis  kan  man  ikke,  hvad  jeg  i  »Opl.  Fhd.« 
udtrykkelig  og  gjentagende  har  fremhævet,  skære  samt- 
lige Agitatorer  over  een  Kam.  Det  interesserer  ogsaa 
kun  at  vide,  om  min  Karakteristik  i  Brochuren  ikke 
passer,  som  jeg  udtrykte  mig,  »paa  det  langt  over- 
vejende Flertal«  i  begge  Partiers  Agitation.  Derfor 
udtalte  jeg  Følgende:  »Lad  os  se,  hvor  mange  af 
Højres  og  Venstres  Organer,  der  driste  sig  til  for  deres 
eget  Vedkommende  at  paastaae:  1)  at  de  have  be- 
kæmpet henholdsvis  Hr.  Matzens  og  Hr.  Bergs  Agita- 
tion for  Grundlovsbrud ,  2)  at  de  have  udtalt  deres 
IMisbilhgelse  af  de  resp.  Partifællers  raa   og  uopdragne 

Skrivemaade  eller  af  deres  Indtrængen  paa  Modstandernes 
rent  private  Omraade,  3)  at  de  have  søgt  alle  Sigtelser  for 
»Løgn«,  »Forfalskning«  m.  v.  aftvættede  ved  Domstolene ; 
lad  os  se,  om  mere  end  et  rent  forsvindende  Mindretal 
blandt  begge  Partiers  Organer  har  Mod  til  at  klare  sig 
i  disse  tre  Punkter«.  Dette  var  den  Handske,  jeg 
tilkastede  de  Herrer  i  Høire-  og  Venstrepressen.  Kun 
Een  har  optaget  den,  Hr.  Carstensen.  Af  alle  de 
andre  Anmeldelser,  jeg  i  Snesevis  har  set  af  »Opl. 
Fhd.«,  er  der  Ingen,  som  svarer  paa  denne  Opfordring, 
alle  gaae  de  omhyggelig  udenom  den,  de  nævne  den 
ikke  engang.  Jeg  benægter  ikke,  at  nogle  af  disse 
Organer  kunde  klare  sig  i  et  af  de  tre  Punkter,  men 
de  have  ikke  i  Taushed  kunnet  forbigaae  de  andre, 
uden  implicit  at  angive  sig  selv,  og  derfor  have  de  tiet 
til  dem  alle.  Lad  os  saa  se,  hvad  Hr.  Carstensen 
skriver:  »Vi  have  ikke  blot  ingen  Betænkelighed  ved 
at  melde  os  for  vort  eget  Vedkommende,  men  vi 
hævde  endogsaa  med  Bestemthed,  at  i  alt  Fald  ingen 
af  Hovedstadens  Højreblade  —  og  det  er  dog  aaben- 
bart  dem,  Hr.  Oldenburg  sigter  til  —  nogensinde  har 
ladet  en  ren  og  klar  Sigtelse  for  Løgn  og  Forfalskning 
sidde  paa  sig.  Vi  opfordre  Hr.  0.  til  at  nævne  et 
saadant  Tilfælde,  og  kan  han  ikke  det,  men  ikke  desto 
mindre,  dækkende  sig  bag  en  intetsigende  og  uværdig 
Reservation,  retter  saa  grove  Insinuationer  mod  en 
stærkt  begrændset  Kreds  af  Mænd,  saa  skal  han  vide. 
at  han  gjør  sig  skyldig  i  en  uhæderlig  Fremgangs- 
maade,  som  enhver  Mand,  der  ikke  i  samme  Grad 
som  han  var  gaaet  op  i  Selvforgudelse  og  Indbildsk- 
hed, vilde  skamme  sig  over  som  en  Hund.« 

Det  Første,  hvori  Hr.  Carstensen  »ingen  Betænke- 

lighed  har  ved  at  melde«  sig,  er  hans  sædvanlige 
Uformuenhed  til  at  læse.  »Det  er  aabenbart«  til 
»Hovedstadens  Højreblade«,  at  »Hr.  O.  sigter«.  Men 
det  er  jo  komplet  umuligt,  at  jeg  i  min  ovenciterede 
Udfordring  kan  have  sigtet  specielt  til  denne  Del  af 
Dagspressen  —  hvad  jeg  end  for  Resten  mener  om 
den.  Thi  ikke  blot  nævner  jeg  gjentagne  Gange  »Hoires 
og  Venstres  Organer«,  »de  to  Partiers  Organer«,  men 
jeg  opfordrer  endog  udtrykkelig  Venstres  Organer  til 
at  paavise,  hvor  de  have  misbiUiget  »Hr.  Bergs  Agita- 
tion for  Grundlovsbrud«.  Jeg  »sigtede«  tvertimod,  som 
jeg  skrev,  til  det  »langt  overvejende  Flertal«  af  Landets 
Blade,  og  selv  om  de  fem  »Hovedstadens  Højreblade« 
kunde  klare  sig  i  samtlige  tre  Punkter,  blev  det  jo  ei 
Mere,  end  jeg  havde  paaregnet,  »et  rent  forsvindende 
Mindretal«.  Jeg  foreslaaer  derfor  Hr.  Carstensen,  at 
han  overlader  de  andre  af  »Hovedtadens  Høireblade« 
selv  at  forsøge  sig  i  Stavning  og  Læsning,  og  at  han 
nøies  med  at  feie  for  sin  egen  Dør.  Han  vil  faae  Nok 
om  Ørene. 

1ste  Punkt.  Hvor  har  Hr.  Carstensen  »bekæm- 
pet Hr.  Matzens  Agitation  for  Grundlovsbrud«?  For  en 
Del  Aar  siden  fortolkede  denne  Jurist  som  bekjendt 
Grundloven  saaledes,  at  ordinære  Finanslove  kunne 
vedtages  uden  Rigsdagens  Samtykke,  og  for  et  Par  Aar 
tilbage  fremkom  han  paa  et  Vælgermøde  med  en  ny 
Illustration  af  den  samme  Fortolkning :  at  Skatter  kunne 
udskrives  alene  ved  en  kongeUg  Bemyndigelse,  selv 
naar  Rigsdagen  er  samlet.  Det  er  kun  Udflugter  af 
Hr.  Carstensen,  hvad  han  et  andet  Sted  i  sin  Anmel- 
delse skriver,  at  disse  Theses  skyldes  en  »videnskabe- 
lig Udvikling«  af  et   »omtvistet  statsretlig  Spørgsmaal«, 

og  at  de  ingensinde  »ere  brugte  i  Agitationens  Tjeneste.« 
Thi  hvad  der  under  en  tilspidset  Konflikt  paa  Vælger- 
møder anvises  som  et  Vaaben  mod  Modpartiet,  frem- 
sættes ikke  i  et  »videnskabeligt«  men  i  et  agitatorisk 
Øiemed,  og  hos  ingen  »statsretlig«  Lærer  har  det  tid- 
ligore været  »omtvistet«,  at  Rigsdagens  Samtykke  be- 
høves til  Finanslovenes  Vedtagelse,  eller  at  kongelige 
> Bemyndigelser«  til  Skatteudskrivninger  gjælde  til  Wands- 
beck;  og  ligesaa  langt  gjælder  Hr.  Matzens  »viden- 
skabelige Udvikling«.  Hans  »Fortolkninger«  ere  netop 
i  fuldeste  IMaal  blevne  »brugte  i  Agitationens  Tjeneste«. 
De  gjengaves  uden  Protest  af  Høires  Presse, 
skjøndt  den  maatte  vide,  hvilken  Forbittrelse  de  vilde 
vække  hos  Venstre;  og  de  benyttedes  af  Oppositionen 
som  et  Ramaskrig  mod  Højres  Agitation,  der  var  baade 
saa  enfoldig  og  fanatisk,  at  den  ikke  øieblikkelig  slog 
Hr.  Professoren  og  hans  »videnskabelige  Udvikling« 
ihjel;  derfor  er  det  nu  »Højres  Fortolkninger«,  som 
ere  blevne  et  staaende  Slagord  i  Venstres  Agitation  og 
et  yderligere  Incitament  i  den  politiske  Splid.  Ja,  For- 
tolkningen er  tilmed  kommen  til  Ære  og  Værdighed 
ikke  blot  i  »Agitationens«,  men  ogsaa  i  Regerin- 
gens »Tjeneste«  (jvnf.  den  kongelige  »Resolution« 
under  Rigsdagssamlingen  1885 — 86).  Intet  har  sikkert 
i  den  Grad  nedbrudt  Ministeriets  Kredit  hos  Folket, 
som  dets  Kompagniskab  med  slige  Fortolkningers  Op- 
havsmand, Hvorledes  stillede  Hr.  Carstensen  sig  til 
dem?  Han  har  ei  engang  den  Undskyldning,  at  han 
har  troet  paa  deres  Rigtighed;  thi  han  har  intet  Sted 
godkjendt  dem.  Er  han  da  traadt  aabent  frem,  og  har 
han  udtalt:  Saadanne  Fortolkninger  stride  mod  Grund- 
loven,   og  deres  Opstilling  vil  umuliggjøre  enhver  For- 

staaelse  med  Venstre?  Nej,  han  tav.  Det  er  den 
samme  Hr.  Carstensen,  som  ifjor  tordnede  mod  Venstre- 
[»ressen :  at  der  i  den  politiske  Strid  gives  visse  Punkter, 
hvorom  Enhver  har  den  Skyldighed  bestemt  at  udtale 
sig,  og  hvor  Ingen  har  Lov  til  at  > luske  sig«  derfra 
i  Tavshed.  Han  har  selv  gjort  det  i  et  af  de  mest 
brændende  Punkter,  Grundlovens  Fortolkning. 

2 det  Punkt.  Hvor  har  Hr .  C arstenten  » mis- 
hiUiget  sine  Partifællers  raa  og  uopdragne  Skrivemaade 
eller  deres  Indtrængen  paa  Modstandernes  rent  private 
Omraade«?  Hvad  bemeldte  Skrivemaade  betræffer, 
vilde  det  være  latterligt  at  lede  efter  nogen  Misbilligelse 
hos  denne  Purgationens  Besynger.  Og  hvad  Krænkel- 
sen af  det  private  Omraade  angaaer,  er  der  heller 
ingen  alvorlig  ment  Protest  at  vente  hos  Hr.  Carsten- 
sen. For  et  Par  Aar  siden  indeholdt  »Politiken«  nogle 
Artikler,  hvori  adskillige  Højremænd  (dog  ikke  Hr.  Car- 
stensen) fremstilledes  med  drastiske  Hentydninger  til 
deres  private  Personhgheder  og  deres  ydre  Habitus. 
Der  var  naturhgvis  ikke  et  anstændigt  Menneske,  i 
Venstre  eller  i  Højre,  som  ej  misbilligede  saadanne 
privatpersonlige  Angreb.  Hvilken  ^Forundring  vakte 
det  derfor  ikke,  da  Hr.  Carstensen,  den  daglige  Mora- 
list over  »Politikens«  Unoder,  selv  præsenterede  sit 
Publikum,  i  »Dag.  Nyh.«  for  12.  Januar  1885,  en  lang 
Opsats  »Kjendte  Profiler«,  hvori  Dr.  E.  Brandes  paa 
det  Ubarmhjertigste  hudflettedes  i  sin  private  Personlig- 
hed, som  den  ethisk  havde  udviklet  sig  gjennem  Erotik 
og  Beregning,  og  i  sin  ydre  Skabelon,  som  den  umiddel- 
bart var  fremgaaet  af  Skaberens  Haand.  Og  Forundrin- 
gen voxede,  da  Hr.  Carstensen  indledte  Skizzen  med 
følgende  uforglemmelige  Ord:    >Vi  tillade  os  at  henlede 

vore  Læseres  Opmærksomhed  paa  den  nye  Rubrik, 
»Kjendte  Profiler«,  vi  idag  have  aabnet,  og  med  hvil- 
ken  vi   have    anset    det    for   tidssvarende    at    variere 

»Dagens  Nyheders«  Indhold det  er  først  efter 

længere  og  moden  Overvejelse,  vi  have  besluttet  os  til 
at  sænke  vort  Niveau  fra,  hvad  der  efter  vor  Opfattelse 
er  passende  for  den  ofTenlige  Diskussion,  til  forskjellige 
andre  Blades  daglige  Vandstand.«  Der  er  noget  uimod- 
staaelig  Komisk  i  den  Naivitet,  hvormed  den  nye  For- 
retning anbefales,  som  »vi  idag  have  aabnet«:  thi 
medens  ellers  Forretningsmænd  anbefale  deres  Varer 
som  Nutidens  bedste  til  Nutidens  billigste  Priser,  er 
det  hos  Hr.  Carstensen  de  sletteste  Varer,  der  anbefales 
som  de  mest  »tidssvarende«  og  til  ligesaa  høj  Pris  for 
Abonnenterne  som  alle  hans  andre.  Og  medens  det  er 
en  Forretningsmand  Opgave,  saavidt  muligt  at  hæve  sit 
Niveau,  stiller  Hr.  Carstensen  sig  det  I\Iaal,  ikke  blot 
at  »sænke  Niveauet«,  men  endog  at  sænke  det  under, 
»hvad  der  efter  vor  (d.  v.  s.  hans  egen)  Opfattelse 
er  passende«.  En  mere  aabenhjertig  Karakteristik  af 
sig  selv  vil  Ingen  kunne  præstere.  Men  hvad  der  gjør 
den  saa  uendelig  tiltalende,  er  hans  Forsikkring  om,  at 
»Sænkningen«  slet  ikke  skyldes  et  Øjebliks  Ubetænk- 
somhed eller  Hidsighed,  men  at  han  først  efter  en  »læn- 
gere og  moden  Overvejelse«  har  arbejdet  sig  ned  »til 
forskjelhge  andre  Blades  daglige  Vandstand«  paa  »Ru- 
briken« :  Modstanderens  rent  private  Omraade.  Moralen 
heraf  er :  hver  Gang  Hr.  Carstensen  producerer  sig  som 
den  danske  Presses  Moralist,  behøve  vi  blot  at  mindes 
hans  eget  Forretningsprincip,  det  bevingede  Ord: 
»Sænk  Niveauet«. 

3 die  Punkt.  »Vi  opfordre  Hr.  Oldenburg  til  at 
nævne  et  saadant  Tilfælde«,  hvor  Hr.  Carstensen  har 
»ladet  en  ren  og  klar  Sigtelse  for  Løgn  og  Forfalsk- 
ning sidde  paa  sig«,  i  Stedet  for  at  »søge  den  aftvættet 
ved  Domstolene«.  Jeg  kunde  overensstemmende  med 
Sandheden  indskrænke  mig  til  det  Svar,  at  jeg  ikke 
her  specielt  havde  tænkt  paa  Hr.  Carstensen.  Men  da 
han  rask  væk  udfordrer  mig  ved  nu  for  anden  Gang 
at  insinuere  Muligheden  af  en  »utilladelig  Perfidi«  i 
Form  af  »uværdige  Reservationer«  fra  min  Side,  er 
det  rigtigst,  at  han  ogsaa  i  dette  Punkt  faaer  sin  Be- 
komst. Jeg  agter  imidlertid  ikke  at  gjennemgaae  hele 
Aargange  af  Oppositionspressens  Organer  for  at  kunne 
besvare  det  interessante  Spørgsmaal,  hvor  ofte  Hr. 
Carstensen  upaatalt  har  været  Gjenstand  for  saadanne 
Sigtelser.  Det  er  Nok  at  nævne  et  Par  Tilfælde  fra 
den  allerseneste  Tid;  de  have  den  dobbelte  Fordel, 
dels  at  de  have  tildraget  sig  efter^hans  Opfordring  til 
mig  og  derved  vise,  at  hans  Tapperhed  kun  var  et 
rent  Skryderi,  dels  at  de  ere  gjengivne  i  »Dagens  Ny- 
heder« og  følgelig  ere  ham  bekj  endte. 

a.  »Løgn«.  I  »Politiken«  for  13.  Aug.  f.  A. 
stemples  som  »Løgn«  Hr.  Carstensens  Paastand,  at 
Bladet  »angriber  Privatpersoner,  dækket  af  Straamands- 
institutionen. «  Han  forlanger  nu  (Dag.  Nyh.  for  14. 
Aug.),  at  Hr.  Hørup  under  sit  Navn  skal  »gjentage« 
denne  Sigtelse,  og  »han  vil  da  tales  ved  med  ham  paa 
et  andetsted«,  naturligvis  den  saa  meget  omtalte  »Hof- 
og  Stadsret«.  Det  er  altsaa  en  efter  hans  egen  Op- 
fattelse »ren  og  klar  Sigtelse  for  Løgn«.  Men  just  der- 
for  er   hans    Forlangende    til    Hr.    Hørup    i   høj    Grad 

fiiabelig,  thi  Si^^telseii  bliver  jo  ikke  mere  »ren  og 
klnr<'  ved  at  ejenlages.  og  Hr.  Carstensen  havde  selv 
ved  sin  omtrent  daglige  Feide  med  det  daværende 
Straamandsblad  erkjendt  dets  formelle  og  reelle  Beret- 
tigelse til  at  alvise  hans  Beskyldninger.  —  b.  »Forfalsk- 
ning«. I  »Morgenbladet«  for  1ste  JuU  d.  A.  hedder 
det,  at  Hr.  Carstensen  har  givet  et  »falsk*j  Referat  af 
-> Morgenbladets«  Kritik  over  Forhandlingerne  om  Land- 
bmgsraadet«.  Han  svarer  (i  »Dag.  Nyh.  af  2.  Juli) 
med  en  Hentydning  til  »Mgbl.«s  Beretninger  om  Højres 
Terminsmøde,  hvilke  han  i  sin  Tid  gjentagne  Gange 
havde  stemplet  som  Forfalskninger:  »Vi  forstaae  nok, 
at  det  i  Kraft  af  Læren  om  det  Behagelige  ved  et 
fælles  Skibbrud  vilde  være  »Mgbl.«  kjært,  ifald  det 
kunde  lykkes,  at  stemple  os  som  et  Organ,  der  for- 
falsker Gjengivelserne  af  Modstanderes  Ord,  men  hel- 
digvis«   .     Men  da  »forstaaer«  han  ogsaa 

>Mgbl.«sOrd:  »et  falsk  Referat«  ikke  som  ensbetydende 
med  et  urigtigt,  et  upaalideligt  Referat,  kort  sagt  som 
Noget  man  uden  Skade  for  sin  Honnør  maaske  kan  lade 
passere,  men  netop  som  en  »ren  og  klar  Sigtelse  for 
Forfalskning«.  Thi  han  ve  ed,  hvor  »kjært«  det  vilde 
være  »Mgbl«,  ifald  det  kunde  bevise  sin  Sigtelse; 
han  er  derfor  fuldt  paa  det  Rene  med  Hr.  Korsgaards 
animus  injuriandi,  og  Mere  behøves  der,  sammen  med 
det  Øvrige,  ikke  for  »Hof-  og  Stadsretten«.  —  c.  Atter 
'Løgn«.  I  »Dag.  Nyh.«  for  23.  Januar  d.  A.  staaer 
der:  »Morgenbl.«  skrev  igaar:  »»Naar  Hr.  Carstensen 
siger  at  vi  (Mgbl.«)  have  løjet,  citeret  falsk  o.  s.  v.  om 

*)    Udhævet  af  mig. 

Terminsberetningen.  da  farer  han  med  Løgn < . « '•= ) 
Vi  svare  herpaa,  at  det  er  Hr.  Korsgaard,  der  ved  at 
udslynge  den  anførte  Beskyldning  imod  nærværende 
Blads  Redaktør,  er  optraadt  som  en  Løgner,  idet  vi 
iøvrigt  overlade  til  ham,  om  han  nu  tør  gjøre.  hvad 
han  for  længe  siden  burde  have  gjort,  lade  Hof-  og 
Stadsretten  dømme  os  imellem  i  Spørgsmaalet  Forfalsk- 
ning eller  ikke  Forfalskning.«  Atter  »Hof-  og  Stads- 
retten«.  Dersom  alle  Insulterede  i  Landet  ville  være 
ligesaa  overbærende  som  Hr.  Carstensen,  i  Løbet  af  ef 
halvt  Aar  at  stryge  tre  gyldige  Anledninger  til  Injurie- 
søgsmaal,  behøver  man  ikke  at  forøge  Antallet  af  As- 
sessorer i  Overretten.  Ogsaa  her  foreligger  der  jo  efter 
hans  egen  Erkj endelse  en  »klar  og  ren«  ærekrænkende 
Sigtelse  imod  ham,  som  han  revancherer  sig  over  ikke 
ved  Sagsanlæggelse  men  ved  Retourkjørsel.  Jeg  læste 
for  nogle  Aar  siden  en  anden  Polemik  mellem  »Dag.  Nyh.« 
og  »Morgenbl«,  hvori  Parterne  benævnte  hinanden 
gjensidig  som  en  »Køter«  og  som  en  »Rotte  under  et 
Rendestensbrædt«.  Jeg  mindes  ikke,  hvem  der  var 
Køteren  og  hvem  der  var  Rotten.  Jeg  veed  kun,  at 
Sagen  ikke  førte  til  Dyrenes  »Aftvætning«  ved  »Hof- 
og  Stadsretten«. 

Jeg  formoder,  at  Hr.  Carstensen  er  satisfait,  og  at 
han  gjennem  egen  Erfaring  nu  vil  forstaae,  at  hele 
hans  Theori  om  Forskj ellen  mellem  Venstrepressens 
»kollektive  Adresser«  for  Insulter  og  Højrepressens 
»aabent  og  utilsløret«  fremsatte  Sigtelser  er  fuldstændig 
greben  ud  af  Luften,  og  at  Journahsterne  i  begge  Par- 
tier  ere    overmaade   dristige   i    personlige  Æresangreb 


^)  Udhævet  af  mig. 


og  overmaade  ubekymrede  for  personlig  Æresoprejsning. 
Og  hermed  er  jeg  foreløbig  færdig  med  Journalisten 
Carstensen;  i  de  følgende  Afsnit  ville  vi  gjøre  Bekjendt- 
skab  med  »Politikeren«  Carstensen.  Jeg  opfordrede  i 
»Opl.  Fhd.«  samtlige  Redaktører  af  vore  to  Partier  til 
at  værge  sig  mod  mine  tre  Beskyldninger:  Agitationen 
for  Grundlovsbrud,  raa  Tone  i  Pressen  og  Ligegyldig- 
hed for  Ærefornærmelser.  I  Stedet  for  at  følge  sine 
Kollegers  Exempel,  forsigtig  at  lade  Handsken  ligge, 
var  det  jo  Hr.  C.  Carstensen,  som  »ikke  tog  i  Betænk- 
ning at  melde  sig«.  Vi  have  set,  hvorledes  det  er 
gaaet  ham  ikke  blot  i  et  enkelt  men  endog  i  samtlige 
Punkter,  og  som  ved  alle  de  andre  Poster  i  hans  An- 
meldelse har  det  ogsaa  her  vist  sig,  hvorledes  hans 
Undermaal  i  Selvkritik  og  hans  Overmaal  i  polemisk 
Ubehjælpsomhed  har  tilføjet  ham  Nederlag  paa  Neder- 
lag. Men  Fremstillingen  af  »bedste  Pens«  og  dermed 
indirekt  af  Regeringspressens  journalistiske  Værdi 
i  dens  Helhed  har  dog  været  mig  ubehagelig,  ingenlunde 
af  Hensyn  til  Hr.  Carstensen  personhg,  men  fordi  det 
ikke  kan  være  mig  ligegyldigt,  af  hvilke  aandelige 
Kræfter  Landets  Regering  maa  lade  sig  betjene.  Derfor 
»skammer  jeg  mig«  over  ham  —  »som  en  Hund«: 
paa  Hs.  Excellence  Scavenii  Vegne. 

Hvad  enten  nu  Hr.  Carstensen  i  Virkeligheden  er 
eller  ikke  er  hele  Højrepressens  bedste  Pennefører,  den 
.sletteste  er  han  i  alt  Fald  ikke ;  der  gives  endnu  maade- 
ligere.  Ogsaa  disse  kan  det  være  lærerigt  at  kjende 
gjennem  Recensionerne  af  »Opl.  Fhd.«.  Deres  Præsta- 
tioner i  saa  Henseende  ere  nemlig  et  Paradigma  paa, 
hvad  de  overhovedet  evne,  thi  de  irriteres  ikke  af  mig 
ved  nogensomhelst  Ros  over  deres  politiske  Modstandere. 

Som  en  saadan  literær  Størrelse  kunne  vi  betragte  Hr. 
P.  V.  Grove,  der  som  Gjenmæle  mod  mit  Angreb 
paa  ham  har  i  »Dagbl.«  af  2.  Juni  f.  A.  leveret  Noget, 
som  skal  være  en  »Anmeldelse«  af  Bogen.  Jeg  kunde 
ikke  nævne  noget  andet  Exempel,  der  egner  sig  til  en 
for  Læserne  hurtigere  Forstaaelse.  Thi  ved  Behand- 
lingen af  Hr.  Grove  har  man  altid  den  Lettelse,  at  man 
ikke  først  behøver  at  klæde  ham  af,  saasom  man  gjen- 
nem  hans  gamle  forrevne  og  hullede  Gooske  Heste- 
dækken strax  opdager  Figurens  Skavanker.  Derimod  er 
der  den  Mislighed  derved,  at,  som  han  naivt  skriver, 
min  »aariige  Klopfægtning«  maaske  »ikke  interesserer« 
Læserne,  især  naar  den  gaaer  ud  over  et  Objekt  som 
ham.  Men  jeg  trøster  mig  med,  at  Hr.  Groves  daglige 
Klopfægtning  med  Venstrepressen  heller  ikke  »interes- 
serer« Publikum.  Vide:  »Dagbladet«s  Abonnements- 
protokol. 

Af  hans  5  Spalter  »Anmeldelse«  angaaer  den  sidste 
min  Fremstilling  af  Regeringens  nuværende  Politik 
og  dertil  skal  jeg  senere  komme  tilbage.  De  fire  første 
dreje  sig  om  min  ForfatterpersonUghed  efter  Grovesk 
Opfattelse,  og  de  indledes  med,  at  »det  maa  være  en 
egen  Fornemmelse,  hvormed  Hr.  O.  hver  Morgen  aabner 
sine  Aviser ;  neppe  gaaer  Nogen  med  større  Beklemthed 
til  denne  Akt«,  fordi  »han  ikke  for  sin  Død  kan  ud- 
staae,  at  man  gjør  sig  lystig  over  ham,«  Jeg  bør  ikke 
forholde  Læserne  nogle  af  Hr.  Groves  Vittigheder,  f.  Ex. 
naar  han  med  et  Jargon,  man  kun  træffer  i  »Dagbl.«, 
betegner  mig  som  en  »Nihilist  af  konservative 
Tendenser«.  Men  der  ere  andre,  der  særlig  i  hans 
Mund  tage  sig  fortræffelig  ud.  Jeg  maa  høre  ikke  blot 
om  min  »tunge,  fantasiløse  Videbegjærlighed«,  om  min 

Mangel  paa  »Inspiration«  og  » Intuition <,  men  ogsaa 
at  det  skorter  mig  paa  »den  sande  Humanitet  i  det 
endelig  Opgjør«,  og  jeg  maa  høre  det  af  en  Person, 
hvis  ikke  »endelige«  men  fortsatte  »Opgjør«  med  sine 
Modstandere  vidner  om  en  ignorant  og  raa  Fanatisme. 
Hans  fleste  Bebrejdelser  udmærke  sig  ved,  at  han  selv 
gjør  akkurat  og  samtidigt  det  Samme,  som  han  vil 
paatale  hos  mig.  Han  anker  t.  Ex.  over  min  »sjældne 
Ugenerthed  i  Omgangen  med  andre  Folks  Motiver«, 
men  det  forhindrer  ikke.  at  han  selv  søger  Motivet  til 
min  Skribentvirksomhed  i  »plumpe  Angreb  med  slet 
maskerede  Injurier  paa  de  forskjellige  Mænd«.  Han 
paataler  min  »Lyst  til  at  prange  med  klassisk  Viden«, 
fordi  jeg  paa  et  af  mine  Skrifter  har  sat  et  latinsk 
]\Iotto  paa  3  Ord,  men  det  afholder  ikke  ham  selv  fra 
strax  efter  at  møde  med  et  latinsk  Dicton  paa  6  Ord. 
Og  han  fortæller  til  stor  Interesse  for  sine  Læsere,  at 
»Hr.  O.  har  i  tidligere  Tid  ført  et  ganske  lille  v.  foran 
Efternavnet«,  Dette  har  unægtelig  Hr.  Grove  aldrig 
gjort.  Ligesaa  lidt  har  han  nogensinde  gjort  sig  skyldig 
i.  hvad  han  bebrejder  mig.  at  »laane  hos  Venstre«  for 
at  angribe  Højre.  Jeg  har  »laant«  meget  hos  Venstre- 
pressen, hvad  der  ellers  aldrig  var  blevet  mig  bekjendt. 
naar  jeg  fandt  det  tjenligt  til  en  rigtig  Belysning  af 
Modparten.  I  samme  Øjemed  har  jeg  omvendt  laant 
Mangt  og  Meget  hos  Højrepressen.  Og  naar  Hr.  Grove 
engang  slumper  til  at  skrive  noget  Forstandigt  mod 
Venstre,  vil  jeg  tillade  mig  ikke  blot  at  »laane«  det 
men  endog  at  beholde  det  som  en  ved  sin  Sjeldenhed 
mærkelig  Erindring  om  min  navnkundige  Samtidige. 
Hr.  Groves  Laan  derimod  ere  altid  hos  Højrejour- 
naUsterne,  og  de  ere  i  alt  Fald  ligesaa  gode  som  hans 

originale  Præstationer.  Exempel:  Jeg  lider  af  »en  paa- 
faldende  Mangel  paa  Virkelighedssands«.  Dette  er 
^laant«  hos  Dr.  Maniens  (se  B.  T.  ''o ,.  1885).  Jeg  er 
fuld  af  »Hovmod  og  Menneskeforagt«.  Det  er  efter  Dr. 
Ploug  (se  Dagbl.  ^Y^  1885).  »Hr.  O.  purgerer  som 
Regel  kun  een  Gang  aarlig«.  Dette  er  efter  Carstensen. 
Men  naar  Hr.  Grove  af  Vanvare  sammenligner  sig  med 
et  »Bæst«  —  er  dette  af  ham  selv.  Hvor  »beklemt» 
bliver  ikke  »hver  Morgen«  Den,  over  hvem  Hr.  Groves 
kan  faae  tilsinds  at  »gjøre  sig  lystig«? 

Da  han  intetsomhelst  Argument  forsøger  til  Støtte 
for  nogen  af  sine  Udsættelser  paa  min  »Forfatterejen- 
dommelighed«, er  jeg  forhindret  fra  enhver  Diskussion 
med  ham  om  dette  Punkt,  og  jeg  har  derfor  kun  i 
Korthed  refereret  hans  Udtalelser  for  at  give  ham  Lej- 
Ughed  til  at  karakterisere  sig  selv  som  den  ørkesløse 
Recensent,  der  ævler  Spalte  op  og  Spalte  ned  uden  at 
begrunde  sin  Mening.  I  det  samme  Lys  viser  han  sig 
i  sin  Omtale  af  selve  Indholdet  af  »Opl.  Fhd.«  Han 
fortæller,  at  der  er  »grove  Fejl  at  paavise  i  Udgangs- 
punktet« for  mine  Betragtninger,  at  min  Fremstilling 
af  det  konstitutionelle  Systems  Svagheder  er  »rent  ud 
barnagtig«,  at  jeg  har  gjort  mig  skyldig  i  »Misforstaaelse 
af  den  foreløbige  Straffelov«,  og  han  opremser  nøjagtig 
Navnene  paa  alle  Højremænd,  jeg  har  angrebet.  Men 
hvori  disse  »Fejl«,  dette  »Barnagtige«,  denne  »Misfor- 
staaelse«. disse  Angreb  bestaae,  ulejliger  han  sig  ej 
engang  med  en  Tøddel  at  nævne  end  sige  at  »paa- 
vise«*).     Læserne    ere   derfor    nøjagtigt   ligesaa    kloge 


Dog  jo  —  Et  havde  jeg  nær  glemt.  Paa  en  Bemærkning  af 
mig.  at  jeg  maatte  betragte  det  som  umuligt  for  Prof  Matzen 
med  tilbørlig  Smdsro  at  passe  sin  videnskabelige  Virksomhed, 

efter  som  før  Hr.  Groves  »Anmeldelse«.  Derimod  vil  det 
utvivlsomt  fornøje  dem,  at  naar  det  i  min  sidste  Bog 
særlig  er  gaaet  ud  over  Hr.  Groves  Partifæller,  er 
Grunden  efter  hans  Mening  den,  at  Højre  »tæller  en 
Del  fremragende  Personligheder,  noget  Mere  at  slaae 
paa«  end  Venstre.  Thi  naar  man  gjennemgaaer  hans 
Fortegnelse  over  de  »fremragende  Personligheder«  i 
Højre,  som  jeg  »har  slaaet  paa«,  vil  man  med  glad 
Overraskelse  finde  bl.  A.  »Redaktørerne  Manicus  —  og 
Grove«. 

»Formelt  er  Hr.  O. s  Logik  hyppigst  i  Orden«,  men 
det  er  »hans  Hovedsvaghed«,  at  »Forstand,  Indsigt  og 
Sagkundskab  for  ham  ere  de  eneste  existerende  Fak- 
torer af  Værdi«.  Ih,  Du  Fristens,  er  det  en  »Svaghed«? 
Jeg  troede  tværtimod,  det  var  en  Styrke  af  den  mest 
reelle  Betydning.  Og  kommer  hertil,  at  ogsaa  »formelt« 
er  min  Logik  i  Orden,  har  jo  Hr.  Grove  ufrivillig 
sagt  mig  en  Kompliment,  som  var  i  høj  Grad  smig- 
rende, om  den  kom  fra  en  mere  kompetent  Anmelder, 
paa  hvis  Dom  man  kunde  stole.  Men  for  dem,  som 
have  læst  min  sidste  Bog,  vil  det  være  klart,  at  det 
Eneste  Hr.  Grove  evner,  er  at  vildlede  dem,  som  ikke 
have  læst  den.  Han  skriver  saaledes,  at  »den  provi- 
soriske  Finanslov  af  1ste  April   1885  bringer  Haarene 


naar  han  anvender  sine  Søndage  til  fanatisk  ophidset  at 
farte  Landet  rundt,  og  naar  han  de  søgne  Dage  skal  virke 
som  Folkerepræsentant,  som  Journalist  og  som  politisk  Korre- 
spondent —  vil  Hr.  Grove  »meddele«,  at  Professoren  ved 
Siden  af  alt  dette  »for  Tiden  dikterer  en  omfattende  Rets- 
historie« m.  v.  Men  deraf  følger  jo  netop,  at  jo  flere  hete- 
rogene Sager  Hr.  Matzen  »passer«,  desto  mere  forkludret 
bliver  hele  hans  Gjerning. 

til  at  rejse  sig  paa  hans  (mit)  Hoved  af  sand  konstitu- 
tionel Rædsel.«  Og  denne  hans  Opfattelse  leder  ham  ind  i 
et  Uføre  af  Misforstaaelser  overfor  Bogens  Gjenstand,  som 
han  alle  kunde  have  undgaaet,  hvis  han  havde  forstaaet  at 
læse.  Thi  da  jeg  S.  103  i  »Opl.  Fhd.«  begyndte  min  Be- 
tragtning af  Regeringens  Politik  siden  den  1ste  April  1885, 
forudskikkede  jeg  udtrykkelig  den  Bemærkning,  at  jeg 
ikke  skrev  af  Omhu  for  Grundloven,  at  jeg  ikke  fandt 
mig  forpligtet  til  at  løfte  en  Finger  til  dens  Forsvar, 
og  at  jeg  derfor  ventede  mig  fritagen  for  alle  Misfor- 
staaelser om  Grundlovskjærlighed.  Det  er  denne  min 
Position  til  Grundloven,  der  bærer  Bogens  to  sidste 
Trediedele,  og  som  leder  mig  til  den  Konklusion,  hvor- 
med den  ender.  Troer  man,  at  jeg  skriver  af  »sand 
konstitutionel  Rædsel«,  forstaaer  man  ikke  et  Ord  af 
min  Fremstilling.  Men  af  de  mangfoldige  Udtalelser, 
jeg  har  læst  eller  hørt  saavel  i  som  udenfor  Pressen, 
baade  i  Højre  og  i  Venstre,  er  der  kun  een,  som  i 
hint  Punkt  har  misforstaaet  mig,  nemlig  Hr.  Grove. 
Det  synes  derfor,  som  om  denne  vor  Journalistiks  »Ne- 
stor« endnu  er  en  Rekrut,  der  fortjener  at  kasseres 
formedelst  Mangel  paa  Begreb. 

For  at  præcisere  min  Fremstilling  giver  jeg  stundom 
mine  Læsere  Valget  mellem  et  Enten — Eller.  Denne 
Methode  er  efter  Hr.  Groves  Opfattelse  i  høj  Grad  urig- 
tig: Kunsten  bestaaer  ikke  i  at  »tælle  til  2«,  mener 
han,  thi  »der  er  i  Livet  næsten  altid  et  Tredje,  som 
netop  gjælder.«  Han  troer  altsaa,  at  Kunsten  bestaaer 
i  at  tælle  til  3.  Men  ligesom  der  gives  mangfoldige 
Tilfælde,  hvor  man  blot  kan  tælle  til  2,  gives  der  lige- 
saa  mange,  hvor  man  maa  tælle  ikke  blot  til  3  men 
langt  videre,  og  desuagtet  maa  begynde  med  et  Enten 

— Eller.  En  Mand  findes  dræbt.  Enten  har  han 
selv  gjort  det,  eller  Andre  have  det.  Her  tæller 
man  kun  »til  2«.  Men  naar  man  da  staaer  overfor 
det  Sidste,  begynder  man  for  Alvor  at  tælle:  enten  har 
A  gjort  det,  eller  B  eller  C,  eller  D,  eller  E,  eller  F 
o.  s.  V.  Hr.  Grove  vil  nu  forstaae,  at  det  ikke  blot  er 
»et  Tredje«,  men  at  det  ogsaa  kan  være  et  Fjerde,  et 
Femte,  et  Sjette  o.  s.  v. ,  »som  netop  gjælder«,  kort 
sagt,  at  der  hgesaa  lidt  i  Døden  som  »i  Livet«  gjælder 
nogen  Regel  for,  hvor  langt  man  maa  tælle  for  at  finde 
Sandheden.  Og  han  vil  forbauses  ved  at  forstaae,  at  et 
Enten— Eller  tilsidst  kan  føre  til  et  Baade — Og.  Thi 
det  er  jo  muligt,  at  baade  A  og  B  ere  de  Skyldige, 
ja,  at  alle  de  Mistænkte  ere  lige  skyldige.  Hr.  Groves 
Doktrin  om  et  »Tredje«  er  for  mig  et  nyt  Vidnesbyrd 
om  det  Kriterium,  jeg  ved  en  tidligere  Lejlighed  har 
fremhævet  som  gjennemgaaende  for  maadelige  Hoveder, 
at  de  stadig  løbe  vild  i  Begreberne  »Enten — Eller«  og 
»Baade — Og«,  at  de  ikke  kunne  se,  hvor  det  Ene  ender 
og  det  Andet  begynder. 

For  yderligere  at  faae  disse  to  Begreber  ind  i  Hr. 
Grove  skal  jeg  henlede  hans  Opmærksomhed  paa  en 
konkret  Udtalelse  i  hans  Artikel.  Han  skriver  nemlig, 
at  jeg  »synes  at  have  organiseret  en  privat  Løvehoved- 
Institution,  hvori  Enhver  kan  stikke  sine  Klager  over 
Misbrug  i  Samfundet  til  behagelig  Behandling  i  hans  næste 
Skrift.  Gjennem  den  naive  Opdiskning  af  disse  Røver- 
historier, alle  byggede  over  Principet  Snerpe,  skimter 
man  tydelig  snart  den  forbittrede  Alvorsmand,  der 
klager  over  Rendestensbrædternes  Vedligeholdelse,  snart 
Grinebideren,  der  vil  føre  Hr.  O.  paa  Glatis  ved  let 
gjennemskuehge  Mystifikationer,  men  baade  det  Ene  og 

det  Andet  gaaer  glat  i  Forfatteren«.  Til  Orientering  for 
dem,  som  ikke  have  læst  mine  sidste  Brochurer,  skal 
jeg  her  meddele,  at  jeg  jevnlig  modtager  en  Del  private 
Skrivelser  baade  fra  Bekjendte  og  fra  Ubekjendte,  saavel 
i  det  ene  som  i  det  andet  Parti,  snart  om  civile  snart 
om  militære  Emner,  snart  samstemmende  med,  snart 
afvigende  fra  mine  egne  Anskuelser.  Disse  Henvendel- 
ser til  mig  have  deres  simple  Forklaring  deri,  at  Ved- 
kommende, der  alvorlig  interessere  sig  for  et  eller 
andet  Sj^ørgsmaal,  ikke  kunne  vente  det  alsidig  disku- 
teret i  Partipressen,  som  skyder  Alt  ud,  hvad  der  ikke 
passer  med  de  gængse  Agitationsfraser.  De  udtale  sig 
derfor  til  mig  med  en  Uforbeholdenhed,  der  ofte  staaer 
i  stærk  Modsætning  til  deres  almindelige  Partistandpunkt, 
og  som  maa  være  særdeles  kjærkommen  for  en  For- 
fatter, der  ønsker  sine  egne  Anskuelser  underkastede 
en  saglig  Betragtning.  Da  det  nu  er  mig  magtpaa- 
liggende  overfor  mine  Læsere  at  berigtige  eller 
at  tilbagekalde  de  Misforstaaelser,  hvortil  denne  Korre- 
spondance mulig  kan  have  ført  mig,  maa  jeg  bede 
Hr.  Grove  være  saa  artig  at  oplyse,  hvor  disse 
private  Skrivelser  til  mig  have  fremkaldt  ligegyldige, 
vor  Situation  uvedkommende  Betragtninger  fra  min 
Side  (»Bendestensbrædternes  Vedhgeholdelse«),  eller 
hvor  de  have  ført  mig  paa  »Glatis«.  Da  »baade  det 
Ene  og  det  Andet«  jevnlig  maa  være  Tilfældet,  naar 
Skrivelserne  »alle  ere  byggede  over  Principet  Snerpe«, 
og  naar  »Mystifikationerne«  ere  »let  gjennemskuelige« 
for  Hr.  Grove,  maa  han  da  i  det  Mindste  kunne  anføre 
eet  Exempel  paa  saadanne  »Bøverhistorier«.  Ellers 
kommer  han  ikke  blot  i  Klemme  mellem  et  »Enten — 
Eller«,  men  han  faaer  maaske  tillige  et  »Baade— Og«  i 

Ansigtet:  »Enten«  ei*  det  en  Nar  som  troer.  at  man 
ustraffet  kan  fremføre  ubeviste  Sigtelser  mod  en  For- 
fatters Paalidelighed  —  »eller«  det  er  en  uærlig  Li  te- 
rat.  som  forsætlig  debiterer  usande  Beskyldninger. 
»Eller«  der  er  »et  Tredje,  som  netop  gjælder« :  at  Re- 
censenten er  »baade«  det  Ene  »og«  det  Andet.  Her 
har  Hr.  Grove  en  ypperlig  Lejlighed  til  at  øve  sig  i  de 
to  Begreber,  og  i  denne  Position  lader  jeg  vor  lille 
Nestor  staae,  indtil  han  oplyser  om,  hvad  han  mener 
med  V Snerpe«  i  mine  Afliandlinger. 

Selv  om  jeg  medtager,  hvad  jeg  tidligere  har 
skrevet  om  Højrepressen  t.  Ex.  om  Dr.  Manicus,  passe 
mine  Betragtninger  over  dette  Emne  naturligvis  ikke 
paa  ethvert  Menneske,  som  arbejder  i  denne  Presse. 
Men  jeg  mener,  at  de  rigtigt  karakterisere  Højrepressen 
i  dens  Helhed,  og  at  alene  min  Fremstilling  af  de 
ovennævnte  Redaktørers  Færd  har  en  ganske  respek- 
tabel Rækkevidde.  Der  er  jo  ingen  Grund  til  at  antage, 
at  deres  Mangel  paa  Sandhedskjærlighed  og  Evne  til  at 
anmelde  et  pohtisk  Skrift  og  til  at  føre  en  Diskussion 
skulde  gjælde  alene  overfor  mine  Frembringelser;  men 
Formodningen  maa  være  for,  at  som  de  have  vist  sig 
i  deres  Recensioner  af  »Opl.  Fhd.«,  saaledes  ere  de  i 
hele  deres  journalistiske  Liv  Aaret  rundt.  Og  at  dette 
ikke  savner  sine  Tilknytningspunkter  i  den  øvrige 
Højrepresse,  fremgaaer  af  forskjellige  Fakta.  Deraf  be- 
høver jeg  blot  at  nævne  Højrepressens  Forhold 
til  den  saakaldte  » Vittighedspresse«.  I  »Opl. 
Fhd.«  ankede  jeg  over,  at  vore  Højreredaktører  ikke 
havde  Karakter  til  at  rive  sig  løs  fra  dette  Kompagni- 
skab, specielt  til  at  kjøre  en  Kollega  paa  Døren,  som 
vitterlig   holder   Medarbejdere    sammen    med   > Punch«. 

Men  det  forløbne  Aar  har  vist,  at  denne  Anke  var 
altfor  mildt  formuleret,  og  at  de  Herrer  med  velberaad 
Hu  opretholde  en  Forbindelse,  som  er  nok  til  at  give 
deres  journalistiske  Honnør  det  sidste  og  afgjørende 
Stød. 

Der  gives  tre  Slags  Vittighedspresser.  Den  første 
fyldestgjør  de  to  Betingelser  for  et  anstændigt  humo- 
ristisk Blad,  at  Satiren  er  almen,  rammende  til  alle 
Sider  og  paa  alle  Samfundsforhold,  og  at  den  er 
upersonlig,  hverken  direkt  eller  indirekt  karrikerende 
bekjendte  eller  navngivne  Personligheder.  Denne  Kate- 
gori er  fortrinlig  repræsenteret  af  »FUegende  Blåtter«, 
og  den  findes  overalt,  selv  i  mindre  Lande  som  Sverig, 
kun  ikke  i  Danmark.  Hos  den  anden  Slags  er  Satiren 
ogsaa  almen  og  upartisk,  men  tillige  er  den  person- 
lig, fremstillende  navngivne  Mænd  i  Bladets  Text  og 
Afbildninger.  Denne  Art  af  Vittighedspressen  benævnes 
jevnlig  som  »Smudspressen«,  saalænge  den  øvrige 
Presse  holder  sig  uden  for  Berøring  med  den,  ellers 
bliver  Distinktionen  jo  irrelevant.  Men  overalt  er  den 
Gjenstand  for  Bingeagt.  fordi  den  benytter  sig  af 
Vaaben,  som  det  anses  for  uværdigt  at  retorkvere, 
og  hvorved  den  sikkrer  sig  selv  mod  hterær  Kritik.  Den 
læses  i  Smug  af  de  højeste  Samfundsklasser,  og  holdes 
paa  Herskabernes  Bekostning  i  Tjenerkamre  og  Folke- 
stuer. Heri  Landet  har  denne  Kategori  af  Vittigheds- 
pressen  nærmest  været  repræsenteret  af  »Korsaren«. 
Men  for  Tiden  findes  den  ikke  i  Danmark.  Den  tredie 
Slags,  den  specifik  danske,  har  alle  Skavankerne  ved 
den  forrige  og  ingen  af  Lyssiderne  ved  den  første,  og 
dens  dobbelte  Kriterium  er,  at  Satiren  er  baade  per- 
sonlig   og    partisk,     d.   v.   s.    at    den    stymperagtig 

skjælner  mellem  bekjendte  politiske  Modstandere,  hvilke 
den  søger  i  Afbildninger  at  latterliggjøre,  og  politiske 
Meningsfæller,  for  hvis  Latterlighed  den  er  blind.  Denne 
Art  af  Vitlighedspressen  er  derfor  ubetinget  den 
laveste,  men  tillige  den,  som  bedst  karakterisercM-  den 
journalistiske  Sands  i  det  nuværende  Danmark.  Thi 
den  læses  ikke,  som  i  sin  Tid  »Korsaren«,  i  Smug  af 
de  højere  Klasser,  men  den  vandrer  fra  Herskabets 
Bord  til  Tjenerkamret  og  Folkestuen.  Den  skjuler  sig 
heller  ikke  beskeden  mellem  mangfoldige  andre  Blade 
i  de  ofl'enhge  Lokaler,  men  i  Modsætning  til  disse 
hænges  den  op  i  Boghandlernes  Vinduer  til  stor  For- 
nøjelse for  de  Forbigaaende  og  til  et  Vidnesbyrd  om, 
til  hvilket  prægtigt  Folk  det  danske  er  blevet  i  den 
sidste  halve  Menneskealder. 

Hos  denne  Vittighedspressens  laveste  Kategori, 
den  eneste  vi  have,  har  den  overvejende  Del  af  begge 
Partiers  Presse  aabenlyst  søgt  sin  Støtte  i  den  gjen- 
sidige  Agitation.  Derved  har  den  »alvorlige«  Presse 
stillet  sig  i  Niveau  (»sænket  Niveauet«)  til  den  »vit- 
tige«, og  deraf  kommer  det,  at  Danmark  maaske  er 
det  eneste  Sted,  hvor  Landets  Presse  i  begge  Partier 
er  bleven  een  stor  »Vittighedspresse«.  Altsaa  dislinguere 
vi  fremtidig  ikke  mellem  den  agtede  og  den  ikke 
agtede  Del  af  den  danske  Dagspresse,  men  mellem 
den  Del,  som  virker  uden  Billeder,  og  den  Del.  som 
virker  med  Billeder.  1  denne  Retning  har  Venstre- 
l)ressf'n  et  afgjort  Uheld  med  sig,  særlig  i  den  kolo- 
rerede Genre,  ikke  af  Mangel  paa  oprigtig  Villie.  men 
af  Mangel  paa  »Begavelse«,  og  fordi  Venstreblade  med 
Billeder  af  politiske  Modstandere  ikke  kunne  paaregne 
Regeringens  Sympathi    med    Hensyn    til  »Gebyhrerne«. 

Derimod  raader  Højrepressen  over  begge  disse  Be- 
tingelser, »Begavelsen«  og  Sympathien,  og  den  har 
vidst  at  benytte  dem.  Uden  at  rødme  over  sig  selv 
har  mindst  Flertallet  af  de  kjøbenhavnske  Højreblade 
og  sandsynligvis  adskillige  Provindsblade  i  Anled- 
ning af  »Punch« s  Fødselsdag  fornylig  udtalt  deres 
»Tak«  til  Bladet  og  deres  »Anerkjendelse«  for  den 
»trofaste  Støtte«,  det  i  de  forløbne  Aar  har  ydet 
»Højresagen«  —  medens  »Punch«  endnu  ikke  har  været 
saa  galant  at  retournere  »Anerkjendelsen«  til  sine 
mange  Gratulanter.  Og  uden  at  blegne  for  »Højre- 
sagens« Skjæbne  holder  Højreagitationen  Kompagniskab 
med  »Folkets  Nisse«,  den  lader  Redaktøren.  Kapt. 
Michael  Gjørup,  skrive  Korrespondancer  til  Højres  Pro- 
vindsblade, den  tildeler  ham  ved  Grundlovsfesten  Talen 
for  Kongen,  betragtet  fra  »Folkets  Nisses«  Standpunkt, 
den  holder  ham  oppe  som  Formand  for  »de  danske 
Forsvarsbrødre«,  og  den  faaer  ham  i  denne  Egenskab 
anbragt  som  Gjæst  ved  Kongens  Taffel  —  medens  man 
skulde  synes,  at  var  der  noget  Sted,  hvor  en  Odeur  fra 
> Folkets  Nisse«  burde  være  umulig,  maatte  det  være 
ved  Hove. 

Lad  saa  foreløbig  dette  Atsnit  af  mit  Skrift  være 
tilstrækkeligt  til  at  vise,  med  hvilke  Kræfter  og  Midler 
Højres  offenlige  Diskussion  føres  her  i  Landet.  Gjen- 
nem  Recensionerne  af  den  foreliggende  Brochure  ven- 
ter jeg  mig  nye  og  righoldige  Bidrag  til  det  samme 
Enme,  og  jeg  skal  da  fremdeles  belyse  dem.  indtil 
Dommen  over  Højrepressen  i  dens  Helhed  staaer  klar 
og  levende  for  mine  Læsere.  Og  den  kan  i  Korthed 
udtrykkes  ved,  at  hvad  Højres  Redaktører  ikke  evne 
med  deres  kluntede  Penne,    overlade  de  til  .deres  årti- 

stiske  Kollegers  Tegnere.  Men  ved  denne  Alliance 
mellem  den  ulykkelige  aandelige  Impotens  og  de  vel- 
lykkede Billeder  giver  Højres  Presse  et  kraftigt  Skub 
til  Regeringens  ramlende  Politik,  medens  d£n  er  til  en 
daglig  og  en  forfærdelig  Svækkelse  for  de  konservative 
Interesser. 

Regeringens  Politik. 


A.     Det  civile  Oniraade. 
I. 

Det  er  ikke  miii  Skyld,  at  hver  Ganjj  jeg  skriver 
om  Regeringens  Holdning  til  Embedsstanden, 
bliver  det  næsten  en  politisk  cronique  scandaleuse. 
Men  Skylden  er  foruden  Regeringens,  der  forsyner  os 
med  et  rigeligt  Materiale,  tillige  dens  Penneføreres.  I 
deres  politiske  Enfoldighed  indbilde  de  sig,  at  en  Re- 
gering aldrig  staaer  sig  ved  at  dadles,  og  i  deres  pole- 
miske Udulighed  møde  de  med  Forsvar,  som  yderligere 
blotte  Ministeriet.  Derfor  bliver  en  Kritiker  vanskelig 
færdig  med  at  angribe.  Naar  jeg  een  Gang  har  fundet 
mig  foranlediget  til  at  udtale  mig  mod  en  Embedsmands 
Kvalifikation,  Optræden  o.  s.  v..  ønsker  jeg  ikke  oftere 
at  komme  tilbage  til  ham  i  den  samme  Anledning. 
Men  man  tvinger  mig  dertil  snart  ved  taabelige  Ind- 
vendinger snart  ved  Forvanskninger  af  mine  Ord,  og 
deraf  kommer  det,  at  en  Remærkning.  som  jeg  oprinde- 
hg  kun  havde  fremsat  en  passant  om  en  Embedsmand, 
ender  med  et  regulært  Angreb  paa  den  Regerings  ad- 
ministrative Principer,   som  bruger  og   protegerer  ham. 

Saaledes  havde  jeg  i  »Statscoup«  i  Korthed  berørt 

det  Urimelige,  at  gjøre  en  i  Landbruget  uvidende  Gene- 
ral til  Direktør  for  en  Landbrugsskole.  Men  i  Stedet 
for  at  tie  hertil,  opstillede  Højrepressen  i  sine  Recen- 
sioner af  Bogen  den  Paastand,  at  der  til  en  saadan 
Stilling  slet  ingen  Sagkundskab  behøvedes.  Derved 
kom  jeg  i  »Opl.  Fhd.«  ind  paa  den  principielle  Side 
af  Sagen,  og  Højrepressens  Forsvar  for  Thomsens  An- 
sættelse fremkaldte  da  mit  Angreb  paa  Schøllers.  thi 
begge  tjente  mig  som  Exempler.,  paa,  at  Ministeriets 
Slaaen  om  sig  med  »Sagkmidskaben«  reduceres  til  en 
tom  Ordlyd,  hvor  det  gjælder  Anbringelsen  af  politiske 
og  personlige  Venner.  Naturligvis  finder  Hr.  Carsten- 
sen, thi  nu  have  vi  med  »Politikeren«  Carstensen 
at  gjøre.  disse  Udnævnelser  ganske  i  sin  Orden:  selv 
om  Regeringen  f.  Ex.  havde  anbragt  Generalen  paa 
den  dengang  ledige  Bispestol  i  Aarhus,  havde  det  vundet 
hans  Bifald.  Naar  der  ikke  kan  findes,  skriver  han, 
en  saa  »eminent«  og  »fremragende«  Foresat,  at  Lærerne 
ved  Landbohøjskolen  og  Lægerne  ved  Hospitalet  >> selv- 
følgelig og  ubetinget  ville  bøje  sig  for  en  saadan  Mands 
Overlegenhed«,  »gjør  Regeringen  bedst  i  at  tage  en  j\land 
udenfor  de  specielt  Sagkyndiges  Kreds  og  ved  Siden  af 
ham  stille  et  Raad  af  Lærere  eller  Læger;  paa  den  Maade 
vil  Misundelse,  Kiv  og  Strid  lettest  undgaaes.«  Nej,  der- 
ved fremmes  dette  netop.  Thi  da  ikke  alle  i  »Raadet« 
lige  let  kunne  løbe  med  den  usagkyndige  Direktør,  blive 
nogle  af  dem  »misundelige«  paa  de  andre.  De  Under- 
ordnedes »Kiv  og  Strid«  undgaaes  bedst  i  samme 
Grad,  som  den  Overordnede  kan  bedømme,  hvor  der 
er  Ret,  og  hvor  Uret;  og  naar  de  ikke  ville  acqviescere 
ved  en  sagkyndig  Afgjørelse,  er  det  fordi  Regeringen 
svigter  den  Foresatte  i  hans  Stilling,   men  hvorfor  i  al 

Verden  bør  de  da  »selvfølgelig  og  ubetinget  bøje  sig 
for«  den  usagkyndige?  Som  Forsvarer  er  Hr.  Carsten- 
sen ubetalelig  for  en  Angriber,  men  for  Ministeriets 
Vedkommende  kan  han  betales. 

Disse  »raadgivende  Raad«,  hvor  man  omgiver  en 
usagkyndig  Foresat  med  vilkaarlig  beskikkede  sagkyn- 
dige Underordnede,  udrustede  med  raadgivende  Myn- 
dighed, ere  i  Strid  med  alle  administrative  Begreber. 
Overalt  bør  Sagkundskaben  være  ikke  den  eneste,  men 
den  første  Betingelse  for  at  kunne  forestaae  en  Sag. 
At  den  skulde  savnes  netop  til  en  Besættelse  af  de  to 
nævnte  Poster,  og  ikke  til  andre,  i  et  Land  med  vore 
agronomiske  og  lægevidenskabelige  Kræfter,  er  en  saa 
latterlig  Tanke,  at  den  ikke  behøver  at  gendrives. 
Men  vilde  man  som  et  Tankeexperiment  forudsætte,  at 
der  ikke  fandtes  en  Sagkyndig,  som  egnede  sig  til  at 
forestaae  en  eller  anden  Administration,  og  man  derfor 
maatte  tye  til  en  Usagkyndig,  er  det  let  at  vise,  at  et 
saadant  »raadgivende  Raad«  af  Underordnede  er  ligesaa 
meningsløst  for  den  usagkyndige  Foresattes  Virksomhed, 
som  det  vilde  være  for  den  sagkyndiges.  Stiller  man 
nemlig  en  Mand  den  exceptionelle  Opgave,  at  han  som 
Usagkyndig  skal  ansvare  for  sin  Styrelse,  kan  man  ikke 
paatvinge  ham  en  Kreds  af  bestemte  Raadgivere  — 
thi  hvor  bliver  saa  hans  Ansvar  for  den  Administra- 
tion, som  fremgaaer  af  disse  Raad?  Altsaa  maa  man 
give  ham  den  exceptionelle  Frihed  selv  at  vælge  sine 
sagkyndige  Underordnede  —  men  hvor  bliver  saa  vor 
TiUid  til  deres  raadgivende  Virksomhed?  —  Naturiigvis 
ere  Mislighederne  ved  Konfusionen,  usagkyndig  Foresat 
—  raadgivende  sagkyndige  Undergivne,  forskjellige  efter 
de  Personligheder,   der  vælges  til  Foresatte.     En  efter 

vore  Forhold  fremragende  Mand  som  Fischer  med  en 
omfattende  Erfaring  i  den  civile  Administration  kunde 
mere  end  nogen  Anden  vel  ikke  opveje  men  bøde  paa 
Manglen  af  speciel  Sagkundskab.  Men  man  kan  ikke 
vente  det  samme  af  Mænd,  der  aldrig  have  havt  nogen 
Styrelse  udenfor  det  militære  Omraade.  og  som  ej  en- 
gang her  fandtes  brugelige. 

Blandt  hvad  der  er  kommet  frem  i  den  Estrupske 
Administration  siden  jeg  skrev  >Opl.  Fhd.«,  skal  jeg 
her,  ogsaa  en  passant,  nævne  et  Par  Tilfælde,  idet  jeg 
overlader  de  ministerielle  Drabanter  yderligere  at  kom- 
promittere Regeringen  med  et  »Forsvar«.  Der  er  for 
det  Første  Dommen  i  Bælum  affæren.  Den  viser  i 
sine  Præmisser  et  saadant  Utal  af  kriminelle  Forseelser 
fra  Wøldickes  Side,  at  Regeringen  strax  efter  Sags- 
anlæggelsen  maatte  vide  mindst  saa  Meget,  at  Manden 
var  en  Bedrager.  Heraf  følger  nu  to  for  Regeringen 
hge  graverende  Forhold.  Først,  at  den  med  fuldt 
Vidende  herom  har  ladet  Wøldicke  gaae  fri  i  2V2  Aar 
og  derved  givet  ham  Lejlighed  til  at  echappere  til  Ud- 
landet og  praktisere  Principet  om  de  store  og  de  smaa 
Tyve.  Dernæst,  at  en  Amtmand,  som  Staten  lønner  til 
at  kontrollere  hans  Undergivne,  kan  uden  mindste  Ri- 
siko, Ansvar  eller  Straf  være  i  den  Grad  udulig  eller 
forsømmelig  i  sin  Embedsgjerning,  at  han  først  op- 
dager et  mangeaarigt  Væv  af  Besvigelser  i  det  Øjeblik, 
en  Herredsfuldmægtig  stikker  af.  Ved  disse  to  Forhold 
forekommer  det  mig,  at  den  høje  Regering  har  dømt 
sig  selv  saa  eftertrykkelig,  at  vi  Andre  kunne  spare 
os  Ulejligheden. 

Dernæst  har  det  forløbne  Aar  bragt  os  to  Embeds- 

forfremmelser,  som  begge  ere  lige  Estrnpske.  For  en  Del 
Aar  siden  blev  Kapt.  Jagd,  til  Belønning  for  sine  agita- 
toriske Bedrifter,  trukket  ind  i  Statens  Tjeneste,  skjøndt 
han  i  sin  private  Stilling  havde  vist  det  Modsatte  af  admi- 
nistrative Forudsætninger.  Derefter  agiterede  han  sig  frem 
til  Thisted.  Og  nii  har  han  ifjor  agiteret  sig  ind  i  Kongens 
Kjøbenhavn,  springende  12  Formænd  forbi  til  et  Em- 
bede, som  ved  Gage  og  Emolumenter  hører  til  Landets 
bedste.  Kort  efter  kom  Rump.  For  at  en  Borg- 
mester kan  avancere  til  Amtmand  fordres  der  efter 
Regeringens  Mening  ikke,  at  han  skal  have  vist  Inter- 
esse for  sit  Embede,  thi  Rump  har  i  flere  Aar  boet  14 
Mil  fra  sin  Jurisdiktion.  Der  behøves  heller  ikke,  at 
han  i  sin  nye  Virksomhed  skal  staae  i  et  godt  Forhold 
til  Befolkningen,  ellers  havde  Regeringen  ikke  an- 
bragt en  af  Højres  Fanatikere  i  et  af  Venstres  mest 
ophidsede  Amter.  Det  Bedste  ved  Rump  er,  at  han 
sandsynligvis  bliver  boende  i  Kjøbenhavn,  for  ligesom 
Jagd  daglig  at  kunne  støtte  Regeringen  med  »Raad«.  Og 
kunde  vi  tilsidst  komme  saa  vidt,  at  vi  fik  alle  for  Land- 
befolkningen ufordragehge  Embedsmænd  samlede  i  Ho- 
vedstaden, var  der  i  alt  Fald  et  Lyspunkt  i  Ministeriets 
Embedsbesættelser. 

Hvad  man  end  vil  mene  om  Embedsmændenes 
Anvendelse  i  Agitationens  Tjeneste,  særlig  som  Folke- 
repræsentanter, under  andre  politiske  Forhold  end  de 
nuværende,  maae  vel  alle  Forstandige  indrømme,  at  i 
det  vilde  Kaos,  hvori  vi  nu  befinde  os.  kan  den  eni- 
bedsmandige  Agitation,  som  Regeringen  benytter  og 
præmierer,  umulig  virke  andet  end  Fordærvelse.  Først, 
fordi  den  stiller  Embedsstanden  i  et  falsk  og  fjendtligt 
Lys  overfor  den  Befolkning,   hvortil  den  saavidt  muligt 

bør  staae  i  et  klart  og  fredeligt.  Dernæst,  fordi  Stan- 
dens Moral  ødelægges  ved,  at  der  dannes  en  Mangfol- 
dighed af  smaa  embedsmandige  Ringe  om  de  embeds- 
mandige  Agitatorer  som  Centrer,  eller,  hvad  hermed  er 
ensbetydende.  Regeringens  Forfremmelsessystem  splitter 
Standen  i  to  Kategorier,  den  politiske  og  den  ikke  po- 
litiske Del,  af  hvilke  den  første,  den  ved  sin  parti- 
poUtiske  Færd  til  Forfremmelse  nødvendigvis  mindst 
kvalificerede,  begunstiges  paa  Bekostning  af  den  anden, 
den  ved  sin  upartiske  Holdning  til  Forfremmelse  nød- 
vendigvis mest  kvalificerede.  Naar  Regeringen  endelig 
vil  belønne  eller  trøste  en  ministeriel  Agitator  for  hans 
Miskjendelse  hos  Modpartiet,  nu  vel,  saa  giv  ham  en 
Orden  eller  en  Titel,  hæng  Korset  paa  hans  Bryst  og 
Nøglen  paa  hans  Bag,  eller  hæng  Nøglen  paa  hans 
Bryst  og  Korset  paa  hans  Bag.  Og  skulle  Agitatorerne 
partout  betales  med  Penge,  er  det  jo  naturligst,  at  de 
Herrer  Ministre  betale  dem  af  deres  private  Lomme, 
saaledes  som  Oppositionen  maa  gjøre  med  sine.  At 
betale  dem  med  Statens  Embeder,  er  pekuniært 
unægtelig  det  for  de  ærede  Ministre  Billigste  —  men 
moralsk  er  det  det  Dyreste.  Thi  naar  de  Misligheder, 
som  jeg  har  fremhævet  i  denne  og  i  mine  tidligere 
Brochurer,  kun  ere  enkelte  Exempler.  tagne  ud  af 
mangfoldige  andre,  som  aldrig  naae  til  Almen- 
hedens Kundskab,  paa  den  ministerielle  Forfremmelses- 
poHtik,  og  hvis  det  fremdeles  skal  vedblive  med 
saadanne  Utilbørligheder,  vil  den  høje  Regering  i  det  al- 
mindelige Omdømme  efterhaanden  reduceres  til  en  Sty- 
relse, paa  hvis  forsvarlige  Besættelse  afState  ns 
Embeder  man  ikke  længere  tør  stole.  Og  stort 
lavere  taaler  en  Regering  ikke  godt  at  reduceres. 

Saaviclt  jeg  kan  skjønne,  frembyder  end  ikke  den 
værste  Tid  af  den  nationalliberale  Periode  noget  Til- 
svarende til,  hvad  Ministeriet  Estrup  i  det  sidste  Par 
Aar  har  budt  os  paa  Embedsstandens  Omraade,  paa 
utidige  Begunstigelser,  paa  Hensynsløshed  til  Befolk- 
ningen. De  Exempler  herpaa,  som  jeg  ovenfor  har 
nævnt,  ere  langtfra  de  værste;  thi  hverken  Thomsens, 
Jagds  eller  Rumps  eller  mange  andre  protegerede  em- 
bedsmandige  Agitatorers  personlige  Hæderlighed  har 
nogensinde  været  angrebet.  Derimod  har  Ministeriet 
Estrup  en  anden  Kategori  af  Embedsmænd,  som  jeg 
vil  kalde  de  tilsølede.  De  fandtes  ikke  under  Na- 
tionalliberalismen, og  de  findes  mig  bekjendt  ikke  i 
noget  andet  Land;  maaske  i  Tyrkiet.  Herpaa  fremdrog 
jeg  i  »Opl.  Fhd.«  nogle  Exempler,  idet  jeg  haabede,  at 
jeg  i  det  Mindste  for  de  der  nævnte  Personers  Ved- 
kommende ikke  atter  skulde  tvinges  ind  paa  denne 
uhyggelige  Plet  i  Ministeriets  Karakteristik.  Men  jeg 
havde  ikke  gjort  Regning  paa  Hr.  Carstensen.  Jeg 
havde  ikke  tænkt  mig  ham  i  den  Grad  polemisk  ufor- 
sigtig, at  han  vilde  vove  sig  ind  paa  et  Forsvar  for 
Ministeriet  selv  i  denne  Retning.     Og  dog  er  det  sket. 

Jeg  omtalte  Prof.  Go  os's  Forhold  til  »Den  ny 
Socialist«  og  den  utrolige  Bunke  af  Insulter,  som  han 
derved  havde  paadraget  sig  fra  Oppositionens  Side. 
Hertil  bemærker  Hr.  Carstensen,  at  jeg  har  talt  »af 
halv  Viden  og  ond  Villie«.  Men  saasom  han  ej  engang 
forsøger  med  en  Tøddel  at  vise,  hvori  jeg  muligen 
har  taget  fejl  i  min  Fremstilling  af  Fakta,  eller  at  jeg 
har  skrevet  af  personlig  Uvillie  mod  Hr.  Professoren, 
lader  jeg  hans  Bemærkning  ligge  med  den  pligtskyldige 
Foragt,  som  tilkommer  den  Slags  Udtalelser.    Endvidere 

mente  jeg,  at  Regeringen  burde  have  stillet  Prof.  Goos 
Valget  mellem  ved  Domstolene  at  rense  sig  for  de  ære- 
fornærmende Sigtelser,  eller  at  tage  sin  Afsked  fra 
Statens  Tjeneste.  Dette  simple  Alternativ  ligger  for 
højt  for  Hr.  Carstensen:  Hr.  O.  forarges  derover,  ret 
som  om  man  skulde  berøve  sig  en  saa  fremragende 
dygtig  Mands  Arbejdskraft,  fordi  han  er  bleven  skjældt 
ud  i  et  Par  Smudsblade.«  Nej.  ikke  »fordi«  dette  arri- 
verede ham  i,  hvad  Hr.  Carstensen  retorsionsvis  kalder 
»et  Par  Smudsblade«,  men  fordi  han  har  tiet  til  Be- 
skyldninger, der,  hvis  de  vare  sande,  maatte  berøve 
ham  hans  Medborgeres  Tillid  og  absolut  fraraade  hans 
Udnævnelse  til  Fængselsdirektør  og  til  kongevalgt  Lands- 
thingsmand.  Hr.  Carstensen,  der  »ikke  tog  i  Betænk- 
ning at  melde  sig«  paa  Højrepressens  Vegne  med  en 
Protest  mod  min  Paastand  om  vore  Journalisters  Lige- 
gyldighed for  Ærefornærmelser  —  han  billiger  nu  Re- 
geringens Ligegyldighed  for  Angreb  paa  dens  Em- 
bedsmænds Hæderlighed.  En  saa  uforbeholden  Til- 
staaolse  havde  Regeringen  sikkert  ikke  ønsket.  Jeg 
formoder  derfor,  at  den  fremtidig  betakker  sig  for  at 
forsvares  af  en  politisk  Dydsdragon.  der  dratter  af 
Sadlen,  hver  Gang  han  trækker  blank. 

Hr.  Carstensens  Forsvar  omfatter  ikke  Hr.  Hinden- 
bu  r  g.  Enten  maa  han  have  glemt  ham,  eller  Hr.  Kammer- 
advokatens Udnævnelse  er  selv  Hr.  Carstensen  for  stram. 
Jeg  var  derfor  ikke  kommen  tilbage  til  ham.  om  han 
ikke  selv  havde  mindet  mig  om  sin  Tilværelse.  Paa 
et  politisk  Møde  i  Nykjøbing  i  S.  blev  Hr.  Hindenburg 
interpelleret  af  den  lokale  Venstreredaktør  om  den 
Høyerske  Arvesag  og  om  den  Omtale,  der  var  bleven 
ham  til  Del  i   »Opl.   Fhd.«.     Han  svarede  herpaa  saa 

svævende  og  utilfredsstillende,  at  han  fandt  sig  for- 
anlediget til  at  indfinde  sig  14  Dage  senere,  den  11. 
August  f.  A..  paa  et  nyt  Møde  sammesteds  i  den  alvorlige 
Hensigt  at  rehabilitere  sig  for  den  odsherredske  Be- 
vidsthed. Efter  at  have  skildret  sit  Forhold  til  Arve- 
sagen og  til  de  Herrer  Gasse  og  Rée,  gaaer  han  løs 
paa  mig  (se  Referatet  i  »Avisen«  for  15.  August):  »Det 
har  vistnok  undret  Adskillige,  at  Hr.  Godsejer  Olden- 
burg her  har  gjort  fælles  Sag  med  Skandalpressen. 
da  han  dog  nok  gjør  Fordring  paa  at  anses  for  en 
Gentleman.«  Ja,  vist  gjør  jeg.  Men  skal  jeg  have  det 
samme  Bryderi  med  at  skaffe  mig  »Attest«  for  at  være 
en  Gentleman,  som  Hr.  Kammeradvokaten  har  havt  for 
sit  Vedkommende,  bliver  der  ikke  stor  Stads  ved  at 
»anses<    derfor. 

Men  hvor  har  jeg  i  »Opl.  Fhd.«  gjort  »fælles 
Sag  med«,  hvad  han  kalder  ^Skandalpressen«?  Læs 
om  igjen  hvad  jeg  skrev,  læs  det  højt  for  sig  selv, 
om  han  ellers  ikke  kan  forstaae  det.  Det  var  ikke  mig, 
som  drog  den  private  Sag  frem  for  Publikum,  ikke 
mig.  der  betegnede  ham  som  en  »uhæderUg«  Sagfører, 
og  ikke  mig.  der  heri  gav  Cand.  Ipsen  Medhold.  Hvad 
jeg  for  Arvesagens  Vedkommende  omtalte,  var  for  det 
Første  hans  exempelløse  Enfoldighed,  daglig  i  flere 
Uger  rolig  at  lade  sig  stemple  som  uhæderlig  af  en 
navngiven  Mand,  i  Stedet  for  øjeblikkelig  at  anlægge 
Sag.  Thi  derved  maatte  han  hos  alle  sine  personlige 
Ubekjendte  Landet  over  vække  Tvivlen  om  sin  Hæder- 
hghed.  Dernæst,  hvad  der  for  mig  var  Hoved- 
sagen, ankede  jeg  over  Finansminister  Estrups 
desværre  langt  fra  exempelløse  Sløvhed  for  Embeds- 
standens   Anseelse,    fordi    han,    i    Stedet    for    strax    at 

paalægge  sin  Kammeradvokat  ved  Domstolen  at  rense 
sig  for  Sigtelsen,  lod  den  sidde  paa  ham,  indtil  det 
langt  om  længe  faldt  Hr.  Hindenburg  ind  at  spørge 
ham,  om  han  »fandt"  det  foreneligt  med  en  Kammer- 
advokats Hæder  at  stemples  som  uhæderUg.  Det  er 
saaledes  hans  egen  og  Finansministerens  Skyld,  at 
Arvesagen  omsider  er  svulmet  op  til  en  olfenlig  Skan- 
dale. Men  det  er  Hr.  Hindenburgs  specielle  Fortjeneste, 
at  den  har  antaget  Dimensioner,  der  fortone  sig  i  det 
Latterlige.  Thi  hans  uforlignelige  Haardhudethed,  da 
Ærefornærmelsen  første  Gang  slyngedes  ham  imøde, 
har  i  Sommerens  Løb  skallet  af.  og  er  bleven  afløst  af 
en  vidunderlig  Finfølelse.  Hans  Tale  paa  Mødet  i  Ny- 
kjøbing  har  nemlig  affødt  ham  ikke  mindre  end  6  Pro- 
cesser, ikke  at  tale  om  den  »anden«  Nathalie  Høyer, 
et  Par  Pjecer,  diverse  lange  Indlæg  og  evindelige  Inter- 
pellationer om  »Arvesagen«,  »Arvesagen«,  hvorsomhelst 
han  offenlig  producerer  sig  —  Altsammen  fordi  Over- 
retsprokurator  Gasse  fastholdt  sin  Vægring  ved  at  give 
ham  »Attest«  som  en  »ulastelig  Sagfører  og  Gentleman«, 
begrundet  i  den  overfor  > Socialdemokratens«  Sigtelse 
for  »Uhæderlighed«  yderst  spagfærdige  Paastand  af  Hr. 
Gasse,  at  »Hr.  Hindenburg  ikke  er  kræsen  i  Valget  af 
sine  Midler«. 

Om  Hr.  Hindenburg  vil  have  en  7de  Proces  med 
mig  i  Anledning  af  sin  Nykjøbing-Tale,  veed  jeg  ikke. 
Men  man  skulde  næsten  troe  det.  For  nemlig  at  for- 
klare sine  Tilhørere,  hvorfor  jeg,  som  han  debiterede, 
havde  »gjort  fælles  Sag  med  Skandalpressen«,  vilde  han 
(se  hans  eget  Organ,  »Avisens«,  Referat)  »oplyse,  at  han 
for  noget  over  en  halv  Snes  Aar  siden  havde  havt  et 
F'orretningsanliggende  med   Hr.  Oldenburg.     Oldenburg 

havde  laant  betydelige  Summer  hos  sin  Svigermoder, 
nu  afdøde  Enkefru  Schmidt  til  Østergaard  paa  Fyn,  og 
var  i  dette  Øjemed  optraadt  paa  en  saadan  Maade,  at 
Fru  Schmidt  fandt  sig  foranlediget  til  at  søge  Beskyt- 
telse hos  Hindenburg.  Han  havde  ogsaa  taget  sig  af 
hendes  Sag  og  ført  Forretningen  til  Ende  til  Fru 
Schmidts  Tilfredshed.  Oldenburg  var  derimod  mindre 
vel  tilfreds,  og  Taleren  havde  Grund  til  at  troe,  at 
Oldenburg  fremdeles  var  ham  fjendsk  i  den  Anledning.« 
Det  eneste  Rigtige  heri  er,  at  Hr.  Hindenburg  har  havt 
et  :>ForretningsanHggende«  ikke  med  mig,  men  med  Fru 
Schmidt.  Hans  Specialitet  synes  nemlig  at  være  gamle 
Enker  med  Formue.  Forsaavidt  hgner  denne  Affære  den 
Høyerske  Arvesag;  Forskjellen  er  bl.  A.  den,  at  Fru 
S.  ikke  var  sindssvag,  og  at  han  havde  langt  mere  end 
1  Kr.  ugenhg  i  Lommepenge.  Men  ellers  beklager  jeg 
at  maatte  sige  Regeringens  Kammeradvokat,  at  hans 
Fremstilling  af  dette  »Forretningsanliggende«  er  en 
grov  Usandhed  fra  Begyndelsen  til  Enden. 

Til  denne  korte  Protest  har  hans  Udtalelse  tvunget 
mig.  Men  med  mindre  han  driver  sin  Enfoldighed  og 
Taktløshed  saa  vidt,  at  han  tvinger  mig  til  nærmere 
Oplysninger,  til  gjennem  private  Breve  og  Vidners  Paa- 
kaldelse  at  vise,  hvorledes  hans  Adfærd  i  denne  Sag 
er  bleven  bedømt,  agter  jeg  ikke  at  fængsle  Publikums 
Opmærksomhed  ved  Familieforhold,  som  ikke  vedkomme 
det.  Thi  hvad  der  her  interesserer  Offenligheden,  er  jo 
slet  ikke,  med  hvilket  Held  eller  Uheld  Hr.  Hindenburg 
driver  sine  Prokuratorforretninger,  om  han  duer  eller 
ikke  som  Konsulent  o.  s.  v.  Men  det  er  det,  saavidt 
mig  bekjendt,  enestaaencle  Tilfælde  i  vor  Advokatur, 
at  endog  en  Højesteressagfører   viser   sig    i  den  Grad 

blottet  for  almiiidelig  Søinniolighod,  at  han  olfenlijr,  for 
en  sammenløbet  politisk  Hob,  plapprer  ud  om  private 
Forhold,  hvori  man  havde  forudsat  hans  Diskretion. 
Nu  behøver  han  ikke  længer  Hr.  Gasses  »Attest«, 
thi  han  har  selv  tilstrækkelig  attesteret,  hvad  han 
forstaaer  ved  en  »ulastelig  Sagfører«  m.  v.  Derfor 
kunne  vi  for  denne  Gang  slutte  Diagnosen  af  den 
højt  ærede  Kammeradvokats  politiske  Karriere:  Han 
begyndte  med  et  Aar  igjennem  at  overdænge  »Social- 
demokraten« med  de  mest  nærgaaende  Sigtelser,  der 
besvaredes  med  ærerørige  og  upaatalte  Retorsioner, 
og  han  trykkede  sig,  da  disse  fremførtes  af  en  navn- 
given Mand;  som  Kammeradvokat  fortsætter  han  med 
det  samme  Skjænderi,  der  kunde  passere  hos  en  al- 
mindelig Agitator,  men  ikke  hos  Regeringens  officielle 
Jurist;  ved  sin  Optræden  paa  et  politisk  Møde  roder 
han  sig  ind  i  en  Mængde  Processer  og  gjør  sig  skyldig 
i  en  plump  Indiskretion  overfor  intime  Familieforhold;  og 
han  afslutter  foreløbig  med  en  Hof-  og  Stadsretsdom  af 
27.  Septbr.  f.  A.,  som  ved  en  Mulkt  af  300  Kr.  bolærer 
en  Højesteretsadvokat  om,  at  man  ikke  uden  Skygge 
af  juridisk  Bevis  kan  betegne  Andre  som  Løgnere  og 
Tyve.  Trods  alt  dette  bestrider  jeg  ikke  hans  Anven- 
delighed i  en  Agitation  som  Højres  nuværende :  han 
har  netop  vundet  fortrinlig  Adkomst  i  saa  Henseende 
ved  at  »sænke  Niveauet*.  Men  hvad  hans  juridiske 
Virksomhed  angaaer,  tillader  jeg  mig  den  Mening,  at 
hvis  han  vil  ødelægge  sin  private  Praxis,  skal  han  blot 
fortsætte  som  hidtil,  saa  vil  det  Eneste,  han  egner  sig 
til,  blive  et  Kammeradvokatur  som  det  Estrupske. 

Thi  Udnævnelser   som  Gooss  og  Hindenburgs  ere 
kun  mulige    under  en  Regering,    hvor  Følelsen  for  po- 

litisk  Anstand  er  udslukket,  og  hvor  den  administrative 
Sands  er  nærved  at  gaae  samme  Vej.  Regeringen  er 
nemlig  ikke  blot  ligegyldig  for  Oppositionens  Angreb 
paa  Embedsmændenes  Honnør,  men,  saa  utrolig  det 
end  kan  synes,  ser  den  med  største  Sindsro  paa.  at 
dens  egen  Presse  fremfører  ærefornærmende  Sigtelser 
mod  en  Embedsmand,  forudsat  naturligvis,  at  han  er 
en  politisk  Modstander.  Derved  godtgjør  jo  Regeringen 
enfoldigt,  at  den  har  ligesaa  megen  Ringeagt  for  Rege- 
ringspressens  Injurier,  som  for  »Skandal«-  og  »Smuds- 
pressens«. I  denne  Retning  erindrede  jeg  i  »Opl. 
Fhd.«  om  Regeringens  Holdning  til  afdøde  Riskop 
Monrad,  hvor  Kultusministeren,  Kirkens  Værge,  tillod 
sit  eget  Organ,  den  af  ham  selv  betalte  Redaktør,  ved- 
blivende at  sigte  en  af  Landets  Riskopper  for  bevidst 
Usandhed  og  tilsidst  for  »Løgn«  —  men  samtidig 
undlod  at  paalægge  Riskoppen  ved  Domstolen  at  rense 
sig  for  saadanne  Reskyldninger,  hvis  han  vilde  forblive 
i  sin  Stilling.  Man  kan  ikke  ved  noget  bedre  Exempel 
vise,  i  hvilket  Forfald  Administrationens  Princip  om- 
sider er  geraadet. 

I  det  Hele  true  Skandalerne  paa  det  kirkelige  Om- 
raade  med  at  tage  Luven  fra  alle  andre  under  det 
nuværende  Regimente.  Vi  maae  nemlig  højere  tilvejrs 
end  til  en  Riskop,  vi  maae  op  saa  højt  vi  kunne,  til 
selve  Kul  tus  mini  s  ter  en.  Om  den  mig  personlig 
ganske  ubekjendte  Hr.  Ingeman-Petersen  er,  som  nogle 
Højreredaktører paastaae,  »excentrisk«,  »sindssyg«,  »gal«, 
skal  jeg  ikke  kunne  sige.  Men  selv  om  han  ikke  er 
»gal«  i  almindelig  Retydning,  kan  jeg  godt  forstaae,  at 
han  er  bleven  gal  i  Hovedet  ved  at  høre  denne  Re- 
skyldning  fra  Folk,   hvis   egne   øverste  Etager   ere  i  en 

horribel  Forfatning,  og  hvis  pohtiske  Moral  er  ligesan 
bundfordærvet  som  hele  vor  Situation.  Jeg  forlanger 
ikke  af  en  Højrepresse  som  vor,  at  den  skulde  havt 
Sandhedskjærlighed  og  almen  Sands  til  at  kræve  en 
bestemt  Benægtelse  af  Kultusminister  Scavenius.  Jeg 
troer  heller  ikke,  at  den  vil  driste  sig  til  direkt  at  for- 
svare, hvad  han  er  beskyldt  for.  Og  specielt  Hr.  Car- 
stensen vil  jeg  indstændig  fraraade,  i  denne  Sag  at 
trække  Sablen  mod,  hvad  »et  Par  Smudsblade«  mene, 
ellers  risikerer  han  af  Vanvare  at  ride  Hs.  Excellence 
overende,  samtidig  med  at  han  selv  bliver  Græsrytter. 
Den  eneste  forstandige  Taktik  for  en  Højrepresse  som 
den  nuværende  havde  været  at  tage  paa  Hs.  Excellence 
med  den  alleryderste  Forsigtighed,  som  paa  et  raad- 
dent  Æg,  eller  for  at  være  helt  sikker,  slet  ikke  at 
røre  ham,  aldrig  at  nævne  ham  i  denne  Sag.  Men  i 
Stedet  derfor  møde  de  Herrer  Højreredaktører  med  en 
Opfattelse  af  Skandalen,  der  gjør  deres  Forstand  og 
deres  Ethik  lige  megen  Honnør,  og  som  lyder:  Det  er 
aldeles  ligegyldigt,  hvad  der  offenlig  udslynges  mod  en 
Kirkens  Tilsynsmand  i  sædelig  Retning,  det  er  saa 
ligegyldigt,  at  Sigtelsen  er  »uberettiget«,  selv  om  den 
er  sand,  og  det  er  saa  ligegyldigt,  at  han  ej  en  Gang 
> behøver«  at  fralægge  sig  den. 

Selv  om  Kultusministeren  havde  været  en  Mand 
uden  alle  religiøse  Forudsætninger,  maatte  han  her 
uvilkaarlig  have  udbrudt:  »Gud«  fri  mig  fra  mine 
Venner.  Og  den  samme  Ai)pel  kan  han  med  Føje 
rette  til  sin  kjære  Ven  og  Fætter,  Hs.  Excellence  Kon- 
sejlspræsident  Estrup.  Ved  Interpellationen  i  Store- 
hedinge  blev  Sigtelsen  mod  Kultusministeren  of tenlig 
fremført,  i  Nærværelse   af  mange  hundrede  Mennesker, 


den  blev  umiddelbart  efter  refereret  i  Rigsdagen  og 
udbredt  i  Pressen.  Dens  Existens  var  saa  utvivlsom 
og  saa  publik,  at  det  for  Kultusministerens  Renommée 
var  aldeles  ligegyldigt,  om  Hr.  Ingeman-Petersen  vilde 
eller  ikke  vilde  gjentage  den  skriftlig.  Det  havde  derfor 
været  Konsejlspræsidentens  Skyldighed  uopholde- 
lig at  stoppe  den  offenlige  Forargelse.  Det 
kunde  være  sket.  om  han  enten  strax  havde  valgt  sig 
en  anden  Kultusminister,  eller  han  havde  paalagt  den 
nuværende  øjeblikkelig  og  positivt  i  det  officielle 
Organ  at  fralægge  sig  den  ærekrænkende  Sigtelse  og 
samtidig  at  stævne  Interpellanten  til  Ansvar.  Men  lige- 
som i  den  Hindenburgske  Affære  var  ogsaa  her  vor 
Regeringschef  yderst  langsom  i  Vendingen.  Han  lod 
fire  Uger  gaae  hen.  og  indledte  dem  med  den  bekjendte 
Kirkeindvielse  i  Aarhus,  hvorved  han  fik  to  af  Landets 
Biskopper  haM^ejs  kompromitterede  og  sin  Kultus- 
minister anbragt  i  en  flau  og  uskjøn  Situation.  Høj- 
tidehgheden  blev  derlor  til  en  regulær  Skandale.  Men 
at  det  gik  saa  vidt,  som  et  Venstreblad  fortæller,  at  Bi- 
skop Clausen  sluttede  sin  Tale  med  en  Straffeprædiken 
over  det  sjette  Bud,  er  vistnok  en  Overdrivelse.  Det 
har  snarere  været  en  Advarsel,  Hs.  Højærværdighed 
rettede  til  Kirkeministeren,  en  mild  Formaning  omtrent 
som  den,  en  Søn  engang  ved  Afrejsen  fik  af  sin  Fader: 
Min  Søn.  vær  galant  mod  Damer,  kun  ikke  mod  de 
galante. 

Vor  Regeringschef  kan  ikke  undskylde  sig  med,  at 
Slaget  traf  ham  uventet.  Thi  %  Aar  tidligere  havde 
Hr.  Ingeman-Petersen  tilskrevet  ham,, hvad  han  udtalte 
paa  Valgdagen.  Og  i  al  sin  Korthed  og  klassiske 
Simpelhed  viser  Hs.  Excellences  Svar:  Tak  for  Brevet, 

(let  skal  »blive  benyttet«  ved  Lejlighed,  at  han  har 
troet  paa  Meddelelsens  Rigtighed,  thi  hvortil  vilde  han 
ellers  »benytte«  den?  Derimod  er  det  mig  uklart, 
hvilken  Lejlighed  hertil  han  har  tænkt  sig.  Dersom 
han  t.  Ex.  vilde  »benytte«  Brevet,  hver  Gang  Kultus- 
ministeren  blev  umedgjørlig  i  Statsraadet,  var  her 
iniægtelig  en  LejHghed  til  at  anvende  et  yderst  væg- 
tigt Vaaben.  forudsat  naturligvis,  at  Meddelelsen  var 
rigtig.  Men  i  Stedet  (or  dette  Hdet  kollegiale  Øjemed 
vil  jeg  dog  hellere  troe,  at  Hs.  Excellence  vilde  benytte 
lirevet  til  Kultusministerens  Bedste,  og  at  han  ved 
>LejUghed«  har  tænkt  paa  de  mangfoldige  Fristelser, 
Hom  en  stor  By  altid  rummer,  og  hvorom  Paludan- 
Miillers  »Leveregler«  i  »Danserinden«  minde  os: 

»Vogt  Jer  for  Lejlighed  dog  mest  af  Alt, 
Thi  mangen  lierlig  Fyr  og  mange  Piger 
I  svær  Ulejlighed  ved  denne  faldt.« 

Og  kommer  hertil  Advarslen  i  Aarhus,  kan  man  ikke 
sige  Andet,  end  at  def  er  gjort  hvad  man  kan  for  at 
holde  vor  Kirkeminister  i  den  rette  moralske  Gæ-nge. 
Konsejlspræsidenten  maatte  saaledes  være  tilstræk- 
kelig forberedt  til  strax  at  kunne  tage  en  Beslutning, 
da  Skandalen  exploderede  i  Storehedinge.  Hvad  han  en 
Maaned  senere  bestemte  sig  til,  nemlig  at  paalægge  Kultus- 
ministeren at  anlægge  Sag,  kunde  til  Nød  have  passet  i 
den  Periode  af  vort  Kommunikations-  og  Befordrings- 
væsen,  da  man  brugte  8  Dage  til  at  rejse  fra  Kjøbenhavn 
til  Korsør.  Men  under  de  nuværende  Forhold  maatte  han 
vide,  at  der  ikke.  var  en  Landsby  i  Danmark,  hvor  den 
Ingeman-Petersenske  Sigtelse  ikke  ugevis  var  bekjendt 
og  troet,  inden  Sagsanlæggelsen  kom.   Nu  formaaer  denne 

ikke  længere  at  standse  Forargelsen  i  Folket.  Thi  nu  for- 
stå aer  Enhver,  at  Rettergangen  ikke  er  frejntvungen  ved 
Konseilspræsidentens  Sømmelighedssands,  men  ved  hans 
Frygt  for  en  voxende  Opposition  i  Gejstligheden,  eller 
at  Hensigten  med  den  er  at  redde  Kultusministeren 
ikke  i  det  offenlige  Omdømme  men  paa  Tabom^etten, 
ved  at  trække  Sagen  ud,  indtil  der  engang  falder  en 
Højesteretsdom,  og  i  det  Haab,  at  Uvillien  imidlertid  vil 
tabe  sig.  Hvad  han  burde  valgt  umiddelbart  efter  Inter- 
pellationen, skal  jeg  ikke  her  bedømme.  Men  fire  Uger  efter 
var  der  kun  Et,  han  forstandigt  kunde  vælge,  nemlig  at 
lade  Kultusministeren  gaae;  derved  havde  han 
gjort  ikke  blot  Kirken  men  ogsaa  sin  Kollega  den  største 
Tjeneste.  Men  paa  den  anden  Side  er  det  forklarligt,  atKon- 
sejlspræsidenten  har  krympet  sig  for  et  saadant  Skridt, 
naar  man  betænker,  hvilket  haardnakket  Uheld  der  har 
forfulgt  ham  paa  det  kultusministerielle  Omraade.  Det 
eneste  politiske  Hoved,  som  hans  Kabinet  nogensinde 
har  talt,  var  Fischer.  Og  saa  vil  Skjæbnen,  at  han 
netop  skulde  blive  Kultusminister  og  falde  for  tvetydige 
Sigtelser  imod  sit  private  Levnet.  Umiddelbart  efter 
ham  kommer  Scavenius,  og  havde  Konsejlspræsidenten 
end  ikke  opfattet  ham  som  en  diametral  Modsætning  til 
hans  Forgænger,  havde  han  dog  sikkert  tænkt  sig  ham 
som  en  Slags  Overgangsform  blandt  Folkekirkens  Styrere, 
som  et  i  den  offenlige  Mening  almindelig  anerkjendt 
Kompromis  mellem  Lasten  og  Dyden.  Men  nu  maa  man 
høre  endnu  mere  graverende  Beskyldninger  i  den  selv- 
samme Retning.  Vor  Regeringschef  kan  med  Sandhed 
sige:  O  Skjæbne,  Du  est  grum  og  umanerlig  stiv. 

Hvorledes  en  Privatmand  vil  stille  sig  til  Ære- 
fornærmelser,   om  han  vil  finde,   at  nogle  hijurier  ville 

være  glemte,  inden  de  Daakjendes  ved  Retten,  at  andre 
ere  ligegyldige,  fordi  Fornærmerens  Mening  er  ham 
ligegyldig  o.  s.  v.,  vedkommer  kun  ham  selv  og  den, 
som  vil  kritisere  hans  Æresfølelse.  Men  i  Almindelig- 
hed kan  man  sige,  at  jo  mere  Overbærenhed  der  i  et 
Folk  vises  mod  Ærefornærmelser,  desto  slettere  er  det 
bevendt  med  Folkets  moralske  Tilstand.  Hvad  derimod 
Injurier  mod  Embedsmænd  eller  mod  dem,  soin 
aspirere  til  Statens  Bestillinger  angaaer.  bliver  det  ikke 
Vedkommendes  Sag.  hvorledes  de  her  ville  stille  sig, 
men  det  bliver  Regeringens  ufravigelige  Skyldighed 
at  fordre  Sigtelserne  mod  dem  aftvættede  ved  Dom. 
forsaavidt  de  ikke  ere  fremførte  under  Rigsdagens 
Ansvarsfrihed.  Her  er  det  ikke  nok,  at  vedkommende 
Minister  er  personlig  overbevist  om  en  Embedsmands 
Hæderlighed.  Thi  for  det  før.ste  er  det  tænkeligt,  at 
Ministeren  selv  mangler  tilstrækkelig  Æresfølelse,  og  i 
saa  Fald  er  hans  Overbevisning  om  Embedsmandens 
Reputerhghed  ligegyldig.  Dernæst  staaer  Embedsmanden 
ikke  i  Rapport  alene  til  Regeringen,  men  ogsaa  til  Be- 
folkningen, og  dennes  Skyldighed  kan  det  umulig 
være,  at  den  skal  troe,  hvad  en  tilfældig  Minister  mener, 
allermindst  under  en  indre  Konflikt,  hvor  Mistænkelig- 
heden i  Partierne  er  skærpet  til  sit  Yderste.  Her  spørges 
der  ikke,  om  det  eller  det  Blad  »fortjener«  Tiltro,  thi 
dets  Existens  beviser,  at  det  har  den.  Skal  derfor  Folkets 
Agtelse  for  Embedsstanden  bevares,  maa  dennes  An- 
seelse ikke  blot  værnes  ved  Domstolene,  men  Sags- 
anlæggelsen  bør  ske  ufortøvet,  hvis  den  ikke  skal 
opfattes  som  et  Skalkeskjul  for  en  slet  Sag. 

Og  endelig  er  der  en  Betragtning,   som  for  mig  er 
den  vigtigste.     Hvori  ligger  nemlig,  i  dybeste  Forstand. 

vor  Ulykke  under  den  nuværende  Konflikt?  Den  ligger 
i  den  Demoralisation,  som  Dag  for  Dag  griber 
om  sig  i  Folket.  Den  er  det.  som  ind  ad  til  opløser 
alle  Begreber  om  Ret  og  Uret,  om  Hæderlighed  og 
Uhæderlighed,  ligegyldigt,  om  det  ene  Parti  i  begge 
Thing  numerisk  fik  Overmagten  over  det  andet ;  og  den 
er  det,  som  ud  ad  til  vil  lamme  vor  Arm,  om  end 
aUe  Batterier  og  Forter  kom  i  den  skjønneste 
Orden.  Og  hvilket  er  i  Folkets  dagUge  Liv  denne  De- 
moralisations prægnante  Udtryk?  Det  er  den  vox- 
ende  Foragt  for  det  borgerlige  gode  Navn  og 
Rygte.  Thi  hvad  nytter  det,  at  vi  forkynde  dets  Pris, 
at  vi  hævde  dets  Nødvendighed  i  det  borgerlige  Liv, 
naar  vore  Bestræbelser  trodses  af  selve  Regeringen? 
Lad  os  forudsætte  det  for  Ministeriet  gunstigst  Mulige, 
at  Alt,  hvad  der  offenlig  er  udtalt  mod  Goos,  Hinden- 
burg,  Monrad,  Scavenius  o.  A.  er  den  sorteste  Usandhed. 
I  saa  Fald  har  Enhver  af  de  Herrer  blot  faaet  en  Skarn- 
bøtte over  Hovedet,  og  derfor  kunde  de  endnu  være 
lige  gode.  Bogstavelig  kan  jo  Sligt  hænde  enhver  an- 
stændig Person,  som  passerer  Gaden ;  men  det  Første, 
han  da  gjør,  er  ikke  at  gaae  videre,  men  at  gjøre  sig 
ren.  Konsejlspræsident  Estrups  Renhghedssands  er  af 
en  helt  anden  Art.  Han  præsenterer  os  sine  Embeds- 
mænd med  Indholdet  hængende  dem  i  Ansigtet,  i  Haaret, 
over  Armene  og  Kroppen,  og  han  forlanger,  at  Betolk- 
ningen  skal  goutere  dem  i  deres  uvaskede  Tilstand. 
Han  vælger  til  denne  Forestilling  ikke  en  eller  anden 
lille  obskur  Embeds-  og  Bestilligsmand,  der  forputter 
sig  i  et  Kontor,  og  hvis  tilsmudsede  Forfatning  Dagen 
efter  er  glemt.  Men  han  foretrækker  hertil  Embeds- 
mænd,  som  i  det  størst  mulige  Omfang  træder  i  Rap- 

port  fil  Befolkningen  og  derfoi-  stadig  præsentere  den 
deres  uanstændige  Ydre :  en  kongevalgt  Folkerepræsen- 
tant. (Ml  officiel  Raadgiver.  en  Kirkens  Hyrde,  en  Kirkens 
Tilsynsmand.  Snart  lader  lian  Beskyldningerne  imod 
dem  sidde  upaatalte.  snart  lader  han  dem  anlægge  Sag 
saa  sent,  at  det  for  deres  Rygtes  Skyld  bliver  aldeles 
ligegyldigt.  Ved  at  fortsætte  med  dette  System  kan 
det  maaske  lykkes  Regeringen  efterhaanden  at  vænne 
Folket  af  med  at  forarge  sig.  Men  i  samme  Grad 
vænner  den  det  ogsaa  af  med  at  respektere  det  gode 
Navn  og  Rygte  først  i  det  ofTenlige  Liv.  derefter  i 
det  private. 

Herefter  tillader  jeg  mig  at  henvende  mig  til  Hr. 
Pastor  Henning  Jensen.  I  sit  Ugeblad,  »Enhver 
Sit«,  Nr.  25  og  26  f.  A.,  har  han  gjort  et  E^ar  Punkter  i 
»Opl.  Flid.«  til  Gjenstand  for  Betragtning.  Der  er  for 
det  Første  min  Udtalelse,  at  hans  bekjendte  Ord 
om  Christus  paa  Talerstolen  i  Rømersgade  maatte 
gjøre  ham  fortjent  til  Afsked.  Jeg  sagde  herom,  at 
Christus  vilde  have  staaet  der  i  sin  egen  Aand,  som 
»formanende«,  og  ikke  i  Hr.  Jensens  Aand,  som  »op- 
hidsende«. Dette  tager  Hr.  Pastoren  mig  ilde  op; 
»der  hører  en  vis  Dristighed  til  saadan  uden  videre 
at  tillægge«  ham  den  Mening,  at  Christus  vilde  have 
staaet  ophidsende  i  Rømersgade,  »selvfølgehg  vilde  han 
have  formanet  Arbejderne«,  men  han  vilde  ikke  »have 
formanet  Arbejderne  mere  end  f.  Ex.  Godsejerne«. 
Nej,  naturligvis.  Overalt  og  Alle  havde  han  formanet 
til  at  opgive  den  ubroderlige  Splid,  han  havde  for- 
ni;!  nende  staaet  paa  Herregaarden  som  i  Arbejderhuset, 
i  Rigsdagen,  i  Statsraadet.  paa  Kongeborgen.  Overalt 
oji    for  Alle    havde   hans  Formaning  været   en  og  den 

samme:  »Mit  Rige  er  ikke  af  denne  Verden.-  Og 
hans  Formaning  vilde  ikke  blot  have  lydt  for  den  iios 
Pastor  Jensen  lidt  dubiøse  » Hovedstadsgejstlighed  <.  men 
ogsaa  Landsbypræsterne  havde  faaet  den  at  høre.  og 
Mange  i  Folket  havde  staaet  sig  ikke  blot  aandelig 
men  ogsaa  timelig  ved  at  følge  den.  Pastor  Jensen 
fik  just  sin  Afsked,  fordi  han  ikke  forinden  tilbørlig 
havde  agtet  paa  Christi  Formaning  til  Sagtmodighed. 
Og  han  har  heller  ikke  senere  fulgt  den.  Saaledes  be- 
retter hans  egen  Partifælle.  »Ringsted  Folketidende«, 
at  han  ved  en  Afskedsfest,  som  aflioldtes  for  ham  i 
Brandsmark  den  20.  Okt.  1885,  har  udtah:  »Vi  maae 
tage  Kampen  op  paa  alle  Omraader  og  følge  Reglen 
Øje  for  Øje  og  Tand  for  Tand.  Vi  maae  vænne  os  til 
at  betragte  Provisoristerne  som  vore  Fjender,  ikke  vise 
dem  Høflighed  eller  Villighed,  ikke  pleje  Omgang  med 
dem.  men  vise  dem  den  Foragt  de  fortjene,  overalt, 
hvor  vi  møde  dem.«  Med  disse  Ord  sagde  han  Farvel 
til  sin  Kreds,  disse  Lærdomme  lagde  han  sine  Til- 
hørere paa  Sinde.  Behøves  der  fra  et  kristeligt  Stand- 
punkt noget  klarere  Bevis  for.  at  Hr.  Pastorens  Plads 
ikke  længere  burde  være  paa  Prædikestolen  i  Stenmagle, 
men  højst  i  Synagogen  i  Krystalgade? 

Dernæst  kommer  Hr.  Pastoren  ind  paa  en  hlle  social- 
politisk Betragtning.  »Man  forlanger  af  Arbejderne,  at  de 
skulle  begynde  med  at  erkjende  det,  hvori  de  have  Uret, 
men  lad  os  først  begynde  med  at  erkjende  det,  hvori  de 
have  Ret,  saa  er  der  ingen  Tvivl  om,  at  de  ogsaa  ville 
komme  til  Erkj endelse  af  det,  hvori  de  have  Uret.  Der 
er  en  Ting.  som  Smaafolk  ikke  rigtigt  kunne  forstaae. 
00-  som  de  med  Rette  ikke  ville  finde  sig  i,  og  det  er. 

at  naar  der  tales  til  dem,  saa  skal  der  altid  tales  > for- 
manende«.« Og  han  slutter  med,  at  da  »Hr.  Oldenburg 
vistnok  ikke  i  nogensomhelst  Henseende  kan  regnes  til 
de  Smaa«,  er  det  >  netop  Forargelsen  han  trænger  til, 
jo  mere  jo  bedre ;  jeg  skal  være  til  Tjeneste  med,  hvad 
jeg  formaaer.«  Efter  det  Ovenstaaende  at  dømme  er 
jeg  vis  paa,  at  Hr.  Pastoren  ikke  blot  vil,  men  at  han 
ogsaa  kan  vække  »Forargelse«.  Komme  vi  derimod 
som  her  ind  paa  det  rent  verdslige  Omraade,  be- 
nægter jeg  paa  det  Bestemteste,  at  min  Tale  til  Smaa- 
folk  ørkesløst  skal  lyde  alene  »formanende«. 

Flere  af  vort  Socialdemokratis  Programer  be- 
tragter jeg  som  i  høj  Grad  utopiske.  Herpaa  har  jeg 
i  et  tidligere  Skrift  anført  et  Par  Exempler,  som  »Ud- 
ryddelsen af  alle  sociale  og  politiske  Uligheder,  der 
deler  Folket  i  Klasser«,  og  »almindelig,  lige  og  direkte 
Valgret  for  alle  Mænd  og  Kvinder  fra  22-Aars  Alderen.« 
Selv  om  saadanne  Theses  overhovedet  engang  kunde 
realiseres,  er  det  vel  klart,  at  de  i  Nutiden  ikke  kunne 
det,  og  at  det  derfor  er  urimeligt  at  forlange  Nutidens 
Medvirkning  dertil  fremfor  til  mere  opnaaelige  Formaal. 
Sligt  bevirker  kun,  at  Folk  stille  sig  ikke  sympathetisk 
men  Qendsk  eller  spodsk  til  Socialdemokratiet.  Andre 
af  dettes  Lærdomme  ere  begrundede  i  en  økonomisk 
Misforstaaelse.  Dertil  regner  jeg  Uvillien  mod  Ka- 
pitalen. I  Stedet  for  sociahstisk  at  ville  belemre  den 
med  en  normal  Løn,  en  normal  Arbejdsdag  o.  L.,  som 
man  dog  ej  engang  tilnærmelsesvis  rigtigt  kan  bestemme, 
er  det  tvertimod  i  Arbejdernes  Interesse,  at  Kapitalen 
faaer  den  størst  mulige  Frihed  til  at  virke,  naturligvis 
inden   for  de  Grændser,  som  Hensynet   til  Arbejdernes 

Moral  og  Sundhed  kræve  efter  Kjøn  og  Alder.  Ikke 
fordi  Kapitalen  er  Arbejdernes  Ven;  thi  den  er  ligesom 
Naturens  Kræfter  hverken  Ven  eller  Uven  med  Nogen. 
Ikke  heller  fordi,  efter  Manchesterskolens  Theori,  det 
ligefremme  Forhold  mellem  Tilbud  og  Efterspørgsel  til- 
sidst  vil  ordne  Alt  paa  bedste  Maade.  til  almindelig 
Tilfredshed;  thi  medens  hele  denne  Proces  staaer  paa, 
gaaer  Slægt  efter  Slægt  uhjulpen  i  Graven.  Men  fordi 
Kapitalens  frie  Anvendelse  er  Kilden  til  den  nationale 
Rigdom,  ved  hvis  Beskatning  Arbejderstanden  skal 
ophjælpes.  Stop  Kilden,  og  der  bliver  Intet  at  beskatte. 
Det  er  m.  a.  O.  ikke  Udbyttets  Betingelse,  men  Ud- 
byttets Fordeling,  som  skal  rammes. 

Fordelingen  kan  ikke  ske  ved  Arbejdernes  direkte 
Andel  i  Udbyttet.  Thi  dette  maatte  medføre  deres  di- 
rekte Andel  i  Risico  ved  Udbyttets  Tilvejebringelse, 
og  delte  vilde  atter  i  mangfoldige  Tilfælde  medføre 
deres  økonomiske  Ruin.  Kun  indirekt  kan  For- 
delingen ske :  ved  efter  en  stigende  Indtægtsskala  at 
beskatte  de  Rige  til  Fordel  for  de  Fattige.  I  hvilket 
bestemt  Øjemed?  I  det,  som  »Soc.  Dem.«  rigtigt  ud- 
trykker ved  »human  Omsorg  for  Syge,  Gamle  og  Ar- 
bejdsinvalider  ved  Staten«.  Det  er  ikke  blot  stridende 
mod  den  normale  Følelse,  at  de,  som  økonomisk 
have  gode  og  ubekymrede  Dage,  lade  Andre  om  ikke 
døe  af  Sult,  hvad  der  vel  sjældent  hændes,  dog  ude  af 
Stand  til  at  skaffe  sig  tilbørlig  Føde,  eller  lade  dem 
ligge  om  ikke  nøgne,  hvad  vel  ogsaa  er  ualmindeligt, 
dog  dækkede  med  Klude  og  Pjalter.  Men  det  er  ogsaa 
stridende  mod  den  normale  Tænkning.  Thi  hvilken 
opvoxende  Slægt  vil  der  fremgaae  af  disse  Elendig- 
hedens  Hjem?     Hvilke  fremtidige  Statsborgere  ville 

de  afgive?  Delte  Led  i  Arbejderpartiets  Program  skal 
gjennemføres.  Det  nytter  ikke  her  at  komme  med 
undvigende  og  intetsigende  Betragtninger  over,  »hvenu 
der  skal  anses  for  Arbejder,  for  fattig  og  trængende. 
Thi  er  det  end  praktisk  uundgaaeligt,  at  Nogle  med 
Urette  medtages,  Andre  med  Urette  udskydes,  bliver 
der  Flere  end  nok,  hvem  Hjælpen  med  Rette  kan 
komme  til  Gode.  Og  i  hvilket  pekuniært  Omfang 
man  end  vil  tænke  sig  denne  Hjælp,  skal  dens  Princip 
ikke  længere  være  Gjenstand  for  en  Diskussion  mellem 
en  tilfældig  lovgivende  Forsamling  og  en  tilfældig  lov- 
givende Regering,  thi  da  bliver  det  ikke  vedtaget  saa- 
ledes  som  andre  Bestemmelser,  hvorom  Partierne  kunne 
enes,  og  det  vil  opløse  sig  i  almindelig  og  ørkesløs 
Passiar.  Men  det  bør  ved  et  Magtsprog  oktroye- 
res  ind  i  en  ny  Forfatning  og  formuleres  ved  positive 
Bestemmelser,  som  strax  lade  Hjælpen  tilflyde  Ved- 
kommende og  ikke  opsætte  den,  indtil  de  om  en  hel 
eller  en  halv  Menneskealder  have  indsat  saa  og  saa 
mange  Kroner  i  en  »Alderdomsforsørgelse«.  Først 
derefter  bør  det  bestemmes,  hvorledes  en  saadan  In- 
stitution fremtidig  skal  ordnes.  Ellers  bliver  hele  Nu- 
tidens Omsorg  for  »Syge,  Gamle  og  Arbejdsinvalider<- 
ligesom  hidtil  henvist  til  »ædeltænkende  Medmenne- 
skers Deltagelse«,  til  »den  private  Godgjørenhed«  og 
andre  Lapperier  af  Kategorien :  en  Draabe  i  Havet. 

»Gratis  og  fælles  Undervisning  i  Statsskoler«  er 
en  fuldkommen  berettiget  Fordring  for  alle  civile 
Skolers  Vedkommende,  de  højeste  som  de  laveste. 
Den  kommer  ikke  paa  Kant  med  nogetsomhelst  kon- 
servativt Princip,  og  den  maa  nødvendig  blive  et  kraf- 
tigt  Middel   til  Oplysningens   Fremme.     Den    er   heller 

ikke  en  Utopi,  thi  vort  Naboland  Sverig  har  længe  haft 
dette  System,  og  jeg  har  der  aldrig  hørt  eller  læst  om 
nogen  Protest  derimod.  Saaledes  kunne  der  ogsaa 
findes  andre  til  Arbejderstandens  Tarv  sigtende  Foran- 
staltninger, som  fortjene  at  gjennemføres.  Men  mindst 
disse  to:  øjeblikkelig,  kategorisk,  human  Hjælp  til  ikke 
arbejdsdygtige  Fattige  og  gratis,  fælles  Undervisning, 
have  Krav  paa  ethvert  rettænkende  og  forstandigt 
Menneskes  Tilslutning.  Man  kan  derfor  ikke  flot  uden 
videre  proklamere,  at  »Socialismen  er  et  Bedrag«,  thi 
den  rummer  ubestridelige  Sandheder.  Men  ved  Siden 
deraf  har  den  sine  Illusioner  og  indre  Modsigelser,  og 
dette  har  ethvert  politisk  System,  Liberalismen  som 
Absolutismen.  Man  kan  heUer  ikke  tordne  ud  med, 
at  >SociaHstførerne  ere  Bedragere<'.  Thi  nogle  af  dem 
handle  utvivlsomt  i  god  Tro.  Men  man  kan  sige.  at 
der  blandt  Socialistførerne  ere  Bedragere,  thi  saadanne 
findes  der  blandt  alle  poUtiske  Partiførere,  til  alle 
Tider  og  i  alle  Lande. 

IL 

Jeg  erkjendte  i  »Opl.  Fhd.<<,  at,  4  og  for  sig«, 
nemlig  overfor  Lovgivningens  Mangler,  var  Hensigten 
med  Regeringens  Reformforslag  »fuldt  motiveret,  og 
at  flere  af  dem.  saavidt  jeg  kunde  bedømme,  endog 
vare  tænksomt  affattede«.  Men  jeg  udtalte  tillige,  at 
deres  idehge  Fremlæggelse  i  Rigsdagen,  lige  tU 
den  1ste  April  1885,  vidnede  om  Regeringens  Fejlsyn 
paa  den  politiske  Situation,  fordi  intet  af  dem  egnede 
sig  til,  under  en  saa  opskruet  Partikamp  som  den 
nuværende,  at  samle  et  Vælgerflertal  om  sig  til  Be- 
kæmpelse   af   Visnepolitiken    i    dens    forskjelUge    For- 

mer.  Dette  kalder  Hr.  Carstensen  »en  grundig  Mis- 
forstaaelse  af  det  repræsentative  Systems  Opgave  og 
Hensigt«.  Thi,  ræsonnerer  han,  »naar  et  Lovforslag  i 
og  for  sig  maa  erkjendes  for  »fuldt  motiveret«,  »tænk- 
somt affattet«  o.  s.  v. .  tør  det  formodes  at  finde 
Repræsentationens  Bifald«.  Ja,  hos  Folk  som  Hr.  Car- 
stensen tør  Sligt  og  ethvert  som  helst  Andet  »formodes«. 
Men  forstandige  Mennesker  er  det  vel  indlysende, 
at  et  Ministerium,  som  er  dannet  for  at  bekæmpe 
Folkethingets  Overgreb,  umulig  tør  vente  Folkethingets 
>F3ifald«,  at  m.  a.  O..  Kombinationen:  Kamppolitik  og 
Reformpolitik  er  ligesa.a  modsigende  under  det  konsti- 
tutionelle som  under  det  absolute  System,  og  alene 
tænkelig  under  Provisorismen.  Forstaaer  Hr.  Carsten- 
sen ej  engang  Saameget,  hvad  begriber  han  da? 
Ogsaa  her  burde  han  have  tiet.  Saa  havde  han  und- 
gaaet  en  ny  Konfusion:  »Hr.  O.  dadler  Regeringen 
fordi  den  —  —  —  ikke  gjennemførte  sine  Forslag 
ad  provisorisk  Vej,  men  vedblev  at  forelægge  dem 
for  Repræsentationen,  skjøndt  denne  Gang  efter  Gang 
forkastede  dem«.  Nej.  Men  jeg  »dadler  Regeringen, 
fordi«  den  Aar  ud  og  Aar  ind  »vedblev  at  forelægge« 
de  selvsamme  Lovforslag,  skjøndt  den  med  lidt  Om- 
tanke maatte  kunne  forudse  deres  Skjæbne,  og  »skjøndt« 
(len  ikke  fandt  dem  saa  »paatrængende  nødvendige«, 
at  de  egnede  sig  til  provisorisk  Gjennemførelse.  Dog, 
denne  Distinktion  fatter  Hr.  Carstensen  naturligvis  ikke. 
.lo  oftere  H  Lovforslag  forkastes,  desto  vanske- 
ligere bliver  dets  Vedtagelse.  Thi  for  hver 
(lang  det  lægges  ad  acta,  har  det  fremkaldt  en  sejrende 
Agitation  baade  mod  dets  gode  og  mod  dets  mangel- 
fulde Sider.  Og  Agitationen  virker  som  et  perpetuum 
mobile,    hvis  Medium  er  en  tilfældig  Blanding  af  Sand- 

hed  og  Usandhed,  og  hvis  Resultat  er  Vælgerfolkets 
voxende  ITvillie  for  Lovforslaget  eller  dets  absolute 
Ligegyldighed  for  Repræsentanternes  Afstemning.  Der 
behøves  da  en  ny  Agitation  og  i  modsat  Retning,  stærk 
nok  til  at  forvandle  Uvillien  til  Velvillie,  Ligegyldigheden 
til  Interesse.  Men  dens  Sejr  bliver  desto  langsommere, 
jo  flere  skæve  og  hildede  Synspunkter  den  første  Agi- 
tation har  kaldt  tillive,  og  som  nu  skulle  overvindes, 
og  jo  Flere  den  har  knyttet  til  sin  Fane,  som  nu  skulle 
svigte  deres  Ord.  Skal  derfor  en  Sag  gjennemføres. 
ikke  provisorisk,  men  ad  Forhandhngens  Vej,  bliver 
det  en  Regerings  første  Spørgsmaal :  hvorledes  er  Stem- 
ningen hos  dem,  som  skulle  forhandle  den?  Dette 
Princip  gjælder  paa  alle  de  Livets  Omraader,  hvor  en 
frivillig  Overenskomst  behøves:  ogsaa  i  det  private  Liv 
er  det  Opgaven  at  forstaae  den  belejlige  Tid,  ogsaa  der 
undgaaer  man  at  faae  sine  Forslag  forkastede,  thi  dette 
virker  kun  Spot  eller  Bitterhed.  Men  dette  som  man 
skulde  synes  selvforstaaelige  Axiom  har  Ministeriet 
Estrup  ikke  kunnet  faae  i  sit  Hoved.  Hele  dets  mange- 
aarige  og  ufrugtbare  Reformpolitik  beviser  det.  Mini- 
steriets Grundsætning  har  været:  »vi  anse  et  Lovforslag 
for  gavnhgt,  altsaa  forelægge  vi  det;  forkastes  det. 
bliver  det  moralske  Ansvar  ikke  vort,  men  Folkethingets«. 
Men  dette  er  kun  halvt  tænkt.  Folkethinget  paa  drager 
sig  naturligvis  et  saadant  Ansvar  ved  at  forkaste  et 
Lovforslag,  alene  fordi  det  kommer  fra  Ministeriet  Estrup. 
Men  Regeringen  paadrager  sig  et  Ansvar  ved  at  se 
fejl  paa  Stemningen,  fordi  man  ikke  lønner  en  Regering 
til  at  se  fejl,  men  til  at  se  rigtigt,  og  fordi  Lovforslagets 
Forkastelse  maa,  som  vi  have  set,  vanskeliggjøre  Re- 
formen, og  da  bliver  jo  dets  Fremlæggelse  ikke  til  Gavn, 
men    til  Skade  for  Landet.      Dette   er  den   mildeste 

Fortolkning  af  ]\linisteriets  Reformpolitik:  at  dot  af 
Mangel  paa  Dommpkraft  har  forudsat  en  Tilslutning 
hos  Folkethinget.  hvor  der  ingen  var.  Men  den  strenge, 
den  fjendtlige  Fortolkning  af  dets  Politik  fremkommer, 
dersom  Regeringen  fremlægger  sine  Forslag  med  fnldt 
Vidende  om.  at  de  ville  blive  forkastede.  Thi  da 
ødelægger  den  ikke  blot  Reformarbejdet,  men  den  gjør 
noget  langt  Værre,  nemlig  forsætlig  at  vedligeholde 
Spliden  i  Folket,  fordi  det  ministerielle  Parti  naturligvis 
ophidses,  hvergang  Oppositionen  forkaster  Ministeriets 
Forslag,  desto  mere  jo  oftere  det  sker. 

Der  er  kun  een  Forudsætning,  under  hvilken  en 
Regering  med  Raison  kan  fremlægge  et  Forslag,  om 
hvis  endelige  Forkastelse  den  selv  ingen  Tvivl  nærer: 
dersom  den  anser  Sagen  for  saa  paatrængende  nød- 
vendig, at  det  tilsidst  vilde  være  uforsvarligt  ikke  at 
gjennemføre  den  provisorisk.  Men  da  er  der  ikke  blot 
god  Mening  i  at  sige  til  Oppositionen:  vi  advare  Eder, 
thi  vi  nødes  til  at  handle  mod  Eders  VilUe,  men  det 
er  ogsaa  Regeringens  ligefrem  moralske  Skyldighed 
at  avertere  Repræsentationen  om.  hvad  den  har  i  Sinde 
(naturligvis  det  kombinerede  Tilfælde  undtaget,  at  Rigs- 
dagen ikke  er  samlet,  og  at  Sagen  ikke  kan  opsættes 
til  dens  Indkaldelse).  Thi  fordi  det  apodiktisk  kan  vides, 
at  Oppositionen  vil  modsætte  sig  en  Forhandling,  naar 
den  veed.  at  Sagen  derved  bortfalder,  har  man  ikke 
den  samme  Vished  om.  hvorledes  den  vil  stille  sig  til 
et  Provisorium  i  Vente.  Den  Mulighed  er  jo  tilstede, 
at  man  i  det  givne  Tilfælde  ikke  vil  finde  det  heldigt 
at  faae  Regeringen  ind  paa  abnorme  Veje.  og  saalænge 
Ministeriet  ingen  positiv  Vished  har  skaffet  sig  i  saa 
Henseende,  har  det  ikke  gjort  Sit  for  at  undgaae 
Provisoriet,    selv  om  den   turde   holde  1<»0  mod  1   paa 

at  Resultatet  var  blevet  det  samme.  Men  med  Und- 
tagelse af  de  provisoriske  Finanslove  har  Regeringen 
ikke  alene  ikke  forelagt  Rigsdagen  nogen  af  de  provi- 
soriske Love.  forinden  de  udstedtes,  men  endog  ved  et 
Par  af  dem  hjemsendt  Rigsdagen  for  at  kunne  tilveje- 
bringe den  temmelig  miserable  formelle  Betingelse  for 
deres  Udstedelse.  Dens  Paastand,  »at  den  altid  er 
rede  til  Forhandling«,  er  derfor  kun  et  Mundsvejr.  thi 
den  vilde  jo  netop  ikke  forhandle.  Bagefter  vil 
den  naturligvis  forhandle,  for  at  faa  sit  Provisorium 
godkjendt.  Men  naar  den  har  benyttet  sin  formelle 
Ret  til  ikke  at  spørge  om  Folkethingets  Samtykke  til 
paatænkte  Foranstaltninger  paa  Lovgivningens  Omraade, 
er  det  jo  over  al  Beskrivelse  enfoldigt  under  en  bræn- 
dende Partikamp  at  vente,  at  Thinget  skal  opgive  sin 
formelle  Ret  til  at  forkaste  dem.  naar  de  egenmægtig 
ere  blevne  gjennemførte,  for  at  det  kan  have  den  For- 
nøjelse at  fritage  den  ærede  Regering  for  juridisk  Ansvar. 
Herpaa  gaar  jeg  over  til  de  enkelte  provisoriske 
Foranstaltninger  i  1885  og  86.  »Det  er  nu  en 
Gang,«  skriver  Hr.  Carstensen,  »en  væsenlig  Bestanddel 
af  Hr.  O. 's  Forfatterfysiognomi  ikke  blot  at  kritisere, 
men  at  skjælde  og  smælde  mod  enhver  positiv  For- 
anstaltning, i  hvilken  han  ikke  har  havt  nogensomhelst 
Lod  eller  Del.«  Virkelig?  Men  saa  har  jo  Hr.  Car- 
stensen været  en  ussel  Iagttager  eller  Recensent  af 
politiske  »Forfatterfysiognomier«,  eftersom  han  i  ingen 
af  sine  tidligere  Anmeldelser  af  mine  Skrifter  har  gjort 
sit  Publikum  opmærksom  paa  denne  hos  en  Forfatter 
»væsenlige  Bestanddel«  og  betænkelige  Skavank.  Der- 
som han  endda  var  i  Stand  til  at  fastholde  og  gjennem- 
føre  denne  sin  allernyeste  Opfattelse  af  mig.  kunde  den 

hans  tidligere  taagede  Blik  omsider  var  blevet  opklaret. 
Men  som  sædvanlig  har  han  ogsaa  her,  formedelst  sit 
uovervindelige  Anlæg  for  Selvmodsigelser,  i  et  følgende 
Numer  af  sin  Amneldelse  glemt  hvert  Muk,  han  skrev 
i  et  tidligere.  Thi  sluttelig  fortæller  han,  at  jeg  blandt 
de  tre  af  mig  nævnte  provisoriske  Foranstaltninger. 
Riffelloven,  Tillæget  til  Straffeloven  og  Gendarmeriloven, 
er  »velfornøjet«  med  den  førstes  og  »saa  nogenlunde« 
med  den  andens  Bestemmelser,  hvilket  jo  er  ganske  re- 
spektabelt efter  Forholdet  2:3.  Og  jeg  kan  glæde  ham 
med,  at  jeg  ogsaa  er  »velfornøjet«  med  Bestemmelserne  i 
det  senere  Provisorium,  af  13.  August  f.  A.,  om  »Ansvaret 
for  Indholdet  af  Dagblade  og  iJgeblade  m.  m.«.  skjøndt 
jeg  heller  »ikke  heri  har  havt  nogensomhelst  Lod  eller 
Del«.  Thi  det  rammer  Straamandsvæsenet  saa  efter- 
trykkelig, som  det  overhovedet  er  muligt,  hvis  Presse- 
friheden ikke  skal  ophæves,  og  dets  Bestemmelser  for- 
tjene alle  at  0|>tages  i  en  blivende  Lovgivning.  At  det 
lige  saa  lidt  som  de  andre  Provisorier  først  har  været 
Rigsdagen  forelagt  til  Forhandling,  vedkommer  ikke 
mig  personlig.  Thi  det  er  ikke  mig,  som  vil  indbilde 
Folk,  at  »Regeringen  vil  forhandle-  før  end  bag  efter. 
Spørge  vi  derimod  om  Gj  ennemførelsen  af 
dette  Provisorium  og  om  dets  tilstrækkelige  Nytte  for 
en  Regering  under  de  nuværende  Forhold,  da  træffe 
vi  her  de  samme  Misligheder,  som  jeg  i  »Opl.  Fhd.- 
Iremhævede  ved  Tillæget  til  Straffeloven.  Thi  nu  maa 
vel  den  høje  Regering  indrønmie,  hvad  jeg  kort 
efter  Udstedelsen  af  det  nævnte  Tillæg  forudsagde,  at 
dette  under  Tidens  Ophidselse  ikke  kan  tilbørlig  gjen- 
nemføres,    fordi  Regeringen    gjennem  sin  Agitation    er 

Part  i  Ophidselsen.  Justitsminister  Nellemann  er  vel 
ikke  i  den  Grad  blind,  thi  et  mere  adækvat  Udtryk 
veed  jeg  ikke  her,  at  han  ikke  kan  se,  hvorledes  ogsaa 
den  ministerielle  Presse  daglig  ophidser  til  »Had  mod 
Dele  af  Befolkningen«,  ja.  at  hans  Livorgan,  den  offi- 
cielle »Berl.  Tid.«  gjennem  Z.'ske  og  andre  Artikler  er 
sunket  ned  til  et  ganske  almindehgt  Rumlerblad.  Men 
han  kan  ikke  vise  mig  blot  eet  Tilfælde,  hvor  han  er 
skreden  ind  mod  de  ophidsende  Artikler,  hvormed 
Højrepressen  oversvømmer  Landet.  Det  kommer  af,  at 
han  selv  hvirvles  omkring  i  Malstrømmen,  uden  Støtte 
eller  Fodfæste.  Men  Hs.  Excellence  bør  vogte  sig  for, 
at  hans  Magtesløshed  overfor  begge  Partiers  Agitation 
ikke  leder  ham  videre  i  et  System,  han  nu  synes  at 
være  slaaet  ind  paa,  og  hvis  Fortsættelse  vil  sikkre  ham 
et  uforglemmeligt  Navn  i  Retfærdighedens  Annaler.  Det 
bestaaer  i,  at  Justitsministeriet  giver  Højres  Agitatorer 
fri  Proces  i  de  Injuriesager,  som  Oppositionspressen 
paafører  dem  i  Anledning  af  deres  Deltagelse  i  den 
ministerielle  Agitation,  enten  som  frivillige  Vidner  eller 
Angivere  i  Regeringens  Processer  eller  som  andre 
tjenstvillige  Aander,  medens  en  lignende  Begunstigelse 
naturligvis  ikke  tilflyder  dem,  som  æreskændes  af  den 
ministerielle  Presse.  Ved  dette  geniale  Princip  har, 
saavidt  jeg  kan  se,  Regeringens  Præmiesystem  naaet 
sin  Fuldendelse.  Thi  naar  man  som  Højreagitator  kan 
belønnes  med  Embeder,  hvortil  man  ikke  egner  sig  enten 
fra  Karakterens  eller  Sagkundskabens  Side,  og  naar  man 
i  sit  politiske  Rumleri  kan  stives  op  ved  Hjælp  af  fri 
Proces,  maatte  man  jo  næsten  være  gal,  om  man  ikke 
blev  Estrupper. 

Heller  ikke   Provisoriet   af  13.   August  lader  sig 

r.  T.  exekvere  med  den  for  vor  Retsbevidsthed  for- 
riødiio  Upartiskhed.  Skulde  det  vise  sig,  at  den  Ansvar- 
havende ved  et  Venstieorgan  ikke  selv  redigerer  Bladet, 
kan  jo  Ministeriet  sagtens  anlægge  Sag.  Men  man 
troer  vel  ikke.  at  det  vil  gjøre  ligesaa  mod  et  Højre- 
organ, tilmed  hvis  dette  pekuniært  støttes  af  en  Mini- 
ster? En  saadan  moralsk  Frihed  vil  ingen  Regering 
have  under  vore  tilspidsede  Forhold.  Dog  derfor  bliver 
jo  Prineipet  i  Provisoriet  af  13.  Aug.  lige  rigtigt,  lige 
fortjent  til  varigt  at  sikkres.  Dernæst  maa  bemeldte 
Provisorium  suppleres  med  andre  Bestemmelser,  hvis 
Regeringen  vil  tænke  at  værge  sig  mod  Oppositionen. 
Der  maa  t.  Ex.  forebygges,  at  de  Misbrug,  som  Provi- 
soriet vil  hæmme  ved  Dag-  og  Ugeblade,  finde  Vejen 
gjennem  Flyveblade  og  Flyveskrifter.  Men  Ministeriet 
Estrup  bør  helst  ind  paa  en  helt  ny  Vej,  hvilken 
jeg  vil  betegne  som  de  forebyggende  Foranstalt- 
ningers Vej.  Denne  strider  mod  Grundlovens  §  86, 
hører  jeg  indvende.  Visselig.  Men  ligesaa  lidt  herom 
som  om  alle  de  hidtil  overtraadte  Paragrafer  vil  denne 
Regering  i  Længden  kunne  spørge.  Dens  Stilling  er  paa 
et  stejlt  Skraai)lan,  hvor  ingen  Villie  længere  gjælder, 
og  hvor  F'aldet  gaaer  ustandselig  nedad  mod  den  abso- 
lute  Lovløshed.  Og  delte  Skraaplan  er  Selvmod- 
sigelsens Plan. 

Det  nuværende  Regimente  er  nemlig  ikke  paa  den 
Maade  selvmodsigende  som  andre  Statsformer  ere  det. 
Thi  medens  den  enevældige  Kongemagts  Selvmodsigelse 
ligger  i,  at  Een  alene  ved  Fødslen  sættes  til  at  herske 
over  Andre,  uanset  om  han  dertil  har  de  fornødne 
moralske  og  intellektuelle  Betingelser,  kan  det  Til- 
fælde dog  indtræffe,  at  en  eller  anden  Enehersker  ved 

sin  Kraft  og  Visdom  kan  realisere  Enevældens  Idée, 
Og  medens  den  konstitntionelle  Kongemagts  Selvmod- 
sigelse ligger  i.  at  der  maa  arbejdes  med  et  parlamen- 
tarisk Flertal  nden  Hensyn  til  dets  Kvalitet,  kan  dog 
det  Tilfælde  indtræffe,  at  dette  Flertal  er  et  Udtryk 
for  Folkets  bedste  aandelige  Kræfter.  Og  Historien  har 
Exempler  paa  saadanne  Undtagelser  saavel  ved  det  ene 
som  ved  det  andet  Slags  Kongemagt.  Men  det  her  i 
Landet  ved  begge  vore  Partiers  forenede  Bestræbelser 
nugjældende  kombinerede  System,  Estrupiatet:  en 
Kongemagt,  der  enevældig  vil  regere  ved  og  gjennem 
en  Flerhed,  udtrykt  ved  et  Parti,  eller,  om.  man  hel- 
lere vil.  en  Kongemagt,  som  vil  bevare  en  Forfatning 
ved  foreløbig  at  begrave  den  Led  for  Led  —  et  saadant 
System  har  intet  Tilsvarende  i  Historien,  hvorlangt  man 
end  vil  gaae  tilbage.  Systemet,  aarevis  at  ville  regere 
med  Rigsdagens  ene  Thing  mod  Rigsdagens  andet 
Thing,  repræsenterer  ingen  Tanke,  ingen  Idée,  og 
enhver  Livsyttring  det  afføder,  d.  v.  s.  ethvert  Pro- 
visorium det  afgiver,  selv  om  Foranstaltningens  enkelte 
Bestemmelser  i  og  for  sig  ere  rigtigt  tænkte,  maa  nød- 
vendig blive  i  Modsigelse  baade  til  den  konstitutionelle 
og  til  den  absolute  Kongemagts  Idée:  til  den  Første, 
fordi  Foranstaltningen  vedtages  mod  Majoritetens  Sara- 
tykke: til  den  Sidste,  fordi  den  kun  exekveres  med 
Minoritetens  Samtykke. 

Som  enhver  anden  Selvmodsigelse  i  Livet  maa 
Estrupiatet  enten  vække  Bekymring  eller  Munterhed. 
Og  ved  saaledes  at  være  og  forblive  i  Strid  med  den 
kolde  rationelle  Tænkning  vil  den  Regering,  som  maa 
arbejde  med  et  saadant  System  ligesom  hidtil  afgive 
et  uudtømmeligt  Stof  for  Kritiken.  hvad  enten  denne 
vil  tage  sit  Udgangspunkt  fra  den  eminente  Fare,  hvor- 

med  den  indre  Splidagtiglied  truer  Landet,  eller  fra 
de  nuværende  Magthaveres  absolute  Magtesløshed  over- 
for denne  Fare.  Og  Dag  for  Dag  vil  Kritiken  voxe  i 
Styrke,  snart  direkt  gjennem  det  voldsomme  Angreb, 
snart  indirekt  gjennem  den  ubarmhjertige  Spot.  og 
saavel  for  det  Ene  som  for  det  Andet  vil  Estrupiatet 
staae  værgeløst,  just  fordi  det  er  en  Selvmodsigelse. 
Ingen  Presselov  vil  kunne  stoppe  denne  Kritik, 
den  vil  kun  antage  andre  Former  og  virke  lige 
saa  forstyrrende  som  forhen.  Til  enhver  Gjerning, 
ikke  mindst  en  Regerings,  udfordres  nemlig  en  vis  Ro, 
en  vis  Fred,  uden  hvilketintet  med  Fynd  kan  udrettes; 
thi  Ingen  kan  arbejde,  naar  han  prikkes  uafladelig 
baade  forfra  og  bagfra.  Og  ligesaa  lidt  som  en  Mand, 
selv  den  største  og  retfærdigste,  kan  virKe  i  et  olfeii- 
ligt  Øjemed,  naar  han  samtidig,  aarevis  og  daglig 
offenlig  gjennemhegles  i  de  to  Trediedele  af  Landets 
Blade,  kan  en  saadan  Virksomhed  under  saadanne 
Forhold  præsteres  af  en  Regering,  som  hverken  er 
overdreven  stor  eller  overdreven  retfærdig. 

Derfor  maa  den  offenlige  Kritik  forebygges  ved 
nye  provisoriske  Foranstaltninger.  Derved  vil  Estrupiatet 
naturligvis  ikke  blive  mindre  selvmodsigende  end  det 
allerede  er,  men  det  vil  vinde  den  Taushed.  som  er 
den  første  af  alle  Betingelser  for,  at  et  Desi)oti,  selv 
om  det  kun  er  en  Parodi  paa  et  Saadant,  overhovedet 
kan  aande  og  existere.  Herom  har  Højreagitationen  en 
rigtig  Fornemmelse.  Kun  med  en  blandet  Tilfredshed 
hilsede  den  Provisoriet  af  13.  August;  den  lod  gjennem 
flere  af  sine  Organer  forstaae,  at  det  ikke  var  fuldt  betryg- 
gende, og  den  forlangte  Kaution  for,  at  Bladene  kunde 
opfylde  deres  ved  det  nævnte  Provisorium  eventuelle 
pekuniære  Forpligtelser.    Og  dette  Middel  er  overmaade 

prnbat.  forudsat  at  Regeringen  1)  fastsætter  en  saa 
stor  Kaution,  at  intet  Blad  kan  præstere  den,  2)  at 
den  forbeholder  sig  Ret  til  »efter  Omstændighederne« 
at  nedsætte  den,  ellers  vil  Bestemmelsen  ogsaa  ødelægge 
Højrepressen,  og  dette  er  jo  ikke  Meningen.  Om  Mini- 
steriet vil  gaae  denne  eller  andre  Veje.  som  ikke  formelt 
men  praktisk,  eller  som  baade  formelt  og  praktisk  vilde 
forebygge  den  offenlige  Kritik,  skal  jeg  ikke  kunne 
sige.  Men  til  den  Slags  Midler  vil  det  uvilkaarlig  tvin- 
ges, hvis  det  ikke  daglig  og  hjælpeløst  vil  paradere  i 
Oppositionens  Gabestok,  eller,  for  at  bruge  et  andet 
Billede,  hvis  »den  stærke  Regering <  ikke  vil  spadsere 
omkring  som  en  plukket  Høne  til  et  bedrøvehgt  Skue 
saavel  for  Højre  som  for  Venstre. 

Under  et  Regimente  som  det  nuværende  maae  vi 
paa  en  eller  anden  ^laade  ind  paa  Censuren.  Det 
viser  sig  nemlig  ved  den  stadig  stigende  Mængde  af 
Regerings-Fornærmelser,  at  Domstolene  ikke  mere 
virke  afskrækkende.  1  det  langt  overvejende  An- 
tal Tilfælde  bryder  man  sig  ikke  længere  en  Snus  om 
de  højeste  Bøder,  man  sidder  dem  af.  Og  medens  det 
tidligere  ansaaes  for  en  Skam  at  idømmes  Fængsel  paa 
almindelig  Fangekost.  begynder  det  nu  at  blive  en 
Æressag;  ja  man  har  endog  Exempler  paa  Folk.  hvis 
borgerlige  Hæderlighed  aldrig  har  været  omtvistet,  som 
foretrække  Vand  og  Brød  for  Pengebøder.  Saa  fuldstæn- 
digt ere  de  tidligere  Æresbegreber  kulbuterede  under 
den  skjønne  Situation,  vi  betegne  ved  Navnet  »Estrupiatet«. 
Vi  ere  nu  praktisk  komne  til  det  efter  vor  Lovgivning 
rigtige,  men  moralsk  ødelæggende  Synspunkt,  at  det 
Nedværdigende  ligger  alene  i  Handlingen  og  slet  ikke  i 
Straffemaaden.     Et    kraftigt    Stød    til    denne   Opfattelse 

har  Doiiimeii  over  Herg  afgivet.  Thi  tvertiinod  Foi- 
veiitniiigeii  i  Højre  har  Fangekosten  hverken  været  en 
Hindring  for  Førerskabet  i  Venstre  eller  for  Formand- 
skabet i  Folkethiiiget.  Staae  Bergs  Aktier  nu  ikke  saa 
højt  som  tidligere,  ligger  det  i  andre  Forhold.  En  saadan 
Straf  vil  derfor  heller  ikke  vise  sig  uforenelig  med  nogen- 
somhelst  anden  politisk  Virksomhed  fra  Oppositionens 
Side.  Hver  Gang  en  Venstreagitator  bliver  dømt  til  en 
lignende,  vil  baade  han  selv  og  Partiet  finde,  at  han 
for  den  Sags  Skyld  er  ligesaa  god  og  brugbar  som  for- 
hen, og  er  der  Noget,  han  kan  være  sikker  paa,  er 
det  at  blive  feteret,  netop  paa  Grund  af  Straffen.  Og 
han  vil  opbygges  ved  Tanken  paa  Berg  den  24.  Juli 
f.  A. ,  hvorledes  han  til  Trods  for  Fangekosten  og  til 
Trods  for  alle  Vejninger  præsenterede  sig  for  Publikum 
ikke  blot  i  det  samme  brillante  Humør,  men  ogsaa  i 
den  samme  brillante  Foderstand  som  tidligere. 

Naar  Regeringens  Fornærmere  intet  Nedsættende 
finde  ved  de  Strafle,  som  Domstolene  for  Tiden  idømme 
dem,  maa  den  enten  værges  ved,  at  Straffen  »provi- 
sorisk« skærpes,  eller  ved  at  Censuren  indføres,  direkt 
eller  indirekt.  En  Regering  som  den  Estrupske  bør 
foretrække  det  Sidste,  af  tre  Grunde.  For  det  Første 
betvivler  jeg,  at  nogen  Straf  vil  virke  tilbørlig  afskræk- 
kende under  Venstreagitatioiiens  nuværende  Ophidselse, 
med  mindre  man  vil  gjøre  den  saa  drakonisk,  at  den 
bliver  latterlig  og  derved  kompromitterende  for  Rege- 
ringen. Dernæst  kan  selv  den  mest  korrekte  Straf 
ikke  give  mere  end  den  lover,  nemlig  en  Oprejsning 
for  den  Fornærmede.  Men  den  borttager  ikke  Virk- 
ningen af  Fornærmelsen:  den  Haan  og  Spot  over 
Regeringen,  der  udbredes  i  Befolkningen  og  cirkulerer 

fra  Mand  til  Mand  Landet  over,  og  som  ikke  forstum- 
mer eller  glemmes,  fordi  Fornærmeren  langt  om  længe 
straffes.  Men  om  end  sligt  ikke  virker  til  Oprør, 
virker  det  til  at  nedbryde  den  ydre  Agtelse,  uden 
hvilken  ingen  Styrelse  kan  trives.  Dette  gjælder  for- 
nemmelig Regeringens  Hoved,  Kongen.  Hans  per- 
sonlige Ære  faaer  ganske  vist  sin  Oprejsning,  naar 
Domstolen  kjender,  at  Beskyldningen  imod  ham  t.  Ex. 
for  »Mened«  er  uberettiget.  Men  hans  Stilling  som 
Statens  Overhoved  undergraves,  naar  han  vedbli- 
vende skal  staae  som  en  Skive  for  den  Slags  Sigtelser 
under  forskjellige  Former,  ventende  paa,  om  Domstolen 
finder,  at  der  er  skudt  forbi,  eller  der  er  truffet.  I 
denne  Position  har  Hs.  Majestæt  nu  staaet  et  Par  Aar. 
og  der  er  ikke  Spor  til  Forandring  heri,  thi  knap  har 
den  ene  Majestætsfornærmelse  udbredt  sig  i  Befolk- 
ningen, inden  en  ny  marcherer  op.  Men  her  maa  det 
erkjendes,  at  Højrepressen  jevnlig  har  generet  Kongens 
Stilling.  Jeg  sigter  til  det  modbydelige  Angiveri,  hvori 
denne  Presse  excellerer.  Den  ikke  blot  kolporterer 
omhyggelig  enhver  Fornærmelse  mod  Kongen,  som 
olfenhg  kommer  frem  i  Venstreagitationen.  Men  den 
fisker  tilmed  paa  det  mest  private  Omraade.  Den  lytter 
bag  Døren  til,  hvad  en  Mand  paa  sit  Kontor  udtaler 
til  et  Par  Forretningsvenner.  og  den  opsnapper,  hvad 
en  Mand  paa  en  Spadseretur  hvisker  en  Anden  i  Øret. 
Den  gjør  det  publikt  og  tvinger  derved  Justitsministeren 
til  Retsforfølgning,  og  den  fremdrager  saaledes  nye 
Projektiler  mod  Den,  som  en  Højrepresse  først  af  Alt 
diskret  skulde  værne  om  —  Hs.  Maj.  Kongen. 

Men    der  er   en  tredie  Grund,   hvorfor   et   System 
som  Estrupiatet  bør  foretrække  Censur  fremfor  Retter- 

ganjf.  Det  er  ikke  blot  svækkende  tor  en  Regerings 
og  et  Statsoverhoveds  Værdighed  at  Hgge  i  Processer 
op  over  Ørene,  men  det  bUver  det  endnu  mere.  naar 
Rettergangen  røber  en  Retspleje,  som  er  en  Skam 
for  den  Regering,  hvorunder  den  trives.  Netop  i  Mi- 
nisterfornærmelsessager  have  vi  herpaa  et  eklatant 
Kxempel  i  Konsejlspræsidentens  Proces  mod  Frøken 
Anna  Albrektsen.  Hvad  der  her  interesserer  os.  er 
ikke  selve  Dommens  Korrekthed,  men  den  Motive- 
ring, som  en  dansk  Retsbetjent  har  kunnet  præstere 
i  Slutningen  af  det  nittende  Aarhundrede,  og  hvorom 
adskillige  Bladmeddelelser  have  oplyst  os.  Den  var  af 
en  .saadan  Natiu\  at  den  Fornærmede  har  fundet  sig 
foranlediget  til  at  appellere  den,  fordi  han  ikke 
k  u n  de  være  b e k j endt  at  akqviescere  ved  dens  Præ- 
misser, uanset  at  Fornærmeren  blev  idømt  en  Bøde  af 
ikke  mindre  end  400  Kr.  Det  er  ingenlunde  min  Me- 
ning, at  Justitsminister  Nelleman  skal.  hvad  der  for- 
længst vilde  være  sket  i  ethvert  andet  civiliseret  Land, 
afskedige  en  Dommer  som  Hr.  Meinert.  Dette  vilde 
sikkert  være  en  grov  Uretfærdighed,  thi  naar  et  Korps 
af  Retsbetjente  kan  tælle  et  saadant  Medlem,  tæller  det 
ogsaa  flere,  som  burde  afskediges,  og  dertil  savner 
Ministeriet  den  fornødne  Konsekvens.  Hr.  Meinert  er 
nemlig  kun  et  af  mange  Exemplarer  blandt  de  berømte 
Nellemannske  Herredsfogder.  l>irkedommere,  Politi-  og 
Pjorgmestre,  af  hvilke  vi  kjende  Nogle  fra  »Opl.  Fhd.« 
og  andetsteds  fra,  og  som  hver  gjennem  sin  Specialitet 
afgiver  et  Vidnesbyrd  om,  hvad  der  paa  Rettens  Om- 
raade  kan  passere  her  i  Landet,  og  om  Justits- 
ministerens Kjendskab  til  sit  Personnel.  Derved 
lienledes   atter  Tanken    paa    det    Amtmands-Maskineri, 

hvorigjennem  Regeringen  virker,  paa  Kvaliteten  af  de 
Autoriteter,  der  skulle  oplyse  Regeringen  om  Kvaliteten 
af  de  underordnede  lokale  Embedsmænd.  Og  for- 
staaer  man  ikke  at  vælge  de  Første,  er  det  ligegyldigt, 
hvorledes  man  vælger  de  Sidste.  Lad  derfor  kun 
Herredsfoged  Meinert  blive  i  sit  Embede,  lad  mange 
Andre  blive  hvor  de  ere,  og  lad  det  Altsammen 
slingre  af,  som  det  bedst  kan,  indtil  en  Jernhaand  gri- 
ber ind  paa  hele  Administrationens  Omraade,  og  ryd- 
der op  i  alt  det  gamle  Skrammel,  som  Estrupiatet  har 
arvet  —  og  i  det  nye  Pindeværk,  som  det  selv  har 
lavet. 

Dertil  henregner  jeg  bl.  A.  Gendarmer  i  korp- 
sets Oprettelse.  I  »Opl.  Fhd.«  betegnede  jeg  denne 
som  et  utidigt  og  irriterende  Skridt,  begrundet  i  den 
Fejltagelse  hos  Regeringen,  at  den  opfattede  Venstre- 
befolkningen som  oprørsk,  fordi  nogle  Venstre- 
agitatorer holdt  oprørske  Taler,  hvilke  Regeringen, 
vel  at  mærke,  dengang  lod  gaae  ustraffede  hen,  og  hvor- 
ved den  altsaa  dementerede  sig  selv.  Jeg  ser  heller  ikke. 
hvorledes  Korpset  kan  tjene  til  at  »lægge  en  gavnlig 
Dæmper  paa  Forsamlingsfrihedens  Misbrug«  (»Dag. 
Nyh.«  for  27.  Maj  f.  A.)  Vistnok  vil  det  genere  en 
Venstreagitator,  om  han  paa  Talerstolen  skal  have  en 
Gendarm  ved  Siden,  især  hvis  Manden  er  til  Hest. 
Men  dette  kan  jo  let  undgaas  ved  den  nyeste  Kon- 
struktion af  Talerstolen,  nemlig  som  »Enspænder«,  thi 
da  bhver  der  ikke  Plads  til  Gendarmen  og  endnu 
mindre  til  Hesten.  Naturligvis  er  der  Intet  til  Hinder 
for  et  Nellemannsk  Provisorium:  at  fremtidig  maa 
olfenlig  ingen  Talerstol  anvendes,  hvor  der  ikke  er 
Plads  til  en  bereden  Gendarm,  og  naar  Hs.  Excellence 

blot  passer,  i  Lovens  Indledning  at  anbringe  de  to  Ord 
»paatrængende  nødvendig«,  er  Provisoriet  parat  til  naar- 
somhelst  at  sejle  afsted  til  Rigsretten.  Men  ogsaa  dette 
kan  Opi)ositionen  eludere  ved,  at  der  fremtidig  slet 
ikke  anvendes  Talerstole,  men  at  Taleren  staaer  op  paa 
en  Bænk,  en  Stol  eller  et  Bord.  Og  skulde  et  nyt 
Provisorium  bestemme,  at  der  i  en  offenlig  Forsamling 
hverken  maae  findes  Bænke,  Stole  eller  Borde,  nu  vel, 
saa  taler  man  fra  Gulvet,  og  Talen  bliver  jo  ikke 
mindre  ophidsende,  fordi  man  staaer  et  Par  Trin 
lavere. 

Som  en  politisk  Foranstaltning  frembyder  Korp- 
set i  dobbelt  Henseende  et  komisk  Misforhold:  Appa- 
ratet er  alt  for  storartet  og  bekosteligt  i  Forhold  til  de 
enkelte  Venstreagitatorer,  som  Regeringen  jo  med 
største  Lethed  og  uden  PengeofTre  paa  anden  Maade 
»provisorisk«  kunde  gjøre  uskadelige,  og  det  er  altfor 
diminutivt  overfor  en  Befolkning,  som  forudsættes  at 
være  oprørsk.  Rigtignok  befinder  det  danske  Folk  sig 
for  Tiden  i  en  moralsk  Dekadence,  men  saa  usselt  er 
det  ikke,  at  nogle  faa  hundrede  Gendarmer,  spredte 
over  fem  sex  Landsdele,  skulde  være  i  Stand  til.  som 
det  hedder  i  »Berl.  Tid.«  for  17.  Juni  f.  A.,  »med  eet 
Slag  at  slaae  hele  den  oprørske  Bevægelse  til  Jorden«, 
hvis  der  var  en  saadan.  Fandtes  der  end  ikke  en 
Bøsse,  ikke  en  Lommekniv  i  Venstrebefolkningen,  ere 
vore  Bønder  stærke  nok  til  med  bare  Næver  at  kvæle 
samtlige  Gendarmer,  by-,  sogne-  eller  herredsvis.  Skulde 
det  Tilfælde  indtræffe,  at  Ministeriet  ikke  kan 
stole  paa  Hæren,  men  er  henvist  til  sin  lille  Haand- 
fuld  Gendarmer,  kan  den  høje  Regering  ligesaa  godt 
strax  gaae  hen  at  lægge  sig. 

Det  Eneste,  hvortil  Korpset  er  talrigt  nok,  er  at 
vedligeholde  og  skærpe  Forbittrelsen  i  Venstre  over  et 
System,  som  bestaaer  i  at  hverve  Soldater  til  at  be- 
kæmpe deres  Medborgere.  Først  »om  nogle  Aar«  vil 
Forbittrelsen  mod  Korpset  lægge  sig,  sagde  Kultus- 
ministeren i  sin  Tale  i  Vordingborg  den  18.  Juli  f.  A. 
Men  »om  nogle  Aar«  er  det  højst  usikkert,  hvor  Landet, 
Estrupiatet  og  Gendarmerne  befinde  sig,  hvis  Spliden 
i  Folket  vedbliver.  Og  saalænge  den  ikke  har  lagt 
sig,  vil  den  lamme  Korpsets  Virksomhed  i  den  eneste 
Retning,  hvori  det  kunde  gavne,  nemlig  som  en  Støtte 
for  det  ordinære  Ordenspoliti.  Thi  hver  .Gang  Gen- 
darmerne sammen  med  dette  skulle  optræde  ved  større 
Folkesamlinger,  virke  de  forstyrrende  paa  Op- 
retholdelsen af  Ro  og  Orden,  fordi  Venstrebe- 
folkningen med  Rette  betragter  dem  som  et  partipolitisk 
Instrument  og  derfor  bliver  irriteret  ved  Synet  af  dem 
ligesom  en  Tyr  af  en  rød  Klud.  Saaledes  virker  det 
ordinære  Politi  ikke,  just  fordi  det  ikke  er  et  partipolitisk 
Paafund.  Naturligvis  kan  ogsaa  Politiet  virke  irrite- 
rende, naar  det  nemlig  politisk  misbruges  som  et  Værn 
for  den  ministerielle  Agitation  (t.  Ex.  i  Jyderup),  men 
dette  er  da  ikke  Politiinstitutionens  Skyld.  Vil  man 
virkelig  hjælpe  Politiet  i  dets  Opgave,  sker  dette  ikke 
ved  ophidsende  Midler,  hverken  ved  Rahnson-Nelle- 
mannske  Gendarmer  eller  ved  Oxenbøll-Rurapske  »500 
beredne«  og  armerede  Underofficerer.  Men  det  sker 
ved  det  yderst  simple  og  jævne  Expedient,  at  lade 
enhver  Jurisdiktion  i  Landet  faae,  hvad  den  selv  anser 
for  nødvendigt  til  Opretholdelsen  af  almindehg  Orden, 
og  at  lade  den  selv  vælge  de  dertil  bedst  kvaUficerede 
Betjente,    enten    de    skulle  være  til  Hest  eller  til  Fods. 

Saa  lidt  Spræl   som    muligt,    saa  lidt  Sabelklirren    som 
muligt  paa  urette  Sted. 

Jeg  vil  meget  nødig  se  fejl  i  denne  Sag  og  være 
ubillig  mod  Regeringen.  Da  jeg  kort  efter  Korpsets 
Oprettelse  skrev  »Opl.  Fhd.«,  forelaae  der  endnu  kun 
faa  bestemte  Fakta,  hvorpaa  jeg  kunde  støtte  min  Op- 
fattelse. Men  det  forløbne  Aar  forekommer  mig  at  vise 
en  saa  overvældende  Mængde  af  Kjendsgjerninger,  at 
det  er  mig  umuligt  at  forstaae,  hvorledes  man  længere 
kan  være  i  Tvivl  om,  at  Oprettelsen  var  et  Misgreb. 
Man  ser  det  klarest  4erved,  at  Korpset  som  saadant 
ikke  formaaer  at  opretholde  sin  moralske  Autoritet. 
Der  gaar  jo  bogstavelig  ikke  en  Uge  hen,  hvor  man 
ikke  læser  om  en  eller  flere  »Gendarmfornærmelser«. 
Men  i  en  saa  lille  Befolkning  som  vor  ere  saa  vedhol- 
dende Fornærmelser  mod  Øvrigheden,  ikke  mindre  end 
de  talrige  Majestæts-  og  Ministerfornærmelser,  absolut 
uforenelige  med  et  Regimente.  Dersom  det  ordinære 
Politi  maatte  døje  blot  Halvdelen  af,  hvad  der  bydes 
Gendarmerne,  vilde  derved  udtrykkes,  at  det  savnede 
Respekt  i  Befolkningen.  Og  Begivenheder  fornemme- 
lig som  de  i  Brønderslev  og  i  Aars  vise,  for  hvilket 
indgroet  Had  denne  Institution  er  udsat,  og  hvilke  be- 
klagelige Følger  med  blodige  Udgange.  Processer  og 
fornyet  Ophidselse  deraf  resultere.  Hvis  man  endda 
kunde  sige,  at  de  evindelige  Fornærmelser  mod  og 
Overfald  paa  Gendarmer  vare  begrundede  i  en  brutal 
og  taktløs  Optræden  fra  Korpsets  Side,  kunde  Rege- 
ringen vente  gjennem  Valget  af  et  andet  Personnel  af 
gjøre  Institutionen  saa  velset,  som  den  behøver  at  være 
for  at  kunne  trives.  Men  dette  er  ingenlunde  Til- 
fældet.   Der  kan  vel  nok  paavises  en  eller  anden  Mal- 

konduite  hos  Gendarmerne,  begrundet  i,  at  Mandskabet 
rekruteres  udelukkende  militært,  og  fordi  en  flink 
Underofficer  ikke  ubetinget  er  en  heldig  Politibetjent. 
Men  i  det  Store  og  Hele  optræder  Korpset  med  Takt 
og  Selvbeherskelse,  og  specielt  ved  de  to  ovennævnte 
Tilfælde  var,  saavidt  jeg  kan  se.  Uretten  paa  Befolk- 
ningens Side.  Men  jo  mere  korrekt  dets  Optræden  er. 
desto  mere  evident  bliver  det,  at  Fejlen  ved  Korpset 
ikke  ligger  i  Personnellet,  men  i  Institutionen  som 
saadan  eller,  om  man  hellere  vil,  i  det  ubelejlige 
Tidspunkt,  hvorpaa  det  blev  oprettet. 


III. 

Oppositionspressen  taler  altid  om  Højres  »lukkede« 
Møder  i  Modsætning  til  Venstres,  som  altid  ere  »aabne«. 
Dette  er  tildels  sandt.  Men  naar  Højre  exkluderer  sig, 
kan  Venstre  sagtens  være  gjæstfrit,  ligesom  naar  man 
indbyder  en  Mand  til  sit  Bord,  om  hvem  man  veed,  at 
han  aldrig  gaaer  ud.  Mere  end  et  af  de  to  Partier  be- 
høver ikke  at  lukke  sig  inde.  Og  enhver  af  dem  har 
slaaende  Ret  i,  at  Modpartiets  Førerskab  er  i  den  Grad 
uforsonligt  og  politisk  uskikket,  at  det  er  umuligt  at 
forhandle  med  det.  Derfor  ere  disse  Partimøder,  hvad 
enten  de  ere  direkt  exclusive  som  Højres  eller  indi- 
rekt  som  Venstres,  et  af  de  kraftigste  Demoralisations- 
midler,  som  den  nuværende  Situation  har  skabt.  Lad 
en  Partimand  være  saa  notorisk  dum,  at  man  skyer  en 
Diskussion  med  ham,  lad  ham  i  Modpartiets  Presse 
være  saa  sigtet  for  underfundig  Løgnagtighed,  for  grov 
Forfalskning    af    Fakta,    for    borgerlig     Uhæderlighed, 

at  man  krymper  sig  ved  at  hilse  ham,  derfor  er 
han  lige  glad.  Han  har  sin  Trøstens  Bolig:  sin  Klub 
eller  sin  Vælgerforening.  Der  møder  han  med  en 
»politisk«^  Tale,  der  viser,  at  han  er  den  samme 
Dosmer,  han  altid  har  været,  og  *  efter  dette  for- 
trinlige Foredrag,  der  fulgtes  med  spændt  Opmærk- 
somhed, bragte  Formanden  ham  sin  Tak«.  Der  tyer 
han  ind.  naar  Modpartiets  Injurier  rasle  ned  over  ham 
som  Tagstene  i  en  Storm,  og  der  drikkes  hans  Skaal 
ved  »det  livlige  Sold«.  Thi  de  exclusive  Forsamlinger 
ere  de  Tilsøledes  Hjem.  Derfor  burde  enhver  honnet 
Mand  skamme  sig  for  at  deltage  i  disse  Møder. 

Naar  en  Forsamlingsfrihed  misbruges  saaledes,  at 
Modpartiet  .stænges  ude,  og  enhver  Forhandling  med 
det,  enhver  Tilnærmelse  til  det  derved  gjøres  positiv 
umulig,  bliver  Partiets  Frihed  til  at  forsamle  og  forene 
sig  uundgaaelig  et  Middel  til  Bagvaskelse  af  og  til  Op- 
hidselse mod  det  fraværende  Parti.  Erfaringen  har  be- 
kræftet det.  I  disse  lukkede  Møder  gjenlyde  jo  de  samme 
Fraser  og  de  samme  Invektiver,  som  vi  aarevis  have 
hørt,  fordi  ingen  Indvending,  ingen  Berigtigelse  kan 
gjøre  sig  gjældende  hos  Modparten;  der  boltrer  sig 
Partiernes  Bundfald,  fordi  Skamfølelsen  savner  Kri- 
tikens Incitament,  og  der  fortættes  den  giftige  Luft, 
som  Partierne  udaande,  fordi  ingen  forfriskende  Strøm- 
ning udenfra  kan  trænge  sig  ind.  Og  naar  det  gaar 
Slag  i  Slag  med  disse  lukkede  Partimøder  Landet  over, 
gaaer  det  ogsaa  Slag  i  Slag  med  Folkets  Fordummelse 
og  dets  Opløsning  i  to  fjendtlige,  tilsidst  uforsonlige 
Lejre.  Thi  de  lukkede  Møders  Princip  kan  ikke  være 
noget  andet  end:    det    er  os   absolut  ligegyldigt,    hvad 

Modpartiet  mener  om  vor  Dygtighed  og  vor  Hæderlighed, 
vi  spørge  blot  om  dette  Ene:  hvilket  Medhold  faaer 
vor  Færd  hos  vort  eget  Parti  ?  Principet  smitter  endnu 
videre,  selve  Regeringen:  den  spørger  ikke  længere 
om,  hvad  Oppositionen  vil  mene  om  den  og  den  For- 
anstaltning, den  og  den  Embedsbesættelse,  selv  den 
mest  skurrile,  men  kun  om  det  Ene:  hvad  Medhold 
faae  vi  hos  Højres  Agitation?  Og  Svaret  derpaa  lyder 
fra  Højres  Klubber  og  Vælgermøder  enstemmigt,  uden 
den  svageste  Dissonants:  »Ministeriet  Estrup  leve«. 
For  en  Regering,  som  stiller  sig  udenfor  Forfatningen, 
er  det  ligefrem  en  Skyldighed  at  gjøre  Ende  paa 
dette  epidemiske  Forsamlings-  og  Foreningsonde.  Og 
for  en  saadan  Regering  er  det  en  maadelig  Udflugt  at 
henvise  til  Grundlovens  §§  87  og  88,  thi  naar  de  to 
Partier  ikke  ville  benytte  Grundlovens  Frihed  til  at 
samle  sig  med  hinanden,  bør  de  ikke  have  en  Frihed, 
som  Grundloven  aldrig  har  tænkt  sig,  nemlig  Frihed  til 
yderUgere  at  fjerne  sig  fra  hinanden,  Frihed  til  at 
splitte  og  opløse  Folket.  Men  ulykkehgvis  kan  Mini- 
steriet Estrup  ikke  opfylde  denne  Skyldighed,  det  kan 
ikke  bekæmpe  Ophidselsen  hos  begge  Partier,  thi  dets 
daghge  Næring  er  netop  Ophidselsen.  Snart  er  det 
Højreagitationen,  som  stopper  det  den  i  Munden,  snart 
griber  det  den  selv  om  end  ubevidst  for  at  leve  fra 
Haanden  til  Munden. 

Lad  os  specielt  betragte  Ministeriets  Holdning  til 
den  konservative  Klubbevægelse.  Rigtignok 
komme  vi  atter  her  ind  paa  den  usalige  Hr.  Carstensen, 
hvis  Forsvar  mod  mine  Bemærkninger  i  »Opl.  Fhd.« 
om  denne  Sag  udmærker  sig  ved  den  selvsamme  Logik 
m.  V.,  som  vi  til  Overmættelse  for  længst  have  lært  at 

kjeiide.    Men  der  er  ingen  anden  Udvej,  thi  heller  ikke 
her  foreligger  der  noget  andet  Forsvar  end  hans. 

»Hr.  O.  har«,  skriver  dette  uforlignelige  Sandheds- 
vidne, »gjort  sig  skyldig  i  letfærdig  Omgang  med  Sand- 
heden«, fordi  jeg  ikke  ved  »Selvsyn<-  har  gjort  mig  be- 
kjendt  med  denne  Virksomhed  «i  alt  Fald  i  en  enkelJL 
Klub«,  men  har  ladet  min  »Opfattelse  bestemme  af  al 
den  overfladiske  ørkesløse  Pjank,  der  har  Kurs  paa 
Kafeerne  og  mellem  det  Publikum,  hvis  største  Ær- 
gjerrighed  er  at  tale  med  om  og  have  en  Mening  om 
Forhold,  det  ikke  kjender  dot  Allerfjerneste  til«.  I  Sand- 
hed Ord,  der  bugne  af  Alvor  og  Værdighed.  Lad  os 
se,  om  de  have  et  tilsvarende  Indhold.  Naturligvis  har 
jeg  ikke  ved  »Selvsyn«  gjort  mig  bekjendt  med  denne 
Agitation,  saasom  jeg  hverken  er  Medlem  af  eller  har 
været  indbudt  som  Gjæst  i  nogen  konservativ  Klub  — 
ligesaa  lidt  som  Hr.  Carstensen  ved  »Selvsyn«  havde  gjort 
sig  bekjendt  f.  Ex.  med  Fremskridtsklubben  og  derfor 
i  sin  Omtale  af  denne  stadig  gjort  »sig  skyldig  i  let- 
færdig Omgang  med  Sandheden«,  ladet  »sin  Opfattelse 
bestemme  af  al  den  overfladiske  ørkesløse  Pjank,  der 
har  Kurs  paa  Kafeerne«  o.  s.  v.  Han  ser  saaledes.  at 
hans  Argument  mod  mit  Kjendskab  til  Sagen  er  ligesaa 
tankeløst  som  hele  hans  øvrige  Polemik,  en  tom  Ordlyd 
uden  Spor  af  Kjærne.  Men  dette  »Selvsyn«  behøve 
vi  slet  ikke  for  at  vide,  at  Hr.  Carstensens  Paastand: 
»i  det  Store  og  Hele  føres  der  i  de  konservative  Klubber 
ikke  agitatorisk  Tale,  naar  man  derved  forstaaer  en 
hensynsløs  og  tendentiøs  Arbejden  for  en  ensidig  Af- 
gjørelse  af  de  enkelte  Tvistemaal,  der  ligge  Partierne 
imellem,  eller  en  tilsvarende  Mistænkehggjørelse  af 
Modpartens  Stilling  til  disse«  —  er  fuldstændig  usand. 

Thi  hvad  er  de  konservative  Klubbers  Opgave? 
Den  »er  væsenlig  opdragende«,  skriver  Hr.  Car- 
stensen. Men  saa  spørge  vi  jo  først  og  fremmest: 
hvem  er  Opdragerne?  Med  Hensyn  hertil  fremhævede 
jeg  i  »Opl.  Fhd.«,  at  der  i  Valget  af  »Læremestre«  for 
den  konservative  Ungdom  fornuftigvis  maa  ses  paa, 
hvorledes  de  Herrer  ideres  private  Liv  selv  forholder 
sig  til  de  tre  Betingelser:  Gud,  Konge  og  Fædreland. 
Ellers  passer  Valgsproget  ikke,  og  Klubberne  bør  da 
vælge  sig  et  andet  Symbol  for  »Opdragelsen«.  »Denne 
Indvending  er  ganske  simpelt  taabelig«,  svarer  Hr.  Car- 
stensen, og  med  sin  sædvanlige  Uforsigtighed  styrter 
han  sig  nu  ind  i  et  polemisk  Uføre  uden  at  spilde  en 
Tanke  paa,  hvorledes  han  kommer  ud  deraf,  ganske 
som  var  jeg  en  konservativ  Yngling,  der  kan  afvises 
med  almindeligt  Vis-Vas.  »Det  man  forlanger,  det 
man  hævder  i  Klubberne«  —  skriver  han  —  er  kun, 
»at  de  tre  omtalte  Grundbetingelser  for  et  ordnet  Sam- 
fund respekteres,  at  de  gamle  nedarvede  Forestillinger, 
der  knytte  sig  til  dem.  ikke  gjøres  til  Gjenstand  for 
uvorn  Spot  og  Haan«  o.  s.  v.  Men  dertil  gjøres 
de  jo  netop,  naar  de  ikke  »respekteres«  i  Lærernes 
private  Liv,  naar,  som  jeg  udtalte  mig  i  Brochuren,  de 
Herrers  Kvalilikation  alene  skal  bestaae  i,  at  de  kunne 
repetere  et  eller  andet  »konservativt«  Valgsprog,  me- 
dens de  personlig  existere  som  lystne  Don-Juan'er,  som 
forsorne  Soldebrødre  eller  som  frække  Embedsjægere. 
Jeg  savnede  vistnok  langtfra  Exempler  paa  saadanne 
Karrikaturer  af  »de  tre  omtalte  Grundbetingelser«, 
men  nærmere  kunde  jeg  ikke  udtale  mig,  fordi  jeg 
ikke,    saaledes   som    Hr.  Carstensen,    finder    det   »tids- 

svarende«  offenlig  at  dømme  om  navngivne  Folks  pri- 
vate Forhold,  mider  Rubriken:  »Kjendte  Profiler«. 

Holde  vi  os  da  til  de  Herrer  Læremestres  of fen- 
lige  Færd,  behøve  vi  ikke  her  at  fortabe  os  i  Enkelt- 
heder. Det  er  nok  at  betragte  alle  Læremestrenes 
Læremester,  Hr.  C.  Carstensen.  Som  Formand  for 
Landets  Klubber  og  som  Redaktør  af  deres  »Fælles- 
tidende« er  han  den  Generalnævner,  hvori  alle  Smaa- 
brøker  af  konservative  Læremestre  gaae  op,  den  Kumme, 
hvorfra  alle  Smaakar  af  konservative  Lærlinge  fyldes 
med  Carstensensk  Sprit.  Og  hvormange  Grader  holder 
dette  Stof?  Naturligvis  hverken  flere  eller  færre  inden- 
for end  udenfor  de  konservative  Klubber.  Hvortil 
skal  altsaa  Hr.  Carstensen  opdrage  Højres  Ynglinge? 
Til  raskvæk  at  kjøre  op  med  urigtige  Citationer  eller 
til  at  stikke  af,  hvor  man  bør  gjøre  Front,  eller  til 
»ikke  at  have  Betænkelighed  ved  at  melde  sig«,  hvor 
man  bør  tie?  Til  at  indvikle  sig  i  uopløselige  Væv  af 
Selvmodsigelser,  og  til  i  den  offenlige  Debat  snart  at 
»sænke  Niveauet«,  snart  at  betjene  sig  af  Billeder  i 
Sproget,  som  ere  banlyste  fra  det  dannede  Selskab? 
Thi  Andet  evner  han  ikke  at  bibringe  sine  Elever  efter 
hvad  vi  ovenfor  udførlig  have  set.  Og  hvorledes  vil 
han  forebygge  hos  dem,  hvad  han  kalder  »en  ensidig 
Afgjørelse  af  de  enkelte  Tvistemaal,  som  ligge  Partierne 
imellem«,  naar  hele  hans  egen  politiske  Virksomhed 
bestaaer  i  en  stereotyp  og  aandløs  Eftersnakken  af 
Ministeriets  Politik?  Thi  hvor  er  der  i  en  saadan 
Færd  »Plads  for  en  baade  sanddru  og  forstandig  Be- 
lysning af  de  offenlige  Forhold«  ?  Herefter  er  det  vel 
endog   uden    »Selvsyn*    evident,    at   en    Ungdommens 

Opdragelse  under  Carstensensk  Ledelse  er  det  kom- 
pletteste Nonsens  fra  Begyndelsen  til  Enden. 

Hvem  er  primus  motor  til  den  konservative  Klub- 
bevægelse? Som  Saadan  havde  jeg  i  > Opløste  Forhold« 
betegnet  Prof.  Matzen.  Dels  havde  jeg  aldrig  hørt 
nogen  Anden  nævne  som  »Fader  til  de  konservative 
Ynglinge«.  Dels  ligne  de  ham  saa  slaaende.  at  det 
forekom  mig  umuligt  at  tage  fejl  af  Paterniteten. 
Thi  naar  jeg  læser  Referaterne  af  deres  Taler  i  de 
konservative  Klubber  og  af  hvad  de  skrive  i  Højre- 
pressen, ser  jeg  hos  dem  netop  de  selvsamme  politiske 
Ejendommeligheder  som  hos  Hr.  Professoren :  den  samme 
Stokblindhed  i  Situationens  Forstaaelse  og  den  samme 
Ensidighed  i  dens  Afhjælpning,  det  samme  fanatiske 
Sind  i  Agitationen  og  det  samme  forfærdelige  Dansk  i 
Sproget.  Men  med  al  sin  Anerkjendelse  af  Prof.  IMatzen 
vil  Hr.  Carstensen  paa  ingen  Maade  godkjende  ham 
som  »Fader«  til  de  haabefulde  Ynghnge,  han  nu  »op- 
drager« :  der  er  en  Anden  eller  Andre,  som  her  har 
været  paa  Spil  (der  ymtes  Noget  om  en  Rasmussen, 
en  Knudsen  og  andre  obscure  Personer).  »Hr.  Professor 
Matzen«  —  læser  man  i  »Dagens  Nyheder«  for  17de 
Juni  f.  A.  —  »har  ikke  personlig  medvirket  ved  Op- 
rettelsen af  en  eneste  af  de  mange  konservative  Klubber, 
og  til  ingens  Oprettelse  er  Impulsen  given  af  ham.« 
Dog  Hr.  Professoren  vil  ikke,  hvad  man  ej  heller  kan 
forlange,  erklære  sig  for  impotent:  3  Dage  efter  besvarer 
han  paa  Højremødet  ved  Giesegaard  denne  uforskam- 
mede Paastand  med,  at  »det  er  umuligt  at  efterkomme 
de  talrige  Indbydelser,  der  indløbe  til  ham  om  at  komme 
og  stifte*)  konservative  Klubber«  (se  »Berl.  Tid.«  for 


*)  Udhævet  af  mig. 

20.  Juni).  Hvorledes  iiii  forlige  disse  saa  modsatte 
Paastaude?  Jeg  mener,  det  kan  lade  sig  gjøre  ved  at 
slaae  Lidt  af  paa  begge  Sider.  Prof.  Matzen  kan  na- 
turligvi:-.  ikke  uafbrudt  vedligeholde  sin  politiske  Fader- 
virksomhed, og  naar  man  betænker,  at  det  gaaer  Slag 
i  Slag  med  Oprettelsen  af  konservative  Klubber,  er  det 
ikke  saa  underligt,  om  Hr.  Professoren  af  og  til  føler 
sig  lidt  mat  i  Sokkerne.  I  saadanne  Tilfælde  sender 
han  sin  Aand  til  en  eller  anden  Stedfortræder,  og  de 
konservative  Ynglinge  komme  da  til  at  skylde  deres 
Undfangelse  en  Slags  Spiritus  sanctus  hos  Hr.  Profes- 
soren eller,  om  man  hellere  vil,  en  Spiritus  sanctæ 
simplicitatis. 

Det  Misvisende  i  den  konservative  Klubbevægelse, 
er  det  falske  Enhedsmærke,  hvof  under  den  arbej- 
der —  og  hvor  under  Ministeriet  uforsigtigt  er  kommet 
ind.  'Med  Gud,  for  Konge  og  Fædreland«  er  en  De- 
vise, som  hos  et  Parti  kan  passere  under  jevne  og 
rolige  indre  Forhold.  Den  vækker  da  ligesaa  lidt  en 
Protest  i  det  offenlige  Liv,  som  i  Salonlivet  Synet  af 
en  Orden  for  »Gud  og  Kongen«  paa  Brystet  af  en 
Mand.  der  vitterlig  aldrig  har  troet  paa  Gud  og  aldrig 
har  gavnet  Kongen  for  to  Styvere.  Men  under  en 
indre  Alt  omfattende  Splid  i  Folket  vaagner  Re- 
flexionen.  Dens  Spire  ligger  i  de  inkommensurable 
Begreber,  som  Valgsproget  stiller  sammen.  Thi  naar 
man  er  »med  Gud«,  er  man  saa  meget  med,  som 
man  overhovedet  kan  være  i  Livets  Opgave,  og  naar 
man  ikke  er  »med  Gud«,  er  det  ligegyldigt,  hvem  man 
ellers  er  med.  Men  da  er  det  ogsaa  ligegyldigt,  om 
man  er  »for  Konge  og  Fædreland«.  Og  Reflexionen 
voxer  videre.      Den    kaster   sig  over  den   Betragtning, 

om  nu  ogsaa  Ministeriet  Estrup  er  »med  Gud«  i  ]Maaden, 
hvorpaa  det  vil  tjene  »Konge  og  Fædreland«.  Thi  hvis 
det  ikke  er  det,  bliver  man  kun  selv  »med  Gud«  ved 
al  gaae  mod  Ministeriet.  Heri  bunder  Protesten  mod 
Regeringen  hos  mange  alvorlige  Kristne,  som  maaske 
ere  meget  uklare  Politikere,  men  hvis  personlige  An- 
seelse i  deres  resp.  Kredse  giver  Oppositionen  en  for- 
øget Støtte.  Og  Reflexionen  voxer  endnu  videre.  Thi 
læs  Klubagitationens,  læs  hele  Højreagitationens  Organer, 
hør  dens  Taler  og  spørg,  om  de  ere  »med  Gud«,  spørg, 
om  »Gud«  findes  i  Partiskhedens  Afsondrethed,  i  Kote- 
riets  Uforsonlighed,  spørg  saa  tilsidst,  hvorledes  vGud« 
vil  dømme  en  Agitation,  der  saaledes  paraderer  med 
hans  Navn,  at  dets  Enhedsmærke  bliver  et  Splidens 
Mærke.  Og  Reflexionens  Klimax  havner  da  i  den  uom- 
stødelige Sandhed,  at  Valgsprogets  »Med  Gud«  enten 
er  en  Tankeløshed  eller  en  Gudsbespottelse. 

Ligesom  »Gud«  —  »Konge  og  Fædreland-  absolut 
ere  inkommensurable  Begreber,  ere  »Konge«  og  »Fædre- 
land« det  relativt.  Ligesom  Konge  og  Fædreland  maae 
kunne  offres  for  Gud.  maa  Kongen  kunne  offres  for 
Fædrelandet.  Han  maa  kunne  det  —  jeg  sigter  paa 
dette  Sted  ikke  til  en  bestemt  Konge,  men  til  Stats- 
overhovedet i  Almindelighed  —  selv  om  han  personlig 
er  uden  Spor  af  Skyld  i  Fædrelandets  Fare.  Omvendt 
kan  Fædrelandet  lige  saa  lidt  offres  for  ham  som  for 
den  ringeste  Undersaat,  thi  da  offres  han  jo  selv. 
Under  normale  konstitutionelle  Tilstande  er  Kongen 
altid  en  Partikonge,  altid  maa  lian  gaae  med  et 
eller  med  et  andet  Parti.  I  det  Øjeblik  han  ophører 
dermed,  indtræde  de  abnorme  Tilstande,  hvad  enten 
de  ere    tvungne  eller  ikke,    gavnlige  eller  fordærvelige 

—  og  i  det  Øjeblik  de  abnorme  Tilstande  af  en  eller 
anden  Grund  indtræde,  maa  Kongen  ophøre  at  være 
Partikonge.  Han  kan  da  kun  gjøre  et  af  to  Skridt, 
Enten  maa  han  træde  tilbage  og  abdicere,  eller  han 
maa  træde  op  og  stille  sig  over  Partierne.  Men  han 
kan  ikke  samtidigt  gjøre  begge  Skridt.  Ej  heller  kan 
han  staae  der,  hvor  han  før  stod.  Thi  Stedet,  hvor 
han  stod,  existerer  ikke  mere,  fordi  Situationen  er  for- 
andret, og  han  med  den. 

Alt  Dette  er  selvindlysende,  kun  ikke  for  Ministeriet 
Estrup.  Skjøndt  vor  Tilstand  er  i  den  Grad  abnorm, 
at  Landet  kun  holdes  sammen  ved  abnorme  Midler,  og 
skjøndt  Partierne  ere  i  den  Grad  gaaede  fra  hinanden, 
at  de  ikke  have  saa  meget  som  eet  fælles  Formaal,  er 
i  Ministeriets  Øjne  Hs.  Maj.  Kong  Christian  den  Niendes 
StiUing  den  selvsamme  som  den,  han  tidligere  indtog: 
som  en  Konge,  der  midlertidig  gik  med  Højre  for  om 
mulig  at  række  Venstre  Haanden.  Det  ser  ikke,  at 
med  hvert  Skridt  Kongen  nu  gaaer  med  Højre,  gaaer 
han  et  Skridt  fra  Venstre,  just  fordi  Venstre  vender 
Højre  Ryggen  og  Højre  Venstre,  eller  at  han  med  hver 
Dag  {jerner  sig  fra  den  ene  Del  af  Folket,  uden  hvilken 
Folket  ikke  er.  Men  hvor  moderate  Fordringer  man 
end  vil  stille  til  Ministeriets  Klarsynethed,  er  der  dog 
en  Grændse  for,  hvad  den  høje  Regering  bør  have  Lov 
til  at  være  blind  for.  Denne  Grændse  har  den  over- 
traadt  i  Kongens  Stilling  til  den  konservative 
Klubbevægelse.  Jeg  paatalte  i  »Opl.  Fhd.«  det  hos 
Konsejlspræsident  Estrup  for  ham  selv  Usømmelige,  for 
Regeringen  Nedsættende,  at  han  ved  enhver  Lejlighed 
og  offenlig  figurerede  som  Telegramkorrespondent  med 
de  konservative  Klubber.    Jeg  gik  nemlig  ud  fra,  at  en 

Regeringschef,  selv  om  han  har  den  Svaghed  at  være 
Partimand  op  over  Ørene,  skylder  sig  selv  og  sin  Stil- 
ling, ikke  offenlig  at  udbasune  det  Landet  over,  og  at 
der  i  det  Mindste  fra  Formens  Side  bør  være  Forskjel 
mellem  en  Regeringschef  og  en  politisk  commis- 
voyageur. 

Siden  jeg  fremhævede  dette,  har  jeg  ikke  set  Hs. 
Excellence  besvare  noget  af  de  Telegrammer,  hvormed 
de  konservative  Klubber  ved  deres  Sammenkomster 
pleje  at  hædre  ham.  Maaske  er  det  Forkerte  i  hans 
tidhgere  Holdning  gaaet  op  for  ham  selv.  Men  dersom 
jeg  direkt  eller  indirekt  heri  har  havt  nogen  Del,  kan 
jeg  ikke  noksom  beklage,  at  det  tidligere  Forhold  nu 
er  blevet  afløst  af  et  langt  værre.  Medens  nemlig  de 
konservative  Klubbers  Telegrammer  ikke  længere  be- 
svares af  Konsejlspræsidenten,  se  vi  dem  modtagne 
med  Taksigelse  af  Hs.  Maj.  Kongen.  Den  eneste 
Maade,  hvorpaa  dette  uden  ydre  Anstød  kunde  passere, 
var  som  en  rent  privat  Høflighedsudvexling  mellem 
Kongen  og  Klubberne.  Men  saa  kommer  hver  Gang 
denne  forfærdelige  Doctor  philosophiæ  E.  Manicus 
(Ridder  af  Danebrog)  og  offenliggjør  Kongens  Klub- 
korrespondance. Og  hermed  er  Hundrede  og  Et  ude 
for  den  høje  Regerings  Værdighed.  Thi  naar  Ministeriet 
ikke  engang  kan  falde  paa  alvorlig  at  røffle  sin  offici- 
elle Redaktør  for  hans  Omgang  med  Telegrafhemmelig- 
heden —  forudsat  naturhgvis,  at  han  overhovedet 
længere  kan  røffles  op  —  gad  jeg  nok  vide,  hvilke 
Fordringer  Regeringen  ellers  stiller  til  sit  officielle  Or- 
gans Takt  og  Discretion?  Og  af  hvilken  intellektuel 
og  politisk  Kvalitet  ere  ikke  disse  syv  excellente  Raad- 
givere,    der   ikke    kunne    begribe    det    for   Kongens 

Stilling  til  Folket  Nedbrydende,  at  han  vedholdende  og 
oirenlig  bevidner  sin  Erkjendtlighed  for  en  fanatisk 
Partiagitation:  at  just  derved  fremmes  den  Uvillie  hos 
et  stort  Modparti,  hvis  Udslag  ere  disse  evindelige,  for 
Kronens  Anseelse  umulige  »Majestætsfornærmel- 
ser« med  tilhørende  Processer?  Deraf  følger,  at  ligesom 
Kongemagten,  i  samme  Grad  den  tages  til  Indtægt  af 
Højreagitationen,  afskrives  hos  Venstreagitationen,  gaaer 
dens  Anseelses  Plus  og  Minus  op  i  den  Negation,  som 
hedder  Nul.  Ligesom  derfor  Klubbernes  religiøse  En- 
hedsmærke. >med  Gud«,  viste  sig  at  være  en  Kimære, 
bliver  det  samme  Tilfældet  med  deres  politiske  Enheds- 
mærke,  »for  Kongen«. 

At  en  Regering  betragter  Statens  Overhoved  fra  et 
klubmæssigt  Standpunkt  er,  saavidt  mig  bekjendt,  et 
specifik  dansk  Synspunkt,  et  Vidnesbyrd  om,  at  Begrebet : 
dansk  Væsen,  danske  Tilstande  er  synonymt  med 
Begrebet:  uhelbredeligt  Nonsens.  Og  den  Følelse,  som 
disse  Begreber  fremkalde  hos  ethvert  normalt  konstru- 
eret Menneske,  er  et  ubestemmeligt  Konfmium  af  det 
Latterlige  og  det  Irriterende  —  det  Latterlige  ved  de 
flagrante  Modsigelser,  hvori  Situationen  arbejder  sig 
frem,  at  det  ikke  blot  er  Tvistepunkterne  men  ogsaa 
Enhedsmærkerne,  som  giver  Agitationen  Vind  i 
Sejlene,  og  det  Irriterende,  at  man  skal  leve  og  virke 
under  en  saadan  Situation.  Thi  det  samme  Forhold 
træffe  vi  ved  de  konservative  Kkibbers  tredie  Enheds- 
mærke, »for  Fædrelandet«.  Vi  behøve  ikke  her  at 
spekulere  over  Fædrelandets  større  eller  mindre  Betyd- 
ning for  Personhghedens  Udvikling  eller  over,  hvorledes 
Fædrelandet  vil  tage  sig  ud.  hvis  der  engang  kommer 
en  napoléonsk   eller   en  socialistisk  Universalstat.     Det 

er  os  nok  at  vide,  at  der  er  et  Fædreland,  ogsaa  for 
os,  og  at  det  skal  agtes  fremfor  alt  andet  Jordisk,  saa 
længe  det  bestaar.  Og  ville  vi  vide,  hvorledes  det 
agtes,  behøver  vi  kun  at  spørge  om,  hvorledes  vi  re- 
spektere dets  Symbol:  Flaget,  som  vajer  over  Fædre- 
landet fra  Nord  til  Syd,  fra  Øst  til  Vest.  Men  hvor- 
ledes er  ikke  det  Symbol  blevet  haanet  i  de  sidste 
Aar,  hvilke  Smædeviser  har  der  ikke  lydt  mod  vor 
gamle  Fane? 

Men  Forhaanelsen  af  vort  Flag  kommer  ingenlunde 
blot  fra  den  ene  Kant.  Den  skyldes  vistnok  direkt  et 
Udslag  af  den  socialdemokratiske  Ungdoms  Uvornhed, 
Men  denne  har  vel  langtfra  sin  Undskyldning,  men 
dog  sin  Forklaring  i  det  Misbrug  af  Flaget  som 
Højreagitationen  har  gjort  derved,  at  den  i  sine 
Optog  og  Møder  har  stillet  Danebrog  Side  om  Side 
med  sine  Partifaner,  Fædrelandets  Symbol  ved  Siden 
af  Sphdens  Symboler.  Derved  er  Uvillien  mod  de 
Sidste  bleven  forplantet  til  den  Første,  og  uden 
dette  havde  der  maaske  aldrig  lydt  et  Smædeord  mod 
Danebrog.  Det  er  det  samme  Forhold,  som  naar  man 
ser  en  Mand,  man  tidhgere  har  respekteret,  gaae  ned 
ad  Gaden  Arm  i  Arm  med  et  suspekt  Individ,  hver 
Gang  han  kommer  udenfor  sin  Dør:  Uvillien  imod  eller 
Ringeagten  for  den  Ene  kommer  uvilkaarHg  til  at  om- 
fatte den  Anden.  Ogsaa  heri  har  Ministeriet  Estrup  sin 
Skyld,  takket  være  dets  Ubetænksomhed  og  dets  klub- 
mæssige  Betragtning  af  Fædrelandet  som  af  Kongen. 
Thi  de  Herrer  Ministre  have  ikke  blot  deltaget  i  An- 
skaffelsen og  Indvielsen  af  Højres  Faner,  men  de  have 
ogsaa  offenhg  godkjendt  denne  separitistiske  Fane- 
bevægelse ved  at  deltage  i  Processioner  og  Møder  med 

disse  Flag  vajende  over  deres  Hoveder,  og  dette  har 
kim  tjent  til  at  gyde  Olie  i  Ilden.  Særlig  under  saa 
yderlig  spændte  Partiforhold  som  de  nuværende,  er  der 
kun  eet  Flag,  der  bør  taales  ved  Borgernes  politiske 
Møder,  saalænge  man  overhovedet  vil  taale  disse,  og 
det  er  ligesaa  lidt  Højres  broderede  Partifaner  som  So- 
cialdemokratiets røde.  Men  det  er  den  politiske  Enheds 
Symbol,  Landets  officielle  Fane,  Danebrog. 

Det  klubmæssige  Syn  paa  den  politiske  Situation 
er  det  eneste,  hvori  Regeringen  i  de  sidste  Aar  har 
vist  sin  Konsekvens.  Det  begyndte  med  den  konstitu- 
tionelle Mislighed,  at  Ministrene  benyttede  sig  af  deres 
grundlovmæssige  Ret  til  at  søge  Valg  som  Folkerepræ- 
sentanter. Derved  stillede  de  sig  i  Modsætning  til  Kronen, 
som  de  vare  kaldede  til  at  repræsentere,  og  derved  stillede 
de  sig  i  Niveau  med  deres  egne  Agitatorer,  som  de  vare 
kaldede  til  at  betragte  ikke  som  deres  Ligemænd,  men 
som  underordnede  Partifæller.  Og  deres  politiske  Syn 
formørkedes  videre,  efterhaanden  som  de  gik  over  fra 
normale  til  abnorme  Tilstande.  Thi  nu  se  vi  de  Herrer 
Ministre  ikke  blot  som  Valgkandidater,  men  ogsaa  som 
Højreagitationens  Udsendinge,  der  paa  Højres  Møder 
forkynde  Agitationens  Lærdomme,  i  Roskilde,  Store- 
hedinge.  Vordingborg.  Marienlyst.  Kongelunden.  Fruens 
Bøge  o.  s.  V.  Og  deres  politiske  Syn  gik  komplet  ud 
fra  det  ØjebHk.  da  de  Herrer  fra  fri  Luft  kom  ind  i 
»Højres  Vælger-  og  Arbejderforeningers«  og  i  de  kon- 
servative Klubbers  lukkede  Lokaler.  Medens  vi  vistnok 
have  set  Ministrene  Gladstone  og  Salisbury  rejse  Eng- 
land rundt  for  at  propagere  deres  resp.  Anskuelser, 
have    vi    kun    set    dem   optræde   i  aabne  Lokaler   og 

derfor  altid  hørt  dem  spørge:  Er  der  Nogen,  som  har 
Noget  at  indvende  mod  vor  Tale?  Her  i  Landet  gaae 
de  Herrer  Scavenius  og  Bahnson  ogsaa  omkring  og 
prædike  deres  Lære  saa  i  det  ene  saa  i  det  andet  Lo- 
kale, men  de  smække  Døren  i,  hver  Gang  de  ere 
komne  ind,  og  derfor  bliver  der  Ingen,  som  har  Noget 
at  indvende.  Vore  Ministre  virke  kun  til  at  holde 
deres  Partifæller  varme,  til  at  stroppe  dem  op,  kortsagt 
som  Indpiskere,  Noget,  man  ellers  overlader  halvt 
deklasserede  Individer. 

Fra  det  Øjeblik  vore  to  Partier  afsluttede  sig  i 
lukkede  Møder  og  i  lukkede  Foreninger,  var  der  ikke 
stort  Haab  om  deres  Forsoning.  Men  lad  os  forcere 
Analysen  videre,  lad  os  sige,  at  den  endelige  Løsning 
ikke  absolut  sikkert  kan  forudberegnes.  Lad  os  antage, 
at  Partierne  bestemte  sig  til  at  søge  et  Forlig.  Hvilke 
Virkninger  ville  da  den  nuværende  separa- 
tistiske Forsamlings-  og  Foreningsfrihed 
have  paa  Fremtidens  Partidannelse?  Her 
kunne  vi  nærmest  holde  os  til  Højres  Foreninger,  fordi 
de  i  de  sidste  Par  Aar  forholdsvis  ere  langt  mere  ud- 
viklede end  Venstres.  Men  derved  have  de  ogsaa 
mere  end  disse  faaet  et  Element  med  i  deres  Agita- 
tion, som  med  Tiden  nok  skal  vise  sin  fatale  Virkning. 
Og  dette  Element  er  det  sociale.  Thi  den  indre  SpUd 
er  efterhaanden  udartet  saaledes,  at  Højres  Foreninger 
nu  omfatter  vore  forskjelligste  Samfundsklasser,  fra  de 
allerhøjeste  til  de  allerlaveste,  de  mest  ulige  Dannelses- 
trin, enhver  Alder  fra  den  grønne  Yngling  til  den  trætte 
Olding.  Og  disse  Forskjelligheder  gjentage  sig  tilmed 
hos  Mødernes  kvindelige  Deltagere:  fra  Damer,  for 
hvem  man  gjør  Front  paa  Gaden,  til  Kvinder,  med  hvem 

man  holder  Nik,  fra  Damer,  som  svæve  i  den  kvinde- 
lige Dannelses  højeste  Sfærer,  til  Fruentimmer,  som 
knap  kunne  skrive  deres  Navn,  fra  den  første  begyn- 
dende Rosenknop  til  den  gamle  afbladede  Blomst.  Par- 
tiet repræsenterer  derfor  en  fuldstændig  Vælling  af  Ele- 
menter, hvoraf  nogle  naturlig  vilde  tilhøre  et  Venstre, 
andre  et  Højre,  men  hvor  alle  Forskjelligheder  ere 
saaledes  sammenrørte,  at  det  er  umuligt  at  faae  fat 
paa  det  sociale  Begreb  H  ø j  r  e.  Og  dette  Sammensurium 
befmder  sig  stadigt  i  Kog,  det  kan  aldrig  afsvales,  fordi 
Højres  Foreninger,  dels  som  >  Vælger-  og  Arbejderfor- 
eninger« dels  som  »konservative«  Klubber,  dels  som 
Forsvarsforeninger,  ikke  blot  ere  politiske,  men  ogsaa 
selskabelige.  Som  saadanne  have  de  deres  Varme- 
midler i  Punchebollen  og  i  Dansen.  Foran  den  Første 
udjevnes  enhver  Forskjellighed  i  Stand  og  i  Kjøn;  ved 
den  Sidste  udjevnes  atter  Standsforskjellen,  men  Kjøns- 
forskj ellen  vaagner  op. 

Det  Højeste,  man  kan  vente  ved  en  Sammen- 
slutning af  vore  to  Partier,  er  en  rent  politisk,  i  den 
fælles  materielle  Interesse  begrundet  Enighed  mellem 
de  to  store  Fraktioner,  som  dannes  af  vor  højere  og 
vor  lavere  Landbostand,  og  den  kan  endda  være  van- 
skelig nok  at  opnaae  og  at  bevare.  Men  en  social 
Sammenslutning  mellem  dem,  begrundet  i  fælles  aande- 
lige  Interesser  og  udtrykt  ved  indbyrdes  Omgang,  der- 
imod stille  sig  de  samme  Forskjelligheder  i  Dannelse, 
Fødsel  og  Formue,  som  ved  andre  Samfundsforhold. 
Politisk  kan  Standsforskjellen  ophæves  ved  Afskaffelsen 
af  Privilegier  og  Rettigheder;  ved  fælles  Byrder  o.  s.  v., 
men  socialt  vil  den  bestaae,  indtil  den  enten  midler- 
tidig ophæves  ved  en  voldsom  Omvæltning  fra  Neden, 
eller  indtil  den  varigt  udjevnes   ved  en   rolig  Udvikling 

fra  Slægt  til  Slægt,  uden  dog  helt  at  forsvinde.  Enhver 
Partidannelse,  der  vil  trodse  den  Standsforskjel.  som 
faktisk  bestaar  i  Nutidens  sociale  Forhold,  er  bygget  paa 
en  Illusion,  mod  hvilken  man  ikke  noksom  kan  advare. 
Derfor  er  det  Lighedsprincip,  som  gjør  sig  gjældende  i 
Højres  politisk-selskabelige  Foreninger,  et  misforstaaet 
og  unaturligt  Princip,  fordi  Kombinationen  af  Politik 
og  Selskabelighed  kun  hører  hjemme  i  de  Samfunds- 
klasser, der  have  saavel  aandelige  som  materielle  fælles 
Interesser.  Ellers  virker  Selskabeligheden  forstyrrende 
paa  Politiken  ved  at  bringe  uvedkommende  Momenter 
ind  i  den  politiske  Betragtning:  ved  gemytlig  at  frem- 
avle en  politisk  Forstaaelse,  der  vil  briste  den  Dag 
Selskabehgheden  ophører  —  og  demoraliserende  paa 
sine  Dyrkere  ved  at  udvikle  alskens  maadelige  Instink- 
ter :  ved  hos  de  socialt  lavere  Stillede  at  vække  Lysten 
til  at  trænge  sig  frem  og  klistre  sig  paa,  hvor  man 
efter  sine  Samfundskaar  ikke  hører  til,  ved  hos  de 
socialt  højere  Stillede  at  fremme  en  falsk  Nedladenhed, 
der  ned  ad  til  avler  Kryberi  og  Underdanighed,  og  just 
derved  beviser,  at  en  virkelig  Lighedsfølelse  slet  ikke 
findes.  I  denne  usunde  Luft  have  Højres  Foreninger 
deres  Existens.  Vistnok  er  Antallet  af  dem,  der  som 
mandlige  og  kvindelige  Stamgjæster  deltage  i  Forenin- 
gernes selskabelige  Liv.  kun  en  forsvindende  Del  af 
Partiets  Medlemmer.  Men  de  ere  Nok  til  at  udbrede 
Smitten  videre  i  deres  respektive  Kredse  og  til  at  for= 
sinke  den  Udrensning,  som  Fremtiden  nødvendigvis  vil 
kræve. 

Dersom  nemlig  en  ædruelig  Opfattelse  af  vor  indre 
Tilstand  skal  gjøre  sig  gjældende  i  Folket,  maa  denne 
sociale  Samtundsrus  ophøre,    og    de  Samfundslag,    der 

nu  sammenrøres  i  Højres  Foreninger,  maae  atter  ud- 
skille og  lejre  sig  der,  hvor  de  naturlig  høre  hjemme. 
Men  denne  Proces  vil  alvorlig  forstyrre  og 
forhale  Udviklingen  af  normale  Tilstande, 
fordi  de  Samfundsklasser,  som  da  maae  udskydes  af 
Højre,  forbittrede  ville  vende  sig  mod  dem.  som  forblive 
deri,  eller  fordi  Foreningernes  socialt  højere  stilhede 
Klasser,  naar  Bægerklangen  og  Musiken  forstumme,  da 
ville  præsentere  sig  for  de  socialt  lavere  stillede  i  et 
Hovmodets  og  Arrogancens  Lys,  der  vil  kaste  sit  Skjær 
langt  ud  over  de  nuværende  Foreningers  Omraade,  og 
som  vil  behøve  Tid  til  at  fortabe  sig.  Men  det  er 
netop  paa  Tiden  det  vil  skorte,  om  den  indre  Splid 
skal  ophøre,  inden  det  udenfra  bliver  for  sent.  Dette 
er  den  Arv,  som  Estrupiatet  vil  efterlade  os:  at  Højre- 
foreningernes unaturhge  Lighedsprincip  vil  hævne  sig 
paa  Højre  selv.  Et  Højre  kan  godt  existere  og  kraf- 
tigt virke,  fordi  den  politiske  Standsforskjel  er  op- 
hævet, thi  Forskjellen  mellem  konservative  og  radikale 
Principer  ophører  dermed  ikke.  Men  et  Højre,  som 
opgiver  den  sociale  Standsforskjel  for  at  fiske  i 
Modpartiets  Masse,  opgiver  sig  selv.  Det  bliver 
ikke  »et  livskraftigt  Højre«,  men  et  Styverfængerparti, 
som  skriver  sin  egen  Dødsdøm  ved  disse,  i  et  sørge- 
ligt Misforhold  til  dets  Vælgertal,  stadig  voxende  og 
blomstrende  politisk-selkabelige  Foreninger,  hvor  man 
ser  Landets  højeste  Embedsmænd,  Regeringens  Med- 
lemmer, pokulerende  med  vulgære  Agitatorer  af  den 
laveste  Extraktion,  og  hvor  man  ser  Landets  fornemste 
Kvinder  valsende  rundt  med  Højres  Kanallie,  i  denne 
bestialske  Dans  paa  Afgrundens  Rand. 

B.     Det  militære  Omraade. 

I. 

I  »Politiken«  for  1ste  November  f.  A.  findes  en 
Artikel,  »Militarisme  og  Demokrati«,  af  Hr.  Prof.  A.  G. 
Drachmann.  Han  indrømmer  Rigtigheden  af  de 
militær-politiske  Betragtninger  over  den  nuværende 
europæiske  Situation,  der  ere  komne  til  Orde  allerede 
i  mit  første  Skrift,  og  som  han  mener  Erfaringen  har 
bekræftet.  Uenigheden  mellem  Hr.  Professoren  og  mig 
bestaaer  derimod  i  følgende  Punkter,  for  saa  vidt 
som  jeg  har  forstaaet  ham.  Han  opstiller  for  det 
Første  Krigen  som  en  Modsætning  til  Humaniteten. 
Men  dette  er  en  Forvexling  af  Krigens  Øjemed  ""og 
dens  Midler.  Disse  ere  aldrig  humane,  og  ethvert 
Forsøg  paa  at  » humanisere  <^  dem  ved  Genferkonven- 
tioner,  Petersborgerforslag  o.  A.  er  en  Misforstaaelse, 
som  hævner  sig  ved,  at  Krigens  moralske  Virkning 
svækkes,  hvorved  dens  Varighed  trækkes  ud. 
saa  at  de  respektive  Befolkninger  komme  til  at  und- 
gjælde  for  den  Humanitet,  som  vises  deres  enkelte 
Individer.  Men  fordi  Krigens  Midler  og  Veje,  dens 
Forberedelse  og  dens  Fuldbyrdelse,  altid  ere  inhumane, 
følger  jo  ikke  uden  videre,  at  Krigen  selv,  dens  Øje- 
med, er  inhumant.  Vistnok  kan  ingen  forstandig  Krig 
tænkes,  der  ikke  er  politisk  motiveret,  ellers  kunde  jo 
dens  eventuelle  Resultat,  Sejren,  ikke  politisk  udbyttes. 
Men  ved  Siden  af  det  politiske  kan  der  godt  være  et 
humant  Øjemed,  saa  stærkt,  at  uden  dette  Krigen 
ikke  var  bleven  ført.  Herpaa  tæller  Historien 
mange    Exempler,    og    Prof.    Drachmann    vil    forstaae, 

at  ogsaa  Fremtiden  vil  kunne  det.  Lad  os  tænke 
os  en  eller  anden  Fremtidsstat  udviklet  i  alle  Retninger 
paa  det  humane  Omraade:  Oplysningen  spredet  til  Be- 
folkningens laveste  Klasser,  Fattigdommen  reduceret 
til  et  Minimum,  Statsgjældens  urimelige  Forøgelse  hæm- 
met ved  de  viseste  præventive  Foranstaltninger,  og 
Folkemængdens  urimelige  Forøgelse  hæmmet  ved  de 
viseste  præventive  Foranstaltninger.  Men  dette  humane 
Mønsterland  ligger,  saa  forudsætte  vi,  omgivet  af  3 — 4 
højst  inhumane  Stater, .  som  frygte  Smitten  af  de  hu- 
mane Institutioner  og  derfor  ville  søge  at  tilintetgjøre 
deres  humane  Nabo.  Skal  saa  denne  humant  vente 
paa  en  Koalition  af  sine  Fjender,  paa  sin  egen  og 
derved  paa  sine  humane  Institutioners  visse  Undergang  ? 
Nej,  han  skal  tværtimod  forebygge  deres  Angreb,  kaste 
sig  over  dem,  inden  de  blive  enige,  hjemsøge  dem  med 
Ild  og  Sværd  og  derved  værge  sig  selv  og  sine  humane 
Institutioner.  Men  saa  var  jo  Krigens  Øjemed  netop 
humant,  skjøndt  deres  Midler  vare  inhumane. 

Ved  Humaniteten  forstaaer  Prof.  Drachmann 
»den  Mennesket  som  Menneske  iboende,  medfødte 
Retsbevidsthed,  der  gjør  Mennesket  til  Menneske«. 
Denne  Definition*  er  utvivlsomt  rigtig.  Men  han  har 
Uret,  naar  han  vil  have  denne  Retsbevidsthed  praktisk 
gjennemført  i  Menneskelivet  uden  at  paakalde  »den  raae 
mihtære  Magt«.  Ingen  Udvikling  i  Slægten  er  kommen 
til  sm  Ret  uden  gjennem  Krigen.  Kristendommen  be- 
høvede den,  og  indenfor  Kristendommen  har  Reforma- 
tionen behøvet  den.  Og  ligesom  Religionens  vilde  og- 
saa Humanitetens  Krige  hjemsøge  Verden.  De  have 
alt  gjort  det,  ved  Kampen  mellem  Byerne  og  Ridder- 
skabet, mellem  Borgerne  og  Fyrsterne,  mellem  Unionens 

Nordstater  og  Sydens  Slavestater.  Altid  var  her  Kam- 
pens Øjemed  »humant«,  de  Undertrykkedes  Ret  mod 
Undertrykkerne.  Men  den  Mennesket  »iboende,  med- 
fødte Retsbevidsthed«  er  ikke  ens  hos  alle  Menne- 
sker, ligesaa  hdt  som  Alle  have  den  samme  »medfødte« 
Forstand,  det  samme  »medfødte«  Temperament  o.  s.  v. 
—  just  fordi  Mennesket  er  et  Selv  og  derfor  har  sin 
selviske  Opfattelse  af,  hvad  der  er  Ret  og  Uret.  I  det 
borgerlige  Liv  afgjøres  Tvisten  herom  ved  Domstolene, 
hvis  Kjendelse  Parterne  ere  tvungne  til  at  underkaste 
sig,  hvad  enten  den  er  rigtig  eller  ikke.  Men  i  Sta- 
ternes gjensidige  Livsforhold  gives  ingen  saadanne  obli- 
gatoriske Domme.  Vistnok  kan  ogsaa  her  Mægling  og 
Voldgift  finde  Sted,  men  ligesom  den  borgerlige  Tvist 
kun  forliges,  naar  Parterne  ikke  ansee  den  for  en  Pro- 
ces værd,  udjevnes  den  internationale  Tvist  kun,  naar 
de  vedkommende  Stater  ikke  ansee  den  for  en  Krig 
værd.  Men  naar  der  saaledes  baade  gives  en  forskjel- 
lig  »medfødt«  Retsbevidsthed,  og  naar  der  ingen  Dom- 
stol findes,  som  bindende  for  Parterne  kan  afgjøre, 
hvad  der  er  Ret  eller  Uret,  saa  gives  der  kun  een  Ap- 
pel, nemlig  til  »den  raae  militære  Magt«.  Særlig  Hu- 
maniteten vil  behøve  den.  Thi  hvad  var  vel  mere 
inhumant  end,  om  Retten  skulde  underkaste  sig  Uret- 
ten, naar  den  havde  Magt  til  at  kuldkaste  den?  Skal 
derfor  Humanitetens  »Retsbevidsthed«  blot  tilnærmelsesvis 
realiseres  i  Verden,  ikke  alene  den  borgerlige  Lighed 
fra  1789,  men  ogsaa  Frihed  og  Broderskab,  hvilke 
Strømme  af  Blod  ville  da  ikke  flyde?  Ikke  blot  gjennem 
Fredens  Pauluner,  ogsaa  »durch  Eisen  und  Blut«  gaaer 
Humanitetens  Vej. 

Saaledes  ere  Livets  Kontraster.    Men  netop  derfor 

er  det  umuligt  at  opgjøre  Regnskab,  at  bestemme,  om 
hvad  der  offres  i  Humanitetens  Øjemed  opvejes  ved 
Resultatet.  Og  dette  gjælder  baade  paa  Fredens  og 
paa  Krigens  Omraade.  Paa  Debetsiden  skrive  vi  fra 
Aarhuiidrede  til  Aarhuudrede  Alt,  hvad  der  ødelagdes 
af  Værdier  gjennem  økonomiske  og  krigeriske  Speku- 
lationer, vi  udregne,  hvor  meget  Arbejdernes  Liv  for- 
kortedes ved  Fredens  og  ved  Krigens  Sysler,  og  vi 
ansætte,  hvad  et  Menneskeliv  i  Arbejdsevne  gjennem- 
snitlig  kan  være  værd.  udtrykt  i  Penge.  Alt  dette  ad- 
dere vi,  og  vi  komme  da  i  Tidernes  Løb  til  en  uhyre 
Sum.  Men  hvad  skrive  vi  paa  Kreditsiden?  At  Slæg- 
ten er  gaaet  frem  i  0[)lysning,  Sædelighed  og  maaske 
meget  Andet  —  men  i  hvilken  Grad  ?  .la.  her  er  det, 
at  Præcisionen  fattes.  Vi  kunne  ikke  jevnføre  de  ma- 
terielle Midler  med  det  aandelige  Udbytte,  de  inhumane 
Veje  med  det  humane  Resultat.  Derfor  kunne  vi  heller 
ikke  vide,  om  de  Humanitetens  Goder,  der  tilflyde  den 
nuværende  og  de  kommende  Slægter,  ikke  ere  for  dyrt 
kjøbte  ved  de  Lidelser,  som  alle  de  forudgaaende 
Slægter  have  gjennemgaaet  for  at  skaffe  disse  Goder 
tilveje.  Og  derfor  komme  vi  hverken  til  et  i)ositivt 
eller  et  negativt  Facit.  Men  Betragtningen  ender  i 
Skepsis. 

Naturligvis  gives  der  mange  Krige,  som  ikke  have 
et  humant,  men  udelukkende  et  politisk  Øjemed. 
Dertil  henregner  jeg  bl.  A.  den  sidste  tysk-franske  Krig, 
og  dertil  henregner  jeg  hele  den  nuværende  europæiske 
Krigstilstand.  Betragte  vi  denne  i  dens  Helhed,  har 
Hr.  Prof.  Drachmann  sikkert  Ret  i,  at  den  ikke  er 
produktiv,  at  den  er  uden  »Evne  til  at  frembringe 
en  eneste  Øre«  i  Gjenværdi.    Om  den  derimod  vil  være 

ligesaa  uproduktiv  for  den  enkelte  Stat,  den  sejrende, 
kan  først  afgjøres,  naar  man  ser  Krigens  Resultat,  og 
hvorledes  Byttet  bliver  anvendt.  Ville  Fremtidens  mili- 
tære Byrder  blive  mindre?  At  »en  almindelig  Afvæb- 
ning«, som  foresvæver  Adskillige,  kun  er  en  Illusion, 
behøver  knap  at  paavises.  Hvor  urimeligt,  hvor  ugjør- 
ligt,  at  Magten  skulde  klæde  sig  af  og  stille  sig  i 
Niveau  med  Afmagten,  Stormagten  med  Smaastaten? 
Kun  om  en  Formindskelse  af  Staternes  militære 
Byrder  kan  der  være  Tale.  Men  den  vil  ikke  indtræde 
ad  Frivillighedens  Vej.  Thi  den  kan  kun  ske  ved  en 
procentvis  Reduktion  af  den  staaende  Krigsstyrke  med 
dens  Materiel  m.  v.  Men  om  en  saadan  numerisk  Be- 
stemmelse kan  der  ingen  Enighed  træffes,  fordi  der  ved 
en  Stats  Forsvars-  og  Angrebsevne  findes  store  og  af- 
gjørende  Momenter,  som  ikke  kunne  udtrykkes 
ved  Tal.  Saaledes  er  paa  det  taktiske  Omraade  den 
preussiske  Hær  ved  sin  solide  og  konsekvente  SOaarige 
Udvikling  langt  fastere  konsolideret  end  den  franske  med 
sine  skiftende,  halvt  gjennemførte  Ideer.  Og  strategisk 
raader  Tyskland  ikke  blot  over  en  Position,  Elsass- 
Lothringen.  hvortil  Frankrig  ikke  har  en  tilsvarende, 
men  ogsaa  over  en  langt  større  Mulighed,  end  Frankrig 
har,  til  en  Invasion  gjennem  Belgien  og  Schweiz  (se 
herom  »Strategi  og  Politik »  S.  132 — 159).  Frankrig  vil 
derfor  behøve  en  langt  større  Fredsstyrke  end  Tysk- 
land for  at  være  tilbørlig  forberedt  til  Krig  med  sin 
Nabo.  Saadanne  taktiske  og  strategiske  Ejendomme- 
ligheder vil  man  træffe  ved  ethvert  Land.  Men  hvor- 
ledes vil  man  ved  Talstørrelser  kunne  angive  deres 
Værdi?  Og  naar  man  ikke  kan  det.  hvorledes  da  enes 
om  en  Procent  for  Hærstyrkens  Reduktion?     Kun    ad 

Magtens  Vej  kan  en  saadan  tænkes:  naar  en  enkelt 
Stat  gaaer  ud  af  en  europæisk  Krig  med  en  saa  absolut 
Sejr,  at  den  kan  dekretere  Fredsstyrken  for  de  andre 
og  derved  reducere  sin  egen.  *Men  Nutidens  militære 
Byrder  ere  uforenelige  med  Nationernes  materielle  og 
aandelige  Krav«,  vil  man  sige.  Ja,  naturlig  —  hvis 
ikke  Produktionen  paa  Fredens  Omraade  faaer  en  til- 
svarende og  hidtil  ukjendt  Udvikling.  Ellers  ville  ikke 
de  militære,  men  de  civile  Budgetter  blive  nedsatte. 
Og  just  derfor  skal  man  ikke  saa  sikkert  stole  paa  den 
almindehge  Talemaade,  at  Staternes  Rustningsevne 
»snart  er  udtømt'. 

Som  Verden  i  Aartusinder  har  været  og  i  Øje- 
blikket er,  nytter  det  ikke  at  jamre  mod  Krigen  og 
dens  Konsekvens,  Militarismen.  Hvorledes  Verden  om 
Aartusinder  vil  blive,  og  om  Krigen  da  vil  være  et 
overvundet  Stadium  i  Menneskelivet,  er  virkelig  et  alt- 
for upraktisk  Si^ørgsmaal.  Kun  Nutiden  og  den  for  et 
menneskeligt  Øje  overskuelige  nærmeste  Fremtid  kan 
fornuftigvis  interessere  os.  Dersom  Nogen  her  kan 
angive  et  probat  Middel  mod  Menneskeslægtens  fra  de 
ældste  Tider  til  vore  Dage  usvækkede  krigeriske  Ap- 
petit, gad  jeg  nok  høre  det;  selv  kjender  jeg  intet. 
Prof.  Drachmann  mener  at  vide  et  saadant,  nemlig 
Demokratiet.  »At  det  netop  maa  være  Demokratiet, 
der  rejser  sin  Stemme  og  sin  Modstand  mod  Militaris- 
mens uheldsvangre  System,  er  let  at  forstaa«,  thi  det 
er  det  >alt  overvejende  Flertal  af  Samfundet,  der  ud- 
gjør  det  ligeledes  overvejende  største  Antal  af  Kombat- 
tanter«. Men  for  det  Første  er  Demokratiet  princi- 
pielt ikke  mere  humant  end  Monarkiet.  Det  er  ikke 
Statsformen,  som  her  er  det  Afgjørende,    men  det  er 

den  eller  de  Personligheder,  som  enten  alene  eller 
i  Samvirkning  styre  Staten.  Og  da  er  der  ingen  paa- 
viselig  Grund  til.  at  een  Personlighed,  i  Skikkelse  af  et 
Statsoverhoved,  skulde  være  mindre  human  end  adskil- 
lige hundrede  Personligheder,  i  Skikkelse  af  Folke- 
repræsentanter, thi  hverken  den  Første  eller  de  Andre 
fungere  som  »Kombattanter«.  Dernæst  har  Erfaringen 
indtil  Dato  tilstrækkelig  godtgjort,  at  i  samme  Forhold 
som  de  demokratiske  Tendenser  have  rodfæstet  sig, 
nemhg  gjennem  de  konstitutionelle  Statsformer,  ere 
Nationernes  krigeriske  Tendenser  voxede  (samlgn.  bl.  A. 
»Forl.  eller  Rev.«  S.  140 — 147):  ja,  de  have  jo  netop 
i  Konstitutionalismens  Æra  naaet  deres  Khmax  i  den 
nuværende,  af  Prof.  Drachmann  selv  beklagede  euro- 
pæiske Krigstilstand,  som  i  Offrenes  Storartethed  ikke 
har  et  Tilsvarende  Historien  igjennem.  Militarismen 
er  derfor  ingen  Modsætning  til  Demokratiet. 
Men  den  er  et  Middel  saavel  for  Demokratiet  som 
for  Monarkiet,  et  Middel  til  Forsvar  som  til  Angreb. 
Dens  Former  ere  forskjellige  til  forskjellige  Tider  og 
i  forskjellige  Lande,  men  dens  Væsen  er  altid  det 
samme:  Magten,  hgegyldigt,  om  det  er  en  Boulanger 
eller  en  Moltke,  som  løfter  Militarismens  Banner.  Og 
jo  mere  Demokratiet  iklæder  sig  sin  mest  prægnante 
Statsform,  desto  mere  aggressivt  vil  det  blive,  at  slutte 
efter  Erfaringens  Vidnesbyrd.  Altid  var  Republiken 
krigerisk  og  erobrende,  nidkjær  paa  sig  selv  og  sine 
Ideer.  Den  var  det  i  Oldtiden  hos  Romerne,  i  Middel- 
alderen hos  Schweizerne,  i  den  nyere  Tid  hos  Fransk- 
mændene. Ja,  selv  i  vore  Dage  er  der  ingen  mere 
krigerisk  sindet  Stat  end  det  republikanske  Frankrig. 
Foruden  disse  almindelige  Betragtninger  over  Krigen 

og  Europas  Krigstilstand  retter  Prof.  Drachmann  et  Par 
Si)ørgsmaal  til  mig  specielt  angaaende  Danmarks  ydre 
politiske  Stilling.  Han  deler  ganske  min  Opfattelse  af 
den  strategiske  Betydning,  som  Sjælland  med  et  be- 
fæstet Kjøbenhavn  maa  have  for  Tydskland.  Derimod 
er  det  Exempel,  som  han  nævner  paa  denne  Betydning, 
ikke  det  heldigste.  Han  spørger  mig  nemlig:  »Naar 
Sjælland  og  et  befæstet  Kjøbonhavn  er  et  saa  vigtigt 
strategisk  Punkt  for  Tydskland  mod  Rusland,  har  dette 
samme  Punkt  da  ikke  den  samme  strategiske  Vigtig- 
hed for  Rusland  mod  Tydskland?  Dersom  Svaret  bliver 
bekræftende,  kan  da  Rusland  med  Ligegyldighed  se  paa. 
at  vi  befæste  Kjøbenhavn  for  Tydskland  mod  Rusland, 
og  komme  vi  ikke  herved  under  en  dobbelt  Ild,  som 
vil  kunne  undgaas,  naar  vi  undlade  at  gjøre  Kjøben- 
havn til  en  Fæstning?«  Jeg  svarer:  Nej,  ikke  »den 
samme«  strategiske  Betydning  vilde  et  befæstet  Kjø- 
benhavn have  for  disse  to  Magter,  naar  vi,  vel  at 
mærke,  tænke  os  dem  som  isolerede  i  Krig  med  hin- 
anden, altsaa  uden  gjensidige  Alliancer.  Thi  Tydskland 
vilde  fra  Sjælland  uden  Forhindring  fra  Ruslands  Side 
kunne  beherske  Indløbet  til  Østersøen  og  derved  fore- 
løbig for  saa  vidt  sikkre  sig  Herredømmet  over  den. 
Men  Ru.sland  vilde  ikke  kunne  det  Samme  uden  For- 
hindring fra  Tydsklands  Side,  fordi  dette  raader  over  et 
andet  Punkt,  hvorfra  en  russisk  Flaade  ved  Sjællands 
Kyst  kraftigt  kunde  bekæmpes,  og  dette  Punkt  er  Kiel. 
.leg  ser  her  gan.ske  bort  fra.  at  den  tydske  søgaaende 
Flaade  i  Øjeblikket  er  den  russiske  overlegen,  thi  denne 
Overlegenhed  er  ikke  større,  end  at  den  med  Tiden 
kunde  udj evnes.  Men  at  den  skulde  det  i  den  Grad, 
at  Ruslands  Flaade    ikke    blot    blev  ligesaa  stærk  som 

Tydsklands,  men  endog  stærk  nok  til  at  opveje  det 
strategiske  Misforhold  mellem  Sjællands-Kiels  og 
Kronstadts  Nærhed  ved  Indløbet  til  Østersøen,  dertil  er 
der.  saavidt  jeg  kan  se,  ikke  Spor  af  Udsigt.  Kun  eet 
Punkt  er  der,  hvor  dette  Misforhold  for  Rusland  vil 
kunne  ophæves,  og  dette  Punkt  er  Polen.  Kampen 
om  Herredømmet  i  Østersøen  vil  ikke  endelig  afgjøres 
i  dette  Farvand,  men  paa  Tydsklands  eller  Ruslands 
Fastland. 

Men  tænker  man  sig  Tydskland  enten  ene  eller 
sammen  med  en  anden  Magt  i  Krig  med  en  Vestmagt 
eller  med  to  Vestmagter  eller  med  en  Vestmagt  i  Alh- 
ance  med  en  anden  Magt,  træder  Sjællands  strategiske 
Betydning  langt  skarpere  frem  end  overfor  Rusland  alene. 
Thi  med  den  sømilitære  Overlegenhed,  baade  Frankrig  og 
England  har  over  Tydskland,  og  som  deres  Ressourcer 
tillade  dem  fremdeles  at  bevare,  hvis  de  alvorlig  ville 
det,  vil  hverken  en  tydsk  Flaadedemonstration  fra  Kiel 
kunne  forhindre  Sjællands  Besættelse,  eller  Forbindelsen 
mellem  Wilhelmshafen  og  Kiel  kunne  hævdes  i  Nord- 
søen, hvad  enten  den  gaaer  over  Skagen  eller  over 
Brunsbiittel.  I  dette  Forhold  ligger  den  største  Fare 
for  Danmark.  Thi  naar  f.  Ex.  Frankrig  vilde  gjøre  sin 
sømilitære  Overlegenhed  gjældende  mod  Tydskland,  vil 
den  naturlige  Arena  her  være  Østersøen.  Men  Opera- 
tionen for  den  franske  Flaade  vilde  .svækkes,  dersom 
den  skulde  basere  sig  direkt  paa  Cherbourg,  som  ligger 
200  geogr.  Mile  fra  den  nordtydske  Østersøkyst,  medens 
denne  afgiver  en  bekvem  og  let  tilgængelig  Basis  for 
den  tydske  Operation.  Frankrig  vil  derfor  søge  sig  en 
intermidiær  Basis,  som  forkorter  Afstanden  til  et  Mini- 
mum, og  en  saadan  Basis  er  Sjælland  med  Kjøbenhaviu 

der  klin  ligger  30  Mile  fra  Tydsklands  Kyst.  Og  jo 
større  Vanskelighed  F'raiikrig,  efter  Tabet  af  P]lsass- 
Lothringon,  vil  have  ved  en  Invasion  over  Grændsen 
mod  Tydskland,  desto  nnere  vil  det  tvinges  til  at  søge 
sig  ikke  blot  et  andet  Invasionspunkt,  men  ogsaa  et 
saadant,  hvor  dets  Flaade  kan  komme  det  til  Nytte. 
Og  delte  Punkt  er  atter  Sjælland  med  Kjøbonhavn. 
Naturligvis  ikke  saaledes  at  forstaae,  at  hele  den  franske 
Invasion  vil  gaae  over  Kjøbenhavn;  men  saaledes  at 
opfatte,  at  dette  Punkt  vil  kunne  afgive  en  yderst  ge- 
nerende Basis  for  en  partiel  Invasion  mod  Tydskland. 
At  et  saadant  Formaal  maa  ligge  for  en  fransk  Krigs- 
politik,  har  allerede  Erfaringen  fra  1870  vist  os,  hvor 
alene  Frankrigs  daværende  forsømte  Krigsforberedelse 
forhindrede  Sjællands  Besættelse. 

Prof.  Drachmanns  sidste  Spørgsmaal  til  mig  lyder: 
Er  det  for  et  lille  Land  som  Danmark  >'raadeligt.  uden 
tvingende  Nødvendighed,  forud  at  binde  sin  Skjæbne 
til  Tydskland,  som,  efter  Forf.s  Skildring,  har  de  ingen- 
lunde lette  Opgaver  at  skille  Polen  fra  Rusland,  Bøhmen 
fra  Østrig  og  være  beredt  paa  hvert  Øjeblik  at  tage 
mod  en  Revanchekrig  udgaaet  fra  Frankrig«  —  da  dog 
»OfTrene,  der  skulle  bringes,  ere  ligesaa  sikkre  og  lette 
at  forudse,  som  Udbyttet  er  usikkert  og  athængigt  af 
Begivenheder,  hvis  Udfald  og  Følger  utvivlsomt  ville 
være  uberegnelige?«  Jeg  svarer,  at  naar  man  saaledes 
som  Prof.  Drachmann  indrømmer  Sjællands  store  stra- 
tegiske Betydning  for  Tydskland,  da  indrømmer  man 
ogsaa,  at  der  foreligger  en  »tvingende  Nødvendighed« 
for  os  til  at  slutte  os  til  Tydsklands  ydre  Politik,  med 
mindre  man  mener,  hvad  Prof.  Drachmann  naturligvis 
ikke    gjør,    at  vi    ere    stærke    nok    til  at    modsætte  os 

Tydsklands  Villie.  »Offrene«  ved  en  Alliance  med 
det  ere  tilvisse  store  og  sikkre.  Men  paa  den  anden 
Side  maae  vi  betænke,  at  vort  Forsvarsvæsen  trods 
al  vor  Ødslen  paa  det  er  i  en  ubrugelig  Tilstand,  og 
at  der  specielt  til  Støtte  for  Landhæren  ikke  i  Løbet 
af  Aarhundreder  er  gravet  et  Spadestik.  Vi  kunne  ikke 
vente,  at  vi  i  Modsætning  til  alle  andre  Stater  kunne 
forblive  i  denne  exceptionelle  Forsvarstilstand,  og  derfor 
vælter  nu  Summen  af  alle  Fortidens  Forsømmelser  sig 
over  os:  Alt,  hvad  der  burde  have  været  fordelt  paa 
(lenerationer,  komme  vi  alene  til  at  bære. 

Og  »Resultatet«  er  vistnok  > uberegneligt«.  Alt, 
hvad  der  tilhører  Fremtiden,  er  det  mere  eller  mindre. 
Men  vi  have  intet  Valg.  dersom  vi  ville  undgaae 
en  tydsk  Erobring  og  derved  miste  ogsaa  vor  indre 
Selvstændighed.  Det  nytter  os  Intet,  om  vi  vilde  for- 
holde os  »stille  som  en  Mus«  under  en  europæisk  Konflikt. 
Selv  om  vi  sænkede  alt  Hærens  og  Flaadens  Materiel 
i  Havet,  vilde  en  Vestmagt  ligefuldt  søge  at  besætte 
Sjælland.  Thi  dets  dominerende  strategiske  Betydning 
ophører  jo  ikke,  fordi  Kjøbenhavn  er  uden  Fæstning. 
Sjælland  uden  Forsvar.  Det  medfører  tvertimod,  at 
denne  Betydning  desto  hurtigere  gjøres  gjældende,  jo 
lettere  det  falder  en  Magt  at  besætte  Øen.  Sker  det  af 
en  Vestmagt,  vil  den  sandsynligvis  forlade  Sjælland,  efter 
at  den  fra  vort  Territorium  har  tilføjet  Tydskland  den 
størst  mulige  Skade.  Men  saa  bliver  det  jo  Tydsklands 
Opgave  at  forebygge  denne  Eventualitet  ved  selv  at 
besætte  Sjælland,  og  da  forlader  det  aldrig  Øen, 
fordi  denne  er  Betingelsen  for  dets  maritime  UdvikUng, 
hvis  Maal  er  Herredømmet  i  Østersøen.  Er  derfor  vort 
Forsvarsvæsen  ikke   saaledes  indrettet,    at  vi  ved  vore 

egne  Kræfter  kunne  forhindre,  at  Sjælland  anvendes 
mod  Tydskland,  faae  vi  et  tydsk  permanent  Hjælpekorps 
i  Kjøbenhavn,  og  da  have  vi  Tydskeriet  her  i  Landet. 
Og  er  der  slet  ingen  Befæstning  og  slet  ingen  Hær, 
faae  vi  det  Selvsamme,  eller  rettere  vi  faae  en  endnu 
stærkere  tydsk  Besætning,  en  endnu  hurtigere  og  grun- 
digere Fortydskning  af  Folket. 

Den  Tale,  man  jevnlig  hører  af  Oppositionen,  dog 
ikke  af  Prof.  Drachmann,  at  Kjøbenhavns  Befæstning 
»vil  true  vor  Selvstændighed«,  er  saaledes  kun  en  me- 
ningsløs Floskel.  I  det  Hele  har  Forsvarsrummelen, 
hvad  enten  den  er  for  eller  imod  Befæstningen,  efter- 
haanden  antaget  saadanne  Former,  at  man  skulde  troe, 
at  alle  Nationens  Dummerhoveder  havde  sat  hverandre 
Stævne  i  denne  Sag.  Snart  skal  hele  Landet  forsvares 
ved  en  Folkevæbning,  snart  ved  Kjøbenhavns  Befæst- 
ning, snart  ved  den  mystiske  Foranstaltning  »Flaadens 
Udvikhng«.  Og  det  Ene  er  akkurat  ligesaa  tænksomt 
som  det  Andet.  Thi  ved  sine  Terrænforhold  egner 
Danmark  sig  lige  saa  vel  som  Norge  og  Schweiz  til  en 
Folkevæbning.  Og  med  Kjøbenhavns  Kanoner  forbyde 
vi  Preusserne  at  passere  Kongeaaen.  Og  skulde  det 
desuagtet  lykkes  dem,  render  »Flaaden«  dem  isænk 
paa  Marchen  fra  Kolding  Nord  paa.  Men  vi  have 
ingen  anden  forstandig  militær  Opgave  end  at 
dække  Tydskland  mod  Nord,  medens  dette  dækker  os  mod 
Syd.  Den  Handel  er  ren  og  klar.  Hvem  tjener  militært 
mest  derved?  Vi,  skulde  jeg  mene.  Thi  hvor  vigtig 
vor  Alliance  end  kan  være  for  Tydskland,  er  den  dog 
ikke  en  Livsbetingelse  for  det,  men  Tydsklands  Fjend- 
skab er  Danmarks  Udslettelse.  Og  jeg  forstaaer  ikke, 
hvorledes   vi,    som  Prof.  Drachmann   mener,    under  en 

Alliance  med  Tydskland  komme  under  »en  dobbelt 
Ild«.  Dette  sker  jo  først,  naar  vi  ville  søge  at  hævde 
vor  ydre  Selvstændighed  baade  mod  Tydskland  og 
mod  dets  eventuelle  Modstander.  Ellers  komme  vi  kun 
under  en  enkelt  Ild,  og  lad  os  da  ikke  glemme,  at 
alene  den  tydske  Ild  er  skærk  nok  til  at  knuse  os. 
Men  lad  os  da  ogsaa  haabe,  at  den  vil  være  stærk  nok 
til  at  frelse  os.     Anden  Chance  har  Danmark  ikke. 

»Ingen  faste  Alliancer  ville  vi  have«,  hører  man 
af  vore  Selvstændighedsmagere  i  begge  Partier.  Nej, 
naar  man  kunde  slippe  derfor,  skulde  Pokker  have 
dem.  Men  et  saadant  Princip  tilhører  alene  Stor- 
magten, hvis  Ideal  er  en  »Politik  der  freien  Hånd«. 
For  et  Lilleputfolk  som  vort,  strategisk  splittet  ved 
Storebelt  og  med  sit  meste  Territorium  klods  op  til  en 
Stormagt  uden  Spor  af  Forsvarsgrændse,  bliver  hint 
Princip  til  en  Rodomontade.  til  et  Vidnesbyrd  om  poli- 
tisk Uforstand.  Og  paa  denne  Uformuenhed  til  at 
tænke,  til  at  forstaae  en  Situation  som  den  faktisk 
forehgger,  have  vi  i  den  sidste  Tid  faaet  et  nyt  og 
eklatant  Exempel.  Neppe  havde  vore  Selvstændigheds- 
drabanter  læst  Feltmaréchal  Moltkes  nu  offenliggjorte 
Memorandum  af  13.  Januar  1864,  hvori  det  bl.  A. 
hedder:  »Den  jydske  Halvøes  Okkupation  maatte  være 
vedvarende,  naar  den  skulde  tvinge  det  kjøbenhavnske 
Kabinet  til  Eftergivenhed,  men  i  saa  Fald  fremkalder 
den  andre  Magters  diplomatiske  Intervention,  henholds- 
vis deres  faktiske  Indskriden«  —  inden  de  kisteglade 
styrtede  ud  i  offenlige  Møder  og  expectorerede  sig  i 
Forsvarspressen,  paaberaabende  sig  en  »Autoritet  som 
Molkte«,  Men  de  Herrer  overse  Følgende:  For  det 
Første  viste  Moltkes  Frygt  sig  overdreven,  thi  de  »andre 

Magters  diplomatiske  Intervention«  udeblev  vistnok  ikke, 
den  gjorde  sig  ugevis  gjældende  paa  Londonerkonfe- 
rencen, men  den  førte  blot  ikke  til  »deres  faktiske  Ind- 
skriden«,  og  Historien  endte  med,  at  Preussen  og  Østrig, 
staaende  paa  Halvøen,  tvang  »det  kjøbenhaviiske  Kabinet 
til  Eftergivenhed« ;  og  dog  beherskede  vi  dengang  For- 
bindelsen mellem  Halvøen  og  Sjælland.  Dernæst  var 
der  da,  hvad  der  nu  ikke  er,  et  virkeligt  Grundlag 
for  »andre  Magters  diplomatiske  Intervention«,  nemlig 
Londonertraktaten  af  8.  Maj  1852,  hvori  Stormagterne 
havde  erklæret  det  danske  Monarkis  Integritet  for  en 
Gjenstand  af  europæisk  Interesse.  Fremdeles  behøvede 
Preussen  dengang,  hvad  det  ikke  længere  behøver, 
det  tydske  Forbunds  Samtykke  for  at  kunne 
marchere  fra  Brandenburg  til  Kongeaaen  og  derfra 
videre:  men  nu  staaer  det  ved  vor  Grændse,  og 
ingen  Magt  paa  Jorden  vil  ved  et  saa  exceptionelt 
Skridt  som  en  >  faktisk  Indskriden«,  nemlig  en  Krigs- 
rustning,  forhindre,  hvad  Preussen  uden  Krigsrustning 
nu  kan  gjøre  paa  enhver  af  Aarets  365  Dage,  okkupere 
Halvøen  og  derved  trykke  paa  vor  Politik,  saa  ofte  det 
behager.  Og  endelig  overser  man  det  direkte  Resultat 
af  den  nuværende  Behggenhed:  at  selv  uden  Krig  med 
Preussen,  selv  uden  Okkupation  af  Halvøen,  kan  i 
Fredens  Aar  vor  lille  Stat  ikke  trives  i  hele  sin  indre 
Udvikhng,  naar  den  uafladelig  skal  kæmpe  med  en 
permanent  Uvillie  hos  den  Stormagt,  som  ligger  den 
umiddelbart  paa  Livet,  at  derfor  den  Førstes  Til- 
slutning til  den  Sidstes  L'denrigspohtik  kan  frem- 
tvinges alene  ad  »fredelig«  Vej,  og  at  Jalousien 
mellem  Stormagterne,  den  »diplomatiske  Intervention> 
o.  L.  ad  denne  Vej    umulig    kan    gjøre    sig    gjældende. 

Hermed  falde  alle  de  lyse  Forhaabninger,  som  bygges 
paa  »Moltkes  Memorandum  af  13.  Januar  1864«.  thi 
Situationen  dengang  gjælder  nu  Nul  og  Nichts. 

Dog  Alliancens  »Resultat  er  uberegneligt«.  Men 
derfor  bør  vi  søge  at  sikkre  det  saavidt  muligt.  Uden 
Tydskland  er  enhver  Forstaaelse  med  en  anden  Magt 
os  ikke  blot  absolut  ligegyldig,  men  endog  fordærvelig. 
Men  med  Tydskland  er  dette  langtfra  Tilfældet.  Næst 
vor  sydlige  Nabo  har  ingen  anden  Magt  en  saa  stor 
Betydning  for  os  som  vor  østlige,  Sverig-Norge. 
Ogsaa  den  graviterer  militært  ligesom  vi  mod  Berlin 
og  ikke  mod  Petersborg.  Grunden  er,  at  i  samme 
Grad  som  det  tydske  Herredømme  i  Østersøen  udvikles, 
vil  Rusland  søge  at  skaffe  sig  en  anden  Forbindelse 
med  Nordsøen,  og  denne  kan  kun  naaes  ved  en  russisk 
Erobring  af  Sverig-Norge  med  dets  fortrinlige,  tildels 
isfrie  Havne.  Thi  uden  Forbindelse  med  Havet  ophører 
Rusland  som  Stormagt.  Mod  denne  Fare  har  Sverig- 
Norge  kun  een  Redning,  et  Forsvarsforbund  med  Tydsk- 
land. Og  her  maa  jeg  atter,  hvad  jeg  tidligere  har 
gjort,  advare  mod  den  Indbildning,  man  stundom  hører, 
at  en  svensk-tydsk  Alliance  vil  medføre  Danmarks  De- 
ling. Denne  Tanke  er  fuldstændig  meningsløs.  Da 
nemlig  af  hele  vort  Omraade  kun  Sjælland  er  det 
strategiske  Punkt  for  Herredømmet  i  Østersøen,  var 
det  jo  urimeligt,  om  Tydskland  vilde  afstaae  dette 
til  Sverig,  mod  selv  at  beholde  Jylland -Fyn,  hvad 
det  naarsomhelst  kan  tage  uden  Sverigs  Hjælp.  En 
tydsk  Erobring  af  Danmark  kan  tænkes,  og  jo  en- 
foldigere vor  Politik  er,  desto  sandsynligere  bliver  den; 
en  tydsk  Deling  af  Danmark  efter  venskabelig  Over- 
enskomst med  en  anden  Magt  —  aldrig.  En  tydsk 
Besættelse  af  JvUand-Fvn  for    at    tvinge  Sjælland    kan 

tænkes:  en  svensk  Besættelse  af  Sjælland  for  at  tvinge 
Jylland-Fyn  —  aldrig.  En  Alliance  med  Sverig-Norge, 
forudsat  en  Alliance  med  Tydskland,  vil  umulig  kunne 
skade  os,  den  maa  tvertimod  styrke  os.  Den  er  det 
sikkrest  mulige  Værn  mod  Danmarks  Deling,  og  den 
stærkest  mulige  Støtte  for  vort  Sprogs  og  vor  Na- 
tionalitets Bevarelse  i  vort  nære  Naboskab  med  den 
store  Sydmagt.  At  forkaste  en  tydsk  Alliance,  naar  den 
tilbydes  os,  vilde  være  den  største  Dumhed,  vi  kunne 
begaae;  at  være  ligegyldige  for  en  svensk  Alliance, 
naar  vi  have  den  tydske,  blev  den  næststørste.  Thi 
for  alle  Tre  gjælder  i  Længden  politisk  som  strategisk 
Et  og  det  Samme:  Front  mod  Øst,  mod  Østens 
Kultur  og  mod  Østens  Alhancer. 

I  »Enhver  Sit«  skriver  Hr.  Pastor  Henning  Jensen 
om  mig:  jeg  hører  til  de  »politiske  Eneboere«,  og  hvad 
disse  > udrette,  staaer  ikke  i  Forhold  til  de  Anstrængel- 
ser,  som  de  gjøre«.  Dersom  jeg  er  en  »Eneboer«,  kan 
jeg  i  alt  Fald  glæde  mig  ved  et  livligt  Besøg  i  min 
Ørken,  thi  uden  at  være  ubeskeden  tør  jeg  nok  sige, 
at  jeg  har  et  større  Auditorium  end  for  Tiden  nogen 
anden  politisk  Forfatter  her  i  Landet.  Men  hvad  jeg 
praktisk  kan  »udrette«?  Ja.  dette  skal  jeg  virkelig 
ikke  bestemt  kunne  forudsige.  Jeg  har  af  og  til  hørt 
det  samme  enfoldige  Spørgsmaal,  og  just  derfor  havde 
jeg  ikke  ventet  det  af  Hr.  Jensen,  som  hidtil  ikke  har 
»udrettet«  Andet,  end  at  han  fik  sin  Afsked.  Som  po- 
litisk Forfatter  har  jeg  kun  den  Opgave,  saa  godt  jeg 
formaaer,  at  gjøre  vor  politiske  Situation  og  dens  Aflijælp- 
ning  forstaaelig  for  mine  Medborgere.  Men  om  Forstaaelsen 
vil  give  et  praktisk  Udbytte,  om  de  tilfældige  Magthavere 
ville  lukke  Øjnene  op,  eller  de  blindt  ville  gaae  tilbunds, 

derover  raader  jeg  ikke.  At  den  taabelige  Selvstændig- 
hedsrus  overfor  Tydskland  er  fordunstet  hos  Folkets 
store  Flertal,  dertil  mener  jeg  at  have  bidraget  Noget. 
Men  til  Erkjendelsen  af  det  andet  Led  i  en  dansk 
Forsvarspolitik,  Nødvendigheden  af  Kjøbenhavns  per- 
manente Befæstning,  deri  har  jeg  som  alle  Andre  endnu 
kun  udrettet  grumme  Lidet.  Skylden  herfor  er 
Ministeriet  Estrups,  der  ved  sin  uklare  og 
famlende  Opfattelse  af  vort  Forsvars  Forhold 
til  Tydskland  bringer  en  Forstyrrelse  ind  i 
Forsvarssagen,  som  gaaer  ud  over  Befæst- 
ningen. Men  saa  meget  skal  jeg  i  ethvert  Fald  »ud- 
rette«, at  ethvert  tænkende  Menneske  vil  erkjende,  at 
Estrupiatet  er  ligesaa  uskikket  til  at  fremme  vort  Tarv 
paa  det  militære  som  paa  det  civile  Omraade. 

I  Kultusminister  Scavenius"s  og  derigjennem  i  Re- 
geringens Organ,  »Dagens  Nyheder«,  Nr.  119  f.  A..  vil 
Hr.  Carstensen  levere,  hvad  han  kalder  en  »kritisk 
Behandling«  af  min  ydre  Politik,  som  den  er  kommen 
til  Orde  i  »Opl.  Fhd.«  og  mange  andre  Steder,  og  han 
vil  gjøre  den  saa  »objektiv  kortfattet,  som  Omstændig- 
hederne tillade  det«.  Men  dette  er  en  fuldstændig 
Misforstaaelse  af  hans  Evner  og  Opgave,  som  han  her 
lægger  for  Dagen.  Thi  dersom  han  havde  havt  »kri- 
tisk« Sands,  var  han  aldrig  med  Hud  og  Haar  gaaet 
op  i  et  Parti,  og  just  fordi  han  er  det,  kan  han  intet- 
somhelst  »Objektivt«  præstere.  Dette  gjælder  selv  om 
langt  bedre  Hoveder  end  Hr.  Carstensen,  som  under 
den  nuværende  Konflikt  ere  blevne  et  Bytte  for  Parti- 
lidenskaben, De  Herrer  have  ingen  anden  Opgave  end 
at  opremse  de  resp.  Partifraser  og  at  stikke  under 
Stolen,    hvad  der  ikke   bør  høres.     Og  Andet  evne  de 

ikke.  Derfor  er  det  Eneste,  Hr.  Carstensen  holder  af 
sit  Løfte  om  eri  »kritisk  Behandling«,  at  den  er  blevet 
»kortfattet«,  nemlig  en  Spalte,  men  dog  langt  nok  til 
at  vise  det  politiske  Visvas,  man  kunde  forudse. 

Efter  hans  Mening  skal  vor  Forsvarspolitik  udtrykkes 
i  følgende  to  Sætninger:  1)  ->Er  Kjøbenhavn  forsvarlig 
befæstet,  maa  vor  Neutralitet  være  Tydskland  tilstrække- 
lig«. 2)  »det  er  vort  Folks  som  ethvert  Folks  ube- 
tingede Pligt  til  det  Yderste  at  værne  sin  Uafhængighed 
og  Selvstændighed  mod  enhver  Angriber,  og  sætte  vort 
Forsvarsvæsen  i  god  Stand,  og  følge  en  forstandig  og 
sindig  Politik,  der  ikke  gaaer  paa  Eventyr.«  Det  er 
let  at  vise  det  Intetsigende  i  denne  Sammenstilling. 
Det  beroer  paa  Miskjendelsen  af  eller  Uvidenhed  om 
det  bekjendte  Faktum,  at  vi  ej  længere  have  Herre- 
dømmet over  vore  Farvande,  fordi  Tydsklands  maritime 
Kræfter  nu  ere  vore  mange  Gange  overlegne.  Vi  kunne 
Fredstid  lægge  de  jydsk-fynske  Rammer  over  paa 
Sjælland,  ja.  vi  kunne  lægge  hele  vor  Fredsstyrke  der- 
over. Men  den  langt  overvejende  Del  af  vor  Krigs- 
styrke, fornemmelig  den  Del  deraf,  som  udgjøres  af 
det  jydsk-fynske  til  Hærens  Linie  uddannede  Mandskab, 
er  i  Fredstid  ikke  paa  Sjælland.  Altsaa  maa  den 
ved  Krigens  Udbrud  derover,  thi  vi  offre  ikke  aarlig 
store  Summer  paa  dets  Uddannelse  m.  v.,  for  at  det 
under  Krigen  paa  Sjælland  skal  spadsere  omkring  i  Jyl- 
land-Fyn med  Hænderne  i  Lommen.  Men  nu  ligger 
den  tydske  Østersøflaades  Gros  i  Kiel.  Saasnart  vi 
derfor  begynde  at  udskibe  fra  Jylland-Fyn,  vil  den 
stoppe  os  med  det  Spørgsmaal:  Hvor  skal  I  hen,  og  i 
hvad  Øjemed?  Svare  vi  da  i  Kraft  af  vor  »ubetingede 
Pligt  til  det  Yderste  at  værne  vor  Uafhængighed'  :   det 

kommer  ikke  Jer  ved,  vi  »gaae  ikke  paa  Eventyr*, 
have  vi  Dagen  efter  Jylland  besat,  medens  vore  Rammer 
ligge  paa  Sjælland.  Svare  vi  derimod  forstandigt:  til 
Sjælland  for  at  forsvare  Kjøbenhavn  mod  en  fransk 
eller  engelsk  Besættelse,  vil  dette  maaske  »være  Tydsk- 
land  tilstrækkeligt«.  Men  hvad  bliver  der  saa  af  vor 
»Neutralitet«,  naar  vi  i  Forstaaelse  med  Tydskland 
skulle  slaaes  med  enhver  Angriber?  Og  hvad  bliver 
der  af  vor  »Uafhængighed«,  naar  vi  ikke  kunne  blotte 
de  tre  Femtedele  af  Landet  uden  at  være  i  Forstaaelse 
med  Tydskland?  Men  Forstaaelsen  er  jo  netop  Alli- 
ancen.    Er  Hr.  Car.stensen  ru  med?     Godt. 

Men  videre  skriver  han:  »Ligeoverfor  Hr.  Olden- 
burgs Betragtninger  havne  vi  derfor  i  den  Slutning,  at 
den  Regering,  der  vilde  følge  Forfatterens  Raad  og 
søge  at  indgaae  en  saadan  Alliance  med  Tydskland  som 
den  af  ham  anbefalede,  vilde  handle  landsforræderisk.  « 

»Landsforræderisk«  ?  Og  det  vover  Hr.  Car- 
stensen at  udtale?  Lad  os  da  se,  hvad  denne  Re- 
geringens Tolk  tør  byde  sit  Publikum.  — ■  Et  Aars  Tid 
efter  at  »Strat.  og  Pol.«  var  udkommet,  fandt  jeg  det 
tjenligst  at  føre  Diskussionen  om  vor  Udenrigspolitik 
over  i  Dagspressen.  Emnet  havde  nemlig  lagt  et  saa 
stærkt  Beslag  paa  den  offenlige  Opmærksomhed,  at  det 
foreløbig  ikke  kunde  drøftes  alene  i  Brochureliteraturen. 
Det  var  mig  da  magtpaaliggende  at  komme  til  Orde 
netop  i  et  Regerings  blad,  thi  derved  sikkrede  jeg 
mine  Betragtninger  den  størst  mulige  Aktualitet.  Vi 
havde  kun  to  saadanne,  »Berl.  Tid.«  og  »Dag.  Nyh.<. 
Men  selv  om  jeg  kunde  være  kommen  til  Forstaaelse 
med  det  filosofiske  Uhyre  i  det  første,  havde  jeg  dog 
ikke  valgt  Ministeriets  officielle  Organ  til   mit  eget. 

fordi  det  vilde  virket  forstyrrende  paa  Regeringens  Op- 
fattelse i  Udlandet,  om  man  i  dens  mest  authentiske  Organ 
havde  fremsat  et  afgjort  positivt  udenrigspolitisk  Program. 
Altsaa  valgte  jeg  Regeringens  officiøse  Organ,  »Dag.  Nyh.« 
Dei-ved  opnaaede  jeg  den  dobbelte  Fordel,  ikke  at  be- 
rede Regeringen  Inkonvenienser  i  Udlandet,  som  ikke 
læser  »Dag.  Nyh.«,  og  dog  implicit  at  sikkre  mig  dens 
Samstemning  i  min  Politik,  en  Samstemning,  som  det 
ikke  skal  lykkes  den  nu  at  slippe  fra.  Om  Bladets 
Redaktion  personlig  havde  den  samme  Overbevisning 
som  jeg,  eller  om  den  slet  ingen  havde,  var  mig  det 
Ligegyldigste  af  Alt.  naar  blot  min  Politik,  forsynet  med 
Regeringeris  Godkjendelse  fæstede  Rod  i  Befolkningen. 
Og  jeg  skal  nu  fra  først  til  sidst  gjengive  de  af  mine 
Udtalelser  om  vort  Forhold  til  Tydskland,  som  Rege- 
ringen selv  i  Løbet  af  3 '/o  Aar  gyennem  sit  officiøse 
Organ  »Dagens  Nyheder«  har  været  saa  venlig  at  sætte 
i  Omløb  hos  Befolkningen  —  Udtalelser,  som  Organet 
nu  kalder  det  »lands  forræder  i  sk«  at  ville  handle 
efter. 

1)  I  »Dag.  Nyh.«  for  11.,  12.  og  24.  Februar  1882 
(mine  første  Artikler  i  Bladet)  angreb  jeg  Hr.  Hørups 
antimilitaristiske  Betragtning.  Jeg  fremhævede  vor 
ydre  Politiks  absolute  »Afhængighed  af  Tydsk- 
land«, og  jeg  vedkjendte  mig,  at  den  for  vort  Forsvar 
nødvendige  Befæstelse  af  Kjøbenhavn  »alene  fa  aer 
Betydning  under  en  Udenrigspolitik  i  t y d s k 
Retning.« 

2)  I  »Dag.  Nyh.«  for  o.,  7.,  9.,  lU.,  11.,  23.  og  24. 
Maj  1882  skrev  jeg  en  polemisk  Afhandling  mod  Kapt. 
Sarauws  »Betragtninger  over  vore  Forsvarsforhold«. 
\)^'n    betegnede  jeg  det  som   en   for  os  »bydende  og 

tvingende  Forpligtelse,  efter  yderste  Evne  og 
af  al  vor  Kraft  at  forhindre,  at  Kjøbenhavn 
fra  en  eller  anden  Magts  Side  benyttes  mod 
tydsk  Interesse«,  og  at  »den  dobbelte  Nødven- 
dighed af  vor  ydre  Politik  i  tydsk  Retning  og 
af  Kjøbenhavns  permanente  Befæstning  er 
klar  som  Solen,  let  at  forstaae  som  Fod  i 
Hose,  simpel  som  Kohimbusæget.« 

3)  I  »Dag.  Nyh.«  for  18.  og  20.  Jauuar  1883  ud- 
talte jeg  mig  om  Hr.  Ghr.  Hages  Bebrejdelser  i  Folke- 
thinget  mod  Regeringen,  fordi  den  ikke  havde  søgt 
Alliance  med  Sverig  og  Tydskland,  inden  den  forlangte 
Kjøbenhavn  befæstet.  Jeg  sagde  der,  at  det  Eneste 
der  kan  sikkre  Jylland  og  derigjennem  Landets  Existens 
er  »en  fast  og  uopløselig  Alliance  med  Tydsk- 
land.« 

4)  I  »Dag.  Nyh.«  for  17. — 20.  Marts  og  senere  for 
19.  —  20.  Maj  1883  bekæmpede  jeg  udførlig  den  af 
D'Herrer  Bajer  og  A.  Holck  stiftede  « Forening  til  Dan- 
marks Neutralisering«,  og  gjorde  der  gjældende.  »at 
der  for  os  kun  gives  een  Politik,  Forsvar  og 
Alliance  med  den  nærmeste  Stormagt.« 

5)  I  »Dag.  Nyh.«  for  16.,  25.,  26.,  April  og  6.  Maj 
1885  fmdes  en  Polemik  mellem  mig  og  det  officielle 
Organ  »Berl.  Tid.«  om  Udrustningen  og  Værdien  af 
Hærens  Forstærkning.  Deri  gjør  jeg  gjældende,  at 
»alene  gjennem  Forstaaelsen  mod  Syd  vinde 
vi  ind  ad  til  den  sande  Forstaaelse  af  vort 
Forsvar,  den  sande  Konsekvens  i  vor  Krigs- 
forberedelse.« 

6)  I  »Dag.  Nyh.«  for  4.  og  5.  Juni  1885  (min  sidste 
Artikel    i    Bladet)    har  jeg    skrevet    en    Replik    til    Dr. 

Plougs  Anmeldelse  af  »Statscoup«  (i  »Dagbladet«)  og 
speciolt  I  il  hans  Bomærknlnger  om  en  lydsk  Alliance- 
politik. Jeg  udtalte  deri,  at  vi  alene  sikkre  »os  mod 
Deling  eller  Erobring,  dersom  vi  ville  ordne 
vort  Forsvar  efter  dens  (den  sydlige  Stor- 
magts) eget  Tarv.« 

Disse,  foruden  mange  lignende  i  de  sex  ovennævnte 
Artikler,  ere  de  Udtalelser  om  en  tyd.sk  Alliancepolitik, 
man  i  flere  Aar  har  kunnet  læse  i  »Dag.  Nyh.«.  De 
fremstille  Alliancetanken  saa  klart  og  utilsløret  for  For- 
standen og  saa  politisk  koldt  for  Følelsen,  at  enhver 
Læser  har  forstaaet,  hvad  jeg  mener  og  hvad  jeg  vil. 
Men  til  Ingen  af  dem  vil  man  lige  fra  den  første  Dag, 
jeg  optraadte  i  »Dag.  Nyh.«,  finde  den  svageste  Reserva- 
tion ved  deres  Optagelse,  aldrig  har  Hr.  Carstensen  ud- 
talt det  Ønske,  at  jeg  vilde  fremstille  min  Udenrigspolitik 
i  011  mildere,  for  den  naturlige  Følelse  mindre  stødende 
Form.  Og  saavel  Reservation  som  Ønske  havde  jo 
her  været  utænkeligt,  i  en  Sag  som  denne  faaer  en 
Forfatter  enten  Lov  til  at  skrive  hvad  han  vil,  eller  der 
nægtes  ham  enhver  Adgang  til  Bladets  Spalter;  her  er 
fra  en  Redaktions  Side  ingen  Middelvej  mulig.  Men  Hr. 
Carstensen  er  gaaet  endnu  videre:  naar  jeg  skrev 
mine  Artikler  i  hans  Blad,  lod  han  det  trykke  i  50 — 100 
Exem piarer  over  det  daglige  Oplag.  Om  hans  Motiv 
hertil  var  Samstemmighed  med  Artiklerne  i  deres  Hel- 
hed eller  hans  Glæde  over  de  »Hib«,  jeg  i  dem  alle 
fik  Lejlighed  til  at  give  Forsvarssagens  Modstandere  i 
Venstre,  vedkommer  mig  ikke.  Nok  er  det,  han  har 
gjort  sit  Yderste  til  at  udbrede  og  fastslaae  i  Befolk- 
ningen min  Opfattelse  af  vort  Forhold  til  Tydskland  — 
mdtil  den  Dag.  han  læste  i  »Opl.  Fhd.«.  at  jeg  stillede 

mig  i  bestemt  Opposition  til  den  ministerielle  Agitations- 
rummel,  der  indledtes  med  de  tre  Ministre  paa  Tri- 
bunen i  Roskilde,  og  som  han  tiljublede  sit:  >Saaledes 
bør  det  være.<  Men  da  sadlede  han  om.  og  alle  de 
:>Raad«,  jeg  havde  givet  Regeringen  paa  den  udenrigske 
Politiks  Omraade,  og  som  han  selv  aarevis  havde 
kolporteret  —  vilde  det  nu  være  >lands forræ- 
derisk« at  følge. 

Saaledes  er  denne  Personlighed,  der  leder  »Opdragel- 
sen« i  den  Afdeling  af  vort  politiske  Flakkebjerg,  som 
benævnes  de  »konservative«  Klubber.  Saaledes  er  hans 
Forstaaelse  af  Devisen:  »Med  Gud  for  Konge  ^  og 
Fædreland«,  at  hvad  der  paa  Fædrelandets  allervig- 
tigste Omraade  bør  støttes  og  godkjendes,  saalænge  en 
Forfatter  i  andre  Sager  gaaer  med  ham.  det  Selvsamme 
bliver  det  »landsforræderisk<  at  folge,  fra  det  Ojeblik 
Forfatteren  gaaer  imod  ham.  Her  behøves  ingen  cidere 
Kommentar,  thi  hans  Adfærd  er  i  fuld  Samstemning 
med  Alt,  hvad  vi  ovenfor  have  erfaret  om  hans  Karak- 
ter. Men  hvad  der  mest  forbauser  os,  er  den  uforligne- 
lige Dristighed,  hvormed  han  ogsaa  her  har  stNTtet 
sig  i  en  Polemik  med  mig.  for  værgeløs  at  udlevere 
sig  i  al  sin  journalistiske  ^lisére.  Derfor  skal  han 
for  denne  Gang  have  Lov  til  at  ligge  i  den  Stilling, 
han  selv  har  valgt,  indtil  han  vaagner  op  enten  for 
»Hof-  og  Stadsretten«  eller  som  »Recensent«  af  dette 
Skrift.  Jeg  skal  i  det  Følgende  ikke  forbigaae  noget 
af  hans  Argumenter  til  Forsvar  for  Regeringen.  Men 
jeg  vil  fortie  hans  Navn,  fordi  jeg  ikke  længere  kan 
være  bekjendt  at  nævne  ham  som  Modstander,  og  jeg 
formoder,  at  mine  Læsere  deri  ere  enige  med  mig.  at 
vi  lade  Personen  Garstensen  svnke  hen  i  Glemsels  Nat. 

Foreløbig  er  der  en  Anden,  som  langt  mere  inter- 
esserer os  i  denne  Sag,  nemlig  Kultusminister  Sca- 
venius, der  ikke  blot  bar  »Dagens  Nyheder«  til  sit 
Organ,  men  endog  pekuniært  støtter  det  og  lønner  dels 
Redaktion.  Det  falder  mig  tilvisse  ikke  ind,  at  Hs. 
Excellence  bør  bave  det  moralske  Ansvar  for  Alt,  bvad 
der  staaer  i  hans  Blad.  Men  naar  dette  producerer 
sig  paa  Omraader.  hvor  han  selv  færdes  som  Mi- 
nister og  Politiker,  tilmed  i  de  for  Landet  vigtigste 
Retninger,  maa  han  fmde  sig  i,  at  man  betragter  ham 
som  den  moralsk  rette  Ansvarhavende  for,  hvad  han 
taaler  i  sit  Organ.  I  saadanne  Forhold  lader  jeg 
mig  ikke  affærdige  med,  hvad  Redaktøren  af  »Dagens 
Nyh.«  stiller  op,  jeg  holder  mig  ogsaa  til  den,  som 
staaer  bag  ved  Bladet,  ligesom  jeg  overfor  »Berl.  Tid.« 
fremtidig  vil  holde  mig  til  de  Herrer  Nellemann,  Bahnson 
o.  A..  og  jeg  bryder  mig  en  god  Dag  om,  hvad  de 
ærede  Ministre  i  Rigsdagen  finde  bekvemt  eller  ube- 
kvemt at  fragaae  eller  at  vedstaae  i  deres  officielle  og 
deres  officiøse  Organ,  thi  med  en  saadan  Taktik  kan 
selv  Fanden  ikke  tage  det  op.  Denne  Methode,  at  lægge 
Ansvaret  personlig  paa  den  resp.  Minister  for.  hvad  der 
hans  Styrelse  vedkommende  uden  Navns  Angivelse 
læses  i  de  to  Regeringsblade,  er  maaske  lidt  genant 
for  de  Herrer,  men  saa  kunne  de  agte  sig  for,  hvad 
de  direkt  eller  indirekt  sætte  i  Omløb,  eller  de  kunne 
skaffe  sig  andre  Budbærere. 

Hs.  Excellence  maa  vel  vide,  hvilken  Opsigt  det 
vakte  sidste  Foraar,  da  hans  Blad  fandt  det  »lands- 
forræderisk«  at  følge  den  tydske  AlHancepolitik,  som 
det  med  hans  Samstemning  aarevis  havde  propageret. 
Og    det    kan    umulig   være    ham    ubekjendt,    hvorledes 

Oppositionspressen  med  Rette  fremhævede  dets  Hold- 
ningsløshed i  denne  Sag.  Hs.  Excellence  forstaaer 
jo  nok.  at  det  ikke  er  mig.  som  fornærmes  ved  hin 
Betegnelse,  og  ikke  min  politiske  Troværdighed,  som 
taber  derved.  Thi  der  er  intet  til  Hinder  for.  at  en 
Mand  i  en  patriotisk  Tanke  kan  foreslaae  en  Politik, 
som  en  Regering  ikke  kan  anerkjende  og  derfor  \ilde 
handle  »landsforræderisk«  ved  at  følge.  Og  min  Politik 
er  nu  engang  af  »Dag.  Nyh.«  bragt  ud  i  Folket,  og  det 
skader  den  ikke  en  Døjt,  om  Regeringen  nu.  post 
festum,  dementerer  den.  Men  Dementien  kompromit- 
terer Hs.  Excellence,  fordi  den  dementerer  ham 
selv.  og  da  han  er  Medlem  af  Ministeriet,  kompromit- 
terer den  derved  hele  Regeringen,  og  den  viser,  at 
ogsaa  Hs.  Excellence  har  »sænket  Niveauet«  for  sit 
offenlige  Liv. 

For  min  egen  Del  troer  jeg  ikke.  at  Ministeriet 
E.strup  i  Åfgjørelsens  Øjeblik  vilde  anvende  et  befæstet 
Kjøbenhavn  til  at  værge  vor  »Neutralitet«  eller  vor 
»Uafhængighed«  m.  v.  mod  Tydskland.  Ja.  jeg  er  til- 
med vis  paa,  at  en  ny  politisk  Forfatter  strax  kunde 
begynde  i  Kultusministerens  Organ  med  den  tydske 
Alliancepolitik,  forudsat  naturligvis,  at  han  vilde  »støtte« 
Regeringen  paa  dens  møjsommehge  Vandring  gjennem 
Estrupiatets  Hængemoser.  Men  der  er  Flere  end  nok 
her  i  Landet,  som  ej  engang  tiltroe  Ministeriet  saa 
meget  Judicium,  at  det  er  modtagehgt  for  nogen  klar 
Forstaaelse  af  vort  Forhold  ud  ad  til.  Og  er  end 
Tvivlen  i  saa  Henseende  overdreven,  er  den  paa  den 
anden  Side  meget  forklarlig.  Alene  Kongehusets  Gifter- 
maalspolitik  særlig  overfor  Tydskland,  slet  ikke  at  tale 
om  Frankrig,  tvder  efter  Manges  Mening  paa  en  aller- 

helvedes  Selvstændighedsføleise  hos  den  høje  Regering, 
som  for  nylig  atter  er  blusset  op  ved  Dementiet  i  »Dag. 
Nyh.«.  Jeg  mener  nu,  at  disse  Uafhængighedsudslag 
bør  opfattes  saaledes,  at  Ministeriet  endnu  ikke  har 
tænkt  over,  hvad  den  i  Virkeligheden  vil,  men  at 
Blindheden  vil  falde  som  Skjæl  fra  Regeringens  Øje 
om  ikke  før,  dog  naar  Krigen  er  forkyndt,  og  Inva- 
sionens Fortrav  øjnes. 

Men  derfor  bliver  det  ligefuldt  rigtigt,  at  den  Mangel 
paa  sand  Politik  og  Konsekvens  ogsaa  paa  vort  ydre 
Omraade,  som  Regeringen  har  røbet  ved  sin  Holdnings- 
løshed i  det  officiøse  Organ,  maa  skade  det  andet 
Led  i  en  forstandig  dansk  Forsvarspolitik,  det  Led, 
uden  hvilket  vi  ingen  Alliance  faae,  saa  vist 
som,  at  ingen  Magt  allierer  sig  med  et  Kadaver  — 
Kjøbenhavns  Befæstning  med  en  fuldstændig  Reform 
af  vort  levende  Værn.  De  allerfleste  Tilhængere  af 
denne  Foranstaltning  betragte  nemlig  Befæstningen  ra.  v. 
som  et  ensidigt,  om  end  nødvendigt  Led  i  vort  For- 
svar, de  frakjende  den  enhver  Betydning  for  vor  Exi- 
stens,  hvis  den  skal  anvendes  uden  Tilslutning  til  Tydsk- 
lands  Udenrigspolitik,  de  kaste  for  den  Sags  Skyld 
ligesaa  gjerne  Millionerne  i  Havet,  som  de  anvende 
dem  paa  Forsvaret.  Og  de  tænke  sig  maaske,  at  Mi- 
nisteriet Estrup  kan  leve  længe  nok  til.  gjennem  et  be- 
fæstet Kjøbenhavn  at  sætte  det  diminutive  Danmark 
paa  Bagbenene  imod  Kolossen  mod  Syd.  Og  under  en 
saadan  Forudsætning,  hvis  Rijrtighed  Hs.  Excell.  Sca- 
venius kan  benægte,  men  efter  sit  Organs  Holdning  ikke 
længere  kan  afkræfte,  bør  den  høje  Regering  kunne  be- 
gribe, om  man  fremtidig  maatte  linde  det  »land  s  for- 
ræderisk« at  beviliie  Ministeriet  Estrup  en  Øre  til 
Befæstningen. 

II. 

Ogsaa  ad  en  anden  Vej  kan  man  komme  til  det 
samme  Resultat,  nemlig  ved  en  Betragtning  af  Rege- 
ringens Holdningsløshed  til  Forsvarets  tekniske  Side, 
særlig  til  Kjøbenhavns  Befæstning.  I  »Opløste  Forhold« 
kom  jeg  til  det  Stadium,  hvor  Krigsminister  Bahnson 
havde  forbauset  Almenheden  ved  den  14.  Januar  f.  A. 
at  melde  sig  upasselig,  d.  e.  ved  uden  nogensomhelst 
Motivering  at  tilbagetage  det  af  ham  selv  Rigsdagen  i 
to  Sessioner  forelagte  Befæstningsforslag,  som  oprindelig 
var  fremlagt  af  Ravn  i  1882 — 83,  og  kun  var  under- 
gaaet  en  uvæsenlig  Modifikation  ved  Befæstningskommis- 
sionens  Behandling  i  1883 — 84.  Først  9  Maaneder 
senere  opklaredes  vor  Tvivl  om,  hvad  Krigsministeriet 
i  Mellemtiden  havde  gaaet  svanger  med,  om  det  skulde 
blive  en  Dreng  eller  en  Pige  eller  noget  af  Begge.  Den 
19.  Oktober  1886,  Kl.  1,30  Em.,  kom  det  til  Verden, 
ikke  i  en  Droske  men  i  Landsthinget.  Det  Hele  løb  af 
uden  større  Fornemmelser.  Men  ved  Undersøgelsen  af 
Genitalia  m.  v.  viste  det  sig  som  noget  efter  vore  tid- 
ligere fortifikatoriske  Begreber  aldeles  Ubestemmeligt. 
Det  nye  Forslag  adopterede  nemlig  den  tidligere  Be- 
fæstning paa  Vestfronten,  Kampenceinten,  og  paa  Halv- 
delen af  Nordfronten,  Fortsystemet,  medens  det  paa 
den  anden  Halvdel  af  Nordfronten  og  paa  Nordvest- 
fronten skød  det  tidligere  Fortsystem  ud  og  satte  Kamp- 
enceinten i  Stedet.  Derfor  interesserer  det  os  nu  for- 
nemmelig at  faae  oplyst:  hvilken  sagkyndig  Be- 
dømmelse er  der  bleven  Bahnsons  første  Forslag, 
det  Ravnske  fra  1882—83,  til  Del,  og  hvad  kan  deraf 
sagkyndigt  sluttes  til  Værdien  af  hans  sidste? 

Paa    Universitetsbibliotheket     fik    jeg     for     nogle 

Maaneder  siden  et  lille  Skrift  tillaans:  >De  projekte- 
rede Befæstninger  om  Kjøbenhavn  paa  Sjæl- 
land s  s  id  en.  Referat  af  Foredrag  og  Diskussioner  i  det 
krigsvidenskabelige  Selskab  i  Vinteren  1882 — 83.  Trykt 
som  fortroligt  Manuskript  for  det  krigsvidenskabelige 
Selskabs  Medlemmer.«  Det  indeholder  ingen  steno- 
grafisk Gjengivelse.  men  kun  en  fyldig  om  end  sammen- 
trængt Meddelelse  af  de  forskjellige  Udtalelser.  Senere 
har  jeg  faaet  det  samme  Skrift,  ledsaget  af  et  Kort  og 
Særaftryk  af  to  Taler,  tilsendt  af  et  Par  blandt  Sel- 
skabets Medlemmer  med  Tilladelse  til  offenlig  at  benytte 
det,  som  jeg  selv  vil.  Men  denne  Frihed  lider  i  mine 
Øjne  en  Indskrænkning  derved,  at  Pjecen  er  »trykt 
som  fortroligt  Manuskript«.  Paa  den  ene  Side  forbyder 
mig  min  Interesse  for  Forsvarssagen  at  skjule  mit 
Kjendskab  til  de  Betragtninger  pro  og  contra,  som  ere 
komne  til  Orde  i  vor  mest  sagkyndige  Forsamhng,  det 
krigsvidenskabelige  Selskab.  Paa  den  anden  Side  kan 
jeg  ikke  gjengive  dem  som  mine  egne,  og  jeg  kan  som 
Lægmand  ikke  fortie  min  Kilde,  thi  de  ere  af  en  saa 
speciel  militær-teknisk  Natur,  at  jeg  derved  vilde  svække 
deres  Betydning.  For  altsaa  at  forlige  disse  to  Hensyn 
med  Manuskriptets  fortrolige  Natur  vil  jeg  ved  Citater 
meddele  Hovedindholdet  af  de  forskjellige  Foredrag 
uden  at  angive  Navnene  paa  de  resp.  Talere.  Derved 
mener  jeg,  at  ethvert  berettiget  Diskretionshensyn  er 
iagttaget:  de  ærede  Talere  kunne  forlange,  at  de  ikke 
trækkes  frem  med  Navn.  i  hvad  de  have  udtalt  privat 
inden  fire  Yægge:  men  de  kunne  umulig  fordre,  at 
Kvintessentsen  af  hvad  de  have  udtalt,  skal  forblive 
en  Hemmelighed,  thi  man  vil  i  det  Følgende  ej  træffe 
et  eneste  Argument,   som   ikke  forlængst  er  gjort  gjæl- 

dende  i  den  offenlige  Diskussion  om  Befæstningssagen 
snart  af  dens  Talsmænd  snart  af  dens  Modstandere. 
Mine  Meddelelsers  Interesse  bestaar  derfor  alene  i,  at 
de  vise  den  i  vore  mest  sagkyndige  Kredse  herskende 
Uenighed  om,  hvorledes  Kjøbenhavn  skal  befæstes, 
og  at  de  afsløre  det  uforsvarlige  Fortielses- 
system,  hvormed  den  krigsministerielle  Agitation 
drives  under  Estrupiatets  Auspicier. 

Manuskriptets  Gjenstand  er  det  i  Rigsdagen  den 
21.  Novbr.  1882  af  Krigsminister  Ravn  forelagte  »For- 
slag til  Lov  om  overordentUge  Foranstaltninger  til  For- 
svarsvæsenets  Fremme«.  Vedkommende  Kjøbenhavns 
Befæstning  mod  Landsiden,  og  kun  herom  taler  jeg 
i  det  Følgende,  bestode  disse  Foranstaltninger  i  deres 
Grundtræk  af:  1.  Mod  Vest  en  sammenhængende 
Kam  pence  in  te  fra  Lagesminde  nær  ved  Kalvebod- 
strand  i  en  svag  Bue  midt  imellem  Brøndbyøster  og 
Brøndbyvester  indtil  Kagsmose-Oversvømmelsen ;  bag 
Enceinten  et  Kystbatteri  ved  Kjøgebugt,  foran  Enceinten 
det  permanente  Vallensbækfort,  og  et  provisorisk  Værk 
Nord  for  Brøndbyvester.  2.  Mod  Nordvest,  fra  Kags- 
mose-Oversvømmelsen til  Syd  for  Lyngby,  4  perma- 
nente Forter,  nemlig  ved  Husum,  Tornegaard,  Sø- 
gaard og  Gammelmosegaard :  foran  denne  Fortlinie  et 
Taarnfort  ved  Lyngbysø  med  2  permanente  Annexbat- 
terier.  3.  ]\Iod  Nord,  fra  Syd  for  Lyngby  til  Sundet, 
et  Taarnfort  ved  Garderhøj  med  2  Annexbatterier 
og  et  permanent  Fort  ved  Trianglen,  bag  de  over- 
svømmede Lyngbyenge  en  Kassematbygning  ved  Ordrup 
Krat  og  en  ved  Christiansholm.  4.  Fra  Sydspidsen  af 
Kagsmose-Oversvømmelsen  over  Stahlsminde  og  udenom 
Bjerregaard  til  Hellerup  ved  Sundet   en  Sikkerheds- 

enceinte,  afbrudt  ved  den  oversvømmede  Uttersløv- 
mose  og  Gjentoftesøens  Dalstrøg,  med  et  Kystfort,  et 
provisorisk  Værk  paa  Thinghøj  og  et  Nordost  for 
Gjentofte.  —  Alle  disse  Befæstninger  ere  aflagte  paa 
det  Manuskriptet  ledsagende  Kort,  og  de  findes,  med 
nogle  smaa  Unøjagtigheder,  gjengivne  paa  det  med 
»Vor  Arne«  følgende  Kort. 

Men  i  disse  Foranstaltninger  er  der,  foruden 
nogle  af  Ravn  selv  foreslaaede  ubetydelige  Ændringer, 
hvorom  senere,  sket  følgende  gjennemgribende  For- 
andringer ved  det  af  Krigsminister  Bahnson  i  Ok- 
tober f.  A.  fremsatte  Forslag:  ad  2.  Tornegaards- 
og  Søgaardsfortet  ere  erstattede  med  en  sammen- 
hængende stormfri  Befæstningslinie.  ad  3.  Triangel- 
fortet og  Christiansholmfortet  bortfalde,  ad  4.  Sikker- 
hedsenceinten  mellem  Gjentoftedalen  og  Hellerup  bort- 
falder og  erstattes  med  en  stormfri  Linie,  en  Karap- 
enceinte,  tæt  Syd  for  de  oversvømmede  Lyngbyenge, 
Ira  Hundesø  mod  Øst,  med  bag  ved  liggende  Batterier. 
Endvidere  skal  Vandet  fra  Farum-  og  Furesø  ledes 
ikke  blot  over  Lyngbyenge,  men  ogsaa  gjennem  Hundesø, 
Søndersø,  Gjentottesø  og  Gjentoftedalen  til  Uttersløv- 
mose;  og  denne  Oversvømmelse,  som  tildels  skal  ske 
gjennnem  Kanalanlæg,  skal  støttes  ved  en  let  Befæst- 
ning N.  O.  for  Gjentofte  Station  og  ved  Emdrupgaard. 
Foruden  denne  passive  Hindring  skal  der  paa  venstre 
Fløj,  Thinghøjplateauet,  anlægges  to  større  Jordværker. 

Regeringsforslaget  af  1882 — 83  blev  behandlet  i 
det  krigsvidenskabelige  Selskabs  Møder  den  11.  og  22. 
Decbr.  1882,  den  12.  og  26.  Febr.  og  den  9.  og  16. 
Marts  1883.  I  Diskussionen  deltoge  Officerer  af  alle 
Vaabenarter,  Rytteriet  undtaget,  fra  Kapitain-  til  Gene- 

ralklassen.  Og  naar  jeg  nu  i  Korthed  gjengiver  Kjær- 
nen  i  hver  enkelt  Udtalelse,  idet  jeg  ganske  ser  bort 
fra  de  ulige  eller  samstemmende  Meninger  om  mindre 
tekniske  Spørgsmaal,  samt  Bekostningen  o.  A.,  skal 
jeg  gjøre  det  saa  loyalt  og  saa  objektivt,  at  Ingen  skal 
kunne  paavise,  til  hvilken  Anskuelse  jeg  selv  helder. 
Som  naturligt  er,  begynder  jeg  hvert  Afsnit  med,  hvad 
der  er  anført  til  Fordel  for  Regeringsforslaget,  og  jeg 
meddeler  derefter  de  forskjellige  Udtalelser  i  den  Orden, 
hvori  de  bedst  belyse  Stemningen  for  og  imod.  For 
at  lette  Oversigten  grupperer  jeg  Replikerne  om,  hvad 
der  forekommer  mig  at  være  Hovedpunkterne  i  Diskus- 
sionen: a.  Befæstningsformen,  b.  Nordfronten,  c.  Bom- 
bardementsradien,  d.  Det  levende  Værn. 

a.     Befæstningsformen. 

I  Befæstningsforslaget  af  1875  bestemtes  en  Fort- 
linie fra  Kalvebodstrand  til  Sundet  med  en  bagved  lig- 
gende Sikkerhedsenceinte.  I  1882 — 83  blev,  som  vi 
have  set,  paa  Stykket  fra  Kalvebodstrand  til  Kagsmose- 
Oversvømmelsen  Forthnien  og  Sikkerhedsenceinten  af- 
løst af  en  sammenhængende  Kampenceinte.  Herom 
opstod  i  det  krigsvidenskabelige  Selskab  en  livlig  De- 
bat, der  har  saameget  større  Interesse,  som  det  i  Rigs- 
dagen nu  hvilende  Befæstningsforslag  yderligere  har 
opgivet  Fortsystemet  og  er  slaaet  ind  paa  Kamp- 
enceinten.     Altsaa  giver  jeg  først  Ordet  til: 

En  Ingeniør:  Ved  Kampenceinten  kan  i  langt 
højere  Grad  end  ved  Fortlinien  det  artilleristiske  For- 
svar gjennemføres,  thi  »Artilleriet  kan  nu  overalt  paa 
og  bag  den  stormfrie  Vold  som  Maske  anlægge  sine 
Kampbatterier    uden    til    disse    at  fordre  nogen  særhg 

Bevogtning«.  For  at  forøge  Voldens  Ildvirkning  paa 
Vestfronten  er  der  bag  den  anbragt  16  Kavalerer  som 
Piacements  for  Skyts  ved  Liniens  mest  vitale  Punkter, 
dens  Karponierer  og  Krigskommunikationer.  De  ere 
»som  højnende  Maal  vistnok  udsatte  for  den  fjendtlige 
Ild«,  men  man  er  her  dog  »langt  heldigere  stillet  end 
ved  en  almindelig  Fortlinie,  der  paa  Vestfronten  kun 
vilde  faa  5—6  ligesaa  fremtrædende  Forter,  som  Fjen- 
den selvfølgelig  ganske  anderledes  kunde  holde  under 
Ilden  end  de  16  Kavalerer«.  Ved  Offensiven  »turde 
Fordelen  helde  til  den  sammenhængende  Linie«  frem- 
for til  Fortlinien,  »fordi  de  Reserver,  hvormed  man  vil 
styrke  Forsvaret,  fuide  en  naturlig'"  og  vel  dækket  Op- 
stilling« i  Kampenceintens  dækkede  Vej.  Ogsaa  for 
Defensiven  vil  den  sammenhængende  Linie  være  hel- 
digere end  Fortlinien,  fordi  de  ikke  stormfrie  Mellem- 
batterier, der  maa  anlægges  mellem  Forterne,  eftersom 
det  fjendtlige  Angreb  skrider  frem.  »varigt  maae  dækkes 
af  en  stor  Styrke«,  der  atter  forudsætter  en  større 
Hær.  Og  naar  Fortlinien  falder,  »falder  jo  Garantien 
mod  Bombardementet«,  og  den  indre  Enceinte  vil  da  i 
Reglen  kun  »faae  Betydning  som  en  Kapitulations- 
stilling«. 

En  Ingeniør:  »Forsvarsliniens  Anbringelse  i  Ter- 
rænet er  lettere  ved  en  Fortlinie,  der  kan  indpasses 
selv  i  et  vanskeligt,  kouperet  Terræn,  end  ved  Anven- 
delse i  1ste  Linie  af  en  Enceinte.  der  kræver  et  nogen- 
lunde jevnt  Terræn  og  derfor  hyppigt  er  uanvendelig>. 
Og  naar  Forsvaret  i  Forterrænet  maa  opgives,  »kan 
Retræten,  der  sker  paa  et  Tidspunkt,  da  Befæstnings- 
liniens  Sk^ls  allerede  er  noget  medtaget,  blive  vanske- 
lig nok  gjennem  en  Enceinte.  medens  den  vil  være  let 
gjennem   en  Fortlinie«.     Specielt    ved  den    foreslaaede 

Kampenceinte  »findes  der  kun  en  Gjennemgangsaabning 
paa  hver  1500  Alen;  Tropperne  maae  gaae  spredte  til- 
bage til  den  dækkede  Vej.  som  kun  er  smal,  dernæst 
samles  i  Vaabenpladsen.  stige  ned  i  Graven,  passere 
denne  paa  en  Dæmning  eller  Bro  og  endelig  passere 
gjennem  en  Poterne«:  derfor  maa  »der  nødvendigvis 
foran  Enceinten  haves  Værker  paa  de  vigtigste  Ad- 
gange«, selv  om  de  kun  ere  »provisorisk  anlagte«. 
Naar  Forsvareren  er  trængt  ind  bag  Befæstningslinien, 
og  naar  han  ikke  er  stærk  nok  til  atter  at  bryde  frem 
og  ikke  kan  vente  Hjælp  eller  Undsætning,  »har  Kamp- 
enceinten  utvivlsomt  Fortrinet«,  thi  den  »danner  et 
stormfrit  Lukke  om  Fæstningen  og  tillader  derfor  at  ind- 
skrænke Besætningen  til  et  absolut  Minimum».  Men 
til  at  forhale  dette  Tidspunkt,  d.  v.  s.  til  Kampen  i 
Forterrænet,  »har  Fortlinien  forskjellige  Fortrin.«  Den 
vil  ogsaa  have  det  med  Hensyn  til  Infanteriilden  ved 
det  staaende  Forsvar,  fordi  »Ildlinierne  mellem  Forterne 
lade  sig  bryde  i  alle  mulige  Retninger,  saa  at  Ilden 
der  kan  dirigeres  mere  hensigtsmæssigt  fra  Løbegrave 
og  Mellembatterier  end  fra  en  Enceintes  lige  Linier«. 
En  Artillerist:  »Napoleon,  d.  e.  den  rigtige  Na- 
poleon, har  sagt.  at  detacherede  Forter  snart  skydes 
sammen:  det  er  den  sammenhængende  Fæstning,  der 
skal  gjøre  Arbejdet.  Detacherede  Forter  ere  for  smaa, 
man  lægger  derfor  Mellembatterier:  man  stræber  paa 
den  Maade  at  faae  en  Eneeinte,  men  den  er  ikke 
stormfri,  den  skal  besættes  saa  stærkt,  at  Besætningens 
Styrke  kan  raade  Bod  paa  Befæstningens  Svaghed. 
Om  vi  kunne  skaffe  en  saadan  Besætning  mellem  For- 
terne og  foran  Batterierne,  er  yderst  tvivlsomt.  Ville  vi 
begvnde  Forsvaret  derude,   maa   der    skaffes    stormfrie 

Værker  .tilveje,  men  det  er  jo  det  Samme  som  at  flytte 
Enceinten  ud.« 

En  Artillerist:  >Hvad  der  taler  mod  Anvendel- 
sen af  en  Enceinte  uden  foranliggende  Forter,  er  den 
Situation,  som  kan  fremkomme,  naar  en  Styrke,  som 
er  udenfor  Fæstningen,  skal  ind  i  den  og  kun  har  en 
Enceinte  for  sig,«  t.  Ex.  »naar  Tropper  fra  Jylland  og 
Fyn  skulle  ind  i  den«.  Ogsaa  en  Retræte  fra  Forter- 
rænet til  »en  Enceinte  med  en  smal  dækket  Vej  og 
snævre  Poterner  kan  blive  meget  farlig.  Trænger  Fjen- 
den paa,  er  man  ikke  altid  Herre  over  at  styre  Til- 
bagetoget; det  kan  komme  til  at  ligne  en  Flugt,  og 
den  mindste  Standsning  kan  føre  til  en  Katastrofe«,  thi 
»der  skal  skydes  fra  Volden,  men  man  skyder  maaske 
ikke,  naar  man  kan  ramme  baade  Ven  og  Fjende.« 

En  Artillerist:  »En  Befæstning  med  Forter,  som 
ikke  virksomt  støttes  af  en  bagved  liggende  Enceinte, 
er  udsat  for  at  blive  tagen  ved  et  afkortet  Angreb,  idet 
Fjenden,  forsynet  med  en  mindre  Artilleripark.  trænger 
ind  mellem  Forterne  og  gjør  enkelte  af  dem  til  Gjen- 
stand  for  et  omsluttende  Angreb,  tildels  altsaa  et  An- 
greb i  Struben,  ligesom  ogsaa  Faren  for,  at  Skytset  i 
en  Fortrækkes  Mellembatterier  kan  blive  fornaglet  ved 
Overfald«.  »Derfor  maa  Artilleriet  i  høj  Grad  foretrække 
den  sammenhængende  Linie«. 

En  Ingeniør:  »Ældre  Fæstninger  med  Enceinte 
alene  har  man  set  falde  for  regelmæssig  Belejring, 
voldsomt  Angreb,  Blokade  eller  Bombardement:  mo- 
derne Vaabenpladse  med  Forter  ere  kun  faldne  for  Ud- 
hungring,  og  det  er  denne  Omstændighed,  som  især 
har  vakt  Opmærksomheden  for  denne  Befæstningsform-:. 
>  Forterne  kan  man   næppe   ganske  udelade,   da  Offen- 

siven  i  Forterrænet,  paa  hvilket  der  maa  lægges  særlig 
Vægt,  styrkes  saa  meget  derved.« 

En  Ingeniør:  Der  kan  med  et  Udfald  fra  Fæst- 
ningen for  Øje  >gjøres  heldige  Forandringer  ved 
Enceinten«,  eventuelt  ved  »foran  denne  at  lægge 
Forter«.  Men  det  er  »en  stor  Fordel  ved  Enceinten, 
at  den  danner  en  sikker  passiv  Hindring  paa  denne 
udsatte  Flanke,  og  det  er  af  største  Betydning  under 
vore  Forhold,  at  en  saadan  Enceinte  er  det  Fæstnings- 
system,  som  ved  mindst  Troppestyrke  har  størst  For- 
svarsevne. « 

En  Infanterist:  Fortlinien  og  Sikkerhedsencein- 
ten  kunne  ikke,  som  i  Forslaget,  slaaes  sammen  i  een 
Linie.  Kampenceinten,  thi  hver  af  hine  to  »Linier  har 
sin  egen  Opgave:  Forterne  tvinge  Fjenden  til  at  holde 
sig  udenfor  Bombardementsgrændsen,  og  de  støtte 
Udfald,  bag  Enceinten  finder  Besætningen  Ly,  indtil 
den  bryder  frem  til  Udfald  eller  til  Forstærkning  af 
Forterne«.  »Udfald  skal  der  til,  thi  den  rene  Defensive 
er  Vejen  til  den  sikkre  Undergang.«  En  Enceinte  »uden 
foranhggende  Forter  er  uheldig  for  tilbagegaaende 
Tropper,  der  altfor  let  trænges  bort  fra  de  snævre  Ad- 
gange, som  let  kunne  spærres  t.  Ex.  ved  en  væltet 
Vogn.  Ved  alle  Nutidsbefæstninger  anses  en  dobbelt 
Linie,  den  forreste  en  Fortlinie,  den  bageste  en  Enceinte, 
for  det  Bedste,  i  lige  Grad  begunstigende  Udfald  og 
Defensive. « 

En  Infanterist:  Fortliniens  Betydning  svækkes 
ved,  at  »etGjennembrud  af  Forsvareren  er  overordent- 
lig vanskeligt,  saafremt  ikke  en  Undsætningshær  sam- 
tidig kommer  Fæstningen  til  Hjælp.  Den  indesluttede 
Styrke    er   jo    nemlig    henvist   til   at   storme  frem  mod 

Forskandsninger,  forsvarede  med  Bagladegeværer,  og 
er  tilmed  udsat  for  at  blive  fattet  i  begge  Flanker<. 
Thi  Cerneringshæren  er  ved  Kikkerter  og  Telegrafer 
altid  underrettet  om,  hvor  et  Udfald  forberedes  og  der- 
ved istand  til  »at  hidkalde  Forstærkning  til  det  truede 
Punkt«.  »Og  hvis  man  vilde  sige,  at  det  maa  komme 
an  paa,  efter  at  have  gjennembrudt  Cerneringslinien, 
at  rulle  Cerneringshæren  op  og  derved  tvinge  Fjenden 
til  at  ophæve  Belejringen,  da  kan  dette  dog  vel  næppe 
for  Alvor  diskuteres«  med  vore  Kræfter  for  Øje. 

Disse  vare  altsaa  de  forskjellige  Meninger  om  Vær- 
dien af  en  enkelt  og  sammenhængende  Befæstningslinie 
fra  Kalvebodstrand  til  Kagsmose.  Derimod  var  man 
enig  om,  at  paa  hele  Nordvest-  og  Nordfronten  maatte 
der  anvendes  en  FortUnie  med  en  bagved  liggende 
Sikkerhedsenciente  (s.  S.  131  sub  4),  fordi  det  efter 
Terrænforholdene  var  ugjørligt  at  anlægge  en  Kamp- 
enceinte  —  dog  med  Undtagelse  af  een  Stemme.  En 
Artillerist  fremsatte  nemlig  den  Mening,  at  man  ogsaa 
paa  hele  Nordvest-  og  Nordfronten  kunde  overvinde 
Terrænvanskehghederne  for  en  sammenhængende  Linie 
fra  Husum  over  Gladsaxe  og  Gammelmose  til  Garder- 
høj, altsaa  en  mere  østlig  Linie  end  Begeringsforslagets 
Fortlinie  paa  Nordvestfronten,  og  fra  Trianglen  til 
Sandet  paa  Nordfronten.  Herved  vilde  man  spare  2000 
Alen  og  6  permanente  Værker;  men  det  blev  da  nød- 
vendigt at  have  fremskudte  provisoriske  Værker  og  i 
det  Mindste  eet  permanent  Fort  ved  Bavnehøj  foran 
Stillingen. 

b.     Nordjroiiien. 

Medens  derfor  ingen  videre  Forhandling  kom  frem 
angaaende    den    foreslaaede    Befæstning    af   Nordvest- 

fronten,  fra  Kagsmose  over  Gladsaxe  til  Lyngbysø,  var 
dette  derimod  i  høj  Grad  Tilfældet  overfor  Nordfronten, 
fra  Lyngbysø  til  Sundet:  ikke  fordi  man  her  bestred 
Nødvendigheden  af  et  Fortsystem,  men  fordi  man  var 
højst  uenig  om.  hvor  Forterne  rettest  burde  lægges. 
Nord  eller  Syd  for  Lyngbyenge.  Ved  det  nyeste,  nu 
i  Rigsdagen  hvilende  Regeringsforslag  er  Nordfrontens 
tidligere  Fortsystem  med  indre  Enceinte  som  bekjendt 
bortfaldet,  men  Forhandlingen  i  det  krigsvidenskabelige 
Selskab  1882 — 83  har  desuagtet  en  usvækket  aktuel 
Betydning  ved  de  Oplysninger,  som  den  gav  om  Nord- 
frontens taktiske  Ejendommelighed. 

En  Ingeniør:  De  tidligere  foreslaaede  Forsvars- 
linier Nord  for  Lyngbyenge.  nemlig  fra  Bavnehøj  over 
Dyrehavegaard,  Præstesletten.  Taarbæk  og  fra  Bavne- 
høj Nord  om  Dyrehavegaard,  Eremitagen,  have  ad- 
skilHge  Mishgheder.  Ved  ingen  af  dem  vilde  man 
helt  blive  fri  for  det  Tryk,  Dyrehaven  fører  med 
sig,  saa  at  betydelige  Rydninger  maatte  foretages  for  at 
faae  frit  Skud,  og  endda  vilde  man  beholde  døde  Vinkler 
paa  Terrænet  mellem  Forterne,  der  maatte  hæves  ved 
særlige  Anlæg.  Og  ved  den  sidste  Linie  vilde  dens 
Forterræn  ikke  være  heldigt:  neppe  2000  Alen 
foran  Stillingerne,  vilde  saaledes  Fjenden  finde  en  for- 
trinhg  Position  for  sine  Batterier,  og  paa  Affaldene 
mod  Hjortekjær  og  Nord  for  Eremitagen  finder  Angrebet 
lignende,  om  end  ikke  fuldt  saa  gunstige  Forhold.  Ved 
derimod  at  lægge  Forsvaret  Syd  for  Lyngbyenge  slip- 
per man  vistnok  ikke  for  alle  Misligheder:  man  kom- 
mer ind  i  »et  meget  bebygget  Terrain,  der  foran  sig 
har  Dyrehaven,  saaledes  at  der  ikke,  selv  ved  meget 
betydelige  Rydninger,  kan  opnaaes  store  direkte  Skud- 

distancer«.  Men  man  vil  opnaae  den  dobbelte  Fordel, 
at  man  »begrændser  til  det  mindst  Mulige  det  ifølge 
Forsvarets  Natur  alt  vidtspændte  Befæstningsterræn, 
hvad  der  for  hele  Forsvarets  daglige  Drift  har  en  over- 
ordentlig stor  Betydning,  og  at  man  i  den  mere  til- 
bagetrukne Linie  kan  regne  paa  sikkrere  at  støttes  af 
Flaaden-. 

En  Ingeniør:  ->Fra  Forsvaret  Syd  for  Lyngby- 
enge vil  man  ikke  kunne  føre  et  offensivt  Forsvar  ved 
Besættelse  af  Terrænet  foran«:  man  »vil  ikke  kunne 
bryde  frem  over  de  smaa  og  smalle  Dæmninger,  og  at 
støtte  disse  Udfald  ved  at  lægge  nogle  Vaabenpladse 
foran  Dæmningerne  vilde  ikke  gavne  meget,  thi  disse 
Vaabenpladse.  der  ligge  dybt  nede  uden  frit  Skud.  ville 
ikke  kunne  holdes  længe«.  »Fjenden  vil  komme  nær, 
dækket  af  Terrænet,  og  vil  baade  med  Artilleri  og 
med  Fodfolk  overdænge  Linien-.  »Selve  Oversvøm- 
melsen er  en  ypperlig  Hindring,  men  den  kan  maaske 
fjernes,  ikke  fuldstændig,  men  dog  tildels:  Fjenden  vil 
kunne  tømme  den,  thi  der  er  stor  Forskjel  paa  Vand- 
højden i  Bassinerne,  og  brydes  der  en  lille  Aabning  i 
een  Dæmning,  ødelægger  Vandet  Dæmningerne  neden- 
for. Forsvaret  af  denne  Linie  vil  derfor  ikke  kunne 
ventes  gjennemført  i  lang  Tid«.  »Hele  Fløjen  vilde 
faae  en  større  Styrke,  dersom  man  gik  tilbage  til  det 
tidligere  Forslag  (fra  1875)  med  en  permanent  Fort- 
linie over  D\Tehavegaard  og  Præstesletten  til  Sundet, 
fienne  Linie  har  vistnok  Mangler,  men  den  har  den 
Fordel,  at  den  foran  sig  har  frit  Skud  paa  2500  Alen, 
medens  Stillingen  bag  Lyngbyenge  ikke  kan  se  1000 
Alen  foran  sig,  og  at  Forterne  komme  til  at  ligge  paa 
Højden.« 

En  Artillerist:  »Det  er  en  vanskelig  Opgave  at 
faae  Befæstningsanlæg,  der  kunne  tilfredsstille  de  foi- 
skjellige  Hensyn«  paa  Nordfronten.  Men  dette  gjælder 
ogsaa  om  den  af  den  sidste  Taler  foreslaaede  Linie 
Nord  for  Lyngbyenge.  Thi  »det  vilde  være  meget 
vanskeligt  »at  forsvare  en  Fortrække  i  D\Tehaven. 
Lige  Nord  for  Mølleaaen  har  nemlig  Fjenden  gode  Po- 
sitioner, som  han  kan  besætte  allerede  under  Cerne- 
ringen,  og  hvorfra  han  paa  Afstande,  som  paa  nogle 
Steder  endog  ere  under  4000  Alen,  kan  beskyde  saa- 
danne  Forter,  som  ville  være  ganske  isolerede.  Ogsaa 
af  Hensyn  til  Angreb  fra  Søen  skal  man  vogte  sig  for 
at  gaae  for  langt  frem«. 

En  Infanterist:  »Naar  der  er  søgt  Støtte  for 
Forsvaret  i  Oversvømmelserne,  saa  ere  disse  vel  en 
Hjælp,  men  man  maa  ikke  gjøre  sikker  Regning  paa 
dem.  De  kunne  fryse  til.  og  vi  maae  ikke  komme  til 
at  anlægge  en  Befæstning,  der  hder  af  de  samme  Mangler 
som  ved  Danevirke.  Naar  Engene  fryse  til.  er  der  ikke 
tilstrækkelig  Dækning«.  »Fjenden  vil  kunne  lægge 
sine  Batterier  nær  ved  Vejen  mellem  Fortunen  og 
Klampenborg,  og  han  kan  ogsaa  skyde  ind  i  Kjøben- 
havn  ad  denne  Vej.  Vore  Kanoner  maa  have  gode 
Skudvidder  for  at  være  Sjælen  i  Forsvaret,  og  det  have 
de  ikke  mod  Nord.  Det  er  derfor  bedst  at  blive  ved. 
hvad  man  tidligere  har  foreslaaet,  nemlig  2  Linier: 
Forter  foran  en  fuldstændig  Enceinte  fra  Kyst  til 
Kyst.« 

En  Infanterist:  »Stillingen  bag  Lyngbyenge  har 
intet  gunstigt  Forterrain,  der  maa  forudsættes  Rydning 
af  Skov  mindst  til  Landevejen  ved  Fortunen«.  Selve 
»Stillingen  kan  ved  den  fortifikatoriske  Armering  blive 

meget  stærk,  man  vil  i  den  efterhaanden  kunne  skabe 
en  fortløbende  Vold,  en  Slags  sammenhængende 
Eneeinte,  Ilden  vil  kunne  anbringes  i  flere  Etager«. 
Men  ogsaa  »paa  den  østlige  Fløj  maa  der  ske  betyde- 
lige Rydninger,  og  Stillingen  her  maa  styrkes  ved  i'orti- 
fikatoriske  Anlæg  og  et  stærkt  Artilleriforsvar.  Men 
da  vil  Bevogtning  og  Forsvar  af  et  saadant  mindre 
Terrain  ikke  være  mere,  end  hvad  der  kan  forlanges 
af  Fodfolk  understøttet  af  Artilleri  fra  forberedte  Stil- 
linger, og  Forsvaret  vil  være  saa  meget  lettere,  som 
Fjenden  Intet  vinder  ved  at  forcere  Stillingen,  idet  han 
da,  indeklemt  mellem  Enceinten  i  Syd  og  vor  mobile 
Styrke  i  Vest,  vil  have  en  temmelig  vanskelig 
Position.« 

En  Ingeniør:  »Oversvømmelsen  er  en  stærk 
passiv  Hindring,  der  tildels  er  beskudt  fra  permanente 
Anlæg«.  Af  Oversvømmelsens  4  Dæmninger  er  det 
»egentlig  kun  den  østligste  —  ganske  sikkert  den  vig- 
tigste —  hvis  Forsvar  har  nogen  Vanskelighed.  Da  man 
imidlertid  kjender  paa  Forhaand  det  saarlige  Punkt, 
kan  man  ved  forud  indrettet  og  indskudt  Skyts  holde 
(let  under  den  nu  saa  virksomme  Shrapnelsild,  ligesom 
Dæmningen  kan  bestryges  fra  Sølyst  Partiet.  Om  Natten 
har  man  elektrisk  Belysning  af  Dæmningen  til  Raadig- 
hed,  den  man  kan  være  sikker  paa,  naar  det  som  her 
kun  kommer  an  paa  at  belyse  et  enkelt  forud  kjendt 
Punkt.  At  gjennemgrave  en  Dæmning  er  derfor  ikke 
saa  let  et  iVrbejde  overfor  den  nuværende  Ild.  Naar 
det  er  blevet  anført,  at  det  fjendtlige  Artilleri  hurtigt 
vil  knuse  de  til  Oversvømmelsens  yderligere  Forsvar 
anlagte  Feltværker  m,  m.,  da  vil  dette  væsentlig  af- 
hænge af  en  eventuel  Artillerikamps  Udgang,  den  For- 

svaret  har  gode  Chancer  for,  cla  der  overalt  i  Terrainet 
Syd  for  Engene  findes  skjulte  Positioner  for  Batterier, 
thi  om  end  Terrainet  er  domineret  Nord  fra,  er  det 
paa  Grund  af  den  stærke  Bebyggelse  og  Beplantning 
m.  m.  ikke  derfor  tillige  indset.  En  Storm  paa  Dæm- 
ningerne staaer  dog  altid  tilbage  at  udføre.  Men  Be- 
tingelsen for  Oversvømmelsens  Nytte  er  naturiigvis  store 
Skovrydninger,  helst  >op  mod  Vejen  mellem  Klampen- 
borg og  Fortunen,  da  man  dermed  kunde  holde  Fjen- 
dens Batterier  Nord  for  denne  Vej«.  Og  dette  vil 
være  nødvendigt,  om  man  vil  sikkre  det  nordostlige 
Kjøbenhavn  mod  et  »Bombardement«,  og  om  man  vil 
have  »frit  Skud  over  Oversvømmelsen«.  Disse  Ryd- 
ninger maa  »helst  forberedes  i  Fredstid«,  saaledes  at 
Terrænet  »efterhaanden  væsenlig  blev  ryddet  for 
Storskov«. 

En  Ingeniør:  »En  energisk  Angriber,  der  møder 
med  en  forud  gjennemtænkt  Plan  til  Angrebet  paa  den 
projekterede  Befæstnings  højre  Fløj  (Lyngbyenge),  vil 
sikkert,  uden  store  Vanskeligheder,  med  forholdsvis 
ringe  Tab  og  hurtigt  kunne  gjennemføre  Angrebet«. 
Han  vil  begynde  Artillerikampen  »fra  Virumplateauet, 
Vest  for  Mølleaaen,  og  fra  Dyrehavsplateauet,  mellem 
denne  Aa  og  Lyngbyenge.  Det  første  Plateau  med 
bagved  liggende  skjalte  Partier  er  gunstigt  for  Artilleri- 
angrebet, men  endnu  gunstigere  er  det  sidstnævnte 
Plateau,  idet  der  langs  dets  mod  Fæstningen  vendte 
Side  umiddelbart  Nord  for  Engene  løber  en  Højderyg 
og  findes  Skovpartier,  der  saa  godt  som  ganske  skjuler 
det  mod  Indblik  fra  Fæstningen*.  Det  vil  derfor  være 
ham  let  at  besætte  det  og  at  indrette  sig  der  »uden  at 
være  i  betydelig  Grad    forulempet    af  Fæstningens  Ild. 

Sin  1  sle  Artilleristilliiig  paa  Dyrehaveplateauet  etablerer 
han  da  umiddelbart  bag  Højderækken  Bavnehøj.— Dyre- 
havegaard  (ved  Fortunen),  samtidigt  med  at  han  eta- 
blerer sin  1ste  Artillerislilling  paa  Virumplateauet.  < 
Til  en  Bedømmelse  af  Artilleristyrken  kan  man  »exem- 
pelvis,  men  ens  for  begge  Parter,  antage,  at  der  for 
hver  25  Alen  af  Fæstningens  Kamplinie  er  anbragt  een 
Kanon  i  Mellembatterier,  og  at  der  ligeledes  for  hver 
25  Alen  af  Angriberens  1ste  Artilleristilling  er  anbragt 
een  Kanon  i  Angrebsbatterier».  Paa  Forsvarets  Side 
vil  man  have  en  Linie  imod  Dyrehavsplateauet  paa 
401 M)  Alen,  altsaa  med  Plads  til  160  Kanoner:  hertil 
kommer  27  Kanoner  i  Garderhøjfortet  o.  a.  St..  i  Alt 
faaes  saaledes  187  Kanoner.  Paa  Angrebets  Side 
haves  for  Dyrehavei)lateauets  Vedkommende  (thi  Virum- 
plateauet er  kun  af  sekunderende  Betydning)  en  Kamp- 
linie paa  5000  Alen,  altsaa  Plads  til  mindst  det  samme 
Antal  Kanoner«.  Hvad  dernæst  Højdeforholdene  an- 
gaaer,  »har  Bavnehøj  150  Fod  over  daglig  Vande, 
Dyrehavegaards  Bakke  160  Fod;  mellem  dem  sænker 
Terrainet  sig  til  130  Fod,  saa  at  den  Bakkeryg,  som 
dækker  Angriberens  1ste  Artilleristilling,  har  en  Højde 
af  mellem  160  Fod  og  130  Fod.  Triangelfortets  Ild- 
linie vil  omtrent  ligge  i  Coten,  90  Fod,  Garderhøj- 
fortets  i  Coten  135  Fod,  Mellembatterierne  ville  faae 
deres  Plads  fornemmelig  i  Terræn  af  90 — ^100  Fods 
Højde <-.  Medens  saaledes  Forsvarets  »Forter  og  Mel- 
lembatterier ikke  kunne  observere  Nedslagene  af  deres 
Projektiler,  vil  Angriberen  fra  Punkter  umiddelbart  foran 
sin  Batterilinie  kunne  overse  Forter  og  Mellembatterier 
samt  Adgangen  til  disse  og  med  Lethed  kunne  ind- 
skyde  sine  Batterier«.     Derefter   vil  Fjenden  »anlægge 

1ste  Parallel  paa  Bakkeryggens  ydre  Skraaning  og  om- 
kring Fortunen,  idet  Skoven  forudsættes  ryddet  mellem 
Lyngbyenge  og  Vejen  fra  Fortunen  til  Klampenborg: 
og  nu  maa  hans  Bestræbelse  rettes  paa  at  ødelægge 
Garderhøjfortet,  som  kan  bestryge  Oversvømmelsen. 
Her  er  »Sandsynligheden  for,  at  Bygningen  ikke  vil 
kunne  modstaae  den  mægtige  Skydning,  der  paa  en  Af- 
stand af  2 — 3000  Alen  nu  fornemmelig  kan  koncentreres 
imod  den«,  men  skulde  den  det  desuagtet  paa  denne 
Afstand,  vil  Angriberen  rykke  nærmere  for  at  ødelægge 
det,  og  hertil  er  Terrænet  ikke  uheldigt,  da  der  skyder 
sig  en  Bakkeryg  frem  mod  Fortet«.  Naar  Fortet  er 
ødelagt,  »er  Tidspunktet  kommet  for  Angriberen  til  at 
søge  at  aflede  Oversvømmelsen  i  Lyngbyenge.  som 
hidtil  kun  har  været  ham  til  Gavn.  Han  er  nu  ved  sin 
Ild  Herre  over  Dalstrøget,  thi  det  er  ikke  længere  For- 
svareren, der  bestryger  dette  fra  Garderhøjen,  men 
Angriberen,  for  hvem  Højderyggen  fra  Fortunen  til 
henimod  denne  Høj  er  som  en  fremspringende  meget 
dominerende  Bastion,  der  maa  gjøre  Opholdet  i  Dalens 
sydlige  Skraaning  uudholdeligt  for  Forsvareren«.  —  Det 
er  vel  muhgt.  at  enkelte  af  disse  Misligheder  kunne  af- 
hjælpes ved  Tillægsforandringer  i  den  foreslaaede 
Linie:  men  hvad  man  i  ethvert  Fald  ikke  kan  fjerne, 
naar  Linien  vælges  Syd  for  Engene,  det  er  den  store 
Betydning,  det  dominerende  Terræn  Nord  for  disse 
have  for  Angriberen  under  hans  Forberedelse  og  under 
den  1ste  Artillerikamp.  Det  fortjener  derfor  alvorhg 
Overvejelse,  om  man  ikke  bør  vende  for  saa  vidt  tit- 
bage til  det  tidligere  Forslag,  at  man  skyder  Fortlinien 
frem  til  Eremitageplænen  og  t.  Ex.  anlægger  3  Forter 
mod  Nord  i  en  omtrent  lige  Line,  et  paa  Bavnehøj,  et 

paa  Bakken  Nord  for  Dyrehavegaard  og  et  paa  Præste- 
sletten. <- 

En  Infanterist:  Det  sidste  Foredrag  »har  paany 
vist  Vanskeligheden  ved  at  befæste  Nordfronten  <'.  Dog 
turde  det  være  tvivlsomt,  »om  man  kan  tage  Antallet 
af  Mellembatterier  slet  og  ret  proportionelt  med 
Liniernes  Udstrækning«.  Dernæst  er  det  nu  klart,  at 
hvad  enten  man  vælger  den  ene  eller  den  anden  For- 
svarslinie, »maa  Fjenden  tage  en  stor  Park  med  sig«, 
og  at  han  derfor  ikke  vil  forsøge  slet  og  ret  at  forcere 
Stillingen  bag  Lyngbyenge,  hvorved  han  Intet  vil  kunne 
opnaae«. 

En  Artillerist:  Hvad  angaaer  den  næstfore- 
gaaende  Talers  »FremstiUing  af  et  Angreb  paa  Nord- 
fronten,  da  kan  man  jo  give  ham  Ret  i,  at  Angrebet 
kan  føres  paa  den  Maade  og  vel  endog  gjennemføres«. 
Men  man  kan  neppe  »regne  Antallet  af  Kamppjecer 
ud  efter  Mellemrummenes  Størrelse  og  derfor  neppe 
gjøre  Regning  paa,  at  Mellembatterierne  falde  saa  hur- 
tigt, som  han  tænker  sig.«  Man  tillægger  »det  domi- 
nerende Terræn  for  stor  Betydning:  indenfor  visse 
Grændser  skyder  man  Kgesaa  godt  opad  som  nedad. 
Og  hvad  Overskueligheden  angaaer.  da  er  Terrænet 
bagved  Fortlinien  naturligvis  ikke  ryddet,  saa  at  Fjenden 
vil  have  Vanskehghed  ved  at  indskyde  sig  paa  vore 
Batterier  i  dette  Terræn.  Hvem  der  vil  gaae  af  med 
Sejren  i  Artillerikampen  kan  derfor  umuhg  saaledes 
lade  sig  udregne  i  Forvejen«.  Imidlertid  er  ogsaa  den 
næstforegaaende  Taler  »gaaet  ud  fra,  at  Fjenden  maa 
indlade  sig  paa  en  stor  Artillerikamp,  naar  han  vil 
trænge  frem  Nord  fra,  og  altsaa  maa  medføre  en  stor 
Artilleripark,  saa  at  dog  ogsaa  denne  Form  for  Fæst- 
ningen kan  bevirke,  at  Fjenden  overhovedet  ikke  kommer«. 

c.     Bomhardementsradien. 

En  Ingeniør:  Man  er  i  Forslaget  gaaet  ud  fra 
»en  virksom  Bombardements-Skuddistance  af  ca.  12000 
Alen,  og  at  de  permanente  Batterier  kunne  holde  de 
fjendtlige  Batterier  paa  en  Afstand  af  3-4000  Alen«. 
Af  alle  Punkter  i  den  foreslaaede  Befæstningslinie  er 
Husum-Fortet  det  ved  Kjøbenhavn  nærmest,  nemlig 
12300  Alen  fra  Frue  Kirke  og  9800  Alen  fra  Frederiks- 
berg Slot.  Heraf  følger,  at  med  Nutidens  Forhold  for 
Øje  er  »Fordringen  til  Sikkerhed  mod  Bombardement 
tilfredsstillet  ved  Befæstningernes  Afstand  fra  Byen«. 
Men  »naar  paa  den  ene  Side  Byens  Udløbere  blive 
mere  bebyggede  og  paa  den  anden  Side  Bombarde- 
ments-Skuddistancen forøgedes  og  tillige  en  fyldigere 
Hærordning  gjorde  større  Forsvarskræfter  disponible«, 
da  maae  ogsaa  de  nu  foreslaaede  »Befæstninger  kunne 
udvides«.  Og  specielt  »maa  man  gjøre  sig  fortroUg 
med,  at  det  mulig  vil  komme  dertil,  at  et  virksomt 
Bombardement  paa  større  Afstande  lader  sig  gjennem- 
føre«.  Det  vil  »nærmest  være  i  Retning  af  Husum  at 
Sikkerheden  da  vil  glippe«.  I  saa  Fald  bør  frem- 
tidig »Befæstningerne  her  udvides  med  3  Forter«:  et 
Vest  for  Tornegaard,  et  Vest  for  Herløv  og  et  Syd  for 
Egby. 

En  Infanterist:  Medens  »Bombardementsgrænd- 
sen  i  Forslaget  er  sat  til  12000  Alen,  var  der  for  8 
Aar  siden  almindelig  Samstemning  om  at  sætte  den  til 
15000  Alen,  og  man  burde  vel  nu  sætte  den  til  16000 
Alen«.  Det  er  bekjendt,  at  man  »med  en  155  mm  fransk 
Belejringskanon  (Granatens  Vægt  80  Pd.)    er  naaet  en 

Skudvidde  af  over  14000  Alen,  og  al  der  »med  en 
15  cm.  tydsk  Kanon  er  naaet  en  lignende  Skudvidde«. 
Sikkert  turde  det  være.  at  »enhver  Fjende,  vi  ville  faae 
at  bekæmpe,  vil  have  Skyts,  der  kan  række  ^1^  Mil.  Vi 
maae  derfor  lægge  den  yderste  Fortrække  saa  langt 
ud,  at  den  Afstand  til  Byen,  der  skal  være  sikker, 
bliver  mindst  15000  Alen».  Dette  er  ikke  »et  Fremtids- 
spørgsmaal,  nej,  det  er  et  Nutidsspørgsmaal :  vi  maae 
erindre,  at  hvad  der  ligger  bag  Enceinten,  kan  man 
altid  faae  gjort,  men  man  kan  let  komme  for  sent  med, 
hvad  der  ligger  fremme  foran  samme:  vi  faae  da  ikke 
opført,  hvad  vi  skulle  bruge,  men  maae  holde  os  til 
Enceinten,  og  det  er  for  lidt«. 

En  Artillerist:  »Der  findes  ikke  i  noget  Belej- 
ringsartilleri  en  Kanon,  der  kan  bombardere  paa  15000 
Alen.  Den  længst  rækkende  er  den  preussiske  15  cm. 
Ringkanon,  hvis  Skydetabel  gaar  til  ca.  14000,  nøjagtig 
13540  Alen.  Men  dette  beroer  paa  en  Fiktion,  da  Ta- 
bellen regner  paa  40  *^  Elevation,  og  det  er  næsten 
umuligt  at  skyde  med  denne  Elevation;  ingen  Brisk 
kan  holde.  Man  har  prøvet  paa  at  lægge  Brisken  paa 
Jernbjælker,  men  det  gaaer  kun  ved  Skydning  i  een 
Retning:  skydes  i  en  anden  Retning,  gaaer  den  i  Styk- 
ker. Man  har  ingen  Brisk.  der  har  vist  sig  at  kunne 
holde  ved  saa  store  Elevationer.  Da  den  omtalte 
Kanon  indførtes  i  Tydskland,  gjorde  man  snart  den 
Erfaring,  at  de  høje  Elevationer  knuste  alle  Brisker,  selv 
en  med  5  Bjælker«.  »Kunne  vi  faae  en  Bombarde- 
mentsgrændse  paa  12000  Alen.  ere  vi  vel  hjulpne. 
Hvad  Fremtiden  kan  bringe,  vide  vi  ikke;  Fæstningen 
maa  bygges  efter  Øjeblikkets  Krav.« 

E 11  Artillerist:  Den  foreslaaede  Bombardements- 
grændse  paa  12000  Alen  »er  større  end  nødvendigt  for 
at  afværge  et  Bombardement.  En  Undersøgelse  af 
fremmede  Fæstninger  vil  vise,  at  man  anser  en  Af- 
stand af  6 — 8000  Alen  fra  Byen  for  betryggende.  Metz 
har  et  Tværmaal.  som  i  Gjennemsnit  er  12000  Alen, 
altsaa  ligge  Værkerne  ca.  60(t0  Alen  fra  Byens  Midt- 
punkt. Ved  Strassburg  ere  Værkerne  tildels  skudte 
noget  længere  frem  af  Hensyn  til  Terrænet.  Ved  Rom 
ere  de  nærmere.«  Dersom  man  »vilde  gjennemføre,  at 
Værkerne  ved  en  By,  som  befæstes  helt  rundt,  ligge 
12000  Alen  fra  dennes  Midtpunkt,  fik  man  en  Omkreds 
af  6 — 7  Mile,  altsaa  18  —  20  Forter  og  en  nødvendig 
Besætning  af  ca.  40000  Mand  Fodfolk  foruden  et 
umaadeligt  Artilleri.«  Man  er  derfor  saa  heldig  stillet, 
»at  Befæstningen  paa  Sjællandssiden  kun  udgjør  ca.  Vo 
af  Cirkelperiferien«. 

En  Artillerist:  »Grændsen  for  det  virksomme 
Bombardement  er  ikke  15—16000  Alen.  Ingen  troer, 
at  en  By  kan  bombarderes  paa  denne  Afstand.  Naar 
man  siger,  at  Kjøbenhavn,  befæstet  efter  det  forelig- 
gende Forslag,  kan  bombarderes,  kan  man  forlange,  at 
det  bestemt  angives,  med  hvilke  Kanoner  og  fra  hvilke 
Punkter  i  Terrænet  man  har  tænkt  sig  et  saadant 
Bombardement  udført:  man  maa  jo  dog  gaae  ud  fra 
de  existerende  Kanoner,  hvis  største  Skudvidder  staae 
angivne  f.  Ex.  i  det  sidste  Hefte  af  det  schweiziske 
Artilleritidsskrift,  og  for  en  enkelts  Vedkommende  gaaer 
til  9000111  eller  ca.  14000  Alen;  hvad  der  nævnes  der- 
udover, maa  betragtes  som  ren  Fantasi,  og  endda  ere 
største  Skudvidde  og  virksom  Bombardementsgrændse 
to  forskjellige  Begreber«. 

d.     Det  levende  Værn. 

Diskussionen  i  det  krigsvidenskabelige  Selskab  fandt 
her  med  Rette  sit  Udgangspunkt  i  Forsvarets  Forhold 
til  Fjendens  1ste  Artilleristilling  og  til  hans  1ste 
Parallel  —  naar  vore  defensive  Kræfter  indskrænke 
sig  til,  hvad  Forslaget  forudsatte,  væsenlig  den  sjæl- ' 
landske  Hærstyrke. 

En  Ingeniør:  »Principet  for  Offensiven,  der  jo 
ganske  i  Almindelighed  gaaer  ud  paa  at  vinde  Tid  og 
at  forhale  Belejringens  Begyndelse,  maa  være  det,  at 
Forsvareren  i  forberedt  Stilling  fremtvinger  et  Angreb 
af  Modstanderen,  saaledes  at  F'orsvareren  kan  faae  For- 
delen af  Fjendens  Fremrykning  over  et  skudryddet 
Terræn,  og  hans  Angreb  paa  en  forskandset  Stilling, 
thi  det  er  den  eneste  Maade,  hvorpaa  Forsvaret  kan 
afbalancere  Angrebets  numeriske  Overlegenhed,  den 
man  nu  engang  ikke  kan  forandre«.  Men  vil  man 
stille  større  Opgaver  for  en  Offensiv  af  en  Styrke  som 
vor,  specielt  et  Angreb  paa  Fjendens  »1ste  Artilleri- 
Opstilling,  da  turde  et  Udfald,  selv  om  Forsvaret  var 
saa  heldigt  at  vide  Natten  for  dens  Anlæg  og  Armering, 
neppe  være  at  udføre  med  Held.  Thi  Angriberen  be- 
gynder ikke  paa  dette  Anlæg,  førend  Terrænet  er  vel 
forskandset,  ligesom  han  særlig  i  Armeringsnatten  ved 
en  stærk  Infanteribesætning  vil  sikkre  sig  imod,  at  Ud- 
faldet kan  naae  ud  til  Batterierne,  der  jo  omtrent  ligge 
paa  en  Afstand  af  ca.  4000  Alen  fra  Fæstningen.  Da 
Udfaldet  maa  foretages  om  Natten,  faaer  Forsvareren 
endvidere  ingen  Støtte  af  Fæstningsskytset,  hvad  der  i 
Forbindelse  med  den  store  Afstand,  paa  hvilken  Ud- 
faldet skal  føres  ud,    gjør  at  Udfaldsstyrken  maa  være 

meget  stor«.  I  Stedet  for  et  saadant  under  vore  For- 
hold >' vanskeligt  og  voveligt«  Forsøg,  maa  »Forsvarets 
Offensiv  i  denne  Periode  nærmest  gaae  ud  paa  at  for- 
hindre Angriberen  i  et  successivt  Anlæg  af  1ste  Pa- 
rallel. Da  dette  af  Fjenden  kun  forsøges  udført  med 
smaa  Styrker,  hører  der  fra  Forsvarets  Side  ikke  store 
Troppemængder  til  at  forebygge  det.  Fjenden  tvinges 
derved  til  at  sætte  hele  det  storartede  Apparat  i  Scene, 
der  udfordres  til  med  et  Slag  at  anlægge  1ste  Parallel.« 
Lykkes  Udfaldet,  vil  Fjenden  »neppe  før  efter  flere 
Dages  Forløb  kunne  gjentage  Forsøget«,  og  han  vil 
altid  tvinges  til  »under  det  næste  Forsøg  at  anlægge 
den  1ste  Parallel  paa  større  Afstand  fra  Fæstningen, 
hvormed  følger,  at  hans  2den  Artilleriopstilling  ligeledes 
kommer  paa  større  Afstand«.  Men  skal  Udfaldet  lyk- 
kes, maa  det  udføres  samme  Nat  Parallelens  Anlæg 
forsøges  —  venter  man  til  næste  Dag,  staaer  For- 
svareren overfor  en  overlegen  og  dækket  Fjende  <-.  og 
Offensiven  vil  da  fremtidig  reduceres  »til  smaa  Udfald 
og  Kontraapprocher,  hvis  Maal  er  at  opfange  Forlæn- 
gelsen af  Fjendens  Sappeslag,  for  muligt  at  enfilere 
disse«. 

En  Infanterist:  I  x\.lmindelighed  »er  Udfald  et 
aldeles  uundværhgt  Middel  til  at  holde  Liv  i  Besæt- 
ningen«: »smaa  Udfald  med  1  å  2  Kompagnier  ere 
ønskehge  for  os,  selvfølgelig  maae  de  undertiden  for- 
andres til  større*.  Men  specielt  Udfald  mod  Fjendens 
Anlæg  af  1ste  Parallel  ville  »være  af  yderst  tvivlsom 
Nytte;  Udfaldsstyrken  kommer  let  for  sent«.  Dels  vil 
Fjenden  »hurtigt  grave  sig  saa  vidt  ned,  at  han  kan 
bruge  sit  Gevær« :  dels  behøver  Forsvareren  -en  Del 
Tid  til  Alarmering  og  Samhng  i  Nattens  Mørke«  m.  v. 

»Bedst  forhindres  vistnok  Anlæget  ved  Forsvarerens  Ge- 
værild fra  Enceintens  dækkede  Vej  eller  fra  fremskudte 
Stillinger  i  Terrænet.  Da  Skydningen  skal  foretages  i 
Mørke,  maae  Geværerne  hen  imod  Aften  rettes  ind  og 
fastgjøres«. 

En  Infanterist:  Det  maa  betvivles,  »at  man  ved 
Natskydning  fra  Encienten  vil  kunne  forhindre  Anlæget 
af  1ste  Parallel.  Man  vil  ikke  kunne  fastbinde  Ge- 
værerne saaledes,  >at  der  om  Natten  kan  skydes  med 
en  bestemt  Elevation«!  Man  vil  heller  ikke  i  Alminde- 
lighed forud  »kunne  udpege,  hvor  Fjenden  vil  anlægge 
sin  1ste  Parallel,  med  saa  stor  Sikkerhed,  at  der  op- 
naaes  Sandsynlighed  for  Virkning  af  Ild  med  en  enkelt 
Viserhøjde,  som  kun  dækker  200  Alen«.  Derfor  maa 
Fodfolket  »frem  i  Terrainet  udenfor  Enceinten  for  at 
komme  paa  saa  nært  Hold,  at  det  Rum,  hvori  Angri- 
beren arbejder,  kan  bestryges  med  raserende  Ild«. 

En  Artillerist:  Det  er  urigtigt  ikke  at  ville  gjøre 
Udfald  mod  1ste  Artilleristillings  Anlæg,  og  saadanne 
maae  kunne  gjøres.  »Man  maa  vel  erindre,  at  1ste  Ar- 
tilleristilling lægges  i  en  saadan  Afstand,  at  den  kan 
beskyde  Fæstningen,  der  da  ogsaa  kan  beskyde  den. 
Hvor  Fjenden  bygger  sine  Batterier  kan  man  blive  be- 
kjendt  med  ved  Rekognosceringer  og  andre  Midler,  og 
Fæstningen  bliver  da  istand  til  ved  en  heftig  Beskyd- 
ning af  hele  den  Linie,  i  hvilken  Fjenden  vil  lægge  sin 
Stilling,  at  standse  hans  Arbejde  og  tvinge  ham  til 
midlertidig  at  trække  sine  Dækninger  bort.  Her  maae 
store  Udfald  til,  der  ikke  ville  være  forgjæves;  paa 
disse  Udfald  maa  der  lægges  megen  Vægt«. 

En  Infanterist:  Man  vil  ikke  kunne  forsvare  et 
befæstet  Kjøbenhavn  med  den  Styrke,  Forslaget  forud- 

sætter,  nemlig  det  sjællandske  Mandskab.  Man  vil  be- 
høve, foruden  Besætningstropperne,  »et  Armekorps  paa 
20  Batailloner  samlet  til  store  Udfald,  til  at  have  ved 
Haanden,  naar  det  viser  sig,  hvor  Fjenden  vil  trænge 
frem,  og  naar  Angrebsplanen  foreligger.  Vil  man  skaffe 
Kjøbenhavn  den  her  omtalte  Befæstning,  bør  det  slaaes 
fast,  at  den  fynske  og  den  ene  jydske  Brigade  bør 
komme  herover«. 

En  Infanterist:  Til  et  kraftigt  Forsvar  af  Be- 
fæstningen maae  vi  forudsætte  den  Mulighed,  at  vi  kunne 
koncentrere  vore  jydsk-fynske  Afdelinger  paa  Sjælland. 
»Vi  have  tidligere  havt  Spioner  i  fremmede  Havne,  der 
kunne  underrette  os  om,  hvor  der  skete  usædvan- 
lige Koncentrationer,  og  samledes  et  større  Antal 
Transportskibe,  og  noget  Lignende  vil  formentlig  ogsaa 
finde  Sted  i  Fremtiden,  saa  vi  vel  nok  ville  kunne  faae 
vore  Tropper  samlede  i  rette  Tid«.  Saavidt  mindes, 
»var  det  i  Løbet  af  36  Timer  man  et  Aar  i  Lejren  ved 
Hald  koncentrerede  10000  Mand,  uagtet  man  ikke  dis- 
ponerede over  flere  Dampskibe,  end  at  enkelte  af  disse 
maatte  foretage  Touren  fra  Kjøbenhavn  til  Aarhus  2 
Gange«.  At  man  ved  Lovforslagets  Affattelse  »har 
maattet  indskrænke  sig  af  Hensyn  til  Besætningsspørgs-. 
maalet,  kan  være  fuldt  ud  berettiget;  men  vi  haabe 
paa  Tilfælde,  hvor  vi  raade  over  en  større  Styrke,  og 
i  hvilken  vi  blive  i  Stand  til  at  gjøre  de  Udfald,  der 
ene  kunne  trække  Kampen  i  Langdrag  og  derved  gjøre 
Fæstningen  stærkere«. 

En  Artillerist:  »Det  hjælper  kun  lidt,  at  man 
her  bliver  enig  om  kun  at  lade  1  Brigade  blive  i  Jyl- 
land og  koncentrere  de  andre  4  her.  Man  kan  jo  ikke 
være  sikker  paa   at  kunne  gjennemføre  det;    i    ethvert 

Tilfælde  vilde  Sagens  Modstandere  sige.  al  man  maa 
gaae  ud  fra,  af  der  ikke  kommer  en  Mand  over  fra 
Jylland  eller  Fyn :  Folkethingets  Flertal  udtaler  jo  i  Be- 
tænkningen over  Befæstningsforslaget .  at  man  ikke 
engang  kan  gjøre  Regning  paa  Folkene  fra  Lolland  og 
Falster,  men  kun  paa  dem  fra  det  egentlige  Sjælland. 
Hvorfra  faaer  man  da  den  Brigade,  hvorom  det  er 
sagt.  at  man  skal  ud  i  Dvrehaven?< 


Jeg  har  i  det  ovenstaaende  Referat  ladet  alle  de 
Talere  komme  til  Orde,  der  yttrede  sig  for  eller  imod 
Befæstningsforslaget  af  1882—83.  De  Dele  af  dette, 
som  ere  optagne  i  det  sidste  Bahnsonske  Forslag, 
af  1886 — 87,  have  saaledes  i  det  krigsvidenskabelige 
Selskab  for  4  Aar  siden  faaet  følgende  Bedømmelse. 
For  Vestfrontens  Vedkommende  var  der  Enighed 
om,  at  Terræn  forholdene  ingen  Hindring  stillede 
for  Kampeneeintens  Anvendelighed,  thi  herom  forlod 
ingen  Indsigelse.  Mindre  Enighed  var  der  om  denne 
Befæstningsforms  taktiske  Værdi.  Der  var  vel  nok 
snarere  Majoritet  end  Minoritet  for  Kampenceinten 
fremfor  et  Fortsystem  paa  denne  Front.  Men  selv 
blandt  Enceintens  Talsmænd  gjorde  den  Mening  sig 
gjældende,  at  der  i  del  Mindste  paa  nogle  Steder  burde 
lægges  Værker  (provisorisk)  foran  Enceinten.  Og 
lægges  denne  Mening  til  de  Taleres,  som  foretrak  Fort- 
systemet for  Kampenceinten.  blev  der  vel  ikke  ab- 
solut, men  dog  overvejende  Majoritet  for.  at  den 
rene  Kampenceinte.  som  den  var  foreslaaet  i  1882 — 83 
og  nu  er  det  i  1886 — 87,  ikke  engang  paa  Vestfronten 

turde  tilraades.  —  Der  var  vel  ikke  eenstemmig.  men 
dog  overvejende  Enighed  om,  at  den  foreslaaede 
Bombardementsradius  paa  12000  Alen  er  tilstrækkelig 
efter  Artilleriets  nuværende  Standpunkt:  en  Artillerist 
mente,  at  den  var  større  end  nødvendig,  derimod  ^orde 
en  Ingeniør  gjældende.  at  man  maatte  være  forberedt 
paa  en  fremtidig  Udvidelse  af  Bombardementsgrændsen, 
særlig  for  Stillingen  foran  Husum.  —  Der  var.  saavidt 
jeg  kan  se.  paa  een  Stemme  nær.  Enighed  om.  at  vi 
med  den  paaregnede  Besætningsst\Tke  Intet  kunde 
foretage  for  at  forhindre  Fjendens  1ste  Artilleristilling, 
og  der  var  kun  overmaade  lidet  Stemning  for  et  For- 
søg mod  hans  1ste  Parallel. 

Hvad  dernæst  angaaer  de  Forandringer,  som 
det  sidste  Bahnsonske  Forslag  har  sat  ind  i  Befæst- 
ningsplanen  af  1882 — 83,  have  ogsaa  disse,  om  end 
implicit,  faaet  deres  fulde  Bedømmelse  under  det  krigs- 
videnskabeHge  Selskabs  Forhandlinger.  Der  var  paa 
een  Stemme  nær  Enighed  baade  om  Nord  vest  fron- 
ten s  Beliggenhed  og  om  dens  Befæstning  ved  et  Fort- 
system. Det  af  Krigsminister  Bahnson  nu  Foreslaaede, 
at  ^erstatte  de  tidligere  2  Gladsaxeforter  med  en  sammen- 
hængende, stormfri  Befæstningslinie«  (uden  at  der  i 
Øvrigt  fuldtud  er  angivet,  hvilken  Befæstning  der  skal 
være  Nord  og  Syd  for  de  to  Forter)  er  derfor  i  flagrant 
Strid  med  det  krigsvidenskabelige  Selskabs  Godkjendelse 
af  den  Ravnske  Befæstning  af  denne  Front.  Krigs- 
ministeren vil  ikke  engang  kunne  paaberaabe  sig  den 
ene  Stemme,  en  Artilleriofficers,  for  en  Kampenceinte 
paa  Nordvestfronten.  Thi.  som  vi  ovenfor  have  set, 
gik  dennes  Forslag  ud  paa  en  sammenhængende  Linie 
ligefra  Husum  til  Garderhøj,    østlig  for  de  2  Glad- 

saxet'orter  og  med  provisoriske  Værker  foran  dem, 
hvad  den  Bahiisonske  Euceinte  ikke  har.  —  Men  Stri- 
dens væsenlige  Gjenstand  i  det  krigsvidenskabelige  Sel- 
skab var  Nordfrontens  Befæstning.  Det  Eneste, 
hvorom  Alle  vare  enige,  var,  at  Nordfronten  mere  end 
nogen  anden  Front  var  generet  af  et  dominerende, 
et  højere  liggende  Forterræn,  hvor  man  end  vilde 
lægge  dens  Befæstningslinie.  Heraf  opstod  en  stærk 
Meningsforskjel,  om  man  burde  lægge  den  Syd  for 
Lyngbyenge,  som  det  daværende  og  nuværende  Re- 
geringslorslag  bestemmer,  eller  Nord  for,  gjennem 
Dyrehaven,  som  Regeringen  tidligere  havde  foreslaaet. 
Herom  stode  Stemmerne  lige.  Derimod  var  der  paa 
een  Stemme  nær  Enighed  om,  at  den  saavel  i  det 
daværende  som  i  tidligere  Regeringsforslag  foreslaaede 
Befæstningsform,  Forter  med  en  bag  ved  liggende 
Sikkerhedsenceinte,  burde  bevares.  Naar  derfor  Krigs- 
minister Bahnson  nu  vil  slaae  de  to  Linier  sammen  til 
een.  fra  Hundesø  til  Sundet,  er  ogsaa  dette  i  komplet 
Strid  med  det  krigsvidenskabelige  Selskabs  Godkjendelse 
af  den  Ravnske  Befæstningsform  paa  denne  Front. 
Heller  ikke  her  kan  han  paaberaabe  sig  den  ene 
Stemme,  den  samme  Artilleriofficers  som  ovenfor.  Thi 
medens  demie  vilde  have  en  Kampenceinte  under  den 
udtrykkelige  Forudsætning  af  en  permanent  Befæstning 
paa  Bavnehøj  og  provisoriske  Værker  foran  Stillingen, 
vil  det  nyeste  krigsministerielle  Forslag  slet  ingen 
fremskudte  Stillinger  have,  ja,  endog  opgive  Fortet  ved 
Christiansholm  (foruden  det  ved  Trianglen). 

.Men  af  den  Uenighed  om  flere  væsenlige  Spørgs 
maal.  Befæstningen  vedkommende,  der  saaledes  kom 
frem  under  det  krigsvidenskabelige  Selskabs  Forhånd- 

handlinger,  vogte  man  sig  vel  for  aL  ville  slutte  sig  til 
Ukyndighed  eller  Udygtighed  hos  vore  Sagkyndige.  Thi 
denne  Uenighed  er  ikke  større,  end  at  man  i  Øjeblikket 
vil  finde  den  samme  i  ethvert  andet  Land.  Dels  er 
den  begrundet  i  ulige  moralske  Forudsætninger.  Naar 
man  t.  Ex.  strides  om  Bombardementsradien,  kan  Tvi- 
sten ikke  afgjøres  alene  ved  Bombardementets  rent 
artilleristiske  Virkning  paa  dets  materielle  Objekt:  men 
der  maa  ogsaa  spørges  om  dets  moralske  Virkning 
paa  den  Bybefolkning,  som  bombarderes,  og  om  hvor- 
vidt denne  Virkning  derfra  forplanter  sig  til  den  Hær 
og  den  Overkommando,  som  under  Belejringen  færdes 
mellem  Befolkningen,  og  for  Besvarelsen  heraf  kunne 
ingen  Regler  og  ingen  Distancebestemmelse  fastslaaes. 
Dels  forklares  Uenigheden  ved  den  Uvished  og  Gjæring, 
som  i  Øjeblikket  og  i  alle  Lande  hersker  paa  Artilleriud- 
viklingens Omraade,  hvilket  medfører,  at  Meget  af.  hvad 
der  i  Dag  er  rigtigt,  i  Morgen  maa  forkastes,  fordi  man 
savner  en  Krigs  Ildprøve  til  at  afgjøre  det  ene  Spørgs- 
maal:  1  hvilken  Udstrækning  kan  Jernet  med  Raison 
anvendes  i  Fortifikationens  Tjeneste?  Men  foruden  saa- 
danne  almindelige  Anledninger  til  Uenighed,  er  der  en 
speciel  for  vore  Sagkyndige.  Den  blev  tydelig  nok 
fremhævet  af  den  Ingeniørofficer,  der  nærmest  førte 
Forsvaret  for  Regeringsforslaget  af  1882 — 83,  og  som 
indledte  Diskussionen  om  alle  dets  Hovedpunkter.  Han 
var  nemlig  ingenlunde  bhnd  for  Forslagets  Mangler,  og 
han  fremhævede  med  Rette,  at  Forslaget  var  et  Kom- 
promis mindre  mellem  de  strenge  fortifikatoriske 
Fordringer  og  den  pekuniære  Bekostning  end  mellem 
disse  Fordringer  og  den  Hærstyrke,  vi  efter  vore 
politiske  Forhold  kunde  vente  at  samle  til  Fæstningens. 

Forsvar.  Men  naar  man  saaledes  maa  gaae  paa  Akkord 
med  og  slaae  af  paa  de  rationelle  Krav  til  en  betryg- 
gende Befæstning,  har  man  eo  ipso  Uenigheden  i  den 
rationelle  Diskussion:  Uenigheden  om  hvad  og  hvor- 
meget  der  kan  slaaes  af. 

Det  krigsvidenskabelige  Selskabs  ForhandUnger  ere 
af  den  største  Interesse  paa  Grund  af  den  Uforbe- 
holdenhed, hvormed  denne  vor  mest  sagkyndige  For- 
samlings Medlemmer  kunde  udtale  sig.  Her  kunne  Be- 
fæstningens Tilhængere  ikke  paaberaabe  sig  en  personlig 
Uvillie  hos  »afskedigede  Officerer«,  thi  der  fandtes 
blandt  Talerne  ingen  saadanne,  og  alle  anerkjendte  de 
Principet  Kjøbenhavns  Befæstning:  kun  om  Maaden 
vare  de  uenige.  Og  her  kunne  Befæstningens  Mod- 
standere ingen  Paavirkning  insinuere  fra  Begeringens 
Side,  thi  vistnok  havde  denne  indbragt  Forslaget  til 
Selskabets  Diskussion,  men  det  stod  til  ethvert  af  Med- 
lemmerne, om  han  vilde  deltage  deri.  Selskabets  For- 
handling om  denne  Sag  kaster  derfor  et  langt  klarere 
Lys  over  Begeringens  Befæstningsplaner,  end  nogen 
Regeringskommission  vilde  kunne.  Vi  have  havt 
flere  saadanne  Kommissioner,  hvis  Opgave  har  været 
at  overbevise  Befolkningen  om  Befæstningsforslagenes 
Bigtighed.  Men  det  er  aldrig  lykkedes.  Man  kan  vist- 
nok ikke  med  Oppositionen  i  Almindelighed  indvende 
mod  saadanne  Kommissioner,  at  deres  Medlemmer  tale 
mider  et  Tryk  fra  Begeringen,  eller  imod  deres  Over- 
bevisning; Sligt  er  man  uberettiget  til  at  forudsætte 
hos  åe  Medlemmer,  som  ikke  ere  ministerielle  Agita- 
torer. Derimod  kan  man  med  Bette  gjøre  gjældende, 
at  en  Kommissions  Medlemmer  vælges  efter  deres 
Overbevisninger  enten  saaledes.    at  Begeringen   sikkrer 

sig  en  absolut  eller  mindst  en  overvejende  IMajoritet. 
At  nogen  Regering  skulde  vælge  anderledes,  var  jo  en 
Enfoldighed  uden  Lige.  Derfor  er  Nytten  ved  saadanne 
Kommissioner  kun  den,  at  de  drøfte  om  end  meget 
store  Detaillespørgsmaal  ud  fra  et  almindeligt,  forud 
givet  Synspunkt.  Men  hvad  Mening  er  der  i,  at  en 
Opposition,  særlig  under  ophidsede  Forhold,  skal  have 
Tillid  til  en  Kommission,  naar  den  savner  Tillid  til  den 
Regering,  som  har  daimet  den?  I  saa  Fald  bliver 
Kommissionen  jo  blot  et  nyt  Hjul  i  det  Rumleri,  som 
allerede  er  i  Gang.  De  eneste  Kommissioner,  som  ere 
skikkede  til  at  vinde  en  Folkerepræsentation,  ere  de 
parlamentariske.  Med  en  saadan  burde  Ministeriet 
Estrup  maaske  have  begyndt  i  1875,  inden  den  gav  sig 
ind  paa  Kamppolitiken.  Nu  er  det  naturligvis  for  sent: 
dertil  ere  Lidenskaberne  i  Repræsentationen  altfor 
spændte,  og  Repræsentationen  selv  altfor  demoraliseret. 

IIL 

Men  først  8  Aar  efter,  da  ethvert  Haab  om  For- 
svarssagens  Løsning  ad  konstitutionel  Vej  forlængst  burde 
være  bristet  hos  en  blot  nogenlunde  tænksom  Regering, 
møder  Ministeriet  op  ikke  engang  med  en  parlamentarisk, 
men  ovenikjøbet  med  en  Regeringskommission. 
Den  nedsattes  den  1ste  Maj  1883,  og  den  afsluttede  sin 
frugtbare  Virksomhed  den  1ste  Marts  1884.  Ogsaa  her  fik 
Minister  Ravn,  som  saa  ofte  tidligere.  Lejlighed  til  at  vise, 
at  han  efter  danske  Begreber  er  Landets  fiffigste  Hoved, 
thi  han  ender  altid  med  at  blive  opdaget.  Da  nemlig 
Kommissionen  havde  den  Opgave  ikke  at  kuldkaste 
men  at  bekræfte   hans   egen  Mening  om  Befæstningen, 

valgte  lian  dens  10  iMedlemmer  blandt  do  Sagkyndige^ 
hvis  Mening  han  nøje  forud  kjendte.  Derved  sikkrede 
han  sig  en  vældig  Majoritet  af  9  mod  1,  og  deri  laa 
netop  det  Fiffige,  fremfor  at  vælge  10  mod  0.  Thi  da 
Betænkningen  omsider  forelaa,  og  Folkethinget  ind- 
vendte imod  den.  at  Kommissionen  var  paavirket  af 
Regeringen,  kunde  han  nu  med  Stolthed  pege  paa  det 
ene  »Separatvotum«.     Dog  Nemesis  udeblev  ikke. 

Efter  at  nemlig  det  Ravnske,  af  det  krigsviden- 
skabelige Selskab  diskuterede.  Forslag  af  1882 — 83  var 
blevet  uforandret  forelagt  Rigsdagen  i  1883—84,  mar- 
cherede det  atter  op  i  1884 — 85,  denne  Gang  pyntet 
med  Kommissionens  Betænkning.  Som  man  kunde 
vide,  var  denne  en  saa  godt  som  ordret  Godkjendelse 
af  det  oprindeHge  Forslag  om  Befæstningens  Form  og 
Beliggenhed.  Thi  Forandringerne  bestode  kun  i  en 
Forlængelse  af  Vestfrontens  Kampenceinte  fra  Kags- 
mose-Oversvømmelsen  til  Utterslevmose  uden  om  Husum, 
hvorved  Husumfortet  bortfaldt,  og  i  Anlæget  af  et  per- 
manent Værk  paa  Nordfrontens  højre  Fløj,  medens  det 
provisoriske  Fort  ved  Gjentofte  opgaves.  Men  Kom- 
missionsbetænkningen  indeholder  desuden  nogle  højst 
interessante  Udtalelser,  som  afgjort  dementere  den 
a(  Regeringen  nu  foreslaaede  Befæstningsform  paa 
Nordvest-  og  Nordfronten.  Et  Par  deraf  skal  jeg  med- 
dele, idet  jeg  forudskikker  følgende  Bemærkninger. 
Kommissionsbetænkniiigen  og  dens  Bilag  bære  Over- 
skriften: »Fortrolig«.  Nogle  af  dens  Betragtninger 
(f.  Ex.  om  Mobiliseringsplanen)  egne  sig  ikke  til 
at  ofFenliggjøres,  og  dem  forbigaaer  jeg,  men 
naar  jeg  ellers  intet  Hensyn  tager  til  Fortroligheden, 
og     i     det     Følgende     gjengiver.     hvad    jeg     behøver 


til  min  Fremstilling,  er  Grunden  ikke  blot  den.  at  Dis- 
kretionshensynet allerede  er  blevet  krænket  saa  grovt, 
at  det  vilde  være  latterligt  længere  at  bryde  sig  om 
det,  men  ogsaa  at  Krænkelsen  skyldes  selve  —  Krigs- 
minister Bahnson.  For  det  Første  fmdes  med  hans 
Samtykke  ikke  mindre  end  s^^'  tæt  trykte  Spalter  i 
»Vort  Forsvar«  for  28.  Novbr.  og  12.  Decbr.  f.  A.,  som 
ordret  meddele  Kommissionsbetænkningens  »fortrolige« 
Drøftelse  af  Spørgsmaalet :  »Bør  eller  kan  der  lægges 
en  Forsvarsplan  for  Landet,  som  ikke  indbefatter  Kjø- 
benhavns Befæstning?«  Dernæst  udkom  strax  efter 
Betænkningens  Afslutning,  i  1884,  et  Skrift:  »Forsvars- 
sagens  Behandling  i  Folkethinget.  Kritisk  belyst  til 
Oplysning  for  Lægmænd.  Af  1  -f  2«,  som  til  Trods  for 
al  »Fortrolighed«  giver  et  udførligt  Resumée  af  Betænk- 
ningens Indhold,  flere  Steder  endog  med  Citater,  og 
hvori  Forf.  drager  tappert  og  i  høj  Grad  personlig  til- 
felts mod  Folkethingsmand  Bojsen.  (Angrebet  kunde 
været  fuldt  berettiget,  naar  blot  Forf.  havde  været  tapper 
nok  til  ikke  at  skjule  sig  bag  et  Mærke).  1+2  var 
daværende  Direktør  i  Krigsministeriet,  Oberst  Bahnson, 
og  en  dengang  i  Krigsministeriet  tjenestegjørende  Gene- 
ralstabskapitain.  Hs.  Excellence  vil  derfor  finde  det 
naturligt,  at  ogsaa  jeg  kan  faae  Lyst  til  at  citere  Kom- 
missionsbetænkningen.  Det  bliver  ikke  synderlig  til 
hans  Fornøjelse.  Men  saa  kan  han  en  anden  Gang 
maaske  blive  lidt  forsigtigere  i  sin  smukke  SpeciaUtet 
som  Minister-Agitator.     Altsaa  til  Sagen. 

1)  Nordvestfronten.  Om  den  Tanke  at  ville, 
hvad  Krigsminister  Bahnson  nu  har  foreslaaet,  lægge 
en  sammenhængende  Linie  der,  hvor  Kommissionen 
tilraadede  en  Fortlinie,   nemhg  over  Gladsaxeplateauet, 

udtaler  Betænkningen:  Da  en  Befæstning  »her  paa 
Grund  af  Terrænforholdene  maa  faae  en  saadan  Be- 
liggenhed, at  en  sammenhængende  Linie  dels  i 
høj  Grad  vil  blive  udsat  for  Enfilering,  dels 
bliver  meget  kostbar,  vil  det  være  hensigts- 
mæssigt paa  denne  Front  at  have  en  Fort- 
linie*), saa  meget  mere  som  vor  paa  Sjælland  ope- 
rerende Hær  faaer  let  Adgang  til  Fæstningen  paa  en 
Strækning,  hvorfra  den  vanskelig  vil  kunne  afskæres, 
enten  den  kommer  Nord  fra  eller  Syd  fra.  Fortlinien 
tilbyder  desuden  Hæren  Mulighed  for  at  kunne 
foretage  Udfald*)  med  en  efter  vore  Forhold  be- 
tydelig Troppestyrke,  og  er  ikke  mere  udstrakt  end  at 
den,  naar  den  af  Fjenden  vælges  til  Angrebsfront,  kan 
besættes  forsvarlig  med  den  Styrke,  der  kan  gjøres 
sikker  Regning  paa  at  være  tilstede  i  alle  Tilfælde.« 

2)  Nord  front  en.  Kommissionen  vilde  foretrække 
en  »Linie  over  Eremitageplæ^ien«  fremfor  den 
bag  Lyngbyenge,  fordi  den  har  »et  forholdsvis  gunstigt 
Forterræn,  og  kan  ved  Anlæg  i  Dyrehavens  Udkant 
gjøres  defensiv  stærk,  uden  at  offensive  Foretagender 
derved  forhindres«,  og  »saafremt  der  med  Sikkerhed 
kunde  paaregnes  en  rigelig  Besætning  at  være  tilstede, 
vilde  Kommissionen  anse  det  for  rettest  at  vælge  den 
nordUge  Forsvarslinie.«  Men  da  man  kun  med  Sikker- 
hed tør  paaregne,  at  man  vil  raade  over  »Mandskabet 
fra  Sjælland  og  vedhggende  Øer«,  maa  Kommissionen 
tiltræde  den  af  Regeringen  foreslaaede  Linie  bag  Over- 
svømmelsen. Men  »tillige  at  have  en  permanent 
Vold  er  ikke  nødvendigt*),  da  det  direkte  frontale 


")  Udhævet  af  mig. 

Forsvar  af  Oversvømmelsen  maa  føres  af  Fodfolk  og 
lettere  Artilleri,  der  kunne  opstilles  i  Løbegrave  og  im- 
proviserede Batterier,  medens  Kampen  mod  det  fjendt- 
lige Artilleri  maa  føres  fra  Batterier,  der  paa  Grund  af 
Forterrænets  Beskaffenhed  trækkes  tilbage  til  en  Linie 
fra  Trianglen  over  det  sydlige  Affald  af  Ordrup  Høj  til 
Sundet.«  Hvad  dernæst  den  vestlige  Del  af  Nordfronten 
betræffer,  da  »haves  her  en  væsenlig  Støtte  for 
Forsvaret  i  Fortet  ved  Trianglen.**) 

3)  I  de  to  ovennævnte  Betragtninger  vare  9  af  de 
10  Kommissionsmedlemmer  enige.  Derimod  gjorde  1 
Medlem  en  anden  Opfattelse  gjældende.  For  at  udbytte 
den  nuværende  Vaabenudvikling  og  indskrænke  Besæt- 
ningsstyrken  til  et  Minimum  foreslog  han,  i  Stedet  for 
Flertallets  og  Regeringsforslagets  Forthnie  paa  Nordvest- 
og  Nordfronten,  en  Kampenceinte  fra  Nordvest  for 
Husum  lagt  1500  Alen  Øst  for  Gladsaxeplateauet  mod 
Nordost  til  Gammelmosegaard,  med  fremskudte  Posi- 
tioner paa  Tørnegaard-Søgaard  Ryggen;  dernæst  en 
Sikkerhedsenceinte  fra  Gammelmosegaard  til  Garderhøj 
og  Hundesø,  derfra  langs  Sydranden  af  Ordrup  Krat  og 
i  sydostlig  Retning  til  Sundet,  med  permanente  Forter 
ved  Lyngbysø,  paa  Bavnehøj  og  paa  Præstesletten  og 
med  event.  Mellembatterier  mellem  disse  Forter  — 
medens  »Oversvømmelsen  bortfalder.«*) 

Heraf  fremgaaer  altsaa,  at  Kommissionens  Flertal 
betragter  en  Kampenceinte  paa  Nordvestfronten  som 
ikke  blot  »meget  kostbar«,  men  ogsaa  som  »i  høj  Grad 
udsat  for  Enfilering«  og  som  en  Hindring  for  at  »kunne 
foretage    Udfald«    paa    Befæstningens   hertil    mest    be- 


*)  Udhævet  af  mig. 

kvemme  Front,  og  at  det  anser  den  af  Regeringen  nu 
foreslaaede  permanente  Linie  bag  Oversvømmelsen  paa 
Nordfronten  for  »ikke  nødvendig«,  hvorimod  det  for- 
langer Bevarelsen  af  »Fortet  ved  Trianglen«,  hvilket 
Regeringen  nu  vil  nedlægge.  Mindretallet,  »Sepa- 
ratvotet«  forkaster  ligeledes  Regeringens  nye  Kamp- 
enceinte  paa  Nordvestfronten,  men  vil  have  en  anden 
langt  østligere,  og  med  fremskudte  Positioner,  hvad  Re- 
geringens ikke  har:  og  paa  Nordfronten  vil  det  ikke, 
som  Regeringen  nu  foreslaaer,  have  en  Kamp-,  men  en 
Sikkerhedsenceinte  med  fremskudte  Værker,  og  det  for- 
kaster Oversvømmelsen,  hvad  Regeringen  ikke  gjør. 
Regeringens  nye  Befæstningsforslag  for  de  to  Fronter 
er  saaledes  fuldstændig  underkjendt  ikke  blot  i 
det  af  Bahnson  selv  stiftede  krigsvidenskabelige  Selskab, 
men  ogsaa  i  den  under  hans  egne  Auspicier  dannede 
Befæstningskommission,  af  dens  Mindretal  som 
af  dens  Flertal.     Dette  er  yderst  fatalt. 

Hverken  blandt  Talerne  i  det  krigsvidenskabelige 
Selskab  1882 — 83  eller  blandt  Medlemmerne  i  Befæst- 
ningskommissionen  af  1883 — 84  findes  der  sikkert  en 
Eneste,  der  nu  mener  nøjagtigt  det  Samme,  som  han 
dengang  mente.  Enhver  forstandig  Mand  har  jo  baade 
den  Ret  og  den  Pligt,  at  følge  med  Udviklingen, 
og  den  gjør  sig  intet  Sted  mere  gjældende  end  paa 
Befæstningskrigens  Omraade.  Derfor  blev  det  baade  i 
Selskabet  og  i  Kommissionen  udtrykkelig  forudsat,  at 
det  daværende  Regeringsforslag  vilde  undergaae  For- 
andringer med  Hensyn  til  »Enkelthederne«,  der  først 
kunde  foretages,  naar  Bevilgningerne  forelaae.  at  intet 
Befæstningsforslag  kan  være  i  den  Grad  forudseende, 
at  der  ikke,  efterhaanden  som  Arbejdet  i  Marken  skrider 

frem.  maae  komme  nye  Overvejelser  om  mangfoldige 
»Detailler«,  og  at  dette  vil  vedblive  indtil  Ar- 
bejdets Slutning,  saafremt  man  vil  benytte  Teknikens 
Fremskridt.  Alle  saadanne  Ændringer  af  Enkeltheder 
havde  Befæstningskommissionen  forudset.  Men  hvad 
den  ikke  havde  tænkt  sig.  var  Forandringer  i  To- 
taliteten: en  fuldstændig  og  ukjendelig  Omkal- 
fatring af  Grundprincip  er ne  i  den  Befæstningsplan, 
som  den  havde  foreslaaet  Regeringen  og  Rigsdagen. 
Den  havde  ikke  tænkt  sig,  at  der  kun  et  Par  Aar  efter 
og  uden  mindste  Varsel  skulde  indfinde  sig  en  vældig 
Oversvømmelse,  der  bortskyllede  Nordvest-  og  Nord- 
frontens  Sikkerhedsenceinte  og  Forthnie.  saa  at  Sikker- 
hedsenceinten  blev  kastet  frem  72  Mil  længere  mod 
Nord  og  klumpede  sig  sammen  til  en  Kampenceinte. 
medens  der  af  Fortlinien  kun  bleve  de  4 — 5  permanente 
Værker  tilbage,  der  nu  rage  op  over  Vandene  som  lige 
saa  mange  permanente  Mindesøjler  om  Befæstnings- 
kommissionens  velsignelsesrige  Arbejde.  Nej,  dette 
havde  Kommissionen  ikke  tænkt  sig.  Naar  derfor 
Krigsminister  Bahnson.  i  Oktober  f.  A.,  har  kunnet 
fremlægge  sine  nye  Befæstningsplaner  i  Landsthinget 
med  de  Ord:  »det  er  i  alt  Væsenligt  de  samme 
Forslag,  som  have  været  fremsatte  her  flere  Gange 
siden  1881 — 82:  jeg  kunde  derfor  egenlig  indskrænke 
mig  til  at  henvise  til  mine  tidligere  Udtalelser  her  i 
Thinget  om  selve  Lovforslagene«  —  saa  vil  jeg  ikke 
sige  Hs.  Excellence,  hvad  han  er.  men  jeg  vil  sige 
ham.  hvad  han  ikke  er:  han  er  ikke  sandfærdig. 

Og  i  denne  Egenskab  har  Krigsminister  Bahnson 
Følgesvende  flere  end  nok.  Postulatet  om  »de  Sag- 
kyndiges Enighed <    har  nemlig  mere   end  noget  Andet 

ødelagt  Forsvarssagen.  Thi  de  Sagkyndige,  som  i  o^ 
udenfor  Rigsdagen  indtil  Dato  have  deltaget  i  Fæst- 
ningsagitationen,  vare  kun  rent  tilsyneladende 
enige.  Hele  Hemmehgheden  bestaaer  i,  at  de  til  en- 
hver Tid  vare  enige  om  det  af  Regeringen  sidst  frem- 
lagte Forslag,  selv  om  det  stod  i  fuldstændig  Strid  med 
de  foregaaende.  hvorom  de  ogsaa  i  sin  Tid  vare  enige. 
Indbyrdes  ere  de  vistnok  stadig  enige  under  Forsvars- 
sagens  utaUige  Faser,  men  Enhver  af  dem  befinder  sig 
i  permanent  Uenighed  med  sig  selv.  Man  kan  ikke 
nævne  blot  eet  Exompel  paa  en  militær  Agitator,  som 
under  Ravns  Ministerium  har  udtalt:  nej.  Kauffmanns 
Forslag  var  bedre,  eller  under  Rahnsons:  nej.  Ravns 
var  bedre,  eller  under  Bahnsons  forskjellige  Volter: 
nej,  den  sidste  var  den  værste.  Vi  have  vel  fornylig 
hørt  en  Generalstabsofficer  »varmt"  tale  for  Bahnsons 
første  Forslag,  men  det  viste  sig  hurtigt,  at  hans  In- 
subordination  kun  skyldtes  en  naiv  Uvidenhed  om,  at 
der  nu  var  et  andet  stik  modsat.  Men  jo  mere  ube- 
tinget brugeligt  et  Forslag  er,  desto  ubrugeligere  maa 
jo  det  Forslag  være,  som  det  har  afløst,  og  desto  be- 
tydningsløsere blive  jo  nu  de  Grunde,  man  gjorde  gjæl- 
dende  for  det  forrige.  Og  naar  det  er  de  samme 
Personer,  der  agitere  for  et  hvilketsomhelst  nyt  Forslag, 
Regeringen  fremlægger,  saa  tillade  vi  os  at  sige  de 
Herrer,  at  de  svigte  Landets  Tillid.  Ingen  af  de  mili- 
tære Agitatorer,  som  færdes  i  vore  Kroer  og  Theater- 
lokaler,  er  nemlig  ubekjendt  med  de  Anskuelser,  som 
kom  til  Orde  i  det  krigsvidenskabelige  Selskabs  For- 
handlinger i  1882 — 83,  men  de  ere  enige  om  systema- 
tisk at  fortie,  hvilke  Ulemper  og  Farer  den  eller 
den  Refæstnings-Foranstaltning  mentes  at  kunne  bringe 
over  Landet.      Men  da  Refolkningen  ikke    sætter  Pris 

paa  den  Slags  Enighed,  men  tvertimod  forlanger,  at 
man  skal  tale  rent  ud  og  Intet  stikke  under  Stolen, 
saa  er  de  »Sagkyndiges  Enighed«  reduceret  til  det  mest 
méprisable  Begreb,  og  den  Sag,  der  var  betroet  dem, 
»Forsvarssagen«,  til  det  mest  forhadte  Agitationsemne, 
som  man  kan  nævne.  Derfor  kunne  vi  takke  en  Re- 
gering, som  er  for  enfoldig  til  at  begribe,  at  den  ikke 
kan  vente  sine  Forslag  underkastede  en  baade  offenlig 
og  saglig  Kritik  af  sine  egne  Undergivne. 

Se  vi  derfor  bort  fra  de  Estrupske  militære  Agita- 
torer som  et  til  Forsvarssagens  Forstaaelse  fuldstændig 
unyttigt  Konsortium,  desto  mere  vildledende  jo  mere 
»enige«  de  ere,  staaer  indtil  videre  Alt,  hvad  Krigs- 
minister Bahnson  i  det  sidste  Aar  har  talet,  skrevet  eller 
handlet,  udelukkende  for  hans  egen  Regning.  Naturlig- 
vis har  han  forhørt  sig  om  sit  nyeste  Forslag  hos  In- 
geniør- og  Artillerikorpset,  ja,  han  har  endog  i  Februar 
1886  privat  lavet  et  lille  Tobakskollegium  til  dets  nær- 
mere Overvejelse.  Men  dette  er  os  det  Ligegyldigste 
af  Verden,  saalænge  vi  ikke  authentisk  og  in  ex- 
tenso kjende,  hvilke  sagkyndige  Udtalelser  der  ere 
fremkomne  om  hans  nye  Projekt,  hvilke  Voter 
der  ere  afgivne,  om  han  ikke  bagefter  har  ændret 
det,  og  med  hvilke  Motiver  maaske  enkelte  af  Med- 
lemmerne i  den  tidligere  Kommission  nu  begrunde 
deres  forandrede  Holdning  ikke  til  Befæstningens 
Detailler,  men  til  dens  Principer,  dens  Hovedformer 
m.  V.  Derfor  op  med  Papirerne.  Indtil  dette 
sker,  er  der  kun  Et,  hvormed  vi  med  vor  bedste  Villie 
kunne  sammenligne  Regeringens  nye  Befæstningsplan, 
og  dette  er  det  eneste  officielle  Dokument  vi  have, 
nemlig  Befæstningskommissionens  Betænkning 

af  1ste  Marts  1884,  suppleret  med  de  umiddelbart 
forudgaaende  Forhandlinger  i  det  krigsvidenskabelige 
Selskab.  Alene  hertil  kunne  vi  i  det  Følgende  holde 
os.  Hvad  Krigsminister  Bahnson  selv  forsikkrer  os 
om  sit  nye  Forslags  Brugelighed,  derom  bryde  vi  os 
foreløbig  aldeles  ikke,  hvad  enten  Forslaget  er  rigtigt 
eller  galt.  Thi  vi  have  ovenfor  set,  med  hvilken  Har- 
diesse  han  taler  om  de  to  »i  alt  Væsenligt  samme  For- 
slag«, og  vi  ville  i  det  Følgende  træffe  ligesaa  grave- 
rende Vidnesbyrd  om  hans  Mangel  paa  Paalidelighed. 
Men  heller  ikke  til  hans  Sagkyndighed  stiger  vor 
Tillid  i  mindste  Maade,  naar  vi  erfare,  med  hvilke  tak- 
tiske Begreber  han  tænker  sig  et  Forsvar  for  Hoved- 
staden. 

I  det  forløbne  Aar  har  Krigsminister  Bahnson  for- 
nemmelig i  »Berl.  Tid.«  viklet  sig  ind  i  en  ganske 
artig  Fejde  med  »Morgenbladet«  og  »Politiken«  om 
Kjøbenhavns  Befæstning.  Medens  jeg  beredvillig  ind- 
rømmer, at  Meget  i  Oppositionspressens  Angreb  er 
urigtigt,  overdrevent,  forsætlig  eller  uforsætlig  misfor- 
staaet,  maa  jeg  paa  den  anden  Side  erkjende,  at  i  alt 
Væsenligt  er  Krigsministerens  Forsvar  endt  med  et 
Nederlag,  hvad  jo  ikke  forhindrer,  at  et  andet  Forsvar 
kunde  havt  en  bedre  Skjæbne.  Og  jeg  skal  begrunde 
min  Ojjfattelse  ved  udelukkende  at  støtte  mig  paa  de 
sagkyndige  Betragtninger,  hvorom  der  var  overvejende 
eller  absolut  Enighed  dels  i  det  krigsvidenskabelige 
Selskab,  dels  i  Befæstningskommissionen.  Saaledes 
skriver  han  i  »Berl.  Tid.«  for  18.  Novbr.  f.  A. :  »Idet 
Oversvømmelsen  bibeholdes,  vil  Fjenden  først  have  at 
tilkæmpe  sig  Overgangen  over  den  og  dernæst  tørne 
mod    en    stærk    kontinuerlig    stormfri  Linie   med  vaad 


169 

Grav.  Tages  yderligere  i  Betragtning  den  Vanskelighed, 
som  det  vil  have  at  foretage  en  Fremrykning  i  D^Te- 
haven  og  anlægge  Batterier  i  Samme,  tør  det  nu  med 
saa  meget  større  Sikkerhed  siges,  at  Nordfronten  vil 
byde  en  Fjende  saadanne  Vanskeligheder,  at  han  vil 
foretrække  at  lade  den  urørt.«  Man  skulde  virkelig 
troe.  at  Hs.  Excellence  forestiller  sig  en  fjendtlig 
»Fremrykning  i  Dyrehaven«  som  en  Marche  over  St. 
Bernhard,  eller  selve  Dyrehaven  som  et  Slags  Afghani- 
stan med  uoverskuelige  og  utilgængelige  Bjerge  og 
rivende  Bjergstrømme,  for  hvilke  intet  Brotræn  holder. 
Men  Forhandlingerne  i  det  krigsvidenskabelige  Selskab 
lærer  os  noget  helt  Andet.  Der  blev  gjentagende  med 
Stwke   og    med    overvejende  Enighed  gjort    gjældende, 

1)  at  vi  aldeles  ikke  kunne  forhindre  en  fjendtlig  Frem- 
rykning paa  hele  Nordfronten,  ja,  at  Fjenden  tager  sin 
1ste  Artilleristilling  lige  for  Næsen  af  os  paa  Højde- 
rækken fra.  Bavnehøj  mod  Øst  gjennem  Dyrehaven, 
medens  vi  staae   og    kukulure    nede   bag  Lyngbyenge : 

2)  at  Oversvømmelsen  vel  er  en  stærk  passiv  Hindring 
for  Angriberen  i  det  Øjeblik,  han  vil  storme  vor  Stilling, 
men  at  den  indtil  dette  Tidspunkt  ligesaa  stærkt  for- 
hindrer os  selv  fra  Udfald  mod  Fjenden.  Hvad  dernæst 
angaaer  Værdien  af  en  »stærk  kontinuerlig  stormfri 
Linie  med  vaad  Grav«,  som  Fjenden  vil  »tørne  imod«, 
fremfor  de  tidligere  Forter  med  en  bagved  liggende 
Enceinte — ja  det  er  just  herfor,  vi  saa  inderlig  gjerne 
ville  have  en  lidt  paalideligere  Autoritet  end  Krigs- 
minister Bahnson.  Indtil  vi  blive  saa  lykkelige,  tillade 
vi  os  med  alle  Sagkyndige  Landet  over  (minus  Hs. 
Excellence  og  de  Omrejsende),  at  betragte  Nord- 
fronten som  Kjøbenhavns  Befæstnings   mest   vitale 

Punkt  —  en  Front,   som   ingen  Fjende  »vil  foretrække 
at  lade  urørt.« 

I  Krigsministerens  Polemik  med  Oppositionspressen 
sidste  Sommer  have  Skovrydningerne  spillet  en 
fremragende  Rolle.  Striden  førtes  fra  begge  Sider  med 
den  yderste  Forbittrelse  og  med  gjensidig  Bevidnelse 
af  den  oprigtigste  Ringeagt.  I  Modsætning  til  Opposi- 
tionens svulmende  Tanke  om  hele  D\Tehavens,  Erme- 
lundens.  Ordrup  Krat,.  Charlottenlunds  m.  v.«,  kortsagt 
hele  det  officielle  Lystskovdistrikts  Ødelæggelse,  d.  v.  s. 
over  2000  Tdr.  Ld.  —  staaer  den  indskrumpede  Bahn- 
sonske  Paastand:  »Et  Par  Træer*.  Han  vil  heri  søge  sin 
Støtte  hos  >Befæstningskomniissionen  af  1884,  hvis  Op- 
gave det  bl.  A.  netop  var  detailleret  at  angive  de  nød- 
vendige Sløjfninger  og  Rydninger.«  Men  »Befæstnings- 
kommissionen«  opstiller  noget  langt  mere,  end  del 
behager  Krigsminister  Bahnson  at  rykke  ud  med.  Dette 
skal  jeg  nu  meddele,  idet  jeg  aldeles  ikke  indlader  mig 
paa  den  militære  Værdi  af  Kommissionens  Rydnings- 
regler.  Derimod  tillader  jeg  mig  som  Fagmand  den 
Mening,  at  der  fra  et  forstmæssigt  Standpunkt  hersker 
lidt  Uklarhed  i  Kommissionens  Hugningsbegreber.  For 
det  Første  skjelner  den  under  Rubriken  »I  Fredstid« 
mellem  hvad  der  skal  »afdrives«  og  hvad  der  skal  »for- 
beredes« til  Afdrivning.  Men  naar  »Forberedelsen« 
ikke  skal  være  den  rent  forstmæssige  Forberedelse  til 
Foryngelseshugster  —  og  i  saa  Fald  kan  den  ikke 
vilkaarlig  vælges,  fordi  den  er  bestemt  af  Skovens 
Alder  og  Hugstrække  —  bliver  den  ensbetydende  med 
en  Forhug  n  in  g.  en  Ødelæggelse  af  Skoven,  uden 
Hensyn  til  en  fremtidig  Opvæxt.  og  da  er  der  jo  ingen 
Grund    til  at  opsætte  dens  totale  Afdrivning,    selv  om 

den  ikke  forinden  blæser  omkuld.  Dernæst  skjelner 
Kommissionen  mellem  »Storskov«  og  > Ungskov  .  som 
skulde  den  sidste  hurtigere  kunne  Qernes,  og  Fæld- 
ningen derfor  opsættes  til  Krigen.  Men  dette  er  ingen- 
lunde givet.  I  de  yngre  Bevoxninger  er  det  naturligvis 
lettere  at  fælde  det  enkelte  Træ  end  i  den  gamle  Skov. 
Men  dels  kan  Stammetallet  være  2 — 3  Gange  saa  stort, 
saa  Fældningen  paa  en  Tønde  Land  her  omtrent  tager 
den  samme  Tid  som  i  Storskoven.  Dels  maae  de  om- 
huggede Træer  jo  bort  saavel  det  ene  som  det  andet 
Sted.  fordi  de  ellers  vilde  skjule  en  Nærmelse  af  det 
fjendtlige  Fodfolk,  og  da  behoves  der  flere  Transport- 
midler til  det  yngre  end  til  det  gamle  Træ,  fordi  det 
første  ved  Læsningen  frembyder  større  Mellemrum  end 
det  sidste.  Naar  derfor  Bevoxningen  ikke  er  af  saa 
smaa  Dimensioner,  at  den  kan  blive  liggende  uden  at 
skjule  en  fjendtlig  Fremrykning,  er  der  for  Rydnings- 
arbejdets Vedkommende  ingen  Forskjel  mellem  >  Ung- 
skov« og  »Storskov- . 

Hvad  Krigsminister  Bahnson  vil  rydde  >i  Freds- 
tid«, ses  af  hans  Art.  i  »Berl.  Tid.«  for  14.  August  f. 
A.,  nemhg  1,  »enkelte  Træer  paa  Fureaaens  sumpede 
Bred«.  2,  »i  Ermelunden  et  Belte  af  samme  Brede  som 
Kanalen«,  3.  »nogle  Pletter  paa  Grund  af  Batterianlæg, 
nemlig  i  Ordrup  Krat«  og  »i  Nærheden  af  Emiliekilde«. 
Dette  er  tilvisse  overmaade  Lidt,  og  »intet  Menneske 
kan«,  som  han  skriver.  > falde  paa  at  besvære  sig  her- 
overs. Men  nu  kommer  »Befæstningskommis- 
s ionen«.  Deres  Excellence.  For  at  begynde  med 
Nordvestfronten  forlanger  den,  se  Bilaget  til  Betænk- 
ningen, i  Fredstid  Udhugninger  gjennem  Hareskov, 
og  gaae  vi  længere  mod  Nord.  til  Terrænet  om    »Fure- 

aaens  sumpede  Bred«,  fordrer  den.  blandt  Hvad  der 
skal  'Udføres  strax*)  ved  den  fortifikatoriske  Arme- 
ring«, altsaa  med  Krig  i  Sigte,  at  Lyngby  »tildels 
ryddes <.  Borthugningen  af  »Alders hvile  Park'^  og 
Udhugninger  gjennem  »Frederiksdal-  og  Nybro- 
skov«.  Længere  mod  Øst  komme  vi  til  Lystskov- 
distriktet, der  begynder  ved  Ermelunden.  Men  i  Stedet 
for  et  »Belte  af  Kanalens  Brede«,  som  Krigsminister 
Bahnson  vil  have  ryddet  i  Fredstid,  forlanger  Befæst- 
ningskommissionen  Skoven  bort  i  Fredstid:  Arealet 
er  134  Tdr.  Ld..  hvoraf  en  Del,  »Husarsletten«,  er  ube- 
voxet.  Endelig  staae  vi  ved  Fortunen  i  Dyrehaven. 
Heller  ikke  her  nøjes  Kommissionen  med  »et  Par 
Træer«,  men  den  forlanger  hele  Storskoven  Syd 
for  Vejen  Fortunen  —  Klampenborg  afdrevet 
allerede  i  Fredstid.  Og  dette  stemmer  nøjagtigt 
med  samtlige  L'dtalelser  i  denne  Sag  i  det  krigsviden- 
skabelige Selskab,  hvor,  som  man  vil  mindes,  selve 
Talsmændene  for  en  Befæstning  Syd  for  Lyngbyenge 
udtrykkelig  fremhævede  Nødvendigheden  af  meget  »be- 
tydelige Skovrydninger«,  i  det  Mindste  indtil  bemeldte 
Vej.  og  at  disse  burde  foretages  allerede  i  »Freds- 
tid« ved  »Storskovens«  Afdrivning.  Men  nu  er  den 
Syd  for  Vejen  fra  Fortunen  til  Klampenborg  liggende 
Del  af  Dyrehaven  ikke  mindre  end  161  Tdr.  Ld.  Den 
rummer  ca.  130(iO  Favne  Kløvebrænde  og  Fagotter 
næsten  Altsammen  Bøg.  Og  den  hører  til  den  ældste 
sammenhængende  Storskov,  vi  have  i  Landet,  thi  den 
har  ingen  Bevoxninger  under  1<»0 — 110  Aar.  medens 
dens    ældste    naae    op    til    200 — 220   Aar.     Her   findes 


*)  Udhævet  af  Kom  missionen. 

aldeles  ingen  »Ungskov<.  Vi  ere  saaledes  nu  komne 
til  134  Tdr.  Ld.  i  Ermelunden  og  161  Tdr.  Ld.  i  Dyre- 
haven, eller  295  Tdr.  Ld.,  som  vil  forsvinde  af  Lyst- 
skovdistriktet.    Men  det  bliver  langt  fra  herved. 

Thi  Befæstningskommissionen  fordreryderligere 
Rugninger:  1)  Indtil  1000  Alen  foran  Glaciet  fjærnes 
Alt,  der  giver  Skyttesværme  Dækning,  2)  indtil  2500 
Alens  Afstand  maa  man  have  et  almindeligt  Indsyn  i 
Terrænet,  3)  indtil  4000  Alens  Afstand  maae  de  Steder, 
som  egne  sig  til  Batterianlæg,  blottes,  4)  indtil  (3000 
Alens  Afstand  maae  der  i  Hovedskudretningen  føres 
30 — 80  Alen  brede  Gjennemhugninger.  —  Heller  ikke  her 
skal  jeg  indlade  mig  paa  den  militære  Værdi  af  Kom- 
missionens Bestemmelser,  tilmed  da  der  siden  1884 
Intetsomhelst  er  passeret  paa  Vaabenteknikens  og  Skyd- 
ningens Omraade,  som  enten  afkræfter  eller  bestyrker 
deres  Rigtighed.  Nu  Hgesom  dengang  er  Artilleriet 
baseret  paa  det  riflede  og  langtrækkende  Skyts,  og  Be- 
tingelserne for  dettes  Virkning  gjennem  Forterrænets 
Forberedelse  kunne  derfor  ikke  nu  have  ændret  sig. 
Det  Eneste,  som  kan  indskrænke  Nødvendigheden  af 
vidtstrakte  Skovrydninger,  er  den  indirekte  Skydning, 
som  gjør  det  muligt  at  ramme  et  Objekt,  man  ikke 
kan  se.  Men  denne  har  man  kjendt  i  mange  Aar,  og 
at  Befæstningskommissionen  har  taget  den  med  i  Be- 
regningen, ses  alene  deraf,  at  den  i  Betænkningen 
fremhæver  Krigshistoriens  største  Exempel  paa  den 
indirekte  Skydnings  Betydning,  nemlig  den  bekjendte 
Skydning  fra  Mont  Valérien  under  Paris"  Belejring. 

Forudsætte  vi  altsaa,  at  Befæstningskommis- 
sionens  fire  ovennævnte  Regler  ere  militært  rigtige, 
spørge    vi    dernæst  om  deres  Virkning  paa  Dyrehaven. 


174 

Vi  kunne  da  her  strax  se  bort  fra  Regel  1),  fordi  det 
Syd  for  Vejen  Fortunen — Klampenborg  liggende  Stykke 
som  udelukkende  Storskov  maa  afdrives  allerede  i 
Fredstid,  efter  Kommissionens  Bestemmelse.  Skovens 
videre  Skjæbne  afhænger  da  af.  hvor  Fjenden  vil  be- 
gynde Artillerikampen.  Jo  nærmere  dette  bliver  vor  egen 
Stilling,  desto  mere  vil  Skoven  spares,  men  desto  far- 
ligere bliver  ogsaa  vor  Situation.  Tager  han  t.  Ex., 
hvad  man  mener  i  adskillige  militære  Kredse,  sin  første 
Artilleristilling  paa  Vejen  mellem  Fortunen  og  Klam- 
penborg, behøves  der  her  ikke  at  ryddes  Mere  end 
Skoven  mellem  Vejen  og  Engene.  Men  denne  Stilling 
bør  aldrig  kunne  tænkes  som  hans  første,  dersom 
vi  ville  tænke  os  en  Kamp  paa  Nordfronten.  Vi  have 
set  af  det  krigsvidenskabelige  Selskabs  Forhandlinger, 
at  vi  med  en  Styrke  som  det  sjællandske  Mandskab 
ikke  kunne  forhindre  Fjenden  at  tage  sin  1  ste  Artilleri- 
stilling paa  en  Afstand  af  henimod  4000  Alen  fra  Be- 
fæstningslinien,  og  at  kun  saalænge  vi  holde  ham  paa 
denne  Afstand,  Hovedstaden  er  sikkret  mod  et  Bom- 
bardement. Men  Vejen  Fortunen — Klampenborg  ligger 
kun  1000  å  1500  Alen  fra  vor  Linie  bag  Lyngby 
Enge,  og  den  bør  derfor  ikke  være  hans  1ste,  men 
hans  2den  Artilleristilling.  Ere  vi  virkelig  saa  svage, 
at  han  uden  en  forudgaaende  Artillerikamp  og  uden 
Paralleler  kan  stille  sig  op  })aa  bemeldte  Vej,  behøver 
han  ikke  senere  at  ulejlige  sig  med  en  ny  Stilling.  I 
en  saa  ringe  Afstand,  paa  Geværskuds  Distance,  vil 
hans  Artilleri  tordne  med  overvældende  Virkning  mod 
vor  nordre  Befæstningslinie .  vil  han  nedskyde  vore 
Dæmninger  og  aflede  vor  Oversvømmelse,  og  hans 
Storm  bliver  uundgaaelig  og  sikker. 

Hvad  mener  BefæstQiiigskommissioQen  herom? 
Thi  til  denne  holde  vi  os  her,  og  det  er  dennes  >de- 
taillerede  Bestemmelser*,  som  Krigsminister  Bahnson 
dristigt  paaberaaber  sig.  Kommissionen  drofter  ikke 
Muligheden  af  en  1ste  tjeudthg  Artilleristilliug  paa 
Vejen  Fortunen — Klampenborg,  og  den  vil  heUer  ikke 
kuime  tænke  sig  en  Saadan.  med  mindre  den  vil  for- 
dømme sin  egen  Plan.  Den  maa  derfor  nodvendig 
forudsætte  en  1ste  Qendtlig  StiUing  nordUgere  end  demie 
Vej:  tilmed  var  det  jo  meningslost  i  Regel  2.  3  og  4 
»at  forlange  Skiidhnier«  paa  saadaune  Afstande  fira  vor 
egen  Stilliug,  som  falde  Nord  for  Vejen.  Men  under 
denne  Forudsætning  kan  Fjenden  ikke  begynde  med 
en  dominerende  Stilling,  som  er  sydligere  end  en 
Linie  fra  Taarbæk  over  Præsteslettea  til  Dyrehave- 
gaardsplateauet.  Den  ligger  2000  Alen  fra  Vejen  For- 
tunen—Klampenborg, eller  3000  a  3500  Alen  fira  vor 
StiUing  Syd  for  Engene.  Den  stemmer  saaledes  sær- 
deles godt  ikke  blot  med  det  krigs videnskabeHge  Sel- 
skabs Forudsætning  af  en  1ste  Qendtlig  ArtUleristiUiug 
3 — 1000  Alen*)  foran  vore  Fronter,  men  ogsaa  med 
Befæstningskommissioueus  Regel  3:  Blottelse  indtil  4000 
Alen  af  Steder  til  tjendtlige  Batterianlæg.  Herved  have 
vi  bestemt  den  Del  af  D\Tehaven.  som  vil  blive  draget 
ind  under  vor  og  Fjendens  Behandling:  paa  Stykket 
2000  Alen  Nord  for  Vejen  Fortunen — Klampenborg  har 
D\Tehaven  en  Brede  af  4500  Alen.  mellem  Fortunen 
og  Sundet,  altsaa  et  Areal  af  640  Tdr.  Ld.;  og  regnes 


*■)  Hvorvidt  deune  Afstand  for  en  1ste  Artilleristilling  firem- 
tidig  vil  gjælde  overfor  Artilleriets  stigeade  Udvikling,  skal 
jeg  ikke  bedomme. 

hertil  de  160  Tdr.  Ld.  Syd  for  den  nævnte  Vej,  bliver 
vort  Forterræn  i  Dyrehaven  saaledes  800  Tdr.  Ld. 
Hele  den  derpaa  staaende  Skov  vil  senest  et  Aar  efter 
Belejringen  være  forsvunden,  naar  vi  tage  vor  Nord- 
front Syd  for  Lyngbyenge.     Hvilket   jeg    nu    skal   vise. 

At  borthugge  det  2000  Alen  brede  Bælte,  de  640 
Tdr.  Ld.  Nord  for  Vejen  Klampenborg — Fortunen  (thi 
med  hvad  der  ligger  Syd  for.  ere  vi  jo  paa  det  Rene) 
vil  ikke  i  enhver  Henseende  være  heldigt  for  os.  Dels 
nytter  det  jo  i  og  for  sig  ikke,  at  vi  borthugge  Skoven 
paa  saadanne  Steder,  hvor  alene  Folderne  i  Terrænet 
ere  tilstrækkelige  til  at  dække  Fjenden.  Dels  kunde 
der  være  enkelte  skovbevoxede  Partier  i  Forterrænet, 
der  skjule  vore  eventuelle  mindre  Udfald  mod  Fjenden, 
og  som  altsaa  ville  styrke  vort  Forsvar,  indtil  han  har 
bi'agt  Offre  ved  at  tage  dem.  Men  Terrænfolderne  ere 
hverken  forstmæssigt  eller  landskabsgartnerisk  fordelte, 
og  skal  Skoven  alene  skylde  dem  sin  Redning,  vil  den 
frembyde  en  kaotisk  Gruppering  af  de  mest  eventyrlige 
og  meningsløse  Former.  Og  de  enkelte  bevoxede  Po- 
sitioner, som  det  kunne  være  værd  foreløbig  at  holde 
i  Forterrænet,  kunne  kun  rent  tilfældig  forliges  med 
Befæstningskommissionens  Regler.  —  Selv  det  mest 
fantasiløse  IMenneske  maa  vel  kunne  begribe,  at  naar 
der  skal  skaffes  »Indsyn«  i  en  Bevoxning,  flere  tusind 
Alen  fra  en  Stilling,  og  naar  den  endog  skal  gjennem- 
hugges  med  »Skudlinier^  indtil  80  Alens  Brede,  maa 
den  i  den  Grad  udtyndes  og  forhugges,  at  den  ophører 
med  at  væne  Skov.  og  bliver  til  et  landskabsgartnerisk 
Uhyre,  hvis  Lige  man  maa  rejse  Verden  rundt  for 
at  finde. 

I  denne  smagfuldt  > forberedte*  Skikkelse  vil  Fjen- 

den  træffe  Dyrehaven,  naar  han  har  vovet  sig  ind  paa 
den  efter  Krigsminister  Bahnsons  Mening  »vanskelige 
Fremrykning«  gjennem  denne  Skov.  Og  naar  han 
har  jaget  os  ud  af  vort  Forterræn,  d.  v.  s.  naar  han 
har  sat  sig  fast  deri,  vil  han  selv  lægge  den  sidste 
Haand  paa  Dyrehavens  Ruin.  Ogsaa  han  vil  nemlig 
hugge.  Han  behøver  naturhgvis  ikke  at  rydde  Alt 
»indtil  1000  Alen«  foran  sin  Stilling,  thi  vore  Skytte- 
sværme ville  jo  ikke  længere  genere  ham.  Han  be- 
høver heller  ikke  at  skaffe  sig  et  »Indsyn«  gjennem  Sko- 
ven fra  hans  til  vor  Stilling,  thi  han  kan  benytte  sig 
af  det,  som  vi  have  besørget  fra  vor  til  hans  Stilling. 
Men  han  vil  hugge  sig  »Skudlinier«.  Ogsaa  han 
møder  jo  med  et  formidabelt  Artilleri,  som  han  agter  at 
anvende.  Derfor  vil  han  fjerne  Alt,  hvad  der  hindrer 
hans  Skydning.  Derved  bliver  det  ham  muligt  at  kon- 
centrere sin  Ild  paa  de  Funkter  i  vor  Position,  der 
forekomme  ham  som  de  vigtigste,  medens  vi  staae 
aldeles  værgeløse  overfor  hans  Udhugningssystem,  og 
maae  acceptere  de  Skudhuler,  han  behager  at  give  os. 
Og  dette  vil  Fjenden  kunne  gjøre  fra  det  Øjeblik,  han 
bliver  Herre  over  vort  Forterræn. 

Derfor  bliver  det  vor  Opgave  at  forberede 
Forterrænet,  medens  vi  have  det  i  vor  Magt,  nemlig  i 
Fredens  Dage,  ved  at  bortrydde  Alt,  hvad  der  under 
Krigen  vilde  genere  vor  Stilling.  Men  denne  uvurder- 
hge  Fordel  over  Fjenden  maa  ogsaa  af  yderste  Evne 
og  hensynsløst  benyttes.  Ellers  faae  vi  Krigen 
fra  1864  om  igjen :  vore  Artillerister  bortpillede  som 
ved  Danevirke,  vore  Afdelinger  fangede  som  ved  Bøffel- 
kobbel,  vor  Stilling  overrumplet  som  Als  fra  Sandbjerg- 
skov.   Man  vogte  sig  vel  for  at  troe,  hvad  Krigsminister 

12 

Bahnson  og  de  andre  ambulante  Agitatorer  i  Modsæt- 
ning til  Befæstningskommissionen  fortælle  os,  at  det  er 
tidsnok  at  opsætte  Forterrænets  Forberedelse  til  Krigen 
er  for  Døren.  Sligt  kan  gjælde  overfor  Udlandets  Fæst- 
ninger, hvor  vidtløftige  Kombinationer  maae  udføres  og 
store  Slag  vindes,  inden  Fjenden  staaer  foran  Fæst- 
ningen. Men  vi  maae  være  indrettede  paa  langt  hur- 
tigere Resultater,  og  vort  Forterræn  i  Dyrehaven  kan 
ikke  forberedes,  naar-  Krigen  først  er  erklæret.  At  faae 
Træerne  omkuld  er  det  Mindste,  dog  selv  dette  tager 
Tid.  Men  hvorledes  vil  man  paa  disse  mange  Hundreder 
Tønder  Land  faae  Skoven  ophugget,  saa  den  kan  læsses, 
hvorledes  vil  man  faae  Kjøretøjer  til  Transporten,  og 
hvor  vil  man  lægge  denne  uhyre  Vedmasse  af  Millioner 
Kubikfod  ?  Altsammen  paa  en  Tid,  hvor  mangfoldige  andre 
Arbejder  kræve  vor  Kraft?  Og  er  Fjenden  først  foran 
Fæstningen,  faae  vi  ikke  Lov  til  at  fjærne  Skoven.  Det 
vil  medføre,  at  den  bliver  behandlet  efter  Fjendens 
og  ikke  efter  vort  taktiske  Tarv.  Enhver  Opsættelse 
af  Dyrehavens  Rydning  fra  vor  Side  kan  derfor  blive 
skjæbnesvanger  for  vor  Fremtid.  Og  for  Skovens 
Fremtid  er  det  komplet  ligegyldigt,  om  den  ryddes  før 
eller  efter  Krigen.  Thi  hvorledes  troer  man,  at  Dyre- 
haven vil  se  ud  blot  efter  et  Par  Ugers  Belejring? 
Gjennemfuret  med  Skudhuler  i  alle  tænkelige  Retninger 
mellem  Nord  og  Syd,  Træerne  sprængte  med  Dynamit 
eller  athuggede  ved  Roden  eller  afsavede  i  Brysthøjde, 
Resten  flænget  af  Geværkugler  eller  splintret  af  Gra- 
nater, vil  den  afgive  et  Billede  paa  Ødelæggelsens  Ve- 
derstyggelighed, som  man  hurtigst  muligt  vil  fjærne  ved 
at  rasere  Stumperne. 

Dette  bliver  Følgen  af  vor  Stilling  Syd  for  Lyngby- 

enge.  Men  ikke  enhver  Stilling  Nord  for  disse  vil 
redde  Dyrehaven.  Lægge  vi  t.  Ex.  en  Fortlinie  over 
Dyrehavegaard,  Præstesletten  og  Taarbæk  faae  vi  det 
Selvsamme  kun  paa  en  anden  Maade.  Thi  enten  maa 
denne  Linie  støttes  af  en  bagved  liggende  Enceinte 
eller  af  en  Stilling  mellem  denne  og  Forthnien.  Vi 
maae  da  helt  borthugge,  hvad  der  ligger  mellem  Fort- 
linien og  Eremitagesletten,  og  hvad  der  ligger  mellem 
Fortlinien  og  den  bagved  liggende  Linie,  maae  vi  for- 
hugge med  SkudUnier  fra  den  sidste  over  den  første 
—  og  hvad  vi  da  levne  af  Skoven,  vil  blive  ødelagt  af 
den  fjendthge  Ild  mod  vore  to  Linier.  Skal  Skoven 
bevares,  maae  vi  længere  mod  Nord  med  vor  Befæst- 
ning. Derved  slippe  vi  vel  ikke  for  et  dominerende 
Forterræn,  men  det  bliver  i  ethvert  Fald  ikke  værre 
for  os,  end  det  nu  er  i  vor  Stilhng  bag  Lyngbyenge. 
Men  den  vil  medføre  en  forøget  Bekostning.  Thi  jo 
mere  vi  gaae  Nord  paa,  desto  mindre  kunne  vi  støtte 
den  højre  Fløj  paa  Flaaden.  Dette  kan  kun  opvejes 
ved  Anlæget  af  et  Par  Forter  mod  Sundet.  Men  det 
er  værd  at  overveje,  om  vi  ikke  hellere  bør  bebyrde 
os  med  Forrentningen  af  den  hertil  fornødne  Kapital, 
end  at  se  Dyrehaven  forsvinde. 

Der  er  for  det  Første  økonomiske  Grunde.  Det 
er  nok  sandt,  hvad  jeg  læste  hos  en  overordenlig  højt- 
staaende  militær  Agitator,  at  til  »Mester  Jakel«  finde  vi 
sagtens  Plads.  Men  Sagen  har  en  langt  dybere  Betyd- 
ning. Jeg  fæster  mig  ikke  ved  Oppositionens  Paastand, 
at  ved  Dyrehavens  Rydning  »ville  Grundejendonmiene 
synke  i  Værdi«.  Dette  vil  naturligvis  ske  med  de 
mange  smaa  Arealer,  som  anvendes  til  Haver  og  Vil- 
laer.    Men  den  store  Grundejendom,    selve  Dyrehaven, 

12* 


.  180 

vil  aabenbart  stige,  hvad  Jordens  Værdi  betræffer,  ved 
at  benyttes  som  Ager  fremfor  at  bære  en  Bevoxning, 
der  som  Lystskov  ikke  kan  strengt  forstmæssig  be- 
handles, og  som  økonomisk  forlængst  har  overlevet  sig 
selv.  Derimod  er  Dyrehavens  Beliggenhed  saavel 
direkt  som  indirekt  en  enorm  Indtægtskilde.  Man 
behøver  blot  at  betragte  den  store  Trafik,  dette  Terri- 
torium daglig  holder  i  Gang  tillands  og  tilsøs.  Her 
interesserer  os  langt  fra  udelukkende  det  rene  Netto, 
den  Dividende,  som  tilfalder  Aktionærerne  i  de  pri- 
vate Entrepriser,  Sporvejen  og  det  forenede  Dampskibs- 
selskab. Saavidt  jeg  kan  skjønne,  har  især  det  Sidste 
ingen  stor  Fortjeneste  af  Dyrehavstrafiken.  Men  saavel 
dette  som  Sporvejen  faaer  jo  dog  sine  store  Udgifter 
dækkede  af  Bruttoudbyttet,  og  i  dette  participere 
mange  af  vore  Industrier,  og  deraf  leve  mange  Men- 
nesker. Selv  om  jeg  havde  et  tilstrækkeligt  Materiale 
til  en  nøjagtig  Bedømmelse  deraf,  skulde  jeg  ikke  her 
komme  ind  paa  de  private  Foretagenders  Udbyttefor- 
hold. Derimod  gjør  jeg  mig  neppe  skyldig  i  en  Indis- 
kretion ved  at  meddele  følgende  Data  for  Statsbanens 
Vedkommende. 

Med  den    kjøbenhavnske   Station,  Hellerup-.  Char- 
lottenlund- og   Klampenborg -Stationen  har  hele  Bane- 
strækningen mellem  Kjøbenhavn  og  Dyrehaven  i  Drifts- 
aaret  1885—86  givet  en  Indtægt  af: 
Persontrafiken   om    Vinteren    og    Godstra- 

fiken  hele  Aaret     ea.      45000  Kr. 

Persontrafiken  om  Sommeren     620000   — 

Summa 665000   — 

Driftsudgiften  maa  kalkuleres  til 495000  Kr, 

Altsaa  Netto     170000  Kr. 

Heraf  kan  man  regne,  at  Halvdelen,  85000  Kr.,  falder 
paa  Strækningen  Charlottenlund — Klampenborg,  for- 
rentende en  Kapital  paa  2  Mill.  Kr.  Men  da  ogsaa 
den  sidste  Strækning'^  maa  give  et  flere  Gange  større 
Bruttoudbytte  til  Fordeling  mellem  Mangfoldige,  vil  det 
være  indlysende,  at  alene  denne  lille  Banestump  op- 
vejer, hvad  et  Par  Kystforter  vilde  koste.  Kommer 
hertil  Udbyttet  af  de  to  ovennævnte  private  Entrepriser, 
faaer  man  et  Begreb  om  Dyrehavens  økonomiske  Be- 
tydning. Og  saa  Meget  maa  vel  nu  være  klart,  at  om 
end  Skovens  Forsvinden  ikke  vilde  medføre  de  be- 
meldte Trafikers  totale  Ophør,  turde  det  dog  paa  det 
Nærmeste  være  finansielt  Vanvid  at  ville  kjøbe  et  Par 
Værker  paa  Skovens  Bekostning.  Men  ogsaa  i  en 
anden  Henseende  gjør  Dyrehaven  sin  Værdi  gjældende. 
Thi  den  bidrager  mere  end  noget  Andet  til  Kjøben- 
havns Betydning  som  en  europæisk  By.  Den  trækker 
hvert  Aar  Skarer  af  Udlændinge  til  os,  der  knytte  so- 
ciale og  merkantile  Forbindelser  med  vor  Befolkning, 
og  som  vende  hjem  med  Berømmelse  over  Hovedstaden 
og  dens  Omegn ,  og  derved  give  Impulsen  til  nye 
Forbindelser.  Men  dette  internationale  Samkvem  vil 
tabe  sig  i  samme  Grad,  som  Omegnen  gjøres  til  en 
Ørken. 

Dernæst  er  der  politiske  Grunde,  som  tilraade 
os  at  lade  Dyrehaven  i  Fred.  Saalænge  man  kan  ind- 
bilde enfoldige  Mennesker,  at  en  Skov  kan  bevares 
mellem  to  fjendtUge  Artilleristillinger,  gaaer  Alt  glat. 
Men  naar  der  engang  kommer  en  tænksom  og  konse- 
kvent Krigsbestyrelse.  som  indser,  at  det  er  i  Fredstid. 
Skoven  bør  bort,  hvis  det  skal  være  Mening  med  en 
Fæstninff.    og    naar    den    begynder  for  Alvor  at  hugge 

ned  paa  den,  vil  Erkjendelsen  hos  Befolkningen  vaagne, 
og  der  vil  rejse  sig  en  Storm  af  Uvillie  saavel  mod 
Regeringen  som  mod  Forsvarssagen.  Mangfoldige  Paa- 
virkninger  ville  da  gjøre  sig  gjældende  paa  højere  og 
højeste  Steder,  og  ingen  Agitation  vil  forsømme  et  saa 
populært  og  taknemmeligl  Æmne  som  Dyrehavens  Øde- 
læggelse. Resultatet  vil  blive,  at  Skoven  ikke  kom- 
mer bort  i  rette  Tid,  og  at  Fjenden  vil  træffe  os 
med  et  ligesaa  maadéhg  forberedt  Forterræn,  som  vi 
mødte  med  i  1864.  Selv  taler  jeg  tilvisse  ikke  af 
æsthetiske  Hensyn;  de  ere  for  mig  uden  Værd,  naar 
mere  reelle  Grunde  paatrænge  sig.  Men  mit  Princip 
er  her  som  overalt  i  Politiken:  Ophids  aldrig,  naar 
det  kan  undgaaes,  thi  der  bliver  altid  Nok,  som  ikke 
kan  gjennemføres  uden  Ophidselse.  Og  denne  vil  ind- 
finde sig,  saasnart  det  gaaer  op  for  Befolkningen, 
hvilke  Offre  i  Forterrænet,  ligefra  Lyngby  til  Sundet,  en 
Befæstning  bag  Lyngbyenge  vil  medføre,  og  Vredens 
Skaale  ville  fyldes,  naar  det  bliver  klart,  hvorledes 
man  har  lirket  og  lusket  Befæstningssagen  igjennem. 
Naturligvis  skal  Alt  vige  for  Forsvaret;  det  var  jo  ufor- 
standigt, om  man  vilde  paalægge  et  Folk  den  største  af 
alle  Byrder  —  og  samtidig  underordne  den  andre  Hen- 
syn. Men  Forsvarets  Værdi  stiger  og  falder  jo  ikke 
ubetinget  med  Byrdens  Størrelse.  Kunne  derfor  (Smlgn. 
S.  199)  vore  Sagkyndige,  uden  at  tilsidesætte  militære 
Krav,  enes  om  en  Nordfront,  som  ikke  trækker  den 
fjendtlige  Ild  ind  paa  Dyrehaven  Syd  for  Eremitage- 
sletten, selv  om  derved  skulde  paaføres  os  en  Anlægs- 
udgift til  et  Par  Forter  mere,  er  mit  Raad  dette: 
Rør  ikke  ved  Skoven. 

Oppositionen  har  vistnok  gjort  sig  skyldig  i  den 
Overdrivelse,  at  Kjøbenhavns  Befæstning  vil  medføre 
hele  Lystskovdistriktets  Ødelæggelse.  Sandheden  er, 
at  800  Tdr.  Land  af  Dyrehaven,  Ermelundens  1 34  Tdr. 
Ld.  og  nogle  smaa  Arealer  til  Batterianlæg  bag  Lyngby- 
enge, tilsammen  ca.  1000  Tdr.  Ld.  eller  Halvdelen  af 
Lystskovdistriktet  vil  forsvinde,  medens  det  Øvrige  af 
Dyrehaven,  den  6 — 700  Tdr.  Land  saa  godt  som  ube- 
voxede  Eremitageslette,  ikke  kan  ødelægges,  og  ca.  400 
Tdr.  Ld.  (Charlottenlund  o.  A.)  af  Distriktet  kan  bevares. 
Krigsminister  Bahnson  derimod  har  gjort  sig  skyldig  i  den 
langt  større  Usandhed,  at  kun  »et  Par  Træer«  i  Fredstid 
skulde  bort,  og  at  i  Krigstid  det  Hele  vilde  reducere 
sig  til  noget  »temmehgt  Ubetydeligt«.  Og  medens  Op- 
positionen kan  undskylde  sin  Overdrivelse  med  Mangel 
paa  Sagkundskab,  kan  Hs.  Excellence  det  ikke.  Thi 
han  kjendte  ikke  blot  alle  Udtalelserne  i  det  krigsviden- 
skabelige Selskab  om  en  Krig  i  Dyrehaven,  men  han 
vidste  ogsaa,  hvilke  Bestemmelser  om  Skovrydninger 
Befæstnhigskommissionen  har  opstillet.  Konsekvenserne 
heraf  har  han  tilsløret,  i  Kraft  af  det  samme  uman- 
dige Fortielsessystem,  hvormed  de  Omrejsende 
forlængst  have  ruineret  Forsvarssagen.  Og  til  hvilken 
Grad  han  har  drevet  dette  System,  viste  han  sidste 
Sommer  ved  at  afslaae  en  Indbydelse  til  et  Dis- 
kussionsmøde med  Oppositionen  om  denne  Sag,  me- 
dens han  samme  Dag  lukkede  sig  inde  i  en  Højreklub, 
som  han  fyldte  med  vrange  og  kuriøse  Forestillinger 
om  Dyrehavens  Bevarelse.  Hele  dette  Dølgsmaal  af 
Sagens  sande  Sammenhæng  kunde  Begeringen  have 
sparet  sig,  hvis  Krigsministeren  ifjor  havde  begyndt 
Befæstningen    mod  Landsiden    ethvert    andet  Sted   end 

netop  paa  Nordfronten.  Naturligvis  havde  der  ogsaa 
derimod  rejst  sig  Opposition  som  mod  enhver  anden 
provisorisk  Foranstaltning,  men  der  havde  da  Intet 
været  at  fortie.  Og  mere  end  noget  Andet  var.  som 
vi  have  set,  Nordfrontens  Beliggenhed  omtvistet  i  det 
krigsvidenskabelige  Selskab,  og  saavel  der  som  i  Befæst- 
ningskommissionen  var  en  Befæstningsform  som  den 
nu  foreslaaede  enstemmig  afvist.  Hvorfor  da  just 
begynde  med  den  mest  dubiøse  Front? 

Hvorfor  fremlagde  Krigsminister  Bahnson  sit 
tidligere  Forslag  i  Okt.  1885,  naar  han  vilde  tage 
det  tilbage  i  Januar  1886?  Hvorfor  ventede  han  ikke 
et  Aar  med  sit  nye  Forslag?  Fordi  Højreagita- 
tioneii.  særlig  Selvbeskatningen,  ikke  et  Aar 
igjennem  vilde  savne  et  Agitationsmateriale, 
indtil  han  fik  det  nye  Forslag  udarbejdet.  Men  hvor- 
for kasserede  han  det  gamle?  Ja,  dertil  har  han 
angivet  to  andre  Grunde,  men  de  ere  begge  hasarderede. 
For  det  Første  udtalte  han  i  sit  Foredrag  den  19.  Ok- 
tober f.  A.  i  Landsthinget  om  Værdien  af  de  to  Be- 
fæstningsformer.  Fortlinien  med  Sikkerhedsenceinte  og 
Kampenceinten:  *Det  er  en  Tilbøjelighed,  der  nu  er 
kommen  hos  alle  Ingeniører  og  i  alle  Lande,  at  slaae 
de  to  Linier  (Fortlinien  og  Sikkerhedsenceinten)  sam- 
men for  at  kunne  gjøre  den  første,  den  egenlige  Kamp- 
linie, saa  meget  stærkere,  idet  man  har  opgivet  Tanken 
om  at  kunne  føre  nogen  egenlig  virksom  Kamj)  i 
anden  Linie«.  Og  han  er  bleven  i  den  Grad  moderne, 
at  han  i  »Berl.  Tid.«  taler  om  »Fortidens  Forter«, 
dem  han  selv  troede  paa  Aaret  forud,  som  et 
inden  den  19.  Oktober  f.  A.  aldeles  overlevet  og  al- 
mindelig forkastet  System.  Men  alt  dette  er  fuldstændig 
grebet  ud  af  Luften.    Ligesaa  lidt  i  »alle«  andre  Lande 

som  hos  os  ere  »alle*  Ingeniører  slaaede  ind  paa 
Kampenceinten.  Kun  et  rent  Mindretal  er  det  med 
Schott  i  Spidsen.  Beviset  herfor  er,  at  i  »alle«  Ud- 
landets nyeste  Fæstninger,  specielt  de  tydske  og  de  franske, 
er  Fortsystemet  anvendt.  Der  kan  ikke  nævnes 
een  Fæstning,  som  i  vore  Dage  er  bygget  paa  Kamp- 
enceinten; denne  er  endnu  kun  et  rent  theoretisk 
Princip,  der  kan  være  rigtigt  eller  urigtigt,  men  som 
intetsteds  er  praktisk  forsøgt,  end  sige  som  Fort- 
systemet prøvet  under  en  Krig.  Og  det  Uheldigste  for 
Krigsminister  Bahnson  er,  at  ved  den  allernyeste 
Befæstning,  som  nu  er  paabegyndt,  nemlig  af  Bukarest, 
er  Fortsystemet  ikke  alene  i  Principet  adopteret, 
men  endog  i  Praxis  udført,  saasom  et  Par  Forter  alle- 
rede vare  byggede  den  Dag,  han  holdt  sin  Tale  i 
Landsthinget*).  Og  hvem  troer  Hs.  Excellence  det 
var,  som  bemeldte  Dag  byggede  disse  »Fortidens  For- 
ter« ved  Bukarest?  Brialmont  —  den  selvsamme 
Brialmont,  hvis  Autoritet  han  paaberaaber  sig  i  sine 
Fejder  med  Oppositionspressen.  Ligesom  han  i  sin 
nyeste  Belæstningsform  for  Nord-  og  Nordvestfronten 
har  havt  alle  vore  egne  higeniører  imod  sig,  baade  i 
det  krigsvidenskabelige  Selskab  og  i  Befæstningskom- 
missionens  Betænkning  af  1884.  saaledes  har  han  nu 
ved  sin  Appel  til  den  universelle  Ingeniørvidenskab 
faaet  Alverdens  Fæstninger  over  sig.    og  oven  paa  det 


*)  Dog  deraf  følger  jo  ikke.  at  det  specielt  ved  Kjøbenhavns 
Befæstning  vilde  være  rigtigt  overalt  at  anvende  Fortsystemet. 
Dels  kunne  Terrænforholdene  ved  Bukarest  være  uforligelige 
med  en  Kampenceinte.  Dels  raader  Rumænien  over  en  langt 
større  Hær  end  vor.  hvorved  Indvendingen  mod  et  Fort- 
system for  en  Del  bortfalder. 

Hele  Bukarest  med  »Brialmont«.  Dette  er  i  Sandhed 
højst  bedrøveligt,  dog  ikke  for  ham  selv  alene.  Thi 
hvad  bliver  der  nu  af  de  usalige  »Sagkyndige«,  som  for 
Øjeblikket  og  i  >> Enighed«  farte  Landet  rundt  med  det 
allersidste  Bahnsonske  efter  Parolen :  »alle  Ingeniører  i 
alle  Lande«? 

Dernæst  angiver  Hs.  Excellence  som  Grund  til  sin 
sidste  Svingning,  •  at  de  nyeste  Terrænundersøgelser, 
som  ere  blevne  foretagne  for  den  Sum,  der  i  1885 — 86 
»blev  stillet  til  Krigsministeriets  Baadighed«  (d.  v.  s. 
som  han  selv  tog  uden  at  spørge  Bigsdagen  om  Forlov), 
have  tilraadet  en  Overgang  fra  Fortsystemet  til  Kamp- 
enceinten.  Umuligt.  De  nævnte  Undersøgelser  have 
maaske  givet  adskillige  Oplysninger  om  Detailler  ved 
Fortifikationen,  om  mange  Enkeltheder,  som  maae  iagt- 
tages, naar  Arbejderne  skulle  udføres.  Men  efter  at 
vore  Krigsministerier  ligefra  1872  stadig  have  beskjæf- 
tiget  sig  med  Befæstningssagen,  og  efter  at  de  i  mange 
Aar  have  havt  vort  Ingeniør-  og  Artillerikorps  ikke  at 
tale  om  Generalstabens  topografiske  Afdeling  til  deres 
Baadighed  ved  Udarbejdelsen  af  de  forskjellige  Befæst- 
ningsplaner,  skal  Hs.  Excellence  ikke  indbilde  os.  at 
vort  Kjendskab  til  hele  Terrænet  paa  Nord-  og  Nord- 
vestfronten, 1  Mil  fra  Kjøbenhavn,  var  i  den  Grad 
overfladisk,  at  man  derfor  behøvede  at  ændre  Befæst- 
ning s  form  en.  Hvilke  bestemte  Oplysninger  »Terræn- 
undersøgelserne«  have  givet  for  Nordfrontens  Befæst- 
ning, omtaler  han  ikke.  Og  dersom  der  har  været 
vægtige  Grunde  til  en  Forandring  af  Nordvestfrontens 
Befæstning,  maae  de  i  alt  Fald  have  været  af  en  anden 
Art,  end  han  selv  angiver.  »Det  var  en  Omstændighed, 
som  kom  frem  ved  den  nøjagtige  Undersøgelse  af  Ter- 

rænet.  at  man  ude  fra  Hareskov  og  andre  Steder  kunde 
overse  Gladsaxeplateauet«.  Men  dette  har  bl.  A.  Skov- 
fogden i  Hareskov  vidst  i  mange  Aar,  og  dersom  Hs. 
Excellence  havde  forlangt  en  mere  sagkyndig«  Kilde, 
kunde  han  blot  have  forhørt  sig  hos  en  af  de  preus- 
siske Officerer,  som  hver  Sommer  ligge  paa  Klampen- 
borg eller  i  Marienlyst.  Men  ogsaa  vore  egne  Officerer 
have  længe  vidst  det.  I  det  krigsvidenskabelige  Sel- 
skabs Møde  den  9.  Marts  1883  udtaler  den  tidligere 
anførte  Artilleriofficer  under  sit  Forslag  om  en  Kamp- 
enceinte  paa  Nordvestfronten:  »men  man  maa  da  forlade 
den  foreslaaede  Linie  (for  Forterne),  der  kan  enfileres 
fra  Terrænet  Nord  for  Bagsværd  og  Lyngbysø :  des- 
uden ligger  denne  Linie  temmelig  nær  ved  Hareskov^ 
og  man  vil  neppe  kunne  hindre  Fjenden  i  at  sætte 
sig  fast  der  under  Cerneringen«.  Men  ogsaa  Krigs- 
minister Bahnson  har  vidst  det;  thi  han  over- 
værede det  nævnte  Møde.  Dersom  Hs.  Excellence 
er  ligesaa  ferm  i  Befæstningskunsten,  som  han  er  det  i 
Fortielseskunsten.  bliver  han  en  Vauban.  ^len  hvorom 
Alt  er:  hvilken  Guds  Lykke,  at  Oppositionen  hidtil 
har  forhindret  Kjøbenhavns  Befæstning.  Sæt.  at  vi 
havde  oflfret  Millioner  efter  Millioner  paa  disse  -Fortidens 
Forter«,  og  at  »det  sidste  Aars  Terrænundersøgelser« 
havde  vist  os,  at  det  Hele  nu  maatte  gjøres  om,  det  var 
en  net  Historie?  Hs.  Excellence  Krigsminister  Bahnson 
bør  jo  slæbe  sig  paa  sine  Knæ  fra  Frederiksberg  AUée 
til  Integade  og  kysse  Hr.  Hørup  paa  Munden  med  et 
pater  peccavi,  og  derpaa  slæbe  sig  videre  til  Linnées- 
gade  og  gjøre  ligesaa  med  Hr.  Korsgaard.  Han  kan 
ogsaa  gjøre  det  omvendt. 

IV. 

Det  sidste  Regeringsforslag  kaster  et  saare  uhel- 
digt Lys  ikke  blot  over  Krigsministeren,  men  ogsaa 
over  Andre.  Den  7.  Februar  d.  A.  afgav  L ands- 
thin get  s  Befæstningsudvalg  sin  Betænkning  over  For- 
slaget. Det  delte  sig  i  et  Flertal  og  et  Mindretal.  Det 
Første,  som  kun  her  interesserer  os,  bestod  af  d'Hrr. 
Blom.  Carstensen,  Eriksen,  Frijs,  Juel,  Råben  og  Tuxen. 
Hos  Flere  af  de  Herrer  har  man  aldrig  forudsat,  at  de 
skulle  have  videre  Forstand  paa  Nogetsomhelst.  Men 
i  det  Mindste  til  Een  af  dem  kan  man  stille  en  saadan 
Fordring,  in  casu  i  militære  Sager,  nemlig  til  Hr. 
Obersllieutenant  Blom.  Han  var  saavel  i  dette  som  i 
alle  tidligere  militære  Udvalg  Landsthingsflertallets  Ord- 
fører, og  han  har  i  1883 — 84  været  Medlem  af  Befæst- 
ningskommissionen.  Til  ham  holder  jeg  mig.  og  da 
finder  jeg,  at  hans  politiske  Personlighed  ingen  synder- 
lig Tillid  vækker.  Sin  Betænkning,  hvori  han  giver  en 
udførlig  Fremstilling  af  den  »store  Forandring«  i  den 
tidligere  Befæstningsplan  ved  det  sidste  Bahnsonske 
Forslag,  indleder  han  nemlig  med:  >Aarsagerne  til 
Modifikationerne  i  Planen  ere  af  forskjellig  Art.  En  af 
dem  er  den,  at  man  ved  de  nu  foretagne  Opmaalinger 
har  lært  de  finere  Detailler  i  Terrænformerne  om  Kjø- 
benhavn  bedre  at  kjende  end  den  Gang,  man  endnu 
kun  havde  Generalstabens  omtrent  40  Aar  gamle  Op- 
maalinger at  holde  sig  til.  Den  anden  Hovedaarsag  er 
den,  at  Ingeniører  og  Artillerister  selvfølgelig  ved  dette 
Arbejde  have  ladet  sig  det  være  niagtpaaliggende  at 
benytte  de  Fremskridt  i  Erfaring  og  Indsigt,  som  deres 
Videnskab  har  gjort  i  de  fem  Aar  siden  1881«.   Tomme 

Udflugter.  Thi  Hr.  Oberstlieutenantens  Udgangspunkt 
kan  umulig  være  »1881«.  Han  har  i  1882 — 83,  83—84, 
84—85.  85—86  siddet  i  Landsthinget,  og  han  har  for 
Kjøbenhavns  Befæstnings  Vedkommende  ikke  gjort  saa 
Meget  som  et  Fnug  af  den  »Erfaring  og  Indsigt«,  hans 
»Videnskab  i  fem  Aar«  har  erhvervet,  gjældende  mod 
det  Forslag,  hvorom  Regeringen.  Thinget  og  han  vare 
enige  indtil  den  14.  Januar  1886.  Han  vil  vel  ikke 
fortælle  os,  at  Alt  hvad  man  har  lært  siden  1881  om 
Jernkonstruktioner.  Sprængstoffer  og  Andet,  som  kan 
modificere  en  Befæstningplan,  er  dukket  op  i  de  3 
Maaneder  mellem  det  forrige  Forslags  sidste  Fremlæg- 
gelse og  dets  Tilbagetagelse? 

Hvad  der  fornemmelig  vækker  vor  Betænkelighed 
ved  den  nu  forelagte  Befæstningsplan,  er  Afskaffelsen 
af  Fortlinien  og  Sikkerhedsenceinten  omtrent  paa  hele 
Nordvest-  og  Nordfronten,  fordi  den  nye  Befæstnings- 
form,  Kampenceinten,  savner,  som  vi  have  set,  ethvert 
Præcedens  i  alle  andre  Landes  Fortifikationer,  og 
for  de  to  Fronters  Vedkommende  er  i  Strid  med 
Alt,  hvad  man  tidligere  har  vidst  om  vore  egne 
Sagkyndiges  Anskuelser.  Derved  opstaaer  en  Tvivl, 
om  den  nye  Form  ikke  skyldes  en  daariig  og  umoden 
Tanke  hos  Regeringen.  Hvad  mener  herom  Oberstl. 
Blom  og  Udvalget?  »Denne  Hellerupenceinte  kunde 
vel  hindre  Angriberen  i  at  trænge  ind  i  Staden  umid- 
delbart efter  at  have  forceret  den  ydre  Linie;  men  den 
laa  for  langt  tilbage  til  at  kunne  understøtte  denne 
Linies  Forsvar,  og  selv  i  Forbindelse  med  en  projek- 
teret Skandse  ved  Gjentofte  vilde  den  ikke  kunne 
hindre  Belejreren  i,   efter  at  have  overskredet  Lyngby- 

enge,  at  anlægge  Batterier  udenfor  Linien  BernstorfT- 
Charlottenlund  paa  en  Afstand,  hvorfra  et  Bombarde- 
ment paa  i  det  Mindste  en  Del  af  Staden  ikke  vilde 
være  umuligt«.  Saa  skulde  da  Pokker  tage  Hr.  Oberst- 
lieutenanten  med  Kommandeuren,  Greven,  Baronen  og 
hele  Klerisiet.  Have  ikke  de  Herrer,  hver  Gang  de 
vedtoge  Befæstningsloven,  bibragt  os  den  Tro,  at  vi 
fuldt  ud  kunne  stole  paa  denne  Enceinte?  Har  ikke 
Hr.  Oberstlieutenanten  ved  sin  Underskrift  af 
Befæstningskommissionens  Betænkning  gjort 
det  Selvsamme?  Han  har  ingen  Undskyldning  for 
sin  vildledende  Holdning,  thi  selv  med  »Generalstabens 
omtrent  40  Aar  gamle  Opmaalinger«  maatte  han  vide, 
om  Hellerupenceinten  laa  »for  langt«  fra  den  ydre 
Linie,  og  at  Kjøbenhavn  kunde  bombarderes  fra  »Bern- 
storff-Charlottenlund « . 

Naar  han  derfor  slutter  sin  Betænkning  med,  at 
>  Udvalget  holder  sig  selvfølgelig  tilbage  fra  ethvert  For- 
søg paa  at  give  en  kritisk  Vurdering  af  Enkelthederne 
i  det  foreliggende  Forslag  og  dets  Afvigelser  fra  de 
tidhgere  Forslag«,  er  dette  overmaade  vel  betænkt.  Thi 
ved  »ethvert  Forsøg«  paa  at  forlige  sit  Standpunkt  i 
1886  med  det  i  1887,  vilde  han  »selvfølgelig*  kollidere 
med  sig  selv.  Og  naar  han  til  Trods  for  Forslagets  »Afvi- 
gelser fra  de  tidligere  Forslag«,  d.  v.  s.  fra  hans  egne  tid- 
ligere Principer,  desuagtet  foreslaaer  det  godkjendt  af 
Landsthinget,  er  dette  ikke  Mere,  end  man  kunde  vente. 
Thi  det  bekræfter  ganske,  hvad  jeg  i  flere  af  mine  Skrifter 
har  fremhævet:  det  uforsvarlige  Kompagniskab  mellem 
Ministrene  og  deres  Embedsmænd  i  Rigsdagen.  Det 
kan   vistnok   være   ganske   morsomt   at   se    de   Herrer 

nikke  saa  ivrigt  op  ad  hinanden,  at  begge  Parter  faae 
Buler  i  Panden.  Men  naar  det  selv  i  en  Sag  som 
Landets  Forsvar  gaaer  saa  \ddt.  at  enhver  »kritisk 
Vurdering«  skal  »selvfølgelig«  være  udelukket,  bliver 
Forsvarssageu  kun  et  slet  og  ret  Agitationsnu  mer, 
uden  Alvor  hos  Repræsentationen  og  uden  Tillid  hos 
Folket.  Dette  er  blevet  Sagens  Skjæbne  paa  Befæst- 
ningens tekniske  Omraade,  og  at  den  ikke  kan  vente 
en  bedre  paa  det  finansielle,  skulle  vi  nu  se. 

Jeg  har  tidligere  gjentagende  havt  Lejlighed  til  at 
paavise  Hs.  Exe.  Konsejlspræsident  Estrups  Mangel 
paa  militær  Sands,  baade  hvad  det  døde  og  det 
levende  Værn  angaaer.  Ingen  forlanger,  at  en  Rege- 
ringschef skal  have  militær  Sagkundskab.  Men  mindst 
saa  megen  Forstand  paa  militære  Forhold  maa  han 
have,  at  han  er  klar  i  Grundtrækkene  af  de  ydre 
Betingelser  for  Landets  Existens.  at  han  ikke  svajer 
som  et  Rør  for  de  mest  modsatte  Principer.  Denne 
Fordring  bliver  endnu  mere  berettiget,  naar  han  tillige 
er  Finansminister,  og  som  Saadan  skal  bedømme 
Nødvendigheden  og  Betimeligheden  af  de  kolossale  Ud- 
gifter, som  et  Lands  Forsvarsvæsen  medfører.  Men 
Hs.  Excellence  har  i  Valget  af  alle  sine  militære  Kol- 
leger ikke  eet  Exempel  at  opvise  paa  Konsekvens  og 
Kontinuitet  hos  sig  selv.  Det  har  aldrig  været  ham, 
som  har  brugt  sine  Forsvarsministre,  men  altid  var 
det  dem,  der  brugte  ham  som  et  Redskab  for  de  for- 
skjelligste,  ofte  mest  forfløjne  Ideer,  komplet  ligegyldigt, 
hvilke  Udgifter  han  ved  disses  Realisation  vilde  for- 
anledige. Han  var  med  Haffner  en  Modstander  af  Kjø- 
benhavns  permanente   Befæstning,    med  Kauffmann  en 

Tilhæuger  deraf,  med  Ravn  vilde  han  forsvare  hele 
Landet,  med  Bahnson  kun  Sjælland.  Men  vor  Rege- 
ringschef svinger  ikke  blot  med  hver  ny  Krigsminister, 
hau  lægger  sig  til.  men  han  folger  ogsaa  trofast  med, 
hver  Gang  den  samme  Minister  svinger:  i  saa  Hen- 
seende ligner  hau  de  ambulante  »Sagkyndige«,  hvis 
Princip  altid  er  det  sidste  krigsministerielle  Forslag. 
Saaledes  var  Hs.  Excellence  i  1884—85  villig  til  at  be- 
vilge Millionerne  til  Ravns  af  Bahnson  adopterede  kjw- 
benhavuske  Landbefæ^tniug,  i  1885 — 86  viUig  til  sans 
phrase  at  forkaste  den.  i  1886 — 87  villig  til  at  bevilge 
Pengene  til  et  sphnteruyt  Projekt.  Han  kau  ikke  und- 
skylde sig  med,  at  han  ikke  kan  se  Forskjelleu  mellem  en 
Fortlinie  med  Sikkerhedsenceinte  og  en  Kampeuceiute, 
mellem  2  Linier  og  1  Linie,  tlii  han  skal  kunne  se 
den.  Og  som  Landets  Finansminister  bor  han  vide,  at 
hans  Ræsonnement  unuilig  kan  være:  Hvad  enten 
Nordvest-  og  Nordtrønteu  befæstes  efter  det  ene  eller 
efter  det  andet  System,  vil  det  koste  20  Millioner,  alt- 
saa  er  det  ligegyldigt,  hvilket  System  jeg  dermed  sætter 
i  Gang. 

Dog  AU  dette  gaaer  glat  i  Landsthinget.  Ingen 
Kritik  har  her  nogensinde  lydt  over  Finansministerens 
Holduingsloshed.  Thi  lige  saa  vel  paa  Forsvai-^sagens 
finansielle  som  paa  dens  tekniske  Omraade  savner 
Thiuget  Alvor  og  Omtanke.  Derfor  er  det  et  ørkesløst 
Arbejde  at  ville  udregne,  hvad  Forsvarssagens  Gjen- 
nemforelse  til  Syvende  og  Sidst  \il  koste  efter  Rege- 
ringens evindelig  skiftende  Forslag.  Kun  saa  Meget 
vide  vi  med  Sikkerhed,  at  vi  ikke  kunne  stole  paa, 
hvad  der  forsikkres  os,   og   at    der  er  Foranstaltninger 

og  Ændringer  i  Vente,  hvis  finansielle  Rækkevidde  ikke 
forud  kunne  beregnes.  Som  et  Vink  i  saa  Henseende 
skal  jeg  alene  for  Befæstningens  Vedkommende  minde 
om  Følgende. 

Lige  siden  »Vort  Forsvar«  for  6  Aar  siden  be- 
gyndte sin  Virksomhed,  have  vi  uafladelig  hørt.  at  den 
eneste  Landbefæstning,  vi  kunne  bruge,  er  den  per- 
manente, og  at  en  Felt  befæstning  blev  ensbe- 
tydende med  vor  Ruin,  fordi  vi  savne  levende  Kraft  til 
dens  Forsvar.  Og  efter  at  vi,  ikke  mindst  jeg,  ved  alle 
Lejligheder  have  støttet  denne  Tanke,  ja,  efterat  Rege- 
ringen baade  i  Kauffmanns  og  i  Ravns  af  Bahnson 
indtil  ifjor  adopterede  Forslag  udtrykkehg  havde  op- 
stillet den  permanente  Befæstnnig,  skulde  man  synes, 
at  i  det  Mindste  herom  maatte  Regeringen,  med  Hs. 
Excellence  Estrup  i  Spidsen,  være  paa  det  Rene  med 
sig  selv.  Men  hvad  sker?  Saa  utroligt  det  end  kan 
synes,  læse  vi  i  de  Bahnsonske  Artikler  (jevnfør  Finans- 
loven), at  hvad  Regeringen  nu  vil  paabegynde,  er  en 
»eventuel  Feltbefæstning«  (paa  Thinghøjplateauet 
m.  V.),  der  senere  skal  kunne  »passe  ind  i  en  permanent 
Befæstning«.  Men  Konfusionen  stiger,  naar  det  videre 
hedder:  at  der  er  Intet  til  Hinder  for,  »om  man  senere 
skulde  synes  det«,  at  lægge  Forter  foran  Kampenceinten. 
At  Krigsministeren  heri  er  uden  Spor  af  Tilslutning  i 
den  af  ham  selv  1883—84  dannede  Befæstningskom- 
mission,  fremgaaer  tydelig  nok  af  Betænkningen,  hvori 
det  udtales  om  hans  tidligere  Forslag,  det  Ravnske. 
at  den  »foreslaaede  Befæstning  af  Kjøbenhavn  vil, 
uden  at  blive  suppleret  med  yderligere  per- 
manente Anlæg,   opfylde   disse  Fordringer«,   nemlig 

13 


194 

>at  yde  et  langrvarigt  Forsvar«,  tilmed   -under  forholds- 
vis gunstige  Betingelser*. 

Og  der  kan  være  overmaade  meget  «til  Hinder < 
for  at  lægge  Forter  foran  en  Kam  pence  i  nte.  Fordel 
Første  fortifikatorisk.  Vil  man  f.  Ex.  gjøre  det  i 
det  Øjemed  at  støtte  saadanne  Udfald  mod  Fjenden, 
hvortil  Kampenceinten  mindre  egner  sig.  er  det  ingen- 
lunde sagt.  at  de  komme  til  at  ligge  der.  hvor  Terrænet 
bestemmer  Forsvarslinien.  Thi  der  ligger  jo  allerede 
Kampenceinten.  og  maaske  findes  ingen  anden  Linie. 
At  ville  lægge  en  fuldstændig  Fortlinie  foran  hele 
Kampenceinten.  turde  derfor  være  praktisk  ugjorligt. 
Vil  man  derimod  lægge  enkelte  Forter  paa  en  eller 
anden  Front  foran  Enceinten.  \i\\e  de  i  deres  freni:«kudte 
Stilling  paa  deres  ydre  Flanker  savne  Understøttelse  af 
andre  Forter  med  Mellembatterier,  og  derved  mere  end 
ellers  udsættes  for  at  overvældes  af  den  Qendtlige  Ild 
og  tages  med  Storm.  Overhovedet,  naar  man  i  Over- 
ensstemmelse med  Terrænet  har  bestemt  en  Linie. 
Kampenceinten.  som  egner  sig  til  at  optage  en  Artilleri- 
kamp, kan  man  ikke  foran  den  vilkaarlig  »lægge*  en 
anden  Linie.  —  Dernæst  finansielt.  Der  er  naturlig\is 
Intet  til  Hinder  for.  at  en  Linie  bygget  som  en  Kamp- 
enceinte  kan  støtte  en  foran  liggende  Fortlinie.  Nej.  Men  der 
er  heller  > Intet  til  Hinder  for*,  at  man  kan  bekoste  en 
Grundmur,  hvor  et  Bindesværk  er  tilstrækkeUgt.  Skal 
en  Enceinte  først  optage  Kampen  i  2den  Linie.  d.  v.  s. 
skal  den  virke  som  en  Sikkerhedsenceinte  bag  en  Fort- 
række, kan  den  selvforstaaelig  bygges  langt  spink- 
lere, end  naar  den  skal  virke  i  1ste  Linie,  nemlig  som 
Kampenceinte.  Dette  fremgaaer  ogsaa  tydelig  af  de 
Oplysninger,    som    meddeltes   i  det  krigsvidenskabelige 

Selskabs  Møde  den  22de  December  1882  angaaende  det 
Rigsdagen  forelagte  Ravnske,  senere  Rahnsonske,  Refæst- 
ningsforslag.  Sammenlignes  nemlig  Kampenceinten  fra 
Kjøgebugttil  Kagsmose-Oversvømmelsen,  16000  Alen,  med 
det  Stykke  af  Sikkerhedsenceinten.  som  ligger  eller  laa 
mellem  Gjentoftesøens  Dal  og  Smidet,  6000  Alen,  findes 
følgende  Restemmelser,  for  blot  at  fremhæve  de  stærkeste 
Kontraster,  for  Kampenceinten :  Volden  med  16  Kava- 
lerer, for  Sikkerhedsenceinten :  Volden  uden  Kavalerer ; 
for  Kampenceinten :  Graven  med  en  Rundbrede  af  44 — 
57  Fod,  for  Sikkerhedsenceinten :  Rundbreden  30  Fod*). 
Og  sammenKgne  vi  hele  Kampenceintens  16000  Al.  med 
hele  Sikkerhedsenceintens  10000  Al.,  skulde  derved  den 
Første  anlægges  Piacements  til  195.  ved  den  Sidste  til 
55  Kanoner,  eller  henholdsvis  til  1 2  og  til  5  å  6  pr. 
1000  Al.  Heraf  ses,  hvilke  langt  større  Fordringer  der 
stilles  til  en  Kampenceinte  fremfor  til  en  Sikkerheds- 
enceinte,  eller  hvilke  unyttige  Millioner  vi  nu  ville  ud- 
give, hvor  vi  senere  ville  blot  delvis  vende  tilbage  til 
Fortsystemet.  —  Endelig:  baade  fortifik atorisk  og 
finansielt.  I  de  Rahnsonske  Artikler  i  »Rerl.  Tid.« 
sidste  Efteraar  læse  vi  nemlig,  at  der  paa  Nordfronten 
»Intet  er  til  Hinder  for«  at  lægge  Forter  eller  Taarne 
i  Dyrehaven  foran  Lyngbyenge.  Men  skal  Kampen  op- 
tages i  denne  fremskudte  Stilling,  kan  Oversvøm- 
melsen ikke  benyttes,  med  mindre  vi  under  Re- 
træten ville  drukne  vort  I\Iandskab.  Alt,  hvad  vi  paa 
den  østlige  Nordfront  udgive  af  Statens    og    af  private 

*    I  det  nyeste  Regeringsforslag  tænkes  Kavalererne  erstattede  med 
andre  Anlæg  og  Gravforsvaret  ændret. 

13* 


196 

Midler  til  Kaiialgravning  bliver  derfor  under  Forudsæt- 
ning af  et  fremskudt  Forsvar  —  fuldstændig  spildt. 

Dog  Forter 'foran  en  Kainpenceinte«  og  'd^n  even- 
tuelle Feltbefæstning«,  som  senere  »skal  passe  ind  i  en 
permanent  Befæstning«,  og  hvori  vor  Krigs-  og  vor 
Finansminister  passe  saa  fortrinlig  ind  med  hinanden, 
blegner  ganske  for  det  allernyeste  Regeringsaxiom.  I 
Anledning  af  et  lille  Skrift  af  Folkethingsmand  Harald 
Holm:  »Med  hvilken  Ret  befæste  vi  Kjøbenhavn?« 
møder  Krigsminister  Bahnson  i  »Berl.  Tid.«  for  27. 
Januar  d.  A.  (aftenen  før  Valget)  med  en  Artikel, 
hvoraf  man  blot  behøver  at  citere  Begyndelsen  for  at 
vise,  til  hvilket  Stadium  vi  nu  ere  komne.  »Spørgs- 
maalet  om,  med  hvad  Ret  man  befæster  Kjøbenhavn, 
kan  ikke  siges  at  have  Aktuahtetens  Interesse,  al  den 
Stund  der  Ingen  er,  som  befæster  Kjøbenhavn.«  Hvor- 
ledes? »Befæster«  man  ikke  Kjøbenhavn?  Men  er 
da  Alt,  hvad  Krigsministeren  bygger  og  graver  ved 
ved  Kastrup,  Charlottenlund,  Garderhøj  og  Kanalen,  og 
Alt  hvad  Finansministeren  betaler  med  vore  Penge, 
noget  i  den  Grad  erbarmeligt  Tøjeri,  at  det  ikke  engang 
kan  »siges«  at  være  Befæstning?  Med  denne  Hs. 
Excellence  Krigsministerens  Sortie  indtil  videre,  fore- 
kommer det  mig,  efter  Alt  hvad  vi  ovenfor  have  set, 
at  »Livssagen«  nu  er  reduceret  til  en  fuldstændig  for- 
vrøvlet Sag,  for  at  bruge  et  Bahnsonsk  Udtryk,  til 
»Sludder  og  Gallimathias*. 

Hermed  er  jeg  for  deiuie  Gang  tærdig  med  de 
Bahnson-Estrupske  Befæstningsprojekter.  Jeg  or.  som 
man  vil  have  set,  gaaet  en  hel  anden  Vej  end  de  mange 
Andre,  som  angribe  Regeringens  Forsvarspolitik.  Thi 
medens  disse  gaae  ud   fra  deres   personlige,    rigtige 

eller  urigtige  Anskuelser,  har  jeg  taget  mit  Udgangs- 
punkt fra  vor  officielle  Sagkundskab,  saaledes 
som  denne  har  udtalt  sig  i  det  krigsvidenskabehge  Sel- 
skab og  i  Befæstningskommissionen,  og  større  Autori- 
teter have  vi  jo  ikke.  Men  hvorvidt  denne  Sagkundskab 
i  alle  Punkter  er  absolut  rigtig,  absolut  uomstødelig, 
derom  har  jeg  ikke  ovenfor  udtalt  mig.  Derfor  har 
jeg  nøje  vogtet  mig  for.  saaledes  som  Oppositions- 
pressen, specielt  at  udtale  en  Fordømmelse  over 
den  taktiske  Værdi  af  Krigsministerens  nyeste  Forslag 
til  Nord-  og  Nordvestfrontens  Befæstning,  saaledes  som 
det  foreligger  i  Landsthinget.  Jeg  har  kun  paavist,  at 
dersom  det  er  rigtigt,  er  dette  ikke  i  Kraft  af  men 
til  Trods  for  den  officielle  Sagkundskab,  at  er  der 
Noget,  hvorom  »de  Sagkyndige  ere  enige«,  saa  er  det: 
at  hans  Forslag  ikke  duer.  Efter  Alt,  hvad  vi  tid- 
ligere have  vidst  om  deres  Anskuelser.  Heraf  følger, 
at  naar  vi  nu  skulle  ind  paa  en  helt  ny  Befæstnings- 
form  for  de  to  Fronter,  ere  vi  berettigede  til  at  fordre 
og  at  bhve  bekjendte  med  en  grundig  og  alvorlig 
sagkyndig  Drøftelse  af,  hvorvidt  de  sidste  tre 
Aars  Erfaringer  paa  Artilleriets  og  Fortifikationens  Om- 
raader  ere  af  saadan  Natur,  at  de  tilraade  os  at  opgive 
Befæstningskommissionens  Forslag.  Vi  kunne  umulig  i  en 
saa  eminent  Sag  slaae  os  til  Bo  med  en  tilfældig 
Krigsministers  Indfald  og  Experimenter,  tilmed  naar 
han  er  i  Haanden  paa  en  Agitation  og  Medlem  af  en 
Begering,  som  i  12  Aar  har  vist,  at  den  hverken 
veed  ud  eller  ind  i  militære  Principer.  Med  dette 
Synspunkt  for  Øje  har  jeg  anvendt  nogle  af  de 
Oplysningens  og  Afsløringens  Beagenser,  hvorover  jeg 
raader,  til  kemisk  at  skille  Præparatet  »de  Sagkyndige 
og   Begeringen«    i    to    hinanden   uvedkommende    Dele: 

paa  den  ene  Side  den  loyale  og  kritiske  krigsviden- 
skabelige Sagkundskab,  der  findes  i  vort  Officerskorps 
—  paa  den  anden  Side  Agglomeratet  Bahnson  med  de 
Omrejsende  og  Estrup  med  Landsthinget,  hvilket  det 
ikke  interesserer  videre  at  udskille. 

Ulykken  ved  Forsvarsbe vægeisen  er.  at  Befæst- 
ningen kun  er  Forsvarssagens  ene  Side.  medens  For- 
holdet til  Syd  er  den  anden,  og  denne  Side  af  Sagen 
kan  ikke  agiteres.  Men  den  kan  fremstilles  af  en 
politisk  Forfatter.  Vor  ydre  Politik  kan  nemlig  moti- 
veres i  een  Linie:  Ingen  tydsk  Soldat  paa  Sjæl- 
lands Grund.  At  delte  ikke  betyder  »Neutralitet«  fra 
vor  Side.  men  Alliance,  har  jeg  i  talrige  Athandlinger 
vist  Forudsat  altsaa,  at  Tydsklaud  f.  Ex.  af  diploma- 
tiske Grunde  foretrækker  en  Alliance  med  os  fremfor 
en  Erobring,  kunne  vi  sige  os  selv:  Dersom  vi  ville 
bevare  vort  Territorium  mod  at  betrædes  af  et  tydsk 
Arméekorps,  som,  naar  det  en  Gang  er  kommet  her. 
aldrig  forlader  os.  vilTydskland  fordre  Garantier  for. 
at  vi  selv.  ved  vore  egne  Ki-ætler.  kunne  forhindre,  at 
Sjælland  benyttes  som  en  Basis  imod  det  Dertil  er 
for  det  Første  Kjøbenhavns  Befæstning  nødvendig.  Om 
den  ska!  bygges  helt  eller  delvis  efter  det  ene  eller 
efter  det  andet  System,  vedkommer  os  ikke  her.  bygges 
skal  den.  og  bygget  bliver  den  af  os  eller  af  Andre  og  for 
vore  Penge.  Det  nytter  ikke  at  indvende,  at  Nordfronten, 
hvor  man  end  lægger  den.  har  sine  Vanskeligheder. 
Thi  enhver  Fæstning  har  sit  svage  Punkt  og  jo  mindre 
tilfiredsstillende  dets  Befæstning  bliver,  desto  mere  maa 
denne  suppleres  med  den  levende  Kraft.  Hvad  Fæst- 
ningens Udstrækning  angaaer.  er  den  Bayon.   man  har 

valgt  i  det  Ravnske  Forslag,  maaske  den  rette,  naar 
den  skal  forsvares  alene  af  det  sjællandske  Mandskab. 
Men  af  det  krigsvidenskabelige  Selskabs  Forhandlinger 
fremgaaer  næsten  eenstemmigt,  at  vi  med  denne  Hær- 
styrke Intet  kan  foretage  mod  Fjendens  1ste  Artilleri- 
stilling, knap  nok  mod  hans  1  ste  Parallel.  Deraf  følger, 
at  hans  2den  Artilleristilling  hurtigt  vil  være  os  paa 
Livet  med  hans  følgende  Paralleler,  eller  at  vi  fra  Be- 
gyndelsen ville  være  henviste  til  det  rene,  det  pas- 
sive Forsvar  højst  med  Smaaudfald  kompagnivis.  »for 
at  holde  Besætningen  i  Aande«.  Dette  kan  medføre, 
at  Fæstningen  falder  som  en  værdiløs  Bunke,  paa  et 
for  vor  Allierede  højst  ubelejligt  Tidspunkt.  Og  hvad 
specielt  Nordfronten  betræffer,  have  vi  ovenfor  (S. 
162)  set  af  Befæstningskommissionens  Betænkning,  at 
man  af  Terrænhensyn  burde  foretrække  en  »Linie  over 
Eremitageplænen«  fremfor  en  bag  Lyngbyenge.  og  at 
Kommissionen  kun  har  tiltraadt  den  sidste,  fordi  den 
ikke  med  Sikkerhed  turde  regne  paa  en  større  Styrke 
end  »Mandskabet  fra  Sjælland  og  vedhggende  Øer«. 
Dette  udtrykker,  at  denne  Styrke  ikke  til- 
fredsstiller Forsvarets  Krav.  Men  med  en  saa- 
dan  Defensiv  fra  vor  Side  vil  ingen  Allieret  nøjes. 
Hvad  han  vil  fordre  af  os.  bliver  ikke  den  passive,  men 
den  offensive  Defensiv  efter  Principet:  Kamp  i  For- 
terrænet, Krig  paa  Kniven  mod  Fjendens  1ste  Artil- 
leristillling  og  hans  1ste  Parallel. 

Derfor  vil  vor  AUierede  forlange  en  ny  Garanti 
af  os:  at  vi  omdanne  vort  Hærsystem  og  vore  Ha;rfor- 
hold  efter  hans,  thi  han  omdanner  ikke  sine  efter  vore. 
Og  denne  Garanti  falder  foruden  i  meget  Andet  som 
et   kraftigt   udviklet  Fodfolk,    Armering,    Kommando 

ni.  M.  i  to  Dele.  1)  At  vi  stille  forholdsvis  den  samme 
Hærstyrke,  som  andre  Lande,  der  ved  deres  Beliggen- 
hed hvert  Øjeblik  kunne  komme  ind  i  en  europæisk 
Konflikt,  maae  finde  sig  i.  Det  er  3  pCt.  af  Befolkningen 
eller  60000  Md.,  og  det  er  med  Nutidens  Udvikling  for 
Øje  snarere  for  Lidet  end  for  Meget.  2)  At  vi  kunne 
samle  vor  Hær,  hvorsomhelst  den  behøves  inden  for 
Landets  Grændser,  d.  v.  s.  paa  Sjælland.  Ved  Hjælp 
af  Tydsklands  diplomatiske  Underretningsvæsen  vil  det 
altid  være  os  muligt  i  kortere  Tid  at  faae  den  jydsk- 
fynske  Styrke  til  Sjælland,  end  en  engelsk,  fransk  eller 
russisk  Flaade  vil  behøve  for  at  tilbagelægge  de  20(» 
geografiske  Mile  til  vore  Kyster.  Betingelsen  er  kun, 
at  vort  Mobiliseringssystem  og  vort  Transportvæsen  er 
indrettet  derefter,  og  at  vi  renoncere  paa  den  Godt- 
kjøbs  Foranstaltning  i  Fredstid  at  forlægge  de  jyd-sk- 
fynske  Rammer  til  Sjælland.  Thi  dem  kunne  vi  altid 
faae  over;  deres  Personnel  er  ikke  større,  end  at  det 
kan  befordres  paa  3  å  4  Dampskibe  i  l'/g  Time  fra 
Nyborg  til  Korsør.  Men  det  er  Mandskabets  Over- 
flyttelse, som  vil  kræve  de  største  Foranstaltninger. 
Mandskabet,  for  hvilket  vi  ligesaa  lidt  som  for  Ram- 
merne, af  nationale  Grunde,  i  Fredstid  bør  blotte  Jyl- 
land og  Fyn. 

Naar  Hæren  fra  alle  vore  Landsdele  er  samlet  paa 
Sjælland,  og  naar  Øens  vigtigste  Landgangspladser  ere 
torskandsede  mod  Søen,  først  da  have  vi  Betingelser 
for  at  kunne  optage  en  Kamp  paa  Sjælland.  Vi  ville 
da  have  en  Operationshær  paa  40000  Md.  foruden  til- 
strækkeligt Mandskab  til  at  sikkre  Kjøbenhavn  mod  en 
Overrumpling,  medens  Operationshæren  kæmper  der, 
hvor  den  skal  begynde,  ved   den   fjendtlige   Land- 

gang.  Denne  kan  ske  paa  eet  Punkt,  eller  den  kan 
ske  paa  to  Punkter.  Naturligvis  er  der  i  bogstavelig 
Forstand  mange  »Punkter«,  hvor  en  Fjende  kan  gaae  i 
Land  f.  Ex.  med  en  Infanteribrigade.  Men  taktisk 
er  der  kun  2  Punkter.  2  Terrænafsnit,  hvor  han 
kan  landsætte  et  Korps  med  Materiel  og  Skyts.  d.  v.  s. 
et  Korps,  som  selvstændigt  kan  operere  mod  Forsva- 
reren. Det  er  Terrænet  Øst  og  Terrænet  Vest  for  en 
Linie  fra  Isefjordens  Udløb  over  Roskilde  til  Kjøgebugt. 
I  begge  Afsnit  maae  vi  være  beredte  til  at  modtage 
Fjenden,  eller  vor  Hær  maa  kunne  deles  i  to  selv- 
stændige Korps.  De  risikere  ikke  at  afskæres  fra  hin- 
anden, saalænge  Fjenden  ikke  har  samlet  et  Bro-  og 
Baademateriel,  stort  nok  til  at  passere  Isefjorden.  Da 
ethvert  af  dem  kan  blive  20000  Md..  ville  de  have 
Modstandskraft  nok  til  i  Tide  at  koncentrere  sig  paa 
det  sidste  Krigstheater  udenfor  Fæstningen,  det  nord- 
ostlige Sjælland,  for  derefter  at  retirere  til  deres  fælles 
Replipunkt,  Kjøbenhavn.  Sammen  med  Besætningen 
og  støttede  paa  en  Fæstning,  ville  de  afgive  en  tilstræk- 
kelig Styrke  til  den  sidste  og  vigtigste  Opgave, 
Kampen  i  For  terrænet.  Men  dette  Forsvar  bliver 
kun  muligt,  naar  \i  under  Belejringen  ere  sikkrede  mod 
Søen.  ikke  blot  af  vore  Søforter  mod  et  Bombarde- 
ment, men  ogsaa  af  vor  Flaade  mod  en  fjendtlig  For- 
cering og  en  Landgang  paa  Fæstningens  Territorium. 
Den  Tanke,  at  Kjøbenhavns  Befæstning  skal  »frigjøre 
Flaaden<^  er  ligesom  den.  at  Fæstningen  skal  frigjøre 
Hæren  til  en  Kamp  paa  Halvøen,  en  af  Forsvarsagita- 
tionens  sædvanhge  Fraser,  der  vidner  om  den  groveste 
militære  Uvidenhed.  Med  det  Flaademateriel,  vi  kunne 
stille  op  mod  Verdens  største  Sømagter,  er  vor  Flaades 

Opgave  simpelthen  den :  at  assistere  ved  vore  Troppers 
hurtigst  mulige  Overflyttelse  til  Sjælland  og  derefter  at 
deltage  i  Kampen  mod  en  Landgang  paa  Øen  —  for- 
saavidt  den  kan  naae  at  slippe  ind  under  Kjøben- 
havns Søforter.  Der  vil  den  behøves,  alene  naar  man 
betænker,  at  Fæstningen  har  en  Søgrændse  paa  over  3 
Mile  fra  Avedøre  ved  Kjøgebugt  til  Kanalens  Udmun- 
ding i  Sundet.  Et  befæstet  Kjøbenhavn  vil  tværtimod 
binde  Flaaden,  og  Andet  skal  det  heller  ikke. 

Med  et  Forsvarssystem  som  det,  hvis  Grundtræk 
jeg  her  har  fremsat,  har  vor  sydlige  Nabo  Garanti 
for,  at  vi  ved  vore  egne  Kræfter  kunne  forsvare 
Kjøbenhavn.  Dette  har  han  ikke  med  Regeringens 
System:  en  passiv  Defensiv  ved  Kjøbenhavn.  ingen 
taktisk  udviklet  Operationshær,  men  kun  Besætnings- 
tropper,  en  Styrke,  hvoraf  de  V-.  ^igg^  i  Jylland-Fyn, 
og  en  »frigjort«  Flaade,  som  gaaer  paa  Eventyr  i  vore 
Farvande. 

Skal  Forsvarssagen  opretholdes  i  Folkets  Be- 
vidsthed som  en  stor  og  ædel  Opgave,  er  det  den 
første  Betingelse,  at  en  Forsvarsagitation  som  den  nu- 
værende slaaes  ihjel,  at  den  forbydes,  thi  snart  ved 
sin  Pjattethed  snart  ved  sin  Løgnagtighed  virker  den 
kun  Latter,  Forvirring  og  Forbit  treise,  og  intet  kraf- 
tigere Agitationsmiddel  kunde  Regeringen  vælge,  hvis 
den  grundigt  vilde  demoralisere  Folket.  Men  skal 
Forsvarssagen  rationelt  gj  en  nem  føres,  ser  jeg 
efter  den  Udvikling,  Forholdene  nu  have  taget,  ingen 
anden  Udvej,  end  at  vi  indkalde  en  fremmed 
Autoritet  paa  Krigskunstens  Omraade,  ikke  for  at 
konferere  med  eller  raadspørge  ham  og  derefter  lade 
ham  rejse  med  en  Orden  og  et  fedt  Honorar.    Men  for 

at  beholde  ham.  indtil  Forsvaret  er  fuldført,  at  lade 
ham  knytte  sit  Navn  og  sit  Eftermæle  dertil.  Saaledes 
have  vi  tidligere  gjort  i  andre  Forhold,  med  St.  Ger- 
main.  med  Ewald,  med  Huth  og  Binzer,  og  staaet  os 
vel  derved  i  forskjellige  Retninger. 

Thi  vore  egne  Sagkyndige  kunne  ikke 
længere  ordne  vort  Forsvar.  Jeg  veed  nok.  at 
der  i  vort  Officerskorps  findes  Mænd,  som  t.  Ex.  vide, 
hvorledes  en  Fæstning  skal  bygges.  Naturligvis  ere 
der  blandt  Udlandets  militære  Ingeniører  Folk.  der 
have  mere  Routine  i  Befæstningsanlæg,  og  som  ved  et 
Skjøn  hurtigere  kunne  bedømme,  hvor  Værkerne  skulle 
lægges.  Jordarbejderne  udføres  m.  m..  medens  vore 
egne  Ingeniører  maae  prøve  sig  frem.  naar  Forarbej- 
derne foreligge.  Dog  disse  Smaamangler  overvindes 
let,  efterhaanden  som  Arbejdet  skrider  frem.  og  af 
saadanne  Grunde  behøve  vi  ikke  at  tye  til  Udlandets 
Sagkundskab.  Men  den  væsenlige  Grund  er.  at  ikke 
jeg.  heller  ikke  Alle.  men  at  Folket  har  tabt  den 
Tillid  til  vore  Sagkyndige,  uden  hvilken  saa  stort  et 
Foretagende  som  en  Belæstning,  der  maa  medtage  en 
længere  Aarrække.  vil  blive  Gjenstand  for  en  Tvivl  og 
en  Uklarhed,  som  er  uforenelig  med  Forsvarssagens 
moralske  og  pekuniære  Støtte  i  Folket.  Denne  Tillid 
har  Ministeriet  Estrup  nedbrudt,  fordi  det  i  Agitationen 
for  sine  mangfoldige  og  indbyrdes  modsigende  Projek- 
ter, saavel  til  hele  Forsvarets  som  specielt  til  Befæst- 
ningens Fremme,  overvejende  har  benyttet  sig 
af  tjenestegjørende  Sagkyndige  udenfor  og  i  Rigs- 
dagen. De  optræde  i  Officerskorpset  med  en  Anmas- 
selse og  en  Vigtighed,  der  ikke  skyldes  deres  Dygtig- 
hed, men  alene  deres  Forbindelser  med  Krigsministeriet. 

Og  da  deres  Foresatte,  som  holde  sig  udenfor  Agita- 
tionen, ikke  have  de  samme  Forbindelser,  er  Forholdet 
mellem  Inferiøren  og  Superiøren  blevet  forrykket, 
eller  Disciplinens  Baand  ere  blevne  løsnede.  Derved 
have  alle  de  urigtige  Ideer,  som  adskillige  Regerings- 
forslag  have  sat  i  Omløb,  faaet  Frihed  til  uhindret 
at  brede  sig  i  Officerskorpset.  medens  den  besindige  og 
sagkyndige  Opfattelse  maae  nøjes  med  at  tie  bomstille 
for  ikke  at  komme  i  Opposition  med  Regeringen.  Re- 
sultatet har  været,  at  Befolkningens  Ringeagt  for  de 
ukritiske  militære  Agitatorer  er  bleven  overført  paa 
Korpset,  og  har  fundet  sin  Næring  derved,  at  det  ikke 
kan  være  Kritiken,  men  Kritikløsheden,  som  dag- 
lig raabes  ud  fra  Korpsets  Medlemmer.  Man  kan  natur- 
ligvis hertil  svare,  at  ligesaa  ukritisk  som  det  er  at 
anbefale,  Hvadsomhelst  en  Regering  foreslaaer,  ligesaa 
ukritisk  er  det  at  slutte  fra  nogle  til  alle  Sagkyndiges 
Udulighed.  Men  dette  forandrer  ikke  det  faktiske  For- 
hold, at  den  ministerielle  Agitation  snart  har  gjort  Ordet 
»Sagkyndig«  til  et  Spottenavn  her  i  Landet,  til  et  hid- 
begreb af  uværdigt  Rumleri  og  Mangel  paa  Overbevis- 
ning. Selv  om  det  er  med  Urette,  er  Officerskorpsets 
Kredit  nu  saaledes  svækket,  at  der  blandt  vore  virkelig 
indsigtsfulde  Sagkyndige  for  Tiden  ikke  findes  Een.  som 
vil  kunne  vente  Autoritet  for  sin  Mening  om  Forsvars- 
sagens  Ordning.     Alene   en   Fremmed   vil  kunne  det. 

Magtmidler. 

Det  er  mig  saare  vanskeligt  at  afgjøre,  hvilken  af 
Parterne,  Regeringen  eller  Oppositionen,  der  har  havt 
det  tarveligste  politiske  Fremsyn  under  vor  mange- 
aarige  Forfatningskamp.  Det  forekommer  mig  snarere, 
at  Begge  have  set  lige  langt,  nemlig  saa  langt  som 
man  kan  se,  naar  man  sætter  Næsen  foran  en  Mølle- 
sten. Det  viser  sig  bedst  ved  den  Uforstand,  hvor- 
med de  have  stillet  sig  dels  direkt  dels  indirekt  til 
Benyttelsen  af  de  kraftigste  konstitutionelle  Magtmidler. 
Der  er  for  det  Første  Opløsningsretten.  Blandt 
alle  de  Programer,  Ministeriet  Estrup  har  fremsat  ved 
sine  o  Opløsninger  af  Folkethinget,  har  ikke  eet  være 
forstandigt,  d.  v.  s.  skikket  til  at  skaffe  Ministeriet 
Majoritet  i  Folkethinget.  Snart  var  det  tekniske  Spørgs- 
maal  ved  Kjøbenhavns  Befæstning,  snart  Skibstyper, 
snart  Forbedringer  i  de  højere  lønnede  Embedsmænds 
Kaar,  snart  Universitetets  Balance  og  andre  Formaal, 
der  vare  uden  den  ringeste  Interesse  for  og  Forstaaelse 
i  Venstres  Gros,  Landbostanden,  og  som  derfor  umulig 
kunde  friste  Partiet  til  at  svigte  dets  Førere.  Ikke 
engang   et  konsekvent  Øjemed   kan    man    paavise   i 

Ministeriets  Opløsningspolitik.  I  April  1876  vilde  det 
tvinge  Venstre  til  at  bevilge  bl.  A.  en  Feltbefæstning 
om  Kjøbenhavn.  Men  allerede  et  Par  Aar  efter 
opgav  selv  Ministeriet  dette  Befæstningssystem  og 
adopterede  et  stik  modsat,  saa  at  den  Bevægelse  og 
Hurlumhej,  som  Opløsningen  havde  fremkaldt,  var  lige- 
saa  menings-  som  ørkesløs.  Derimod  var  Besultatet 
af  denne  Flyveidée  med  Opløsningen  i  høj  Grad  betyd- 
ningsfuld. Thi  medens  Højre  ved  Ministeriet  Estrups 
Tiltrædelse  kun  fattedes  de  Par  Stemmer,  det  behøvede, 
for  at  faae  Majoritet  i  Folkethinget,  og  som  en  nogen- 
lunde behændig  Regering  foreløbig  let  kunde  have  vundet, 
tilføjede  Opløsningen  Højre  det  største  og  uopretteligste 
Nederlag,  som  et  politisk  Parti  endnu  har  lidt  i  den  ganske 
konstitutionelle  Verden.  Det  er  ikke  den  nuværende 
Regering,  som  har  fremkaldt  vor  Forfalningskami).  thi 
denne  havde  Venstre  tre  Aar  tidligere  rejst.  Men  det 
er  Ministeriet  Estrup,  som  ved  sin  første  Opløsning  har 
ødelagt  Højres  Stilling  og  derved  sin  egen. 

Særlig  under  en  Forfatningskamp  er  den  første 
Betingelse  for  en  Opløsning,  at  den  har  Chance  for 
at  lykkes,  gjennem  et  positivt  Resultat.  Ellers  bliver 
den  ikke  blot  unyttig,  men  endog  ligefrem  en  Ulykke 
for  Folket.  Dette  har  været  Tilfældet  med  alle  vore 
Opløsninger  i  de  sidste  1 2  Aar  og  i  fortrinlig  Grad  med 
den  sidste,  den  8de  Januar  d.  A.  Thi  medens  de  alle 
have  fremmet  Gjæringen  og  udvidet  Kløften  mellem  vore 
to  Partier,  fremkaldte  især  den  sidste  en  Ophidselse, 
som  i  Modbydelighed  overgik  Alt,  hvad  vi  heraf  tid- 
ligere have  set  i  vort  HUe  til  Besindighed  anlagte  Folk, 
af  onde  Lidenskaber,  af  social  Uopdragenhed,  af  gemen 
Løgnagtighed,  af  brutalt  Valgtryk.     Her  havde  det  ene 

Parti  Intet  at  lade  det  andet  høre.  Det  Eneste,  hvori 
Højre  maaske  stak  Venstre,  var  gjennem  Fuldbyrdelsen 
af  de  lukkede  Partimøders  Ideal:  at  ikke  engang  Par- 
tiets Kandidat  maatte  ses  af  Modpartiet  inden  Valg- 
dagen. Alene  denne  slaaende  Parodi  paa  specifik 
danske  Tilstande  viser,  til  hvilken  Højde  Partigalskabet 
omsider  er  drevet  op  i  dette  Molboland,  og  at  den 
Estrupske  Opløsningspolitik  forlængst  burde  være  løben 
Linen  ud.  Thi  det  faktiske  Resultat  af  hele  dette 
Uvæsen  i  Januar  Maaned  var  jo  ikke,  at  Ministeriet 
sejrede  i  Folkethinget.  men  at  det  vandt  stakkels  8 
Stemmer  af  de  33.  som  det  behøvede   for  blot  at  faae 

1  Stemmes  Majoritet.  Det  drev  det  ikke  engang  saa 
langt  som  i  1879,  da  det  dog  vandt  12  Stemmer  --  for 

2  Aar  efter  at  tabe  dem  og  flere  til.  Spektaklet  endte 
med,  at  vi  atter  i  Aar  trods  Opløsningen  fik  en  provi- 
sorisk Finanslov.  Derfor  er  det  latterligt  at  tvistes  om, 
hvorvidt  Folkethinget  med  eller  uden  Opløsningen  vilde 
eller  ikke  vilde  have  bevilget  lige  Meget.  I  beggeTilfælde 
blev  Opløsningen  af  8.  Januar  et  ligesaa  resultatløs  og 
letsindigt  Skridt  som  alle  dens  Forgængere. 

Har  Regeringen  ogsaa  i  Aar  ventet  at  sejre  ved 
denne  Opløsningspohtik  ins  Rlaue  hinein?  Medens  Re- 
geringerne i  vore  to  Nabolande  omtrent  samtidigt  havde 
opløst  de  lovgivende  Forsamlinger  paa  to  store,  for  Fol- 
kenes Fremtid  bestemmende  Programer,  et  Armeebudget 
og  en  Korntold.  som  den  resp.  Opposition  endelig  og 
afgjort  havde  forkastet,  opløser  den  danske  Regering 
paa  en  —  Udvalgsbetænkning  over  en  Finanslov. 
Jeg  skal  gjerne  forudsætte,  at  selv  en  tredje  Rehand- 
hng  af  Finansloven  ikke  havde  forandret  Oppositionens 
Holdning.     Men  man  vil   dog  indrømme   mig,   at  Pro- 

graniet  for  Opløsningen  var  saa  ubeskrivelig  ejendom- 
meligt, at  det  sikkert  ingensinde  har  havt  sit  Tilsvarende 
i  Historien.  Det  er  derfor  ikke  saa  underligt,  om 
Mange  have  misforstaaet  Regeringens  Hensigt  med  den 
sidste  Opløsning.  I  sin  allerunderdanigste  Forestilling 
til  Hs.  Maj.  Kongen  motiverer  Konsejlspræsident  Estrup 
Opløsningen  med,  at  han  gjennem  de  nye  Valg  vil  søge 
at  undgaae  en  provisorisk  Finanslov.  Dersom  Hs.  Ex- 
cellence har  troet,  at  dette  ^ilde  lykkes,  har  han  derved 
vist  den  samme  enestaaende  Mangel  paa  politisk  Forud- 
seenhed, som  udmærker  det  Meste  af  hans  Styrelse.  Thi 
selv  blandt  Højres  værste  forskruede  og  uvidende  Fana- 
tikere har  der  ej  været  een,  som  den  8.  Jan.  ikke  kunde 
regne  ud,  at  vi  ingen  ordinær  Finanslov  vilde  faae. 
Har  derimod  Hs.  Excellence  imod  sit  bedre  Vidende 
bibragt  Hs.  Majestæt  en  urigtig  Forestilling  om  Situa- 
tionen, saa  har  han  jo  været  et  blindt  Redskab  for 
Højres  Førere,  og  hans  Hensigt  med  Opløsningen  har 
da  kun  været  den  yderst  uværdige,  at  give  Højre- 
agitationen Vind  i  Sejlene,  uanset,  hvilken  Ophidselse  i 
Folket  han  derved  satte  i  Gang.  ^len  en  saadan  For- 
udsætning vilde  være  i  høj  Grad  fornærmelig  og  lidet 
stemmende  med  hans  Karakter.  Jeg  foretrækker  derfor 
at  Iroe.  at  Hs.  Excellence  har  været  besjælet  af  et 
virkeligt  Haab  om  et  stort  Resultat,  men  atde2tiDage 
mellem  Opløsningen  og  Valget  har  været  for  mange  for 
hans  politiske  Fremsyn.     Møllestenspolitik. 

Men  har  Regeringen  ikke  forstaaet  at  bruge  Op- 
løsningsretten,  hor  Venstre  sandelig  ikke  forstaaet  at 
benytte  sig  af  Regeringens  Misbrug.  Aldrig  har  et 
Parti  havt  mere  glimrende  Lejligheder  til  at  slaae  en 
Regering  sønder  og  sammen,    netop    ved   Opløsnings- 

valgene.  Men  medens  Regeringen  valgte  ud  ulige 
Programer  for  Opløsningen.  Programer.  som  uanset 
deres  øvrige  politiske  Værdi  ikke  kunde  skaffe  den 
Majoritet  i  Folkethinget.  bestod  Venstres  Fejl  i.  at  det 
slet  ingen  fælles  Programer  opstillede,  men  nøjedes 
med  den  almindelige  og  intetsigende  Frase  »Folke- 
thingsparlamentarismen«,  uden  en  tilsvarende  Grund- 
lovsforandring .  hvoraf  Følgen  vilde  været,  at  dersom 
Folkethingsparlamentarismen  var  bleven  godkjendt  i 
Aar,  kunne  den  Aaret  efter  blive  bestridt,  og  Partiet 
maatte  da  begynde  forfra.  Partiet  oversaa,  at  naar  det 
havde  en  sikker  og  paahdelig  Majoritet,  selv  den  ube- 
tydeligste, vandtes  der  under  den  nuværende  Grund- 
lov, for  Folkethingets  Magtstilling,  ikke  en  Styver 
ved.  at  det  fik  en  endnu  større.  Derfor  blev  Folke- 
thinget fyldt  med  et  Flertal,  desto  mere  kuriøst  jo 
større  det  var,  fordi  det  repræsenterede  en  uoverskue- 
Ug  Række  at  Specialprogramer  efter  dets  forskjeUige 
Grupper,  medens  det  eneste  Fælles  det  evnede  var  at 
repetere  Ordet :  » Folkethingsparlamentarismen « .  Derved 
blev  Venstres  Stilling  til  den  konstitutionelle  Lov- 
givning Hgesaa  ødelagt  som  Højres.  Vore  Opløs- 
ningers Historie  afgiver  derfor  et  Rillede  paa  den  mest 
haardnakkede  Kamp,  som  Parlamentarismens  Annaler 
kjende,  mellem  den  politiske  Talentløshed  i  begge 
Lejre.  Regeringen  og  Folkethinget.  Hvem  der  fortjener 
Palmen,  skal  jeg  ikke  kunne  sige. 

Vil  man  have  et  kort  og  fyldigt  Udtryk  for  Venstres 
politiske  Fejlsyn,  har  man  det  i  Partiets  Projekt:  »Kjø- 
benhavns Erobring«.  Hvad  i  al  Verden  vil  Folkethinget 
for  den  konstitutionelle  Lovgivnings  Vedkommende  med 
»Kjøbenhavn«?     Med  den  Valglov  vi  have,    den    være 

nu  god  eller  ikke,  er  der  kun  een  Samfundsklasse,  hvor 
Venstre  kan  vinde  en  kompakt,  paa  fælles  Interesser 
bygget  Majoritet,  nemlig  den  lavere  Landbostand.  Men 
mod  dennes  politiske  Interesser  have  Hovedstadens 
altid  været  i  Strid,  og  de  ville  fremdeles  blive  det. 
Selv  om  Venstre  vandt  alle  Kjøbenhavns  Kredse  plus 
Frederiksberg,  blev  det  derved  kun  endnu  mere  uens- 
artet, end  det  iforvejen  var.  og  derved  endnu  mere 
svækket  paa  Lovgivningens  Omraade.  Skal  derfor 
>  Kjøbenhavns  Erobring«  være  et  Objekt  for  Folkethinget, 
maa  der  skrives  en  ny  Valglov:  dog  herpaa  har  det 
aldrig  offret  en  Tanke,  fordi  hele  dets  Politik,  saalænge 
Grundloven  bestod,  var  hen  i  Vejret.  Men  om  det  end, 
direkt  og  theoretisk  taget,  kunde  være  det  numerisk 
overlegne  Folkething  ligegyldigt,  paa  hvilken  Side  de 
10  Kredse  befandt  sig,  »har  dog  Stemningen  i  Hoved- 
staden indirekt  en  stor  og  moralsk  Betydning  for  hele. 
Landet,  thi  Hovedstaden  rummer  Landets  InteUigens«, 
hører  jeg  indvende.  Nej ;  den  Tid  er  forlængst  forbi, 
da  Kjøbenhavn  udøvede  en  saadan  Indflydelse.  Den 
forsvandt  med  Nationalliberalismen.  For  Øjeblikket  er 
Hovedstaden  kun  en  agitatorisk  Rede,  ligesaa  fuld 
af  Partifanatisme  som  vor  mindste  Ravnekrog  i  Pro- 
vindserne.  og  den  adskiller  sig  kun  derved,  at  den  er 
større.  Beviset  herfor  er,  at  det  ikke  har  været  nmligt 
i  en  By  paa  Vs  Mill.  Mennesker  at  danne  en  af  vore 
to  Partier  uafliængig  Fraktion :  man  vil  ej  engang  kunne 
skalle  blot  eet  ædrueligt  Organ  en  saa  stor  Læsekreds, 
at  det  kan  beslaae. 

Og  med  »Hovedstadens  Intelligens«  paa  det  ofTen- 
lige  Omraade  er  det  bedrøvelig  bevendt.  Dens  Presse 
staaer  i  ingen  Henseende  over  Provindsernes,  og  dens 
Førere  heller  ikke.     Tidligere   talte  Byens  Folkethings- 

kredse  Repræsentanter,  som,  hvorledes  deres  politiske 
Anlæg  end  vare,  dog  nøde  en  uomtvistet  Agtelse,  snart 
tor  deres  videnskabelige  Dygtighed,  snart  for  deres 
personlige  Begavelse:  A.  S.  Ørsted,  I.  E.  Larsen,  M. 
Hammerich,  Steen,  Hall,  Fenger,  Bille,  C.  V.  Rimestad 
o.  A.  Men  nu  er  der  blandt  de  10  Kjøbenhavnere 
ingen  fremragende  Videnskabsmand,  og  som  offenlige 
Mænd  gjælde  de  i  personlig  Anseelse  ikke  mere  end 
10  Vestjyder.  De  kunne  det  ikke.  Ingen  af  dem  har 
jo  havt  Aandsfrihed  nok  til  at  se,  eller  Karakter  nok  til 
offenlig  at  indrømme  blot  eet  af  Regeringens  og  Højre- 
agitationens Misgreb:  hele  deres  Virksomhed  har  be- 
staaei  i  det  Eneste,  som  politiske  Undermaalere 
kunne  præstere,  at  repetere  de  gamle  Partifraser  og 
at  stemme  efter  en  Snor.  Under  de  nuværende  Forhold 
er  Kjøbenhavn  en  By,  som  hverken  ved  sin  politiske 
Sands  eller  ved  sine  politiske  Mænd  kan  gjøre  noget  af 
vore  Partier  Ære,  og  den  behøves  hverken  for  Majori- 
teten i  Folkethinget  eller  for  Majoriteten  i  Landsthinget. 
Venstres  Projekt  at  ville  erobre  de  kjøbenhavnske 
Kredse  fremfor  ligesaa  mange  andre  Kredse,  der  staae  det 
langt  nærmere  og  langt  lettere  kunne  vindes,  er  derfor 
i  alle  Henseender  et  politisk  Fejlsyn,  som  alene  over- 
træffes af  Partiets  latterlige  Sejrsfølelse.  Under  den 
sidste  Opløsning,  ja,  endnu  den  sidste  Morgen  før 
Valget  var  Venstre  sikkert  paa  at  sejre  i  samthge  10 
Kredse  —  og  saa  tabte  det  i  dem  alle  paa  1  nær, 
hvor  det  fik  en  Majoritet  paa  30  Stemmer.  Aldrig  ere 
saa  stolte  Forventninger  og  saa  store  Anstrengelser 
blevne  kronede  med  et  mere  ynkværdigt  Resultat. 
Møllestenspolitik. 

Naturhgvis  bør  ingen  Forfatning  savne  en  Opløs- 

ningsret.  Men  skjøndt  man  tør  forudsætte,  at  en  tænk- 
som Regering  vil  bruge  denne  Ret  langt  mere  forsigtigt 
og  formaalstjenligt,  end  Ministeriet  Estrui)  har  gjort, 
maa  man  dog  ønske  den  benyttet  saa  sjeldent  som 
muligt.  Thi  hver  Gang  den  anvendes,  river  den  et 
Saar  i  Vælgerfolket,  som  behøver  Tid  til  at  læges. 
Under  et  Tokammersystem  gives  der  kun  een  Vej,  ad 
hvilken  Anledningerne  til  0|)løsning  kunne  indskrænkes 
til  et  Minimum,  nemlig  ved  at  søge  at  skaffe  Enighed 
gjeimem  en  Fællesvotering  mellem  de  to  Kamre.  Der- 
for foreslog  jeg  i  »Opl.  Fhd.«  en  Grundlovsforandriny-, 
gaaende  ud  paa,  at  i  Tilfælde  af  en  Meningsforskjel 
mellem  vore  to  Thing  skulle  begge  træde  sammen  in 
pleno,  og  ved  Stemmeflerhed  afgjøre  Tvisten.  Dette, 
som  man  skulde  synes,  selvforstaaelige  Princip,  der  til- 
med har  staaet  sin  Prøve  i  vort  Naboland.  Sverig,  har 
imidlertid  vist  sig  ufordøjeligt  for  Estrupiatets  Begreber. 
Nej.  skriver  et  Regeringsblad.  Tvisten  skal  afgjøres  ved 
»Lodtrækning«  efter  Udvalg  overensstemmende  med 
Ministeriets  Forslag  til  en  Grundlovsforandring:  ellers 
»vidstes  det  paa  Forhaand,  om  Folkething  eller  Lands- 
thing  vilde  gaae  af  med  Sejren«,  og  derved  kunde  ikke 
blot  al  Diskussion  »om  væsenlige  Ting«  falde  borf.  men 
ogsaa  det  »parlamentariske  System  vilde  holde  sit  Ind- 
tog« ad  den  af  mig  foreslaaede  Vej.  Men  denne  Ind- 
vending er  komplet  meningsløs.  Naar  det  skal  være 
et  fuldstændigt  Lotteri,  om  den  saglige  og  omhyggelige 
Argumentation  kommer  til  sin  Ret,  er  der  jo  ligesaa 
lidt  for  Kamrene  som  for  alle  andre  Parter  i  Livet 
Grund  til  at  ulejlige  sig  med  den.  Og  en  Regering,  som 
ikke  vil  existere  i  Kraft  af  Uenighed  mellem  Thingene, 
vil  mindst  af  Alt  have  en  saa  alvorlig  Gjerning  som 
en     møjsommelig    forberedt    Lovgivning    afhængig    af 

eii  Lodtrækning,  hverken  i  »væsenlige  Ting«  eller  i 
mindre  væsenlige.  Men  en  svinepolisk  Regering  vil 
foretrække  at  slumpe  sig  til  en  Lov,  som  kan  ødelægge 
det  ene  Thing  til  Fordel  for  det  andet.  Og  det  »par- 
lamentariske System«  kommer  ikke  et  Skridt  videre, 
hvad  enten  Thingene  stemme  in  pleno  eller  efter  Ud- 
valg. Thi  Regeringen  kan  opløse  saavel  det  ene  som 
Ijegge  Thing,  og  derved  skaffe  sig  nye  Udvalg.  Men 
Fællesafstemningen  in  pleno  gjør  det  muligt  for  en  Re- 
gering at  undgaae  Opløsninger,  fordi  den  kan  benytte 
sig  af  hele  sit  Flertal  i  det  ene  Thing,  medens  Afstem- 
ningen efter  Udvalg  gjør  det  ligegyldigt,  om  Regeringen 
i  det  ene  Thing  raader  over  alle  Stemmer  eller  blot 
over  een  mere  end  Halvdelen. 

Men  skal  Thingenes  Ligeberettigelse  sikkres, 
kunne  de  ved  Fællesvoteringen  ikke  stemme  ligefrem 
proportionalt,  hvis  de  ikke  ere  lige  talrige,  thi  da  vilde 
det  ene  Thing  være  i  født  Minoritet.  Derfor  fore- 
slog jeg  i  »Opl.  Fhd.«  en  Afstemning  efter  Formlen 
fx^ly^  hvor/  og  I  betegne  Antallet  af  de  stemmende 
resp.    i   Folke-   og  i  Landsthinget,    x  og  y  deres    resp. 

Stemmevægt.     Derved   faaes  =  — -,    d.     e.    Med- 

y         J 
lemmerne  af  hvert  Thing  stemme   med   en  Vægt,   som 
er  omvendt  proportional  med  det  resp.  Things  Antal 

X  66 

af  Stemmende.      Votere  de   alle,    bliver  =    .^^ 

ij  102 

— y.    Ville  vi  anvende  Reglen  paa  Valgresultatet  af 

28.  Januar  d.  A.,  have  vi  i  Landsthinget  17  oppositio- 
nelle Medlemmer,  idet  jeg  hertil  regner  Krieger,  og  i 
Folkethinget  75,  i  Landsthinget  49  ministerielle  og  i 
Folkethinget  27,  idet  jeg  hertil  regner  de  to  endnu  ikke 

godkjendte    Valg    af   Holstein-Holsteinborg    og    Scheel. 

Derved   faaer  man  Forholdet  mellem  Oppositionens  og 

D         •  a.  17.  ]7  +  75.  11  557      ,,    , 

Regermgens  Stemmer  = ^ — Ved 

49.  17  +  27.  11  565 

Partistillingen  ifjor  havde  man  (se   >Opl.  Fhd.«  S.  113) 

564 
-         ,    eller  ifjor  vilde  Oppositionen,  i  Aar  Regeringen 

være  i  Majoritet,  men.  begge  Gange  med  et  saa  yderst 
svagt  Overskud,  at  blot  een  tilfældig  Stemme  vilde  vende 
Resultatet  om.  Saa  unyttig  og  ørkesløs  har  det  sidsto 
Aars  Valgagitation  med  dens  Opløsning  været  overfor 
Principet:  » Thi  n  gen  es  Ligeberettigelse«. 

For  at  faae  æ  =  v/,  maa  man  have  /  =  /,  eller 
Thingene  kunne  ikke  stemme  ligefrem  proportionalt, 
med  mindre  deres  Medlemsantal  bliver  lige  stort.  Det 
er  derfor  betydningsløst,  om  man  efter  Regeringens 
Forslag  forøger  alene  de  kjøbenhavnske  Folkethings- 
kredse,  eller  man  efter  Oppositionens  forøger  hele  Lan- 
dets, naar  man  ikke  samtidig  vil  enten  lige  meget  for- 
øge Antallet  af  Landsthingskredsene,  eller  give  Lands- 
thinget  den  Stemmevægt,  som  Ligeberettigelsen  kræver. 
Det  nytter  ikke  stort,  at  Regeringen  vil  aflijælpe  de 
»mest  skrigende  Uretfærdigheder«  i  den  nuværende 
Kredsfordeling,  naar  den  ikke  faaer  den  største  af  dem 
alle  med.  Misforholdet  mellem  Landsthingets  og  Folke- 
thingets  Kredsantal;  ellers  er  under  de  nuværende  For- 
hold en  »skrigende  Uretfærdighed«  mere  eller  mindre 
virkelig  ikke  være  værd  at  rejse  sig  for.  Selv  vilde 
jeg  af  Grunde,  som  jeg  har  angivet  i  *Opl.  Fhd.«,  fore- 
trække, at  Folkethingets  nuværende  Kredsantal  reduce- 
redes til  Landsthingets.  Men  vil  man  endelig  i  dette 
Punkt  grave  sal.  Grundlov   op,   og  holde  paa  1   Folke- 

thirjgsmand  for  »omtrent  16000  Indvaanere«,  har  man 
lier  en  simpel  Udvej :  Forøg  Folkethingets  Kredse  med 
30.  da  blive  de  akkurat  dobbelt  saa  mange  som  Lands- 
thingets  —  og  sæt  saa  Landsthingets  Stemmevægt  til 
Folkethingets  efter  Forholdet  2:1.  Thi  da  have  vi 
atter  ,/  >■  -=  /  //. 

I  Stedet  for  et  med  Folkethinget  lige  berettiget 
Landsthing  have  vi  nu  faaet  et  aldeles  uberettiget 
Landsthing.  Vi  fik  det.  da  Ministeriet  ikke  længere 
kunde  regere  med  begge  vore  Thing.  Men  i  Stedet  for 
at  forstaae,  at  det  er  umuligt  at  regere  forfatnings- 
mæssigt med  eet  Thing.  naar  der  forfatningsmæssigt  er 
to,  og  at  Tyngdepunktet  for  et  nyt  Regimente  derfor 
nødvendigt  maatte  ligge  udenfor  Forfatningen,  ræson- 
nerede Konsejlspræsidenl  Estrup  som  saa :  Naar  jeg 
ikke  kan  have  Tyngdepunktet  for  min  Politik  liggende  i  det 
for  begge  Thing  Fælles.  Rigsdagen,  ophæver  jeg  derfor 
ikke  Rigsdagen,  jeg  flytter  blot  Tyngdepunktet  fra  Midt- 
punktet over  til  Udkanten,  og  da  vælger  jeg  den  til  Højre 
—  en  Magt,  Hs.  Excellence  maa  have  faaet  umiddelbart 
fra  Oven.  thi  ingen  Anden  end  Vor  Herre  kan  saaledes 
give  et  Tyngdepunkt  Ren  at  gaae  paa.  og  en  Opdagelse, 
end  vidunderligere  end  Newtons,  dengang  Æblet  faldt 
paa  hans  Næse.  Men  nu  er  der  tillige  et  andet 
Thing.  der  som  alt  Andet  i  Tilværelsen  forlanger  et 
Tyngdepunkt,  og  da  det  ikke  kan  thide  det  gamle,  saasom 
det  er  flyttet,  hjælper  det  sig  ved  at  lægge  sig  ned.  Og 
ligesom  en  Politibetjent,  forfatningsmæssigt,  aldrig  kom- 
mer i  større  Forlegenhed,  end  naar  Anholdte  smider 
sig  paa  Jorden,  saaledes  kommer,  forfatningsmæssigt. 
Hs.  Excell.  Konsejlspræsidenten  ikke  af  Pletten,  saalænge 
Folkethinget  bliver  liggende.     Derfor  er  Systemet  »Re- 

geringen  og  Landsthinget«  i  Realiteten  konstitutionelt 
Nonsens,  et  for  den  rationelle  Tænkning  ligesaa  ufatte- 
ligt som  ubestemmeligt  Begreb,  saavel  i  Virkning  som 
i  Rækkevidde.  Det  er  det  Sværd,  d^r  skal  slibes,  naar 
Fæstet  haves,  men  naar  Klingen  mangler.  Det  er  den 
Cirkel,  der  skal  tegnes,  hvor  Centrum  er  givet,  men 
hvor  Radius  fattes. 

Alene  paa  Grundlovens  rent  formelle  Standpunkt, 
d.v.s.paa  det  faktiske  Grundlovsbruds  Stand- 
punkt, kan  Systemet  »Regeringen  og  Landsthinget«, 
virke  og  røre  sig.  Hvor  megen  Skyld  enhver  af  Par- 
terne, Regeringen  og  Folkethinget,  har  i  det  nuværende 
Uføre,  kan  jeg  ikke  bestemt  udmaale.  Forfatningskam- 
pen var  rejst,  inden  Ministeriet  Estrup  kom  til  Roret, 
men  deraf  følger  jo  ikke.  at  Ministeriet  har  ført  den. 
som  den  burde  være  ført,  at  det  har  været  fast  eller 
eftergivende  paa  rette  Sted ;  og  det  forekommer  mig  ikke 
at  Behændighed  og  Smidighed  har  hørt  til  Konseilspræ- 
sidentens stærke  Sider.  Den  barberede  Pudel  af  1ste 
April  1885  saae  ikke  godt  ud;  men  Spørgsmaalet  er 
dog,  om  den  ikke  havde  været  os  tjenligere  end  den 
Bastard  af  en  Hund  og  en  Ræv.  hvormed  vi  nu  maae 
trækkes,  og  det  er  ikke  bevist,  at  der  ikke  kunde 
være  regeret  med  den.  Ved  Bedømmelsen  af  hele 
dette  Skyldforhold  gjør  der  sig  ved  Siden  af  de  ob- 
jektive en  Mængde  subjektive  Opfattelser  gjældende,  lor 
hvilke  Ingen  kan  frigjøre  sig,  og  som  derfor  vilde  be- 
røve den  minutiøse  Udmaaling  dens  Værdi.  Selv  til- 
lægger jeg,  som  Enhver  af  mine  Læsere  veed,  1  olke- 
thinget  den  største  Skyld.  Men  videre  tør  jeg  heller 
ikke  gaae.  Naar  jeg  jevnhg  hører,  at  »det  Hele  er 
Folkethingets  Skyld«  eller  »det  Hele  Regeringens«,  veed 

jeg  kun  saa  Meget,  at  det  maae  være  nogle  højst  stu- 
pide Mennesker,  som  kunne  troe.  at  en  mangeaarig  og 
bitter  Fejde  kan  løbe  af  uden  Skyld  paa  begge  Sider. 
Specielt  gjælder  dette  Parternes  Stilling  til  det  uund- 
gaaelige  Udslag  af  Systemet  >  Regeringen  og  Lands- 
thinget«,  nemlig  Provisorismen. 

Jeg  har  i  tidligere  Skrifter  udføriig  søgt  at  vise, 
at  Spørgsmaalet  om  en  provisorisk  Finanslovs  Lovmed- 
holdelighed hverken  kan  besvares  med  et  Ja  eller  med 
et  Nej,  fordi  §  25  og  §  49  ere  i  flagrant  Modsigelse 
med  hinanden.  Men  naar  en  saadan  er  udstedt,  falder 
det  ikke  vanskeligt  at  vurdere  de  Magtmidler,  hvormed 
den  ene  Part  vil  bekæmpe,  den  anden  opretholde  denne 
og  enhver  anden  provisorisk  Lov.  For  Folkethin gets 
Vedkommende  have  vi  her  Højesteretsdommen  af  15. 
Oktbr.  f.  A.,  og  en  højere  Afgjørelse  kan  jo  ikke  gives. 
Den  fastslaaer  det  Dobbelte :  at  en  provisorisk  Lov  ikke 
ophører,  fordi  den  indbragt  ved  et  privat  Initiativ  for- 
kastes i  det  ene  Thing  —  og  at  en  provisorisk  Lov 
kan  overleve  den  følgende  Rigsdagssamling;  derimod 
har  Højesteret  naturligvis  ikke  indladt  sig  paa  Spørgs- 
maalet om  de  betræffende  Loves  politiske  Nødvendig- 
hed. Det  er  mig  nu  aldeles  ufattehgt,  hvorfor  Folke- 
thinget  privat  indbragte  disse  Love.  Saa  Meget  maatte 
Thinget  jo  kunne  forudse,  at  Regeringen  ikke  vilde  ak- 
ceptere  den  private  Indbringelse,  og  at  dette  Skridt 
maatte  ad  en  eller  anden  Vej  medføre  en  Retssag. 
Hvorfor  da  udsætte  sig  for  det  mere  eller  mindre  Tvivl- 
somme ved  dens  Udgang,  naar  det  slet  ikke  behøvedes? 
Hvorfor  ikke  overlade  Regeringen  at  fyldestgjøre  dens 
uafvisehge  Skyldighed,  selv  at  forelægge  de  provisoriske 
Love  for  den   allerede    sammentraadte  Rigsdag?    Den 

ufornødne  Iver,  den  Hæsblæsethed.  hvormed  Folkethinget 
ved  denne  Lejlicrhed  optran dfe,  og  hvorved  det  spillede 
Regeringen  Sejren  i  Hænderne,  vidner  kun  grumme  lidt 
om  dets  taktiske  Snildhed  ved  Rigsdagens  Samling  i 
Oktober  1885. 

Men  ligesaa  lidt  vidner  Regeringens  Holdning  til 
de  provisoriske  Loves  Forelæggelse  om  dens  taktiske 
Retænksomhed  under  Rigsdagssamlingen  fra  Februar  til 
April  1887.  Det  høje  Ministerium  synes  nemlig  at 
overse,  at  hvad  der  hos  en  Opposition  kan  passere 
som  et  heldigt  eller  uheldigt  politisk  Fif.  slet  ikke 
kan  anvendes  af  en  Regering,  fordi  denne  derved 
svækker  sin  politiske  Anseelse,  og  naar  denne  først  er 
fløjten,  kan  Regeringen  ligesaa  godt  flyve  bag  efter. 
Nu  har  det  utvivlsomt  været  den  hensovede  Grundlovs 
Mening,  at  der  i  det  Mindste  skal  gives  Rigsdagen  Lejlig- 
hed til  at  udtale  sig  om  en  saa  extraordinær  Foranstalt- 
ning som  en  provisorisk  Lov.  selv  om  denne  ikke  naaer 
at  blive  endelig  paadømt.  Dette  blev  ikke  iagttaget  under 
den  sidste  Rigsdagssamling.  Provisorierne  kom  ikke  ud 
over  Landsthinget.  Vi  vidste  vel  nok,  at  Provisorierne 
ere  Landsthingets  Øjestene,  og  at  det  derfor  nødigt  vil 
af  med  dem.  Men  Ingen  kunde  dog  begribe,  hvorfor 
det  rugede  over  denne  kostelige  Skat  et  halvt  Aar 
ind.  den  31.  Marts.  Hvor  smukt  havde  det  ikke 
varslet  om  en  Forsoning  mellem  de  to  Thing,  hvis 
Provisorierne  og  Hr.  Rerg  vare  mødtes  paa  Trappen  til 
Formandsstolen  i  Folkethinget,  om  begge  Kamre  i 
samme  Nu  havde  offret  hvert  sin  bedste  Skat?  Da 
Samlingen  var  endt,  fik  vi  en  Retænkning«  af  Prof. 
Goos,  hvori  det  hedder,  at  det  var  Mangel  paa  Tid,  som 
havde  forhindret  Provisoriernes  Oversendelse  til  Folke- 
thinget.    Denne  Grund   godkjende  vi  ikke.     Intet  Men- 

iieske  her  i  Landet  stoler  længere  paa  Hr.  Profes- 
sorens politiske  Troværdighed,  fordi  han  tilstrækkelig 
har  vist,  at  han  i  hele  sin  politiske  Færd  lader  sig 
bruge  til  det  mest  Forskjelligartede,  snart  i  det  Fri- 
tænkeriske snart  i  det  Orthodoxe,  snart  i  det  Nysocia- 
listiske  snart  i  det  Estrupske.  Derfor  spørge  vi: 
hvorfor  kom  Provisorierne  ikke  til  ForhandUng  i  Folke- 
thinget  under  den  sidste  Rigsdagssamling?  Hvorledes 
vil  den  »grundlovstro«  Regering  motivere  en  saa  uhørt 
Forsømmelse,  naar  Undskyldningen  med  »Tiden«  ikke 
duer.  og  hvem  skal  her  forsvare  Regeringen,  naar  Goos 
ikke  duer? 

Altsaa  frem  med  M  a  t  z  e  n.  Denne  navnkundige  Stats- 
retslærers  Fortolkningsprincip  kan  formuleres  i  4  Ord: 
»Hvor  staaer  det  skrevet?«  Med  dette  Princip 
har  han  klaret  sig  i  hele  sit  politiske  Liv,  og  han  vil 
forsøge  det  hinsides.  I  Grundloven  hedder  det,  at  »for- 
inden Finansloven  er  vedtagen,  maae  Skatterne  ej  op- 
kræves« ;  men  »hvor  staaer  det  skrevet«,  at  Finans- 
loven ikke  kan  endelig  »vedtages«  af  det  ene  Thing? 
Efter  Grundloven  kan  Kongen  med  Rigsdagens  Sam- 
tykke udskrive  Skatter,  ogsaa  naar  Rigsdagen  ikke  er 
samlet:  men  >'hvor  staaer  det  skrevet«,  at  han  behøver 
dette  Samtykke,  naar  Rigsdagen  er  samlet?  Ligesaa  i 
det  foreliggende  Spørgsmaal:  Grundloven  bestemmer, 
at  provisoriske  Love  »altid  bør  forelægges  den  følgende 
Rigsdag«;  men  »hvor  staaer  det  skrevet«,  at  de  skulle 
forelægges  for  begge  Thing  —  eller  at  de  skulle  fore- 
lægges ikke  blot  for  den  »følgende«,  men  ogsaa  for  den 
næstfølgende  Rigsdag  —  eller  at  et  Lovforslag  over- 
hovedet skal  forelægges  for  at  forhandles?  Hvor 
staaer  alt  Saadant   »skrevet«?     Saaledes  har  Hr.  Pro- 

fessorens  Fortolkningsprincip  trofast  fulgt  ham  lige  fra 
hans  politiske  Fødsel,  og  seirrigt  bortfortolket  alle  Re- 
præsentationens Fordringer.  Og  saalænge  han  lever, 
vil  Ingen  faae  sin  Ret  mod  hans  urokkelige  »Hvor  staaer 
det  skrevet?«  Og  naar  Karon  engang  skal  færge  ham 
over  Styx.  vil  han  ikke  faae  den  reglementerede  Obol 
for  sin  Uleilighed,  men  kun  Fortolkningen :  »Hvor  staaer 
det  skrevet?« 

Det  er  stridende  mod  en  Regerings  Værdighed,  at 
den  uafiadeUg  beskyldes  for  Grundlovsbrud,  og  det  maa 
svække  Folkets  Retsbevidsthed,  naar  der  ingen  Afgjørelse 
kan  træffes  om,  hvorvidt  en  })rovisorisk  Lov  er  i  Over- 
ensstemmelse med  Forfatningen,  d.  v.  s.  om  Folket  exi- 
sterer  forfatningsmæssigt  eller  ikke.  Derfor  foreslog  jeg 
i  »Opl.  Fhd.«  en  Grundlovsforandring:  at  »enhver  provi- 
sorisk Lov  skal  forelægges  den  først  sammentrædende 
Rigsdag,  strax  efter  at  denne  er  sammentraadt:  hvis 
den  da  ikke  forkastes,  eller  dersom  den  forkastes,  men 
der  ikke  inden  2  Maaneder  rejses  Rigsretstiltale  mod 
Regeringen,  er  denne  fremtidig  fritagen  for  ethvert  som 
helst  Ansvar  for  Lovens  Udstedelse,  og  Beskyldningen 
for  Grundlovsbrud  bliver  da  strafbar.«  Mod  dette  For- 
slag har  jeg  kun  hørt  eller  læst  een  Indvending.  Et 
anset  Medlem  af  den  herværende  Overret  tilskriver*) 
mig  nemlig  bl.  A. :  »Forslaget  om  provisoriske  Loves 
Fremlæggelse  er  neppe  fyldestgj ørende;  »strax«  er  et 
elastisk  Begreb,  og  hvad  skal  gjælde.  naar  Loven  ikke 

*)  Jeg  benytter  Leiligheden  til  at  takke  saavel  ham  som  Andre, 
der  beære  mig  med  politiske  Skrivelser,  og  jeg  beklager,  at 
det  ikke  er  mig  overkommeligt  at  besvare  dem  privat,  men 
at  jeg  maa  henvise  dem  til  Argumentationen  i  mine  Skrifter, 
deres  Betragtninger  vedkommende. 

vedtages,  men  heller  ikke  forkastes?«  Jeg  svarer:  1)  at 
»strax  efterat  denne  (Rigsdagen)  er  sammentraadt« 
umulig  kan  være  »elastisk«^ :  i  38  Aar  har  denne  Be- 
stemmelse vist  sig  fyldestgj ørende  for  de  ordinære  Fi- 
nansloves Fremlæggelse:  2)  at  det.  som  mit  Forslag 
udtaler,  er  processuelt  ligegyldigt,  om  Loven  forkastes 
eller  ikke,  eller  om  den  overhovedet  forhandles,  men 
at  der,  naar  den  ikke  vedtages,  skal  inden  2  Maaneder 
rejses  Rigsretstiltale.  Jeg  valgte  denne  Termin,  fordi 
den  forekom  mig  tilstrækkelig,  og  fordi  den  stemmer 
med  det  gjældende  Minimum  for  Rigsdagssessionernes 
Varighed.  Naturligvis  kan  mit  Forslag  formuleres  paa 
andre  Maader  og  udtrykke  det  Samme:  men  jeg  tillader 
mig  dog  indtil  videre  at  troe.  at  det  er  brugeUgt  som 
det  foreligger.  Skulde  jeg.  efter  det  sidste  Par  Maaneders 
Erfaring,  foreslaae  en  Ændring.  \ålde  det  være,  at  der 
i  Stedet  for  »Rigsdagen«  sattes  »Rigsdagens  begge 
Thing«.  OgmedAarene  vil  jeg  maaske  kunne  fore.slaae 
flere,  efterhaanden  som  vi  skride  frem  i  den  Matzen- 
Estrupske  Fortolkningskunst. 

Men  hvilke  Forandringer  man  end  vil  indføre  i 
Grundloven  af  1866,  blive  de  alle  betydningsløse  under 
en  Rigsret  som  den  nuværende.  Thi  alle  konstitu- 
tionelle Magtmidler  hente  deres  Kraft  hos  det  største  af 
dem  alle.  Rigsretsinstitutionen.  I  »Opl.  Fhd.«  udtalte 
jeg:  »at  der  blandt  den  nuværende  Rigsrets  26  Med- 
lemmer ere  mindst  15  villige  Dommere,  som  ikke  blot 
paa  Vælgermøder  offenlig  have  taget  deres  Position 
i  Forfatningskampen,  men  ogsaa  overfor  Befolkningen 
moralsk  have  bundet  sig  ved  mangfoldige  Afstem- 
ninger som  Folkerepræsentanter."  Deraf  sluttede  jeg, 
at  Rigsretten  er  en  inhabil  Domstol  under  den  Situa- 

tion,  som  har  udviklet  sig  efter  den  1ste  April  1S85. 
»Dette  er  en  fuldstændig  uhjemlet  Paastand,  en  grov  pe- 
titio  principii,  som  klæder  en  Mand  med  Hr.  O.s  Præ- 
tensioner som  Logiker  særlig  ilde.<  skriver  et  hervæ- 
rende Høireblad.  hvis  Navn  mine  Læsere  let  ville 
gjætte,  naar  de  høre  Argumentationen :  »Saavel  juridisk 
som  statsretlig  og  moralsk  er  Rigsretten  i  Besiddelse  af 
den  fuldstændigste  Habilitet  derved,  at  den  i  Grundloven 
er  indstiftet  til  at  dømme  i  Tvistemaal  som  de  forelig- 
gende« —  og  »Rigsretsdommerne  have  i  deres  Afstem- 
ning og  Dom  i  Rigsretten  den  fuldstændigste  Frihed, 
saa  at  de  udelukkende  kunne  lade  sig  lede  af  de 
Grunde  pro  og  contra,  som  fremkomme  ved  Procedu- 
ren, der  jo  kan  fremføre  Argumenter  og  Oplysninger, 
som  stille  Sagen  i  et  andet  Lys  end  det,  hvori  den  Paa- 
gjældende  tidligere  saae  den«. 

Lad  os  betragte  disse  Indvendinger,  de  ere  de 
eneste,  som  ere  fremførte  imod  mig.  Fordi  en  Dom- 
stol »i  Grundloven  er  indstiftet«  til  at  dømme  i  visse 
Tvistemaal.  kan  den  godt  blive  inhabil.  Det  sker.  naar 
Dommeren  f.  Ex.  er  Part  i  Sagen  eller  en  nær  Paarø- 
rende af  den  ene  Part  eller  af  andre  Grunde,  og  Dom- 
stolens Habilitet  kan  da  kun  reddes  ved,  at  denne 
Dommer  viger  sit  Sæde  for  en  anden.  Men  dette 
lader  sig  netop  ikke  gjøre  ved  Rigsretten, 
hvor  Dommerne  ere  Højesterets  ordinære  Assessorer  og 
ligesaa  mange  paa  4  Aar  valgte  Landsthingsmæud, 
hvoraf  grundlovsmæssig  Ingen  i  nogensomhelst  Sag 
kan  vige  sit  Sæde  for  en  anden.  Og  dog  er  blot  een 
inhabil  Dommer  tilstrækkelig  til  at  gjøre  Retten  inhabil, 
thi  blot  een  Stemme  kan  gjøre  Udslaget.  Men  en  Dom- 
stol, hvor  en  Inhabilitet   ikke  midlertidig  kan  fjerne  en 

hvilkensomhelst  Dommer  til  Fordel  for  en  anden,  er  et 
Monstrum  af  en  Domstol,  thi  den  er  i  Strid  med  alle 
andre  Domstole  Verden  over.  Man  maa  grue  ved  Tan- 
ken om,  at  den  skal  være  den  eneste  Instans  for  et 
Statsliv,  at  ikke  blot  en  Regering,  men  ogsaa  enhver 
Privatmand  i  Landet  (Grdl.  §  69)  kan  stævnes  for  dens 
Skranke  og  faae  sin  Skæbne  afgjort. 

>Rigsretsdommerne  have  i  deres  Afstemning  og 
Dom  den  fuldstændigste  Frihed.«  Ja,  formelt  have 
de  den.  Formelt  have  Dommerne  i  Landsthinget  »den 
fuldstændigste  Frihed«  til  at  dømme  en  Regering,  som 
de  selv  have  ledet  paa  Glatis,  ligegyldigt,  om  der  »frem- 
kommer ved  Proceduren«  nye  »Argumenter  og  Oplys- 
ninger«, eller  der  ingen  saadanne  fremkomme.  Men  i 
ReaUteten  have  de  den  ikke.  Lad  os  tænke  os  et  Ex- 
empel  ved  en  anden  Domstol.  En  Mand  gaaer  til  en 
Dommer  og  siger  til  ham:  »Jeg  agter  at  foretage  mig 
følgende  Skridt —  som  kan  paaføre  mig  en  Ret- 
tergang, sig  mig  din  Mening  om  dets  Lovmedholdelig- 
hed.« Og  Dommeren  svarer  ham:  »Jo,  kjære  Ven,  jeg 
deler  ganske  din  Opfattelse,  og  naar  du  handler  saale- 
des  og  saaledes,  kan  du  stole  paa  mit  Medhold.«  Blev 
da  ikke  en  saadan  Dommer  i  Virkeligheden  inhabil? 
Og  for  ikke  at  blive  det,  vil  han  som  en  hæderlig  Mand 
afvise  Den,  som  forsynhg  og  næsvis  vil  vide  hans  Me- 
ning. Men  fra  denne  Hæderlighed  ere  Lands- 
thingets  Rigsretsdommere  afskaarne.  De  kunne 
ikke  vise  en  Regering  Døren,  naar  den  forud  vil  vide 
deres  Mening  om  et  Lovforslags  Nødvendighed,  thi  det 
er  baade  dens  Ret  og  dens  Pligt  at  forhøre  sig  derom, 
og  det  er  deres  Skyldighed  explicit  eller  implicit  at 
udtale  sig  om  dets  Betimehghed  m.  v.     Men  naar  der 

saaledes  gives  en  Regering  Leiligherl  til  at  paavirke 
sine  Dommere  eller  til  selv  at  paavirkes  af  dem.  til  paa 
Forhaand  at  etablere  et  Makkerskab  mellem  den  event. 
Dømmende  og  den  event.  Anklagede,  bliver  den  danske 
■Rigsret  et  ligesaa  demoraliserende  som  upaalideligt  In- 
strument. 

Vende  vi  os  fra  disse  almindelige  Remærkninger 
om  vor  Rigsretsinstitution  til  dens  særlige  Stilling  under 
den  nuværende  Konftikt.  saa  ligger  Specialiten  i  de 
provisoriske  Foranstaltninger,  der  jo  ligesaa  vel  som 
eller  endnu  mere  end  andre,  der  søge  deres  Støtte  i 
almindelige  Love.  kunne  komme  ind  under  dens  Forum. 
Her  kan  det  naturligvis  siges,  at  fordi  en  Landsthings- 
dommer  har  stemt  for  en  forelagt  ordinær  F'inanslov. 
som  senere  provisorisk  bliver  gjennemført.  har  han  ikke 
dermed  udtalt,  at  alle  dens  Foranstaltninger  vare  >paå- 
trængende  nødvendige«,  og  at  han  derfor  saavel  moralsk 
som  juridisk  har  Frihed  til  at  dømme  Regeringen.  Men 
naar  Provisoriet  er  Frugten  af  en  Forfatnings- 
strid,  hvori  han  Aar  igjennem  har  støttet  Regeringen, 
og  hvori  denne  kun  har  kunnet  handle  provisorisk  ved. 
at  den  havde  Medhold  hos  ham  og  hans  Kolleger  som 
Folkerepræsentanter,  staaer  han  som  Dommer  ikke 
moralsk  frit.  Thi  hos  honnette  Folk  gives  der  ingen 
blot  formel  Hæderlighed,  men  en  moralsk,  bygget  paa 
Tro  og  Love.  Han  kan  ikke  undskylde  sig  med,  at  han 
ved  sin  Afstemning  i  Landsthinget  ikke  vidste,  om  et 
Forslag  eller  Dele  af  Samme  provisorisk  vilde  bhve 
udført,  thi  derom  kunde  han  som  Politiker  umulig  være 
i  Tvivl.  Han  kan  det  endnu  mindre,  naar  det  for- 
inden er  sagt  ham  af  den  sikkreste  Autoritet  af 
alle,  nemlig  selve  Regeringen,    og   dette  er  jo   netop 

Tilfældet  med  den  sidste  provisoriske  Finanslov,  som 
Ministeriet,  samtidig  med  Folkethingets  Opløsning  den 
Hde  Januar  d.  A.,  uden  mindste  Omsvøb  havde  bebudet, 
saafremt  de  nye  Valg  ikke  gave  det  Majoritet.  Det 
samme  Forhold  gjør  sig  gjældende  ved  saadanne  Provi- 
sorier, som  forinden  deres  Udstedelse  ikke  have  været 
forelagte  Rigsdagen,  men  hvis  Nødvendighed  han  senere 
har  godkjendt  i  en  Udvalgsbetænkning.  Ogsaa  herigjen- 
nem  participerer  han  med  Regeringen  i  hele  den  provi- 
soriske Politik,  og  han  fremtræder  derfor  som  Dommer, 
pyntet  med  den  dejligste  Inhabilitet,  man  kan  forlange. 
At  det  ovenfor  citerede  Høireblads  Paastand  om 
Rigsrettens  Habilitet,  kun  er  en  tom  Passiar,  og  at  de 
rette  Vedkommende,  Regeringen  og  Lands- 
thinget,  have  en  stik  modsat  og  mere  praktisk 
Opfattelse,  derom  foreligge  der  fra  begge  Sider  saa 
klare  Vidnesbyrd,  at  det  Eneste,  som  forundrer  os,  er 
den  cyniske  Ugenerthed,  hvormed  de  to  Kontrahenter 
blotte  sig  selv.  I  det  uudtømmelige  og  priviligerede 
Magazin  for  kompromitterende  Bétiser,  der  kaldes  »Ber- 
lingske Tidende«,  og  som  er  Regeringens  officielle  Or- 
gan, finder  man  som  bekjendt  udtalt  med  rene  og  tyde- 
lige Ord,  at  da  Landsthinget  har  bevilget  Regeringen 
Midler,  som  provisorisk  ere  blevne  anvendte,  kan  man 
ikke  antage,  at  det  bagefter  gjennem  Rigsret- 
ten vil  »svigte«  Regeringen.  Og  paa  denne  ær- 
lige Betragtning  har  Landsthinget  ligesaa  ærlig  svaret. 
Det  har  ved  det  sidste  Valg  af  Rigsretsdommere  skudt 
alle  »tvivlsomme«  Elementer  ud,  ja,  selv  en  Jurist  som 
Krieger  har  maattet  vige  for  en  eller  anden  Nullitet. 
Ved  denne  Methode  har  Thinget  bevist,  at  hvad  der 
hgger  det  paa  Sinde,  slet  ikke  er  en  upartisk  og  ret- 

færdig  Rigsretsdom,  saa  vidt  muligt  bygget  paa  en  al- 
sidig Motivering,  men  det  Ene:  saavidt  muligt  at  sik- 
kre  sig  Resultatet.  Dog  med  alt  Dette  have  de  nye 
Rigsretsdommere  den  »fuldstændigste  Frihed«,  ikke  blot 
til  at  bevilge,  men  ogsaa  til  »bagefter  at  dømme«  pro 
og  contra.  Formelt  er  deres  Habilitet  i  den  fortræffe- 
ligste Orden,  men  reelt  er  den  det  for  træ  ffeUgste  Spil- 
fægteri. Thi  værdig  og  alvorlig  staaer  den  bevilgende 
Landsthingsdommer  med  den  ene  Haand  paa  Brystet, 
medens  den  anden  spiller  med  Fingrene  bag  Ryggen. 
Folkethingets  Fejlgreb  overfor  den  bestaaende  Rigs- 
retsinstitution  er,  at  det  har  indladt  sig  paa  Kamp  med 
det  Thing,  som  gjennem  Valget  af  Rigsretsdommere  skal 
dømme  over  P"'olkethingets  Klager.  Dersom  man  i  det 
private  Liv  vilde  tvistes  med  en  Modstander,  som  selv 
kunde  udnævne  sin  Dommer,  var  dette  et  Billede  paa 
Folkethingets  Uforstand.  Om  Thinget  for  Aar  tilbage 
havde  faaet  Medhold  hos  Landsthingets  Rigsretsdommere, 
skal  jeg  ikke  kunne  sige.  Det  er  ogsaa  et  underordnet 
Spørgsmaal.  Thi  den  første  af  alle  Betingelser  for 
Folkethingets  Seir  maatte  være  Bortrydningen  af 
Landsthingets  Rigsretsprivilegium,  eller  Forfatnings- 
kampen burde  været  indledet  ikke  med  en  partipolitisk, 
men  med  en  almenpolitisk  Opgave.  Men  atter 
her  træffe  vi  den  samme  usalige  Feil  som  ved  hele 
Folkethingets  tidligere  Taktik:  Programløsheden.  Og 
Fejlen  bliver  saa  meget  større,  som  Folkethinget  for- 
sømte at  opstille  det  eneste  Frogram.  hvorom  alle  dets 
Grupper,  ja,  hvorom  hele  Folket  kunde  have  samlet  sig, 
en  anden  Rigsretsinstitution.  Dersom  det  forenede  Ven- 
stre i  1872  havde  begyndt  hermed,  dersom  det  i  sin 
Presse  og  Agitation  havde  paavist  og  prædiket  Urime- 

ligheden  ved  det  bestaaeiide  Forhold,  var  der  endnu 
saa  megen  Retsbevidsthed  i  Folket,  at  det  havde  været 
den  letteste  Sag  at  styrte  en  saa  barok  Domstol  som 
den  nuværende  Rigsret.  Og  saa  megen  Forudseenhed 
i  denne  Sag  kunde  man  forlangt  hos  et  Parti,  som 
vilde  etablere  et  splinternyt  Forfatningsliv.  Men  nu, 
under  Tidens  Spænding,  er  det  naturligvis  for  sent  at 
ville  opnaae  Enighed  herom.  Og  nu  er  det  ogsaa  for 
sent  for  Folkethinget  at  ville  appellere  til  Rigsretten. 
Naar  derfor  Højres  Agitatorer  i  deres  Presse  og  paa 
deres  Møder  tilraade  Venstre :  »Gaa  til  Rigsretten«,  vid- 
ner dette  kun  om  den  topmaalte  politiske  Frækhed, 
hvortil  et  Menneske  kan  synke. 

Men  ogsaa  Modparten,  Regeringen,  har  set  fejl  paa 
Stillingen  til  den  nuværende  Rigsret.  Det  kunde  vel 
synes,  at  den  ene  Part  i  samme  Grad  maa  være  hel- 
dig stillet,  som  den  trygt  kan  forlade  sig  paa  en  Dom- 
stol, hos  hvilken  ingen  Chance  gives  for  den  anden. 
Men  dette  Ræsonnement,  som  vilde  gjælde  i  borgerlige 
Tvistemaal,  kan  ikke  overføres  paa  de  nuværende  po- 
litiske. Den  Sohdaritet  i  den  provisoriske  Politik,  som 
bestaaer  mellem  Landsthinget  og  Regeringen,  er  nemlig 
i  al  sin  Realitet  kun  en  moralsk:  den  tvinger  de  nu- 
værende Landsthingsdommere  til  at  frikjende  Regeringen, 
men  heller  ikke  videre.  Thi  den  savner  den  Retingelse, 
uden  hvilken  enhver  Solidaritet  i  Retsforhold  er 
uden  gj ensidig  Retryggelse:  den  gjælder  ikke  paa  det 
materielle  Omraade.  Her  risikere  Landsthingets 
Dommere  ikke  en  Øre,  men  over  Regeringen  hænger 
der,  gjennem  de  tre  sidste  Aars  provisoriske  Finanslove 
o.  A.,  en  af  Folkethinget  ubevilget  Anvendelse  af  hen- 
imod  et  Par  hundrede  Millioner  Kr.     Selv  om  en  habil 

Rigsret  vilde,  hvad  jeg  for  mit  Vedkommende  ikke  be- 
tvivler, godkjende  den  langt  overvejende  Del  af  disse 
Udgifter,  skulde  det  gaae  haardt  til,  om  ikke  en  dygtig 
Aktor  kunde  af  denne  Masse  udpille  de  faa  Millioner 
ikke  »paatrængende  nødvendige«  Kroner,  som  ere  nok 
til  at  gjøre  det  af  med  Alt,  hvad  de  Herrer  Ministre  eje. 
Men  af  dette  falske  Kompagniskab  mellem  Regeringen 
og  Landsthinget  følger,  at  ingen  materielle  Skrupler 
kunne  dæmpe  Landsthingets  Partifanatisme  gjennem 
Provisorismens  Uføre,  eller  at  Landsthinget  just  gjennem 
sit  Rigsretsprivilegium  har  været  en  for  Regeringens  po- 
litiske Formaal  ødelæggende  Makker,  ved  ansvarsløs 
at  slæbe  den  ansvarlige  Regering  med  sig  under  Pro- 
spektet af  StrafTefrihed.  Derved  er  Regeringen  fjernet  læn- 
gere og  længere  fra  Maalet,  »den  kjæreste  Tanke«,  For- 
liget med  Venstre,  og  dens  »velvillig  udstrakte  Haand« 
er  naturnødvendigt  endt  som  en  knyttet  Næve  i  Synet 
paa  Modparten.  Men  dette  havde  den  høje  Regering 
sikkert  ikke  forudset. 

I  det  konstitutionelle  Statsliv  er  der  mere  end  Nok, 
som  ikke  kan  ordnes  uden  at  forskylde  en  Ubillighed. 
Der  kan  f.  Ex.  ikke  skrives  en  Valglov,  selv  den  med 
Landets  Tarv  mest  stemmende,  som  ikke  ^ør  Minori- 
teten Uret.  Men  der  ere  dog  nogle  Forhold,  der  ret- 
færdigt kunne  ordnes,  og  som  snarest  muligt  bør  det. 
Dertil  hører  Rigsretsinstitutionen.  Ingen  Opposition  er 
tjent  med  en  Domstol,  hos  hvilken  den  ikke  kan 
komme  til  sin  Ret,  og  i  samme  Grad  bør  enhver 
Regering  blues,  naar  den  skal  værges  og  dækkes 
ved  et  saadant  Instrument.  Det  forekommer  mig  der- 
for, at  det  skandaløse  Misbrug  af  Rigsretten,  hvori 
Landsthinget  ved  det  sidste  Dommervalg  har  gjort  sig 

skyldigt,  maa  styrke  den  Opfattelse,  jeg  fremsatte  i 
»Opl.  Fhd.«,  at  ethvert  af  Thingene  bør  have  An- 
klagemyndighed, og  at  derfor  intet  af  dem  kan  have 
Dommermyndighed.  Jeg  nævnte  to  Veje.  man  her 
kunde  gaae:  enten  at  ophæve  Rigsretsinstitutionen  og 
henlægge  alle  politiske  Sager  under  Højesteret  —  eller 
al  lade  de  pohtiske  Dommere  vælges  udenfor  Repræ- 
sentationen. 

Ogsaa  om  dette  mit  Forslag  har  den  ovennævnte 
Dommer  tilskrevet  mig.  Han  indvender  Intet  mod  min 
Opfattelse  af  den  nuværende  Rigsretsinstitutions  hiha- 
bilitet  under  en  Forfatningskamp.  Men  han  mener,  at 
det  ikke  vilde  være  heldigt  at  erstatte  den  med  Højeste- 
ret, fordi  mange  politiske  Sager  maae  afgjøres  ved  et 
Skjøn,  og  »at  Højesteret  ikke  er  indrettet  paa  at  afgive 
et  saadant«.  Det  er  muligt,  han  heri  har  Ret.  Men 
jeg  kan  dog  ikke  frigjøre  mig  for  den  Tanke,  at  der 
ligger  en  Uklarhed  i  den  Kombination  af  det  judicielle 
og  det  politiske  Skjøn.  hvormed  den  nuværende  Rigs- 
retsinstitution  arbejder.  Hvilket  af  de  to  Skjøn  skal 
grundlovsmæssigt  være  det  afgjørende  ved  en  Re- 
gerings Domfældelse?  Intet  af  dem?  Naar  t.  Ex.  alle 
Højesterets  Dommere  finde,  at  en  Regeringshandling 
ikke  har  Medhold  i  Forfatningens  Ordlyd,  medens  alle 
de  politiske  Dommere  skjønne.  at  den  har  været  »paa- 
trængende nødvendig«,  kan  Dommen  jo  ikke  fældes, 
med  mindre  det  ene  Skjøn  vilkaarlig  viger  for  det 
andet,  og  da  bliver  jo  dette  mere  afgjørende  end  hint. 
Eller  det  ene  Skjøn  skal  være  mere  bestemmende  end 
det  andet?  Men  saa  bliver  jo  Graden,  hvori  det  skal 
være  det,  selv  Gjenstand  for  et  Skjøn,  eller  det  skal 
ved  et  Skjøn  bestemmes,    hvilket   af  de  to   Skjøn    der 

skal  være  det  afgjørende.  Dette  er  indviklet.  Det  var 
formedelst  denne  for  mig  uovervindelige  Kollision  mel- 
lem de  to  Skjøn,  at  jeg  foreslog  Opgivelsen  af  en  po- 
litisk Domstol,  Rigsretten,  hvor  Halvdelen  af  Dommerne 
ikke  ere  eller  ikke  bør  være  aktive  Politikere.  Thi 
skal  der  vælges  mellem  de  to  Skjøn,  foretrækker  jeg 
ubetinget  det  judicielle.  At  opgive  dette  vilde  være  i 
Strid  med  hele  vor  Retsudvikling  og  lede  os  ind  paa 
uberegnelige  Konsekvenser.  Og  jeg  ser  ikke,  hvorfor  det 
»paatrængende  Nødvendige«  i  politiske  Spørgsmaal  ikke 
ligesaa  godt  kan  komme  ind  under  den  judicielle  Op- 
fattelse, som  det  »paatrængende  Nødvendige«  i  krimi- 
nelle Spørgsmaal  (Nødværge).  Regrebet  Skjøn  er  jo  ikke 
udelukket  fra  det  judicielle  Omraade;  det  maae  tvert- 
imod  ofte  gjøre  sig  gjældende  hos  en  juridisk  Dommer 
(Indiciebevis). 

Men  hvorom  Alt  er,  Rigsretten  maa  ud  af  Rigs- 
dagen; vil  man  beholde  de  politiske  Dommere,  kunne 
disse  ikke  vælges  af  eller  i  den  Rigsdag,  som  anklager 
en  Regering.  De  kunne  vælges  ad  to  Veje :  enten  af 
Domstolene,  hvorved  man  sikkrer  sig  den  størst  muUge 
Upartiskhed  i  Valget,  eller  af  saglige  Institutioner  eller 
Korporationer,  hvorved  man  sikkrer  sig  den  størst 
mulige  Sagkundskab  i  Valget.  Men  i  intet  Tilfælde  bør 
den  politiske  Del  af  Rigsretten  være  en  staaende 
Domstol  (f.  Ex.  som  nu  gjældende  for  4  Aar).  Naar 
de  politiske  Dommere  ere  valgte  saadan  ganske  i  Al- 
mindelighed, uden  med  en  bestemt  Sag  for  Øje,  er  det 
lidet  sandsynligt,  at  de  kunne  bedømme  de  Spørgsmaal, 
som  senere  kunne  blive  Gjenstand  for  en  Rigsret.  Hvad 
Mening  er  der  i  at  lade  Folk,  som  ere  uden  militær 
Indsigt,  bedømme,  hvorvidt  det  har  været  paatrængende 

nødvendigt  for  en  Regering  at  overskride  en  militær 
Bevilgning?  Eller  naar  en  Regering  anvender  flere  Penge 
end  der  ere  bevilgede  til  en  Bygning,  hvorledes  skal 
da  Nødvendigheden  heraf  kunne  bedømmes  af  Dom- 
mere, blandt  hvilke  der  ikke  findes  en  Bygningskyndig? 
Saa  kan  jo  Sagen  hgesaa  godt  paakjendes  alene  af 
Højesteret.  Vil  man  derfor  have  politiske  Dommere, 
maae  disse  vælges  udelukkende  med  det  specielt  fore- 
liggende Tvistepunkt  for  Øje,  d.  v.  s.  de  maae  skifte, 
hver  Gang  Tvistepunktet  skifter.  Ellers  bliver  den  po- 
litiske Domstol  en  upaalidelig  Institution,  med  hvilken 
hverken  Regeringen,  Rigsdagen  eller  den  almindelige 
Retsbevidsthed  kan  være  tjent,  netop  fordi  den  præten- 
derer paa  Sagkundskab. 

Det  havde  været  mig  kjært,  om  den  ærede  Over- 
retsdommer  havde  paavist.  hvorledes  han  tænker  sig 
en  Rigsret  ordnet,  naar  han  dog  er  enig  med  mig  i,  at 
den  nuværende  ikke  kan  bruges  i  en  Strid  mellem  vore 
to  Thing.  Han  udtaler  sig  derimod  om  en  anden  af 
mine  Theses :  at  Dommere  og  andre  Embedsmænd  ikke 
bør  kunne  være  Rigsdagsmænd.  Det  har  jeg  i  tidligere 
Skrifter  saa  udførlig  fremhævet,  at  jeg  ikke  behøver  at 
komme  tilbage  dertil.  Det  er  tilstrækkeligt,  at  jeg 
nævner  det  eneste  Argument,  som  han  anfører  imod 
mig.  »Det  er  et  Fejlsyn  af  den  menneskelige  Natur«, 
skriver  han,  naar  jeg  ikke  vil  tilstede  Dommerne  nogen 
anden  offenlig  Bestilling  end  deres  Embedsgjerning,  »intet 
Menneske  kan  i  Længden  uden  Skade  udelukkende  be- 
skæftige sig  med  det  Samme«.  Nej.  Men  derfor  behøve  de 
Herrer  Dommere  ikke  at  drive  »Politik«  eller  andet  For- 
retningssjov ,  offenUg  eller  privat,  hvilket  er  uforenelig 
med  deres  Dommervirksomhed,  og  som  nedbryder  Ag- 

teisen  for  vore  Domstole.  De  Herrer  ere  vel  ej  i  den 
Grad  aandsforladte,  at  de  ikke  som  andre  dannede 
Mennesker  kunne  udfylde  deres  Fritid  med  Læsning, 
Omgang  o.  A.  Hvis  de  derfor  ikke  som  Flertallet  af 
deres  Kolleger  finde  Tilfredsstillelse  i  deres  Embeds- 
gjerning,  kunne  de  jo  nedlægge  deres  Embeder;  der  er 
Nok,  som  ville  have  dem. 

Opløsningsretten,  Provisorieretten,  Rigsretten  ere 
specielle  Magtmidler,  thi  de  findes  kun  i  de  konsti- 
tutionelle Stater.  Men  der  gives  andre,  som  virke 
under  alle  Statsformer,  og  just  derved  bevise  deres  ab- 
solute  Uundværlighed.  Det  er  de  administrative 
Magtmidler,  som  Staten  anvender  gjennem  sit  civile  og 
sit  militære  Tjenestepersonnel.  Vor  mangeaarige  For- 
fatningskamp drejer  sig  om  det  Ene:  hvilken  af  de 
stridende  Parter  vil  tilsidst  kunne  støtte  sig  paa  disse 
Magtmidler?  Men  saasom  Statens  Tjenestepersonnel 
bestaaer  af  levende  Væsner,  udrustede  med  Tænkning 
og  Lidenskaber,  opstaaer  naturlig  det  Spørgsmaal: 
hvorledes  stiller  dette  Personnel,  hvorpaa 
dog  Alt  til  Syvende  og  Sidst  beroer,  sig  selv 
til  Konflikten?  Hvilken  er  dets  Stemning 
over forParterne,  Regeringen  ogOppositionen? 
Med  Sikkerhed  lader  Spørgsmaalet  sig  ikke  besvare  i 
Favør  af  nogen  af  dem,  fordi  Personnellets  Stemning 
er  et  Produkt  af  lo  Faktorer,  de  politiske  Sympathier 
og  de  personlige  Interesser,  og  fordi  Balancen  her- 
imellem bestemmes  alene  af  de  Vedkommendes  subjek- 
tive Opfattelse.  I  det  Mindste  efter  min  Opfattelse  er 
Personnellets  Stemning  for  eller  imod  de  stridende 
Parter  usikker:  det  er  et  rent  Lotteri,  hvorhen  den 
i  Afgjørclsens  Øjeblik  vil  vende  sig. 


233 

Betragte  vi  først  Stemningen  i  den  civile  Embeds- 
stand. Hos  en  stor  Del  af  denne  er  den  i  høj  Grad  skif- 
tende, eftersom  Vinden  blæser  fra  den  ene  eller  fra 
den  anden  Kant.  Hos  mange  af  vore  højere  Embeds- 
mænd, hvilke  stærkest  vilde  føle  sig  berørte  ved  en  Re- 
geringsforandring,  er  den  i  Øjeblikket  Estrupsk.  fordi 
de  opfatte  den  nuværende  Regering  som  sikker  i  Sad- 
len. Men  efter  Majforliget  i  1882  vare  de  vel  ikke 
oppositionelle,  men  overmaade  vaklende,  fordi  de  den- 
gang vejrede  en  Regeringsforandring.  Dengang  hørte 
man  skokkevis  Udtalelser  som :  Hvorledes  vi  end  stille 
os,  et  Provisorium  exekvere  vi  aldrig.  Og  dog  have 
de  exekveret  dem  alle.  Der  behøves  blot  det  svageste 
Vindjjust  til  at  give  deres  nuværende  Stemning  en  ny 
Retning.  Men  selv  i  den  højere  Embedsstand  findes 
der  en  fast  Stok,  som  betragter  den  nuværende  Rege- 
ring med  en  permanent  Uvillie,  begrundet  i  de  Skuf- 
felser, som  deres  Karriere  har  medført.  I  nogle  Til- 
fælde skrive  disse  sig  fra  den  Overvurdering  af  egen 
Fortjeneste,  hvortil  Menneskene  nu  engang  ere  tilbøje- 
lige. Men  i  andre  har  Misfornøjelsen  sin  Forklaring  i 
den  Partiskhed,  hvormed  Regeringen  besætter  Statens 
Embeder,  i  den  uomstødeUge  Sandhed,  at  mange  Em- 
bedsmænd aldrig  vare  komne  frem  paa  andres  Bekost- 
ning, om  de  ikke  havde  været  Regeringens  politiske 
Haandlangere.  Den  Del  af  Embedsstanden,  hvor  den 
personlige  Stemning  for  eller  imod  Regeringen  mindst 
gjør  sig  gjældende,  eller  hvor  de  politiske  Sympathier 
have  Overtaget  over  de  personlige,  er  den  lavere 
Embedsstand.  Thi  dens  Kaar  vilde  ikke  i  samme  Grad 
som  den  højeres  paavirkes  ved  en  Regeringsforandring. 
Dog  dette  gjælder  kun  ganske  i  sin  Almindelighed,  fordi 


234 

Spørgsmaalet  for  hvert  enkelt  Individs  Vedkommende 
ogsaa  her  alene  kan  besvares  ved  det  egne  Syn  paa  hans 
virkelige  eller  formentlige  Interesser.  Er  vor  yngre  civile 
Embedsstand  i  sin  Helhed  ministeriel  eller  oppositionel? 
Ja,  dette  skal  jeg  ikke  kunne  sige.  Der  gives  Rege- 
ringskontorer, hvori  hele  Personalet  paa  Kontorchefen 
nær  er  venstresindet,  omvendt  i  andre.  Og  et  lignende 
Forhold  finder  sikkert  Sted  i  Provindserne.  Tænker 
man  sig  den  Udgang  af  den  politiske  Kamp,  at  Em- 
bedsstanden som  Saadan  kommer  til  at  lægge  sit  Lod 
i  Vægtskaalen,  bør  Ministeriet  Estrap  ikke  altfor  sikkert 
stole  paa  sine  civile  Embedsmænd,  hverken  de  højere 
olier  de  lavere. 

Men  hvorledes  skulde  en  saadan  Udgang  komme? 
Det  afhænger  af  den  anden  Del  af  Statens  Tjeneste- 
personnel,  den  militære  Stand,  Hærens  med  Flaa- 
dens  Personnel  fra  Spidserne  til  de  nys  Indkaldte.  Den 
Blindhed,  man  her  i  Landet  viser  overfor  denne  Faktor, 
er  noget  i  sit  Slags  Enestaaende,  et  traurigt  Vidnesbyrd 
om  vor  ringe  politiske  Modenhed.  I  alle  andre  Staters 
indbyrdes  Kampe,  de  konstitutionelle  som  de  dyna- 
stiske, forstaae  Parterne,  at  Kampens  Løn  ikke  kan 
vindes  og  ikke  bevares,  medmindre  Hæren  dertil  giver 
sit  tause  eller  sit  lydelige  Samtykke,  at  Hæren  kun  er  et 
Magtmiddel  for  den  ene  eller  den  anden,  saalænge  den 
vil  være  det,  at  den  derfor  er  selve  Magten,  hvori 
alle  Magtmidler  bunde.  Overalt  har  man  andetsteds 
forstaaet  den  selvindlysende  Sandhed:  gjør  ikke  saa- 
ledes,  at  du  faaer  Hærens  Stemning  imod  dig,  men 
vind  Hæren  enten  i  dens  Helhed  eller  saa  Meget  af 
den,  at  den  ikke  kan  bruges  af  din  Modpart,  og  Sejren 
er  din.  selv  om  der  ikke  bliver  trukket  en  Sabel.     Fra 

Europas  Sydspids  til  dets  Ultima  Thule  har  Hæren  altid 
været  Magtstrævets  Kjæledægge.  har  Haabet  om  Guld 
og  grønne  Skove  været  Midlet  til  at  vinde  eller  at 
rokke  den,  fra  de  spanske  Partihøvdingers  billedrige 
Pronunciamentos  til  Sverdrups  ædruelige  Løfte:  en 
Forhøjelse  af  Underoffieerernes  Løn. 

Men  her  i  Landet?  Her  have  Folkethingets 
Førere  ikke  et  Lovforslag  at  opvise  til  Gunst  for  Hæ- 
ren, thi  i  Kampen  om  Magten  skulde  Alt  visne,  endog 
Kampens  Gjenstand,  Magten:  aldrig  spildte  de  en 
Tanke  paa  Underofficersklassens  Kaar,  paa  hvor  let 
denne  Stand  kunde  vindes,  og  aldrig  forsømte  de  det 
mest  Mulige  for  at  støde  Hærens  Førere  fra  sig.  Altid 
var  det  deres  eneste  Maal  at  fylde  Folkethinget  til 
Randen  med  Oppositionsmænd,  uden  at  betænke,  at 
1  Underofficers  Mening  betyder  mere  end  100  Folke- 
thingsmænds.  eller  at  enhver  Kamp  om  Magten  er 
ørkesløs,  naar  man  ikke  bekymrer  sig  om.  hvor 
Magten  er,  thi  aldrig  faldt  det  deres  Magtstræv  ind,  at 
Hæren  maaske  kunde  sige:  Nej.  jeg  vil  ikke.  Denne 
Betragtning  har  jeg  i  »Forl.  og  Rev.«  og  i  »Statskoup« 
lagt  til  Grund  for  min  Opfattelse  af  det  Forudsætnings- 
løse og  Enfoldige  i  Venstres  Politik,  at  ville  drive  Parti- 
kampen til  dens  yderste  Spids  uden  at  have  Revolu- 
tionens Trumf  paa  Haanden,  og  heri  var  jeg  saa  lyk- 
kelig at  vinde  Modpartiets  udelte  Bifald.  Da  dryssede 
det  ned  i  Højrepressen  med  Ros  over  min  »skarpe 
Forstand«  og  min  »fremragende  Begavelse«.  Og  i 
Sandhed,  naar  man  betænker,  hvorledes  Alt,  hvad  jeg 
i  Aarenes  Løb  har  forudsagt,  og  det  er  dog  ikke  Lidt, 
om  Partikampens  Faser,  bogstavelig  er  slaaet  til  hvil- 
ken vidunderlig  Profet  maatte  jeg  da  ikke  være?    Men 

det  simple  og  usminkede  Faktum  er,  at  hvad  jeg  har 
forudset,  have  ogsaa  mange  Andre  set,  hver  Gang  de 
saae  lige  ud  ad  den  slagne  Vej  i  Stedet  for  at  gloe  op 
i  Luften,  til  højre  eller  til  venstre. 

Nu  fastholder  jeg  de  samme  Theses.  Jeg  vender 
dem  blot  om  og  spørger:  Hvorledes  er  i  Øjeblikket 
Regeringens  Forhold  til  den  væbnede  Styrke?  jeg 
mener  vor  egen,  den  danske  Hær.  Thi  jeg  har  nok 
læst  og  hørt  hos  Højremænd,  at  hvis  Venstre  bliver  for 
rebelsk,  vil  »Tydskland  skride  ind«.  Det  er  muhgt:  jeg 
tør  hverken  bekræfte  eller  benægte  det.  Jeg  veed  kun, 
at  dersom  det  sker.  bliver  det  til  Fordel  ikke  for  Huset 
Glyksborg,  men  for  Huset  Hohenzollern.  og  da  er  det 
mig  eins  Bier,  om  vi  skulle  være  Højre  eller  Venstre 
Lad  os  derfor  se  bort  fra  denne  mørke  Mulighed. 
Spaadommen  interesserer  os  kun  forsaavidt  som  den 
røber  en  Tvivl  om  vor  Hærs  Paalidelighed  eller 
Sympathi  —  en  Tvivl,  som  ogsaa  Regeringen  har 
næret.  Riffelloven,  Gendarmerikorpset  og  Livjæger- 
korpset ere  tilstrækkelige  Beviser  i  saa  Henseende. 
Jeg  beklager,  at  Riffelloven  er  tagen  tilbage,  nærmest 
fordi  jeg  er  en  Modstander  af  det  egenmægtige 
Selvbevæbningssystem,  som  blomstrer  i  Riffel-  og 
Skytteforeninger.  Og  der  er  ikke  et  Menneske  i 
Venstre,  der  takker  Regeringen  for  en  Imødekommen- 
hed, Partiet  betragter  for  en  simpel  Skyldighed. 
Lovens  Tilbagetagelse  viser  imidlertid,  at  Regeringen 
ikke  længere  frygter,  hvad  den  i  sit  officielle  Organ 
kaldte  den  »oprørske  Bevægelse«.  Konsekvensen  burde 
være,  at  ogsaa  Gendarmerikorpset  og  Li\-jægerkorpset 
bleve    ophævede.      Men    dertil    har    Regeringen    endnu 

ikke  faaet  Højreagitationens  Samtykke.  Mest  vil  det 
knibe  med  at  slippe  Livjægerkorpset,  fordi  det  tæller 
den  kjøbenhavnske  Højreagitations  værste  Fanatikere. 
Men  paa  den  anden  Side  virker  Korpset  som  Saa- 
dant  ikke  længere  ophidsende  paa  Oppositionen.  Det 
er  tvertimod  blevet  den  til  ubændig  Fornøjelse. 
Den  vilde  ikke  længere  undvære  det.  Omvendt  har 
Korpset  havt  Gavn  af  Oppositionen.  Thi  det  er  nu 
sluppet  ud  af  Politiets  faderlige  Beskyttelse  og  avance- 
ret ind  under  »den  kommanderende  General  for  1ste 
Generalkommandodistrikt «,  og  det  vil  ikke  vare  længe, 
inden  det  kommer  ind  under  selve  Generalkommandoen 
og  under  Hærens  Beskyttelse.  Saa  maa  det  da  for 
Fanden  kunne  bjerge  sig? 

Ligesaa  lidt  nu  som  i  1885  er  der  en  »oprørsk 
Bevægelse«  i  Landet.  Men  dersom  Regeringen  troer 
at  kunne  stole  mere  paa  Hæren  nu  end  dengang,  tager 
den  betydelig  fejl.  At  Hæren  ikke  forlængst  har  svigtet 
Regeringen  —  jeg  mener  ikke  ved  bogstavelig  at  trække 
blank,  men  gjennem  en  bestemt  og  tydelig  Opinion  — 
er  alene  den  tidligere  enfoldige  Venstreagitations  Skyld. 
Er  der  nogen  Hær  i  Europa,  som  er  administrativt 
konstrueret  til  helt  eller  delvis  at  falde  fra  en  Rege- 
ring, saa  er  det  den  danske.  Der  findes,  hvad  jeg  ved 
tidligere  Lejligheder  har  vist,  i  Officerskorpsets  Institu- 
tion ej  et  eneste  Moment,  der  ikke  er  ligesom  beregnet 
paa  at  vække  Utilfredshed,  Sphd  og  Demorahsation. 
Der  er  hele  den  Klasse  af  Befalingsmænd,  hvoraf 
Enhver  Aar  iforvejen  kan  regne  ud,  hvilken  Dag  han 
skal  kasseres,  alene  fordi  han  tilfældig  er  født  det  eller 
det  Aar,  den  eller  den  Dag,  og  som  derfor  den  Dag 
han    falder    som    et    gammelt   Menneske,    er  akkurat 

ligesaa  uskyldig  som  den  Dag,  han  blev  født.  Der  er 
en  Klasse  af  Officerer,  som  ere  værnepligtige,  og  en 
anden,  der  ingen  Forpligtelse  har  i  saa  Henseende, 
og  hvilke  derfor  betragte  hinanden  henholdsvis  med 
Misundelse  og  Ringeagt.  Der  er  en  Klasse,  som 
nyder  et  i  alle  andre  Samfundsstillinger  ukjendt 
Otium  paa  det  civile  Livs  mangfoldige  Omraader,  men 
som  til  Gjengjæld  transpirerer  hver  tredje  Sommer. 
Og  naar  vi  faae  Livjægerofficererne  optagne  i  Korp- 
set, saa  have  vi  en  Klasse,  der  hvert  Aar  fryser 
om  Vinteren. 

Den  ringe  Esprit  de  corps,  der  maa  findes  i  en 
saa  uensartet  Institution  som  det  danske  Officerskorj)s, 
svækkes  yderligere  ved  de  sidste  Aars  militære  For- 
fremmelser. Flere  af  dem  have  vakt  en  høj  Grad  af 
Uvillie  saavel  i  som  udenfor  Korpset,  og  de  have  af- 
født en  Tvivl  snart  om  Krigsminister  Bahnsons  Ret- 
færdighed, snart  om  hans  savoir-faire,  en  Tvivl,  der 
maaske  er  overdreven,  men  som  er  højst  uheldig,  fordi 
Krigsministeren  ved  enhver  Forfremmelse  af  sine  per- 
sonlige Venner,  hvilken  Korpset  opfatter  som  utidig, 
kun  sikkrer  sig  den  Enes.  den  Begunstigedes,  Velvillie, 
men  sikkrer  sig  Hundreder  af  hans  Kammeraters 
Uvillie.  Har  Hs.  Exell.  derfor  flere,  som  han  skal  have  frem, 
saa  lad  os  faa  dem  alle  paa  een  Gang,  at  det  Hele 
kan  være  overstaaet.  Thi  han  har  ikke  Raad  til  store 
Tab  i  saa  Henseende.  Stemningen  i  Hæren,  for  eller 
imod  Regeringen,  er  nemlig  i  høj  Grad  uberegnelig. 
Den  kan  ej  være  Andet.  Den  mangeaarige  Partikamp  har 
ligesaa  vel  i  Hæren  som  i  det  øvrige  Folk  slaaet  sine 
dybe  Spalter;  ja,  maaske  endnu  mere  der  end  her, 
fordi  der  til  den  politiske  Uoverensstemmelse  kommer 

hele  den  Misstemning,  som  den  priviligerede  milita^re 
Agitationsrummel  har  vakt  ikke  blot  udenfor  men 
ogsaa  i  Hæren.  Jeg  nødes  atter  her  til  at  minde 
om  den  Betragtning,  jeg  gjorde  gjældende  i  »Forl.  eller 
Rev.«,  om  den  Advarsel,  jeg  som  en  ringe  Mand, 
men  som  en  god  Patriot  tillod  mig  at  henstille  til  den 
høje  Regerings  Overvejelse.  Den  gik  ud  paa,  at  der 
her  i  Landet  intet  virkelig  lovformeligt 
Baand  gives,  der  absolut  og  utvivlsomt 
knytter  Hæren  til  Kongen.  For  Officerskorpsets 
ikke  værnepligtige  Medlemmer  findes  der  en  skriftlig 
affattet,  edehg  Forphgtelse  til  »at  være  sin  rette 
Konge  og  Herre  tro  og  lydig«  og  »at  holde 
Rigets  Grundlov«.  Saalænge  disse  to  Faktorer. 
Kongen  og  Grundloven,  ere  i  Harmoni  med  hinanden, 
er  Sagen  klar.  Men  naar  de  ikke  ere  det,  hvem 
skal  Officerskorpset  saa  følge.  Ja,  saa  kan 
det  følge,  hvem  det  vil.  Thi  Kongens  Person  er 
»ukrænkelige  (§  12)  —  og  »Rigsdagen  er  ukrænkehg« 
(§  43j.  Nu  foreligger  der  her  i  Landet  et  faktisk 
Grundlovsbrud.  som  begge  vore  Partier  have  anerkjendt 
ved  at  give  hinanden  Skylden  derfor.  Grundlovsbrudets 
Form  er  Systemet  »Regeringen  og  Landsthinget^. 
uanset,  hvis  Skylden  er.  Vil  Officerskorpset  gaae  med 
»Regeringen  og  Landsthinget«,  gaaer  det  med  Grund- 
lovsbrudet,  thi  dette  er  in  confesso  hos  begge  Parter; 
vil  Korpset  gaae  mod  »Regeringen  og  Landsthinget«. 
gaaer  det  mod  Kongen,  thi  Regeringen  er  Kongens. 
Hvad  end  Korpset  vælger,  kan  Ingen  lovformelig,  efter 
Edsformularen,  krumme  et  Haar  paa  dets  Hoved.  Om 
han  kan  det  fysisk,  ja.  derom  \ålle  vi  tørst  nappes. 
Stemningen    i   Officerskorpset   er  mere  højre- 

end  venstresindet,  skjøndt  Oppositionen  ikke  savner 
stærke  Elementer  i  den  yngre  Officersstand.  Men 
dette  er  ikke  afgjørende.  Thi  det  løse  Sammenhold, 
som  den  administrative  Ordning  har  bragt  over  Korpset, 
afgiver  intet  kammeratligt  Baand  mellem  dets  Med- 
lemmer, ingen  Modstandskraft  mod  den  Splittelse,  som 
de  politiske  Stemninger  medføre.  Hvilken  Betydning 
disse  have  for  Hæren  i  dens  Helhed,  beroer  derfor 
paa,  hvilket  Tilhold  de  have  i  de  mihtære  Underklasser. 
For  Underofficersklassens  Vedkommende  er  det  mig 
umuligt  at  afgjøre,  om  dens  Flertal  er  højre-  eller  venstre- 
sindet. I  saa  Henseende  er  jeg  ligesaa  uvidende  som 
Regeringen  og  Oppositionen,  hvoraf  ingen  har  havt 
politisk  Fremsyn  nok  til  at  forstaae,  hvilken  Betydning 
der  tilkommer  denne  Klasse  under  en  Konflikt,  hvis 
endelige  Udgang  er  et  rent  Magtspørgsmaal.  Spørges 
derimod  i  Almindelighed:  Hvilket  Parti,  et  Højre  eller 
et  Venstre,  kan  lettest  vinde  en  Underofficersstand, 
lyder  Svaret  ubetinget:  et  Venstre.  Thi  Standen  har 
sin  Rod,  sine  Forbindelser,  sin  Omgang  og  Paavirkning 
i  de  lavere  Klasser,  som  naturhg  tilhøre  mere  et 
Venstre  end  et  Højre.  Mere  end  om  nogen  anden 
gjælder  dette  om  den  danske  Underofficersstand.  Thi 
den  er  afskaaren  fra  Forfremmelse  til  de  højere  mili- 
tære Charger,  og  ingen  Faneed,  ingen  edelig  Forplig- 
telse af  nogensomhelst  Art,  binder  den  til  Kongen. 
Den  staaer  med  den  fuldstændigste  Frihed  til  at  følge 
sin  Overbevisning,  den  rigtige  eller  den  urigtige,  og 
sine  Interesser,  de  virkelige  eller  de  indbildte.  Kun 
det  Ene  veed  man  med  Vished,  at  den  socialt  graviterer 
til  Venstre,  og  at  derfor  Partiet  intet  for  Regeringen 
farligere  Skridt  kan   foretage  sig  end  ved  at  lægge  en 

Forbedring  af  Underofficersstandens  maadelige  Kaar  i 
Vægtskaalen.  Naturligvis  kan  Regeringen  overbyde 
Venstre.  Men  jo  mere  den  gjør  det,  desto  mere  vil 
Standen  faae  Blikket  aabnet  for  sin  egen  Betydning.  Og 
Erkj endelsen  heraf  vil  blive  langt  ubelejligere  for  den 
Part,  som  behøver  Standen  for  at  bevare  Magten,  end 
for  den,  som  blot  søger  Magten.  Hvorledes  Tilstanden 
er  i  Mandskabet,  ja,  derom  behøver  vi  ikke  at 
spørge.  Heller  ikke  de  Meniges  store  Klasse  er  bunden 
ved  nogen  Faneed  eller  noget  andet  Tilsagn ;  ogsaa  den 
staaer  fuldstændig  fri  i  sin  Stilling  til  Partikampen.  Og 
vi  vide  Alle,  at  vort  unge  Mandskab,  hvad  enten 
det  er  udgaaet  fra  Arbejderstanden  i  Byerne  eller  fra 
Bondestanden  paa  Landet,  hvad  enten  det  er  paavirket 
i  Hjemmet  eller  paa  Højskolerne,  i  overvejende  Grad 
tilhører  Venstre.  Summa  Summarum  af  hele  denne 
Betragtning  er,  at  Begeringen  ingenlunde  afgjort  kan 
støtte  sig  paa  en  Stemning  i  Hæren. 

Skjøndt  Riffellovens  Ophævelse  er  uden  enhver  Be- 
tydning for  Øjeblikkets  politiske  Tilstand,  interesserer 
den  os  dog  som  et  Vidnesbyrd  om,  at  Regeringen  be- 
tragter Situationen  som  sikkrere  nu  end  for  to  Aar 
siden.  Men  den  er  tvertimod  langt  mere  kritisk,  end 
den  nogensinde  før  har  været.  Thi  i  den  forløbne  Tid 
har  Systemet  »Regeringen  og  Landsthinget«  faaet  Lej- 
hghed  til  at  udfolde  sig  i  alle  sine  absurde  Konse- 
kvenser, og  fremfor  Alt  til  at  ryste  Hærens  Retsbegreber. 
Dette  betænker  man  ikke.  Man  er  nu  engang  her  i 
Landet  bleven  vant  til  at  betragte  den  væbnede  Styrke 
som  en  kun  i  Fantasien  existerende  og  Tøjhusets 
60,000  Remingtonrifler  som  60,000  Spadserestokke.  Og 
enhver  Regering,    vi  have  havt,   har  betragtet  det  som 

det  Selvforstaaelig.ste  af  Alt,  at  iiaar  den  har  Porte- 
feuilleme,  har  den  ogsaa  liajonnetterne.  Vistnok  kan 
det  i  første  Øjekast  synes  latterUgt  at  ville  vente  en 
resolut  Optræden  hos  en  Hær,  hvis  ydre  Præg  er  God- 
modighed over  al  Beskrivelse,  og  hvis  Militarisme  er  et 
Skabilkenhoved  af  en  Militarisme  sammenlignet  med 
alle  andre  Landes  Militarismer.  Men  dette  gjælder  kun 
for  den  rent  overfladiske  Betragtning.  Vor  Hær  har 
det  fælles  med  enhver  anden  Hær,  at  den  har  Magten. 
Og  just  fordi  ingen  Anden  har  den,  kan  den  naarsom- 
helst  blive  fristet  til  at  bruge  den.  Det  eneste  Forbau- 
sende  er,  at  den  ikke  forlængst  har  gjort  det.  Om  jeg 
da  virkelig  troer  paa  en  militær  Revolte  her  i  Landet? 
Nej,  jeg  kan  ikke  sige,  at  jeg  tro  er  paa  den,  og  min 
fornemste  Grund  er  den,  at  en  saadan  Begivenhed  slet 
ikke  behøves.  Blot  den  fredeligste  Tilkjendegivelse  af 
Hæren,  enten  i  dens  Helhed  eller  hos  større  Dele  at 
den,  at  den  vil  tage  en  bestemt  Position  i  Parti- 
kampen, vil  være  absolut  afgjørende  for  dennes  Udgang. 
Og  hvis  en  saadan  Tilkjendegivelse  udebliver,  saa  er 
dette  ikke  faktisk  begrundet,  men  kun  en  ren  Tilfæl- 
dighed. 

Men  hvad  enten  man  personlig  troer  eller  ikke 
troer  paa  en  militær  Revolte,  paastaaer  jeg,  at  der  er 
Sandsynlighed  for  en  Saadan,  selv  om  der  ikke  vil 
spildes  en  Blodsdraabe.  Der  er  for  det  Første  den 
mathematiske  Sandsynlighed,  begrundet  i,  at  Dan- 
mark er  det  eneste  Land  i  Europa,  som  i  de  sidste 
300  Aar  ingen  Militærrevolte  har  havt.  Vi  have  aldrig 
drevet  det  højere  end  til  Hofrevolter.  Men  desto  usand- 
synligere er  det  ogsaa,  at  vi  ere  bestemte  til  at  være 
en  Undtagelse    fra   alle  andre  Folk,    og  jo  længere  det 

varer,  inden  en  saadan  Katastrofe  indfinder  sig,  desto 
sandsynligere  er  det  jo,  at  den  forestaaer.  Dernæst  er 
der  den  politiske  Sandsynlighed,  begrundet  i,  at  den 
politiske  Ophidselse  aarevis  har  rystet  hele  Folkets 
Moral,  og  derfor  ogsaa  maa  have  paavirket  Hærens, 
som  er  en  Del  af  Folket.  Og  da  denne  under  en  Rets- 
tilstand som  den  nuværende  ikke  lovformelig  er  knyttet 
mere  til  den  ene  end  til  den  anden  af  de  to  Faktorer, 
Kongen  og  Rigsdagen,  fordi  Baandel  mellem  Begge  er 
sprængt,  er  det  sandsynligt,  at  Hæren  ligesom  alle  vore 
andre  Samfundsklasser  vil  gjøre  sin  frie  Stilling  gjæl- 
dende.  Dog  en  Sandsynlighed  er  jo  ingen  Vished.  Men 
vist  er  det,  at  dersom  nogen  Institution  er  farlig  for 
et  Folk  eller  en  Regering  under  en  mangeaarig  Parti- 
kamp, saa  er  det  en  Hær  med  almindelig  Værnepligt. 
Den  er  under  indre  Stridigheder  det  af  alle  mest  upaa- 
lidelige  og  mest  uberegnelige  Instrument.  Jeg  veed 
nok,  at  Krigsminister  Bahnson  »indestaaer  for  Hæren«. 
Men  vil  han  være  sikker  i  saa  Henseende,  bør  han 
skaffe  sig  hvervede  Tropper,  helst  Landsknægte  som 
Middelalderens,  hvervede  i  Udlandet. 

Situationen  d.  Iste  April  1887. 


I  sin  ydre  Form,  Provisorismen,  er  den  uforandret 
fra  sin  Forgænger,  og  saa  vidt  jeg  kan  se,  er  den  det 
ogsaa  i  sit  inderste  Væsen,  Uvillien  mellem  Partierne. 
Regeringen  vil  til  Efteraaret  maaske  møde  uden  nye 
Provisorier,  og  den  vil  til  den  Tid  maaske  have  oj)- 
brugt  alle  de  Penge,  som  den  provisorisk  har  bevilget 
sig  selv.  Og  Folkethinget  vil  til  Efteraaret  maaske 
indrømme  Alt,  hvad  Regeringen  forlanger  for  det  nye 
Finansaar,  det  vil  maaske  i  flere  Poster  overtrumfe 
Regeringen  med  Bevilgninger  —  paa  to  nær:  de  tid- 
ligere Aars  Provisorier  og  Landbefæstningen. 
Dog  selv  disse  vil  Thinget  godkjende  —  paa  een  Betin- 
gelse: Venstre  til  Roret.  Taktisk  set  maatte  Par- 
tiet være  galt,  om  det  ellers  godkjendte  dem,  om  det 
med  sin  Overmagt  i  det  ene  Kammer  og  med  sin  uan- 
gribelige, overfor  Regeringen  ansvarsløse  Stilling  ned- 
lagde sine  Vaaben,  saalænge  Fjenden  var  ved  Magten. 

Paa  to  Maader  kan  Venstres  Førerskab  komme 
til  Roret,  men  ingen  af  dem  vil  føre  til  Partikampens 
Ophør.  Den  første  er  et  Koalitionsministerium 
af  nogle  blandt  Venstres   og   nogle   blandt  Højres  Fø- 

rere,  i  eller  udenfor  den  nuværende  Regering.  Men 
dette  bliver  kun  et  vilkaarlig  sammensat  Konsortium 
af  regerende  Personer.  Det  bliver  ingen  Koalition  i 
politisk  Forstand.  Thi  denne  forudsætter  et  Mellem- 
parti:  et  Parti,  der  vil  gjøre  Front  mod  to  Yderlig- 
heder, og  som  har  sin  egen  Presse  og  sine  egne  Re- 
præsentanter. Men  et  saadant  Parti  existerer  ikke  her 
i  Landet,  og  ethvert  Forsøg  paa  at  arbejde  det  op  er 
mislykket.  Derfor  er  i  Øjeblikket  en  politisk  Koalition 
utænkelig,  og  et  Koalitionsministerium  bliver  et  Bedrag, 
hvorledes  man  end  vil  sammensætte  det.  Skal  det  ikke 
være  helt  hen  i  Vejret,  maa  det  dannes  af  Førerskabet 
i  begge  vore  Thing.  thi  kun  derved  vil  den  nye  Rege- 
ring faae  Flertallet  i  dem  begge.  Men  derved  faaer 
den  ikke  Flertallet  i  de  resp.  Partier.  Alle  Fø- 
rerne ere  jo  ved  de  sidste  Valg  fra  begge  Sider  valgte 
med  bestemte  Partiformaal  for  Øje,  dels  positive  dels 
negative.  Ville  de  slaae  af  paa  disse,  for  personUg  at 
komme  til  Magten,  kan  dette  maaske  lykkes  dem.  Men 
de  sex  eller  syv  nye  Ministre  blive  da  sex  eller  syv 
Forrædere  mod  deres  resp.  Partier,  og  dermed  op- 
høre de  at  være  Partiførere,  at  være  bestemmende 
for  Partiernes  Ledelse.  Politiske  Partiførere  beherske 
nemlig  ikke  deres  Vælgerkorps,  som  en  russisk  Czar 
raader  over  sit  Folk.  I  det  samme  Øjeblik,  de  nuvæ- 
rende Hovedførere  ville  gaae  paa  Akkord  med  hver- 
andre, ville  Underførerne  i  Repræsentationen  trænge 
sig  frem  i  Opposition  til  hine,  for  selv  at  blive  Hoved- 
førere, og  udenfor  Repræsentationen  vil  der  melde  sig 
nye  Førere,  som  ville  optage  de  resp.  Partiers  Krav. 
Som  Svampe  ville  de  skyde  op  af  Jorden,  og  de  ville 
finde  alle  de  Betingelser  for  at  trives,   som  et  aarevis 

gjennemagiteret  og  mistænkeliggjort  Vælgerkorps  kan 
frembyde.  Deres  Agitation  vit  have  den  størst  mulige 
Chance  for  at  lykkes,  thi  de  kæmpe  mod  dem,  som 
have  svigtet  deres  Parti.  Og  Partikampens  Form  bli- 
ver da  den,  at  de  to  Partier  gaae  sammen  i  det  Ene, 
at  bekæmpe  den  nye  Regering,  medens  de  i  alt  Andet 
forblive  ligesaa  gjensidig  umedgjørlige,  som  de  altid 
have  været. 

Om  Nogen  af  vore  Partiførere  i  Højre  og  Venstre 
ønske  Magten  under  saadanne  Vilkaar.  betvivler  jeg. 
Men  umuligt  er  det  ikke.  Der  er  overhovedet  Intet 
umuligt  i  dette  Land,  undtaget  det  Ene:  Partikampens 
Ophør  ad  Overenskomstens  Vej.  Lad  os  som  et  yderst  dri- 
stigt Tankeexperiment  forudsætte  et  »Koalitionsministe- 
rium«  med  Provisorierne  godkjendte,  Landbefæstningen 
vedtaget —  og  et  Flertal  i  begge  Ting.  Saalænge  en  saadan 
Regering  sidder  ved  Roret,  kan  den  maaske  give  mangfol- 
dige Love.  Men  de  normale  Tilstande  bringes  ikke  derved 
et  Skridt  videre.  Dette  vil  kun  ske,  naar  der  foretages 
saadanne  Forandringer  i  Forfatningen,  at  en  ørkesløs 
Kamp  om  dens  Benyttelse  bortfalder  af  sig  selv.  Af 
de  tre  Grundlovsforandringer,  jeg  foran  har  nævnet  som 
nødvendige  i  saa  Henseende,  vil  Bestemmelsen  om 
Præskription  for  fremtidige  Provisorier  lettest  kunne 
vedtages  i  begge  Thing,  thi  den  vil  ikke  berøre  noget 
Things  specielle  Interesse.  Men  naar  vi  komme  til  de 
to  andre,  uden  hvilke  det  Hele  er  uden  enhver  Betyd- 
ning, hvad  saa?  Hvorledes  vil  man  faae  Folke  thi  nget 
til  godvillig  at  indrømme  Landsthingets  Ligeberettigelse, 
ved  at  gjøre  begge  Things  Kredsantal  lige  stort  eller 
ved  at  give  Landsthinget  en  Stemmevægt,  omvendt 
proportional    med    Folkethingets?     Og   hvorledes    faae 

La ndsthi rigets  Samtykke  til  at  opgive  sit  Dommer- 
privilegium, til  at  klæde  sine  13  Dommere  af,  som  det 
nys  har  valgt?  Er  der  ikke  den  størst  mulige  Sand- 
synlighed for,  at  dersom  den  nye  Regering  vil  foreslaae 
disse  Grundlovsændringer,  det  Flertal  i  begge  Thing, 
hvormed  den  begyndte  sin  Virksomhed,  hurtigt  vil 
sprænges,  og  at  den  derfor  vil  forhandle  med  Rigs- 
dagen om  alt  Andet,  men  lade  det  ligge,  hvorpaa  For- 
fatningskampens Ophør  beroer?  I  saa  Fald  bliver  jo 
Situationen  den  samme  som  nu.  Dog,  lad  os  forud- 
sætte ogsaa  dette  Usandsynlige,  at  Flertallet  holder,  og 
at  det  sammen  med  Regeringen  vedtager  de  Forslag 
til  Grundlovsforandringer,  som  behøves  for  at  sikkre 
fremtidige  normale  Tilstande.  Saa  —  er  denne  Enig- 
hed uden  mindste  reelle  Værdi.  Thi  for  at  Forslagene 
kunne  blive  Love.  skulle  begge  Thing  opløses,  og  en 
ny  Rigsdag  sammenkaldes  for  at  vedtage  dem  (§ 
95).  Og  da  have  vi  Spillet  gaaende.  Da  vil  den  Op- 
position, der  naturnødvendig  dannede  sig  det  Øjeblik, 
»Koalitionsministeriet«  snød  begge  Partier,  og  som  der- 
efter har  styrket  sig  ved  alle  Agitationens  Midler,  gjøre 
sig  gjældende  i  al  sin  Kraft.  Og  »Koalitionsministeriet« 
vil  da  staae  overfor  en  kompakt  Majoritet,  hvis  eneste 
fælles  Parole  vil  være  den  selvsamme  som  den  nuvæ- 
rende Oppositions :  »Intet  Forlig  med  denne  Regering«, 
og  som  derfor  ikke  vil  kunne  danne  en  ny  Regering, 
der  bedre  end  dens  Forgængere  kan  bilægge  Forfat- 
ningsstriden. 

Den  anden  Vej,  ad  hvilken  Venstre  kan  komme 
til  Magten,  er  at  Kongen  udnævner  et  Venstremini- 
sterium sans  phrase.  Dette  vilde  unægtelig  være 
overmaade    simpelt,    men    man    maa   være    overmaade 

enfoldig,  dersom  man  troer,  at  vi  derved  kom  Kon- 
fliktens Løsning  et  Hanefjed  nærmere.  Venstres  Ræ- 
sonnement er,  at  Landsthinget  uden  den  nuværende 
Regering  vil  synke  sammen.  Men  dette  er  en  fuld- 
stændig Misforstaaelse.  Det  er  ikke  den  nuværende 
Regering,  der  holder  Landsthinget  oppe,  men  det  er 
Landsthinget,  som  holder  Regeringen  oppe.  Det  gjør 
det  ved  sin  Majoritet,  der  er  ligesaa  stor  som  Folke- 
thingets,  og  det  gjør  det  ved  sin  Fanatisme,  der  er 
ligesaa  stor  som  Folkethingets.  Det  støttes  ved  sine 
lukkede  Foreninger  Landet  over.  og  det  støttes  ved 
sin  Presse,  som  magelig  kan  kompromittere  en  Rege- 
ring, men  ikke  Landsthinget,  fordi  der  her  Intet  er  at 
kompromittere.  Det  er  altfor  solidt  etableret  til  at  det 
behøver  at  klæde  sig  af  for  en  Venstreregering.  Na- 
turhgvis  vil  det  » forhandle  <-  med  en  Saadan.  med  den 
største  Beredvillighed,  kun  ikke  om  det,  som  en  Venstre- 
regering behøver  for  grundlovmæssigt  at  trives,  thi  og- 
saa  Landsthinget  vil,  ligesom  nu  Folkethinget,  »værne 
om  vore  grundlovmæssige  Rettigheder«.  Ligesom  vi 
nu  have  Højreprovisorier,  ville  vi  fremtidig  faae  Ven- 
streprovisorier, og  medens  vi  nu  have  Systemet:  »Re- 
geringen og  Landsthinget«.  ville  vi  fremtidig  faae  Sy- 
stemet: >' Regeringen  og  Folkethinget«.  Men  da  ere  vi 
jo  akkurat  lige  nær. 

Men  Kongen?  »Landsthinget  vil  bøje  sig  for  Kon- 
gens Ønske«,  mener  Venstre.  Nej,  det  vil  ikke.  Lands- 
thinget er,  trods  alle  sine  allerunderdanigste  Hyldninger, 
slet  ikke  mere  loyalt,  ikke  mere  ømt  for  Kongens  Vær- 
dighed, end  Folkethinget  er  det.  Det  har  vist  det  ved 
at  staae  i  Spidsen  for  en  Agitation,  som  plumt  og  hen- 
synsløst har  trukket  Kongen   ned  i  Partikampen,   langt 

dybere  end  en  konstitutionel  Konge  kan  være  tjent 
med.  I  det  Øjeblik  Kongen  vender  sig  til  Venstre,  vil 
Landsthinget  vende  sig  mod  Kongen.  Valgsproget  bli- 
ver da  ikke  længere:  »Med  Gud.  for  Konge  og  Fædre- 
land', men  »Med  Gud.  for  Fædrelandet«.  Thi  »Fædre- 
landet staaer  over  Kongen«.  Og  det  vil  gjenlyde  som 
et  Ekko  gjennem  alle  Højres  Klubber  og  gjennem  alle 
Højres  Blade.  Vi  faae  da  alle  Episoderne  fra  National- 
liberalismens Tid  om  igjen:  Saalænge  Kongen  gik  med 
Partiet,  var  han  den  fortræffeligste  Monark,  Historien 
kjendte.  men  hver  Gang  han  gik  imod  det,  endte  det 
ufravigelig  med  et  concilium  abeundi.  Ja,  vi  ville  atter 
faae  det  interessante  Spørgsmaal  frem:  »Med  hvad  Ret 
beklæder  Christian  den  Niende  den  danske  Throne?« 
Her  bliver  der  Noget  for  Matzen  at  tage  fat  i.  —  Der- 
som Hs.  Maj.  Kongen  under  de  nuværende  Forhold 
—  hvad  jeg  ikke  troer.  men  hvis  Mulighed  jeg  naturlig- 
vis ikke  kan  benægte  —  vælger  en  Venstreregering, 
vil  han  forblive  ligesaa  magtesløs  til  Konfliktens  Løs- 
ning, som  han  er  det  med  Ministeriet  Estrup.  Og  det 
Eneste  han  opnaaer  \'i]  være.  at  hans  personlige 
Stilling  bliver  ham  endnu  utaaleligere.  end  den  i  Øje- 
blikket er.  Thi  han  bryder  da  med  det  Parti,  inden- 
for hvilket  han  fører  sit  personlige  Liv  og  har  sine 
personlige  Forbindelser.     Og  dette  Parti  er  Højre. 

Naar  man  ikke  vil  forudsætte,  at  den  »Forhand- 
lingspolitik«, hvormed  Venstres  Førerskab  inaugu- 
rerede  den  sidste  Rigsdagssamling,  er  et  rent  Bedrag 
mod  Partiet,  gaaende  ud  paa  at  bringe  Førerne  per- 
sonlig til  Magten  under  den  nuværende  treaarige  Rigs- 
dagsperiode.  thi  længere  varer  Herligheden  i  alt  Fald 
ikke.  dersom  det  skal  gaae  konstitutionelt  til :  naar  den 

skal  være  en  virkelig  Partipolitik,  i  Medfør  af  Partiets 
Krav  og  dets  virkelige  eller  formentlige  Interesser  — 
er  den  i  sin  Virkning  kun  Visnepolitiken  under  en  an- 
den Form.  Thi  den  vil  paa  Finansloven  forhandle  om 
Alt,  kun  ikke  om  de  Punkter,  som  Regeringen  ikke 
kan  opgive,  med  mindre  den  enten  vil  gaae  sin  Vej 
eller  ?jlive  og  svigte  sit  Parti.  Disse  Punkter  vil  »For- 
handlingspolitiken«  visne.  Men  dermed  visne  jo  alle 
de  øvrige  Bevilgninger  paa  Finansloven,  selv  om  de 
stemme  paa  en  Øre  med  Forslagene.  Og  udenfor  Fi- 
nansloven er  det  for  den  politiske  Situations  Vedkom- 
mende det  Ligegyldigste  af  Alt,  om  samtlige  Lovforslag 
forkastes  eller  vedtages.  Thi  Systemet,  Provisoris- 
men, bliver  ligefuldt  staaende,  just  fordi  Finansloven 
visner  og  derved  bliver  provisorisk. 

Men  erkjendes  maa  det,  at  »Forhandlingspohtikeii« 
er  en  for  Regeringen  langt  farligere  Taktik,  end  dens 
Forgænger  var  det.  Medens  denne  ved  sit  kategoriske 
Nej  til  Alt,  hvad  Regeringen  forlangte  til  Landets  Be- 
hov, vilde  have  medført,  at  Venstre  tilsidst  var  taklet 
fra  det  nuværende  Førerskab,  vil  »Forhandlingspoli- 
tiken«  have  et  helt  andet  Resultat.  Thi  hvad  skriver 
nu  enhver  af  Parterne  paa  sin  Fane?  Paa  Ven  s  tre- 
førernes staaer  der:  »Vi  forhandle  om  eller  bevilge 
Alt,  hvad  Regeringen  f(,>rlanger  til  Udviklingens  Fremme, 
ja.  vi  give  endnu  mere  dertil,  naar  vi  finde  det  tjenligt: 
kun  om  Provisorierne  kunne  vi  ikke  forhandle,  fordi 
de  efter  vor  Overbevisning  stride  mod  den  Forfatning 
vi  have  besvoret,  bortset  fra,  at  flere  af  dem  dels  ubil- 
lig dels  unødvendigt  ere  rettede  alene  mod  vort  eget 
Parti:  og  hvad  Forsvarssagen  betræffer,  ere  vi  ligesaa 
fædrelandssindede    som    vore  Modstandere    i  Højre  og 

villige  til  at  bevilge  Alt,  hvad  der  efter  vor  bedste 
Overbevisning  behøves  til  dens  Fremme,  men  vi  have 
piidnn  ikke  kunnet  indse  Nytten  af  Kjøbenhavns  Land- 
befæstning  som  et  Værn  for  vor  Selvstændighed,  og  vi 
kunne  i  intet  Fald  bevilge  Penge  til  en  saa  stor  For- 
anstaltning, angaaende  hvis  rette  Udførelse  der  hos 
selve  Regeringen  hersker  en  gjennemgaaende  Uklarhed 
og  Inkonsekvens«.  Men  paa  Regeringens  Fane  læse 
vi;  »Det  er  os  aldeles  ligegyldigt,  om  Folkethinget  vil 
bevilge  Meget  eller  Intet  til  Landets  Tarv.  naar  det 
ikke  vil  godkjende  vore  Provisorier,  vi  forlange,  at  det 
skal  det,  ellers  forbeholde  vi  os  Ret  til  at  vedblive  med 
Provisorier:  vi  forlange  Penge  til  Landbefæstningen, 
men  forbeholde  os  Ret  til  at  kassere  vore  egne  For- 
slag, hver  Gang  der  kommer  en  ny  Krigsminister,  eller 
hver  Gang  den  samme  Krigsminister  skifter  Mening :  og 
vi  forlange  fremfor  Alt,  at  Folkethinget  skal  underkaste 
sig  Rigsrettens  Kjendelse,  thi  den  er  den  lovlig  bestaa- 
ende  Domstol,  og  det  vedkommer  ikke  os,  at  Halvdelen 
af  dens  Dommere  ere  valgte  blandt  Venstres  Modstan- 
dere til  at  dømme  Venstre«.  —  Utvivlsomt  er  det,  at 
for  den  store  Mængde,  som  mere  ser  paa  Overfladen 
end  hvad  der  ligger  bagved,  er  Venstreførernes  Pro- 
gram ligesaa  imødekommende  som  plausibelt,  medens 
Regeringens  er  ligesaa  frastødende  som  meningsløst. 
Det  første  er  skabt  til  at  vinde  Tilhængere  paa.  det 
sidste  til  at  fordrive  Rotter  med. 

Beroede  det  alene  paa  Programerne,  var  der  ikke 
Andet  i  Vejen,  vilde  Ministeriet  Estrup  være  styrtet  in- 
den Aarets  Udløb,  og  de  tre  Fjerdedele  af  Højre  gaaede 
over  til  Venstre.  Men  der  kommer  en  Faktor  til,  der 
kuldkaster  hele  Venstreførerskabets  Beregning  af  Stem- 

ningen  i  Højres  Vælgerkorps.  Den  bestaaer  i  Partiels 
Mistillid  til  de  nuv-ærende  Venstreføreres  Per- 
sonligheder. Som  ethvert  andet  politisk  Parti  er 
vort  Højre  ukritisk,  men  som  alt  Andet  har  ogsaa  Kri- 
tikløsheden  sin  Grændse.  Partiet  har  ikke  glemt  de 
Herrers  tidligere  Optræden,  den  ligger  det  altfor  nær 
paa  Livet:  Visnepolitiken  med  »ikke  1  Øre«,  det  hen- 
synsløse Magtstræv,  den  mangeaarige  Ophidselse  o.  m. 
A.  Højre  frygter,  at  naar  Venstreførerne  komme  til 
Roret,  vil  det  gaa  ud  over  Højre.  Og  Frygten  er  vel- 
begrundet. Partiet  er  .nemlig  ikke  i  den  Grad  ukritisk, 
at  det  er  blindt  for  det  grove  Misbrug  af  Magten,  hvori 
deres  egne  Førere  have  gjort  sig  skyldige  overfor  Mod- 
parten. Der  behøves  derfor  ikke  synderlig  Dybsindig- 
hed til  at  begribe,  at  hvis  Venstre  nu  kommer  til  Mag- 
ten, vil  det  blive  langt  værre  for  Højre,  end  det  før 
var  for  Venstre.  Thi  medens  begge  Partier  staae  lige 
i  gjensidig  Uvillie,  har  Venstre  Mangt  og  Meget  at  re- 
vanchere, mange  Mellemregninger  at  opgjøre  med  den 
tidligere  Magthaver.  Og  alle  Venstreførernes  Forsik- 
kringer  om  fremtidig  MedUdenhed  og  Skaansel  ville 
ikke  vinde  et  Menneske  i  Højre.  Partiet  vil  derfor  ikke 
spørge:  Hvilket  af  de  to  ovennævnte  Programer,  Veii- 
streførernes  eller  Regeringens,  staaer  Grundloven  nær- 
mest? Herpaa  er  Svaret  let.  Men  det  vil  spørge:  Ved 
hvilket  af  dem  bjerger  jeg  bedst  Livet?  Og  herpaa  er 
Svaret  ligesaa  let:  Regeringens.  Alt  hvad  Højre  kan 
opbyde  for  ikke  at  komme  ind  under  Venstres  Aag, 
vil  det,  betragtet  fra  et  rent  partipolitisk  eller  agitato- 
risk Standpunkt,  med  Rette  anvende.  Og  Sandsynlig- 
heden er  for,    at  dets  Bestræbelser  ville  Ivkkes.     Thi  i 

samme  Grad  som  Venstre  har  sin  uindtagelige  Borg  i 
Folkethinget,  har  Højre  sin  i  Landsthinget. 

»ForhandHngspoHtikens«  Farlighed  for  Regermgen 
ligger  ikke  i,  at  Højres  Vælgerkorps  falder  fra.  Jeg 
forudsætter  naturligvis,  at  dets  Ledelse  ikke  bliver  over 
al  Beskrivelse  slet.  Og  denne  Reservation  kan  nok 
behøves.  Thi  de  sølle  8  Valg,  Partiet  vandt  i  Januar, 
have  fortumlet  adskillige  af  dets  Agitatorer.  Man  læser 
eller  hører  nemhg  saadanne  Udtalelser  som:  »nu  maa 
Venstre  gaae  til  Canossa«,  »Venstres  sidste  Skandse  er 
falden«.  »Venstre  maa  betale  Krigsomkostningerne«  o. 
L.  Dersom  Højres  Førerskab  vil  basere  sin  Taktik 
paa  et  saadant  Fejlsyn,  ja  —  saa  er  Højre  snart  fær- 
digt. Thi  det  virkelige  Forhold  er,  at  Venstre  aldrig 
har  været  vanskeligere  at  besejre,  end  det  i  Øjeblikket 
er.  Om  det  vil  sætte  sin  Styrke  overstyr  ved  en  eller 
anden  Dumhed,  er  en  anden  Sag:  men  endnu  er  der 
intet  Tegn  i  saa  Henseende. 

Faren  for  Ministeriet  ligger  derimod  i,  at  »For- 
handlingspolitiken«  vil  afskære  det  enhver  Mulig- 
hed for  at  vinde  Majoritet  i  Venstre.  Saalænge 
den  tidUgere  Visnepolitik  bestod,  havde  Regeringen  en 
Chance  for  at  vinde  Modpartiet  ved  at  forelægge  saa- 
danne Lovforslag,  som  kom  Venstres  Flertal  til  Gode, 
og  dettes  Førerskab  en  Chance  for  at  tabe  Partiet,  ved 
at  lade  dem  visne.  Men  naar  nu  dette  Førerskab  for- 
handler og  bevilger  Alt  til  Fordel  for  Partiets  Flertal, 
risikerer  det  jo  ikke  at  tabe  det.  Og  naar  det  vedta- 
ger rundelige  Bevilgninger  paa  Finanslovforslaget,  men 
ved  at  nægte  Penge  til  den  forkludrede  Landbefæstning 
og  de  egenmægtige  Provisorier  tvinger  Regeringen  til 
provisoriske  Finanslove,  risikerer  det  heller  Intet.     Thi 

det  bliver  da  for  Partiets  Opfattelse:  Folkethinget,  som 
lovformelig  bevilger,  men  Regeringen,  som  ulovlig  tager. 
Ved  ethvert  Provisorium,  Regeringen  tvinges  til,  vil 
den  > sætte  Folkethinget  ud  af  Spillet«,  medens  del  tid- 
ligere var  Thinget,  som  ved  sin  Strikepolitik  selv  be- 
sørgede det.  Den  vil  saaledes  ikke  svække  men  tvert- 
imod  styrke  Uvillien  og  derved  Sammenholdet  i  Ven- 
stre. Eller  Regeringen  vil  tvinges  fjernere  og  fjernere 
fra  Maalet,  Forliget  med  Modparten,  og  derfor  ved  sin 
politiske  eller  sin  fysiske  Død  efterlade  Folket  i  et  hid- 
til ukjendt  Kaos.  Deri  ligger  » Forhandlingspolitikens < 
Fare  for  Regeringens  Politik.  Hvad  derimod  den  per- 
sonlige Fare  betræffer,  som  Regeringen  vil  paadrage 
sig  ved  fremtidig  at  anvende  Midler,  Repræsentationen 
har  nægtet,  da  tillægger  jeg  den  ikke  længere  nogen 
stor  Betydning.  Thi  vore  Ministre  have  alt,  fornemme- 
lig gjennem  den  sidste  provisoriske  Finanslov,  saa  me- 
get Uoverkommeligt  paa  Samvittigheden,  at  det  er  Hge- 
gyldigt,  om  de  faae  endnu  Mere.  Enhver  af  de  Herror 
kan  sige  som  hin  Konge  af  Savoyen:  Je  suis  trop 
pauvre  pour  me  faire  ruiner. 

Og  »Forhandlingspolitikens<  Fare  for  Regeringen, 
d.  V.  s.  dens  Evne  ikke  til  at  vinde  Tilhængere  i  Højre 
men  til  at  holde  Venstre  sammen,  ligger  ikke  alene 
i  Lovgivningens  Resultat,  men  ogsaa  i  denne  Poli- 
tiks Konsekvenser  udenfor  dette.  Dertil  hører,  at  Ven- 
streagitationen nu  har  opgivet  med  rene  Ord  at  udtale, 
hvad  den  vil  i  sit  Hjerte,  »Folkethingsparlamentarismen«, 
og  begyndt  med  at  indrømme,  hvad  den  fordømmer  i 
sit  Hjerte,  »Kongens  Ret  til  at  vælge  sine  Ministre«. 
Ogsaa  denne  Holdning  er  overmaade  plausibel  og  kan 
ikke   støde   det  loyaleste  Menneske   i  Oppositionen   for 

Hovedet.  Rigtignok  er  den  i  komplet  Strid  med  den 
tidligere,  men  hvad  gjør  det?  Det  kan  da  umulig 
svække  Tilliden  til  et  Førerskab,  at  dette  erkjender  sine 
tidligere  Fejl.  Ved  denne  Taktik  vil  det  lykkes  Venstre- 
agitationen — •  og  dette  er  Konsekvensen  af  »Forhand- 
lingspolitiken«  —  at  kaste  alle  Dumhederne  over  paa 
Højreagitationen,  at  reducere  den  Sidste  til.  hver  Gang  den 
lukker  Munden  op,  paa  Skrømt  eller  for  Alvor  at  forlange 
af  den  Første:  »I  skal  forhandle«;  thi  derpaa  kan  denne 
med  en  vis  Sandhed  svare:  »Ja.  det  gjør  vi  jo  alt  hvad  vi 
kan«.  Eller  som  jeg  læste  i  et  Højreblad :  Uenigheden  mel- 
lem Partierne  er  kun  som  et  foreløbig  Brud  mellem  to 
»Ægtefæller«,  hvoraf  den  ene  »for  en  Tid  gjør  sig 
skyldig  i  en  desertio  non  localis  eller  for  en  Tid  und- 
drager sig  Samlivet  med  den  anden«,  og  dette  Samliv 
kan  Venstre  naarsomhelst  optage,  hvis  det  bare  vil 
»forhandle«.  Eller  hos  et  andet  Højreblad:  Ministeriet 
Estrup  har  vidst  at  bevare  »Rammen«  for  vort  Forfat- 
ningsliv,  og  den  staaer  altid  aaben  til  at  optage  Ven- 
stre, i  det  Øjeblik,  det  vil  »forhandle«.  Men  paa  alt  Saa- 
dant  kan  nu  Venstres  Førerskab  svare  Højres :  Jeg  er  jo 
indenfor  »Rammen«,  Sengen,  jeg  vender  blot  Ryggen 
til  »Ægtefællen«,  dog  derfor  kan  jeg  godt  »forhandle« 
om  at  vende  mig. — Dette  er  Situationen  d.  1ste 
April  1 88  7.  Og  derved  adskiller  den  sig  fra  Situationen 
Aaret  forud,  da  den  ene  Ægtefælle  laa  paa  Maatten 
foran  »Rammen«. 

Dog  selv  om  hin  »desertio  non  localis«  slog  om 
til  den  intimeste  Forstaaelse  mellem  Parterne,  de  to 
Partiers  nuværende  Førerskab,  ophørte  dermed,  som  vi 
have  set.  Partikampen  ikke,  fordi  nye  Førere  strax 
ville   træde    til    og  ved   den   første  Opløsning  kaste  de 

gamle  paa  Døren.  Og  hvor  stor  en  Trang  end  det 
langt  overvejende  Flertal  i  begge  Partier  føler  til  Fred 
i  Landet,  gaaer  den  ikke  saavidt,  at  noget  af  Partierne 
offrer  sine  egne  Førere  til  Fordel  for  Modpartiets.  Man 
faaer  aldrig  Venstre  til  at  bøje  sig  under  Højres  Førere 
eller  Højre  under  Venstres,  fordi  hvert  Parti  nærer  en 
ubetvingelig  og  fuld  berettiget  Mistillid  til  Modpartiets 
Førere,  og  fordi  intet  af  Partierne  behøver  at  give 
tabt.  Nye  Mænd,  nye  Førere  for  begge  Partier  er 
Betingelsen  for  en  ny  og  bedre  Tid.  Men  de  have  selv 
en  Betingelse,  en  Forudsætning.  Saalænge  Agitationen 
faaer  uhindret  Frihed  til  at  vedligeholde  Gjæringen 
mellem  Partierne,  saa' at  Vælgerbefolkningen  ikke  faaer 
Ro  til  at  overveje  Situationen,  betyder  det  Intet,  at 
der  vælges  nye  Repræsentanter,  thi  de  blive  kun  stereo- 
type Udgaver  af  de  tidligere,  saaledes  som  ved  Valgene 
i  Januar.  Og  saalænge  Agitationen  vedvarer,  faae  de 
nuværende  Førere  ikke  Stunder  til  at  omvende  sig  og 
at  blive  ikke  blot  nye,  men  ogsaa  bedre  Mennesker. 
Men  for  at  Agitationen  skal  standses,  maa  Grundloven 
af  1866  ikke  blot  reelt  men  ogsaa  formelt  midlerti- 
dig ophæves  og  udstyres  med  de  Forandringer,  som  en 
ISaarig  Erfaring  har  vist  at  være  nødvendige  for  en 
fremtidig  rolig  Udvikling.  Da  først  have  vi  Betingelsen 
for  nye  Førere,  i  bogstavelig  eller  figurlig  Betydning. 

»Reelt  existerer  Grundloven  ikke  mere.  Reelt 
har  Folkethinget  sprængt  Forfatningen,  da  det  udvidede 
Visnepolitiken  fra  Reformlovgivningen  til  Finansloven; 
formelt  vilde  det  benytte  den  til  at  fremme  sine  Føre- 
res personlige  Formaal.  Og  reelt  benytter  nu  Mini- 
steriet den  enfoldige  Forfatnings  Bestemmelser  saaledes, 
at  der  for  Tiden  regeres,   som  var  der  ingen  Forfat- 

ning«.  Dette  skrev  jeg  i  »Opl.  Fhd.«  En  af  de  bega- 
vede Herrer,  hvis  Navne  findes  i  Begyndelsen  af  dette 
Skrift,  finder  denne  Udtalelse  stridende  mod  al  »Logik«, 
thi  »naar  en  Forfatning  ikke  reelt  existerer,  kan  den 
vel  ikke  heller  reelt  benyttes,  og  benyttes  den  reelt, 
maa  den  vel  ogsaa  existere  reelt;  thi  noget  reelt  Ikke- 
Existerende  kan  umulig  reelt  benyttes«.  Men  just 
fordi  Folkethinget  og  Regeringen  har  »reelt  benyttet« 
Forfatningens  uklare  og  selvmodsigende  Bestemmelser 
saaledes,  at  vi  ere  komne  ind  i  en  Tilstand,  hvori  der 
regeres,  som  var  der  ingen  Forfatning,  hverken  af  det 
ene  eller  af  det  andet  hidtil  kjendte  System,  kan  For- 
fatningen ikke  længere  »reelt  existere«  for  den,  for 
hvis  Skyld  den  var  givet,  Folket;  just  fordi  en  Mand 
tager  et  Værge  fra  en  anden,  »existerer«  det  jo  ikke 
længere  for  den  sidste,  medens  det  i  den  førstes  Haand 
kan  »benyttes«  som  han  selv  lyster.  Jeg  foreslaaer  de 
Herrer,  hver  Gang  de  ved  første  Øjekast  finde  Noget 
i  mine  Udtalelser,  der  forekommer  dem  som  en  »Over- 
fladiskhed«, en  »petitio  principii«,  en  »Mangel  paa  Lo- 
gik« o.  s.  V.,  at  de  nøje  betænke  den  Mulighed,  at  det 
er  dem  selv,  som  savne  logisk  Sands.  Vel  er  jeg  en 
lille  Forfatter  i  et  lille  Land,  som  ikke  tæller  mange 
store,  men  jeg  tiltroer  mig  dog,  uden  at  forskylde  en 
Arrogance,  at  kunne  tage  det  op  med  de  Herrer,  som 
for  Tiden  divertere  sig  med  at  skrive  politiske  »Anmel- 
delser«. 

At  suspendere  Grundloven  af  1866,  ved  med  rene 
og  tydelige  Ord  oifenhg  at  erklære  den  midlertidig  sat 
ud  af  Kraft,  vil  ikke  længere  være  et  Grundlovsbrud. 
Man  kan  tvistes,  saa  meget  man  vil,  om  Meningen  eller 
Aanden  i  en  eller  anden  Grundlovsparagraf,  t.  Ex.  om 

en  provisorisk  Finanslov  er  lovmedholdelig  eller  ikke 
(§  49  og  §  25).  Men  Ingen  kan  troe.  at  ikke  en  en- 
kelt provisorisk  Finanslov,  men  at  en  hel  politisk 
Situation,  som  bestaaer  i.  at  der  aarevis  regeres 
med  provisoriske  Finanslove,  fra  de  største  Bagateller 
til  de  mest  betydningsfulde  Poster,  er  stemmende  med 
Grundlovens  Aand  og  Mening;  eller  at  Grundloven  har 
tiltænkt  en  Regering  en  saadan  Magtfuldkommenhed, 
at  den  kan  sende  Rigsdagen  hjem  og  benytte  sig  af 
dens  Fraværelse  til  provisorisk  at  vedtage  Foranstalt- 
ninger, om  hvilke  den  vidste,  at  de  ikke  vilde  have 
opnaaet  Repræsentationens  Samtykke :  eller  at  det  skulde 
være  Grundlovens  Tanke,  at  en  Regering  egenmægtig 
kan  bestemme,  ikke  blot  naar  en  provisorisk  Foran- 
staltning er  betimelig,  men  ogsaa  naar  den  ophører  at 
være  det.  Thi  dersom  alt  dette  o.  m.  A.  har  været 
»paatrængende  nødvendigt«,  bliver  det  ogsaa  »paa- 
trængende nødvendigt«  at  en  saa  meningsløs  Tilstand, 
en  saa  f  u  1  d  s  t  æ  n  d  i  g  O  m  v  æ  1 1  n  i  n  g  af  a  11  e  R  e  t  s  b  e- 
g  reb  er.  faaer  en  Ende.  Og  det  interesserer  os  ikke.  at  de 
ærede  Parter.  Folkethinget  og  Regeringen,  kævles  om. 
>hvis  Skylden  er«  o.  s.  v. :  det  er  os  ligegyldigt,  at 
Folkethinget  det  ene  Aar  gaaer  ud  af  »Spillet«,  det 
næste  Aar  bliver  sat  ud  deraf.  Thi  naar  Grundloven 
ikke  længere  kan  opfylde  sin  Bestemmelse,  at  være 
til  Gavn  for  Folket,  skal  den  ikke  bevares  som  en 
Skjærm  for  Individer,  der  slaas  om  Magten.  Derfor 
blev  den  ikke  given. 

Alt.  hvad  Regeringen  ved  sin  Tiltrædelse  satte  som 
sit  Program,  er  i  det  sidste  Par  Aar  blevet  i  den 
Grad  kompromitteret,  at  der  maa  begyndes  forfra,  om 
det  skal  reddes.  Den  fuldkommen  rigtige  Sandhed,  at 
>  Kongen    har  Ret    til    at   vælge   sine   Raadgivere«.    og 

som  Ministeriet  sikkert  ikke  har  opstillet  af  selviske 
Hensyn  til  sine  egne  Medlemmer,  er  vistnok  bogstavelig 
l^leven  opretholdt,  men  hvorledes  og  med  hvilke 
Offre?  Med  det  Resultat,  at  Kongemagten  aldrig  har  været 
i  større  Miskredit,  end  den  for  Tiden  er  det  i  Danmark, 
at  Kongens  Person  ikke  længere  nyder  den  Ærbødighed, 
der  tilkommer  Statens  Overhoved,  og  at  de  republikanske 
Ideer  have  fundet  en  Jordbund,  der  ikke  havde  været 
frugtbarere,  om  Pianofortearbejder  Holst  for  10  Aar 
siden  var  bleven  Minister.  Men  Kongen  har  Ret  til 
at  vælge  sine  Raadgivere«.  Hvortil  er  Landsthinget 
blevet?  »De  to  Thing  ere  efter  Grundloven  ligeberet- 
tigede«. Ja,  vist  ere  de.  Men  de  ere  det  ikke  efter 
Ministeriets  Regeringssystem.  Efter  dette  er  Lands- 
thinget en  Institution,  der  gjør  sig  gjældende  ikke  lige 
med,  men  saa  uendelig  fremfor  Folkethinget.  at  dets 
Flertal  af  49  Smaatyranner  regerer  absolut  ansvarsløst 
baade  over  Folkethinget  og  Regeringen.  Hvorledes  er 
»Livssagen«  endt?  Som  en  Kanalgravning,  men  ellers 
som  en  Sag,  hvis  blotte  Navn  er  en  Skræk  for  Fler- 
tallet af  Folket,  som  en  Parodi  paa  den  nationale  Fø- 
lelse. Og  med  alt  dette  breder  Demoralisationen  sig 
frodig  Dag  for  Dag  i  Embedsstanden,  i  Dommerstanden, 
i  Hæren,  i  Folket.  Hvorledes  vil  den  høje  Regering 
faae  os  til  at  fordøje  alle  disse  Provisorismens  Frugter? 
Ved  at  henvise  til  »Rigsretten«  —  den  Domstol,  Rege- 
ringen selv  har  gjort  Sit  til  at  sammensætte  saaledes. 
at  den  er  aldeles  uanvendelig?  Nej,  som  Ministeriet 
Estrup  benytter  Grundloven  af  1866,  har  i  Sandhed 
ingen  Regering  Lov  til  at  bruge  en  Forfatning. 

Principielt  betragtet  har  Flertallet  i  begge  vore 
Partier  Intet   at  indvende  mod   den  Tanke,   jeg    tillod 

mig  at  udtale  i  ^Opl.  Fhd.<  :  Forfatningens  midlertidige 
Ophævelse.  Thi  saa  ]\Ieget  forstaae  Begge,  at  vi  kun 
ad  denne  Vej  komme  ud  af  Provisorismens  Sump.  at 
Suspensionen  er  det  eneste  Medium,  hvori  deres  gjen- 
sidige  UvilHe  kan  udjevnes.  Personlig  derimod  har 
denne  Tanke  mindre  slaaet  an  hos  Partiførerne, 
som  have  deres  aandeUge  og  materielle  Existens  i  den 
nuværende  Agitation.  Dog  har  Stemningen  imod  den 
kun  i  meget  ringe  Grad  gjort  sig  gjældende  hos 
Venstres  Førere,  fordi  de  ikke  have  synderlig  For- 
nøjelse af  at  se  deres  Kolleger  i  Højre  fylde  sig  af 
Estrupiatets  Kjødgryder.  medens  de  selv  gaae  skrupsultne 
omkring.  Kun  i  et  Par  Venstreblade  har  jeg  fundet 
en  Tvivl  om.  hvorvidt  en  Regering  vilde  under  en  Suspen- 
sion kunne  optræde  tilbørlig  upartisk.  Blandt  de  For- 
anstaltninger, jeg  nævnede  som  de  nødvendigste,  var 
den  første  og  vigtigste:  Forbud  mod  alle  konservative 
Klubber,  Fremskridtsklubber.  Ungdomsforeninger  og 
andre  Agitationens  Arnesteder«.  Et  saadant  For- 
bud vilde  være  en  Upartiskhedens  Prøvesten.  Men 
dersom  det  danske  Folks  INIoral  er  i  den  Grad  gjennem- 
gaaende  udvisket,  at  Ingen  har  Karakter  til  at  udstede 
og  gjennemføre  dette  og  lignende  Forbud  i  deres 
Konsekvenser  —  ja,  da  lad  os  hellere  i  Dag  end  i 
Morgen  komme  ind  under  Pikkelhuen.  Dog  saa  blot- 
tede for  Karakterer  ere  vi  endnu  ikke.  at  den  første  af 
alle  Betingelser  for  en  midlertidig  Enevælde.  Upartisk- 
heden, ikke  skulde  findes. 

Derimod  har  jeg  i  et  Venstreblad  set  en  anden 
»Fare«  fremhævet:  at  naar  en  Regering  gjennem  For- 
fatningens Suspension  forst  har  faaet  Enevælden,  vil 
den  nødig  atter  at  med  den.     Ja.   dette  er  unægtelig 

en  Fare.  Med  den  politiske  Udvikling,  hvorunder  den 
nulevende  Slægt  existerer.  er  Enevælden  som  et  bli- 
vende System  aldeles  ubrugelig,  hvad  den  end  kan 
være  i  en  graa  Fremtid,  og  som  et  bhvende  Princip  i 
en  Miniaturstat  som  Danmark,  medens  hele  den  øvrige 
Verden  existerer  konstitutionelt,  blev  den  tilsidst  i  den 
Grad  latterlig,  at  den  forbød  sig  Selv.  Men  den  Sus- 
pention  af  Forfatningen,  som  vi  behøve,  bør  ikke 
vare  en  Dag  længere,  end  at  Folket  gjennem  nye  Valg 
vil  akceptere  de  Forandringer  i  Grundloven  af  1866. 
der  gjøre  det  muligt  at  regere  med  den,  og  som  uden 
at  træde  et  Parti  mere  nær  end  et  andet,  udfylde  de 
Huller,  der  ere  uforenelige  med  Folkets  materielle  og 
aandelige  Udvikling.  Om  alt  dette  har  jeg  her  og  i 
»Opl.  Fhd.«  tilstrækkelig  udtalt  mig.  Grundlovens 
Suspension  bør  netop  have  det  Formaal.  snarest  mulig 
at  komme  ind  under  forfatningsmæssige,  konstitutionelle. 
Tilstande,  overladende  det  til  en  følgende  Slægt,  som  vi 
dog  ikke  paa  Forhaand  kunne  magte,  selv  at  bestemme 
sin  Udvikling,  og  hvilke  andre  Forfatningsforandringer 
da  kunne  blive  tjenlige.  Nærmere  kan  man  ikke 
komme  Problemet.  Hvis  derfor  en  midlertidig  ene- 
vældig Regering  vil  misforstaae  sin  Opgave,  vil  bide 
sig  fast  i  Enevælden  som  et  staaende  Princip,  ja.  saa 
ere  vi  udenfor  den  udtrykkelige  fremhævede  Forudsæt- 
ning, under  hvilken  jeg  i  »Opl.  Fhd.«  foreslog  Forfatningens 
Suspension.  Det  bliver  kun  værst  for  en  saadan  Re- 
gering selv.  Mig  rammer  det  ikke.  thi  ingen  For- 
anstaltning, paa  nogetsomhelst  Omraade.  kan  nævnes, 
der  ikke  kan  misbruges,  og  som  ikke  har  sin  »Fare-. 
Men  hos  Højres  Agitatorer  har  mit  Forslag  vakt 
den  heftigste  Forbittrelse.    De  raabe  i  deres  Presse  op 

mod   et   »Oldenburgsk  Despoti«   etc,    saa    man    skulde 
troe,  at  de  vare  de  ædleste  Frihedsvenner,  Humanitetens 
og  det  sande  Brodersinds  trofaste  Talsmænd  —  medens 
Hemmeligheden   er,   at  de   vejre   deres  Ruin,   den  Dag 
Enevælden  lægger  sin  stærke  Haand  paa  Agitationens 
Skulder.     Men    ad   hvilken  anden  Vej   end   den  af 
mig  foreslaaede   tænke    de   Herrer  sig  da  en   Gjenop- 
standelse  af  hin  elskede  Grundlov   af  1866?     Troe   de 
virkehg,  at  den  store  Majoritet,   som  Venstre  sammen- 
lignet med  Højre  har  i  Befolkningen,   kan   opvejes  ved 
Kvaliteten  af  den  nuværende  Højrepresse?     Eller  troe 
de  det  ikke  ?  Nu  vel,  saa  ryk  frem  med,  hvilken  anden 
Udvej,    de    ellers    tænke    sig.     Men    dette    undlade    de 
viselig.     Derimod   samstemme   de  i   en    Indvending, 
der    gjør  deres   Forstand    al   den   Ære,    den    fortjener. 
Jeg  havde  nemUg  fremhævet,  at  en  Regering  under  en 
Forfatningssuspension  ikke  som  under  et  konstitutionelt 
Regimente  kan  beslaae  af  sex  syv  tigestillede  Ministerier. 
For   det  Første,   fordi  Ligestillelsen   blev  betydningsløs 
og  derved  forvirrende,  idet  Suspensionen  ophæver  Rigs- 
retten  og   derved  det  juridiske   Ansvar    for    dem  alle. 
Dernæst  fordi   der   under  en  Overgangsform,   som   bør 
være    saa    kort    som    mulig,    behøves    en    Enhed    og 
Konsekvens  i  Styrelsen,   som   ikke   kan   udstykkes  paa 
flere   ligeberettigede   Hænder.     Derhos   tilføjede  jeg,   at 
Den,   som  skal   forestaae    en  Styrelse    under   saadanne 
Forhold,   ikke  kan  vælges   blandt  de  nuværende  aktive 
Politikere,   fordi  han  da  strax  vil  have  det  ene  Partis 
MistiUid  imod  sig  og  derved  hindres  i  sin  Opgave. 

Herimod  læser  jeg  den  Indvending  i  et  Højreblad: 
at  naar  den  Personlighed,  som  man  under  en  Suspen- 
sion af  Forfatningen   vil  betroe  Statens  Styrelse,   ikke 

kan  vælges  blandt  den  nuværende  Regerings  og  Rigs- 
dags Medlemmer  med  tilhørende  Agitationspersonale, 
saa  er  det  »et  nødvendigt  Supplement«  til  mit  Forslag, 
uden  hvilket  dette  vilde  være  « aldeles  meningsløst«,  at 
jeg  »enten  angiver«,  hvem  jeg  selv  anser  for  skikket 
til  et  saadant  Hverv,  »eller  i  det  Mindste  giver  en  An- 
visning paa«,  hvorledes  han  kan  »findes«.  Men  sæt 
nu,  at  jeg  angav  f.  Ex.  3,  som  efter  min  Mening  egnede 
sig  dertil,  men  at'  Kongen  Ingen  af  dem  kunde  bruge, 
blev  da  en  Ophævelse  af  Forfatningen  mindre  at  til- 
raade,  fordi  Kongen  havde  en  anden  Mening  end  jeg 
om  den  passende  Personlighed?  Eller  sæt,  at  jeg  ikke 
vidste  Een,  men  at  Kongen  vidste  3.  skulde  Suspen- 
sionen da  opgives,  fordi  jeg  Ingen  af  dem  kjendte? 
Den  Fordring,  at  naar  en  Mand  foreslaaer  en  For- 
anstaltning, skal  han  ogsaa  »angive«  den  dertil 
kvalificerede  Personlighed  eller  »i  det  Mindste  an- 
vise, hvor  han  kan  findes«,  ret  som  om,  at  naar  man 
kan  bedømme  den  Første,  kan  man  ogsaa  bedømme 
den  Sidste,  hører  ind  under  Regrebet:  specifik  dansk 
Tænkning. 

Det  er  umuligt  at  diskutere  med  Flertallet  af 
de  Herrer,  som  for  Tiden  boltre  sig  i  Højrepressen. 
Man  kan  anholde  dem,  latterliggjøre  dem  o.  1.,  kun 
ikke  forhandle  med  dem.  Det  viser  sig  intet  Sted 
klarere  end  netop  i  Spørgsmaalet  om  Forfatningens 
Suspension.  Saaledes  skriver  et  Regeringsblad :  at  jeg 
har  bebrejdet  Regeringen,  at  den  for  to  Aar  siden 
ikke  brød  baade  med  Højres  og  med  Venstres  Agita- 
tion, i  det  Øjeblik  den  var  tvungen  eller  kommen  uden 
for  normale  Tilstande,  og  i  den  Anledning  skriver 
Rladet   lange    Spalter   om,    hvad    der  var  Regeringens 

»Ret^  og  »Pligt«.  Men  jeg  har  aldrig  rettet 
nogen  saadan  Bebrejdelse  imod  Regeringen. 
I  »Opl.  Fhd.«  udviklede  jeg.  at  naar  Regeringen  niaatte 
eller  vilde  bryde  med  det  ene  Parti  saaledes.  at  vi 
kom  ind  under  abnorme  Tilstande,  saa  var  der  kun 
een  Holdning,  som  den  korrekt  kunde  indtage,  hvis 
den  vilde  forblive  ved  Roret,  nemlig  at  bryde  ogsaa  med 
det  andet:  og  at  derfor  dens  Alliance  med  Højre  mod 
Venstre.  »Regeringen  og  Landsthinget  ,  var,  hvad  jeg 
kaldte  »et  falsk  Skridt«.  Men  allerede  da  jeg  i  »Forl. 
og  Revol.<;  stillede  Forfatningens  Kuldkastelse  i  L'dsigt. 
fremhævede  jeg  udtrykkelig,  at  Ministeriet  Estrup 
ikke  vilde  egne  sig  til  at  regere  under  den 
Situation,  som  deraf  vilde  fremgaae.  mindre 
af  Mistillid  til  Regeringschefens  Personlighed  end  fordi 
han  ved  sin  fleraarige  og  udelukkende  Tilslutning  til 
det  ene  Parti,  ikke  kunde  staae  med  tilbørlig  Frihed 
og  Upartiskhed  overfor  begge.  Og  Aaret  efter,  i  »Stats- 
coup«.  fremsatte  jeg  ligesaa  tydelig  og  urokkelig  den 
selvsamme  Opfattelse :  at  dersom  en  faktisk  Kuldkastelse 
af  Forfatningen  førte  til  Fordel  for  det  ene  Parti  paa 
det  andets  Bekostning,  blev  den  til  Ødelæggelse  og 
Fordærvelse  for  Landet,  at  den  derfor  ikke  kunde 
iværksættes  af  en  Partiregering,  men  at  den  krævede 
en  helt  ny  Styrelse.  Jeg  har  derfor  ikke  alene 
ikke  bebrejdet  Regeringen,  at  den  i  1885  ikke  brød  med 
Højre,  jeg  har  tvertimod  forudsagt  den.  at  den  vilde 
savne  Kraft  dertil,  men  jeg  har  fraraadet  den.  under 
et  Forfatningsbrud,  ligegyldigt  hvis  Skylden  herfor  var. 
at  vente  sig  et  for  Landet  frugtbart  Resultat,  ved  at 
regere  med  det  ene  Parti  mod  det  andet.  Man  maa 
være  ualmindelig  aandsfattig,   naar  man  ikke  kan  for- 

staae  denne  Distinktion.  Men  allermindst  som  For- 
holdene nu  have  udviklet  sig,  kan  Ministeriet 
Kstrup  bryde  med  Højre,  hvis  det  vil  blive  ved 
Magten.  Det  vilde  sandsynligvis  Dagen  derpaa  være 
styrtet.  Men  derfor  bliver  ogsaa  Frugtbarheden  og 
Magten  derefter. 


Hvis  Nogen  troer,  at  det  vilde  være  et  Kunststykke 
at  skrive  en  i  alt  Væsenligt  uangribelig  Kritik  af  Mini- 
steriet Estrups  Styrelse  i  det  sidste  Par  Aar,  turde 
dette  være  en  Misforstaaelse.  Thi  det  virkelige  F'or- 
hold  er.  at  hvilke  Fejl  Regeringen  i  dette  Tidsrum  end 
kan  have  gjort,  skrive  de  sig  langt  mindre  fra  ^liniste- 
riets  Personligheder  end  fra  Systemet,  under  hvilket  de 
arbejde :  det  er  den  uløselige  Opgave,  de  ere  komne  ind 
paa,  at  ville  regere  med  eet  Thiug,  naar  der  ere  to.  hvori 
Skylden  skal  søges.  Tag  hvilkesomhelst  andre  Ministre 
man  vil,  pluk  dem  ud  blandt  Europas  Statsmænd,  og  stil 
dem  den  Opgave :  Reger  efter  et  Etkammersystem,  hvor 
der  er  et  Tokammersystem:  og  de  vilde  maaske  ikke 
begaae  netop  de  selvsamme  Fejlgreb  som  Ministeriet 
[■Astrups,  men  de  vilde  gjøre  andre,  som  vare  ligesaa 
-tore.  Rind  Bismarck  for  Øjnene  og  led  ham  ind  i 
IVovisorismen,  og  han  vilde  inden  Aar  og  Dag  bryde 
ud  med  et  Rabalder  i  Form  af  en  europæisk  Krig. 
Kun  med  Sværdet  kan  en  Provisorismens  Regering 
gjennemhugge  det  Næt,  hvori  dens  egen  Agitation 
spinder  den  stærkere  og  stærkere  Dag  for  Dag.  Men 
denne  Udvej  har  Ministeriet  Estrup  ikke.  Hvad  man 
kan   bebrejde    det,    er    derfor  ikke  de  Afveje,    hvorpaa 

Provisorismen  konsekvent  har  ført  det.  men  det  P'ejl- 
syn.  hvorefter  det  kom  ind  paa  dette  System. 

Og  naar  jeg  i  dette  og  mit  forrige  Skrift  har  til- 
ladt mig  heri  at  rette  Bebrejdelser  til  Ministeriet,  saa 
vil  jeg  ingen  Beskyldninger  høre  om  »Bagklog.skab^. 
og  >UbiUighed«.  Thi  jeg  har  ikke  blot  Aar  og  Dag 
forinden  sagt  Regeringen,  hvortil  dets  Alliance  med 
det  ene  Parti  vilde  føre  i  det  Øjeblik,  det  gik  over  fra 
forfatningsmæssige  til  abnorme  Tilstande.  Men  jeg  har 
ogsaa  i  et  af  mine  første  Skrifter,  hvor  jeg  kom  ind 
paa  vor  indre  Politik,  for  5 — 6  Aar  siden  gjort  opmærk- 
som paa.  at  Kombinationen  Reform  og  Kami)politik 
var  konstitutionelt  uholdbar  og  nødvendig  maatte 
sprænges,  hvis  Forfatningen  skulde  bevares.  I  dette 
System,  kæmpende  mod  et  Flertal,  at  ville  reformere 
med  dette  Flertal  paa  alle  tænkelige  Omraader.  selv 
de  største,  som  Forsvarssagen.  har  nemlig  Provisoris- 
men sin  Spire,  thi  deri  bunder  Alternativet  mellem 
Reformer  og  Forfatningsbrud.  Men  hverken  i  Hen- 
sigten med  'Reform-  og  Kamppolitik  <  eller  med 
»Regeringen  og  Landsthinget<  har  jeg  et  Øjeblik 
betvivlet,  at  Regeringen  har  handlet  bona  fide  og  med 
Landets  Tarv  for  Øje.  Forsaavidt  have  Ministeriet 
Estrups  Bestræbelser  fortjent  en  langt  bedre  Skjæbne 
end  de  have  faaet.  og  deres  Resultater  staae  kun  i  et 
ringe  Forhold  til  den  Erfaring,  det  ved  sin  lange  Virk- 
somhed har  erhvervet  sig  i  mangfoldige  Retninger 
paa  vort  civile  Omraade.  og  som  dets  Efterfølger 
haardt  vil  savne. 

Naar  jeg  i  denne  Bog  fornemmelig  har  beskæftiget 
mig  med  Højres  Agitation,  er  det  ikke  fordi  jeg  betrag- 
ter Venstres    som    mere    samvittighedsfuld,    men    fordi 

Højres  Agitation  f.  T.  raader  over  den  ydre  Magt  og 
derved  har  en  langt  større  Betydning  for  vor  Skjæbne 
end  Venstres.  Jeg  niaa  her  Hgesom  i  »Opl.  Fhd.« 
fastholde  den  Forskjel  mellem  en  Agitation  og  dens 
Parti  nnder  en  tils|»idspt  Partikamp,  at  den  Første  har 
Fordel,  det  Sidste  Tab  for  hver  Dag  Forliget  med  Mod- 
parten udebhver.  fordi  den  Første  lever  af  det  Sidste 
—  saalænge  den  ikke  vil  forraade  det  ved  falske  Over- 
enskomster med  Modpartiets  Førerskab.  Og  naar  jeg 
deraf  har  sluttet  og  fremdeles  slutter,  at  Agitationens 
Væsen  er  Partiførernes  selviske  og  egenkjærlige  Stræ- 
ben, ligesaa  vel  paa  det  egne  Partis  som  paa  Modpar- 
tiets Bekostning,  maa  jeg  atter  gjøre  opmærksom  paa, 
at  denne  Opfattelse  kun  gjælder  i  sin  Almindelig- 
hed, og  at  der  indenfor  Agitationens  Kreds  findes  Ad- 
skillige, som  ikke  handle  med  personhg  Fordel  for  Øje. 
Hertil  regner  jeg  ikke  blot  den  nuværende  Regerings 
Medlemmer,  men  ogsaa  Andre,  selv  blandt  de  alleriv- 
rigste Partimænd,  om  hvis  Uinteresserethed  jeg  har 
hørt  et  næsten  samstemmigt  Vidnesbyrd  saavel  blandt 
deres  Modstandere  som  blandt  deres  Tilhængere:  jeg 
kunde  her  nævne  Ploug,  Matzen.  Henning  Jensen  o.  A. 
Men  ulykkeligvis  afhænger  Konfliktens  Løsning  ikke 
at  den  personlige  Integritet.  Selv  om  den  var  allieret 
med  den  største  Begavelse,  vilde  den  være  magtesløs 
ad  Overenskomstens  Vej.  Ejendommehgheden  ved  den 
nuværende  Situation  er  nemlig  dens  moralske  Fordær- 
vethed,  en  begge  vore  Partier  omspændende  Atmosfære  af 
Usandhed  og  Ufordragelighed.  Derfor  kan  Ingen,  som 
kommer  ind  under  dens  Paavirkning.  udaande  Andet, 
end  hvad  han  indaander.  Og  derfor  er  der  bogstave- 
lig   ikke  Een    blandt  vore   aktive  Politikere,   som  vilde 

kunne  leve  et  Døgn.  hvis  han  behøvede  Uafhængighe- 
dens Lufttræk.  I  Rigsdagen  findes  Ingen,  som  blot  til- 
nærmelsesvis indtager  et  selvstændigt  i)oIitisk  Standpunkt. 
Men  Enhver  slæbes  villieløs  med  i  Agitationens  Hvirvel. 
Som  en  uhyre  Polyp  har  denne  Partikamp  draget  vore 
bedste  aandelige  Krætter  ind  i  sin  Favn.  den  har  angrebet 
deres  Karakter  og  ledet  dem  bort  fra  en  Virksomhed,  hvor 
Enhver  af  dem,  paa  sit  Omraade,  vilde  have  bragt  vort 
Land  baade  Nytte  og  Ære.  Og  vi  have  i  Sandhed  ikke 
mange  at  rutte  med.  Tag  t.  Ex,  Embedsstanden: 
Nellemann,  Monrad.  Goos,  Pingel.  Tvermoes.  Blom  o. 
A.  Ingen  af  dem  bragte  Konfliktens  Ophør  et  Skridt  videre, 
men  Alle  fik  de  en  Rift  i  deres  personlige  Kredit,  thi  Alle 
bleve  de  tvungne  ind  snart  paa  den  faktiske  Usandhed 
snart  paa  den  vitterlige  Fortielse.  Og  udenfor  Repræsenta- 
tionen er  det  let  nok  at  paavise  vor  Presses  dybe  Fald,  det 
er  ogsaa  nødvendigt  at  gjøre  det.  men  det  er  billigt  at 
betænke,  at  Enhver  af  vore  Journalister  lever  i  et  Me 
dium  af  Løgn  og  Had,  han  ingenlunde  har  været  en  i 
om  at  skabe,  og  som  vilde  ødelægge  selv  det  redeligst 
og  det  forstandigste  Menneske.  —  Dette  er  Resultat' 
af  en  Forfatningskamp,  der  er  ligesaa  haabløs  som  de 
moraliserende,  og  for  hvilken  der  kun  gives  een  Løs- 
ning: Forfatningens  midlertidige  Ophævelse,  dens  Sus- 
pension, d.  e.  Enevælden  som  Overgangsform. 

